
PREFA LA NOUA EDIIE [1918]


Există două întrebări esenţiale ale vieţii sufleteşti a omului spre care se ori-entează tot ce vrem să discutăm prin această carte. Prima e dacă există o posibi-litate de a considera în aşa fel fiinţa umană, încât această considerare să se dovedească a fi temelie pentru oricare altă considerare care îl întâmpină pe om prin trăire sau ştiinţă, considerare despre care însă omul are senzaţia că nu s-ar putea sprijini pe sine. Prin îndoială şi judecată critică o asemenea considerare ar ajunge în domeniul nesiguranţei. Cealaltă întrebare este următoarea: are voie omul, ca fiinţă dotată cu voinţă, să-şi atribuie libertatea, sau libertatea e o simplă iluzie, care se naşte în el pentru că nu întrevede firele necesităţii de care depinde şi voinţa lui, la fel ca orice fenomen al naturii? La această întrebare nu dă naşte-re o urzeală artificială de gânduri. Ea apare cu totul firesc în faţa sufletului aflat într-o anumită dispoziţie. Şi putem simţi că sufletul ar pierde ceva din ceea ce ar trebui să fie, dacă nu s-ar vedea o dată pus, cu cea mai mare seriozitate posibilă, în faţa celor două posibilităţi: libertate sau necesitate a voinţei. În această lucrare vrem să arătăm că trăirile sufleteşti pe care trebuie să le aibă omul prin interme-diul celei de a doua întrebări, depind de punctul de vedere pe care poate să-l adopte faţă de prima. Aici facem încercarea de a dovedi că există o concepţie despre fiinţa umană care poate să ofere un sprijin şi restului cunoaşterii; iar în continuare vrem să arătăm că prin această concepţie dobândim o deplină justifi-care a ideii libertăţii voinţei, abia atunci când mai întâi descoperim acel domeniu sufletesc în care se poate desfăşura voinţa liberă.
Concepţia despre care e vorba aici, referitor la aceste două întrebări, e de aşa natură încât, odată dobândită, poate să devină ea însăşi o componentă a vieţii sufleteşti vii. Nu dăm aici un răspuns teoretic, pe care, odată însuşit, să-l purtăm cu noi numai ca o convingere păstrată de memorie. Pentru modul de reprezenta-re care stă la baza acestei cărţi, un asemenea răspuns ar fi doar aparent. Nu vom da un asemenea răspuns încheiat, terminat, ci vom indica un domeniu de trăire a sufletului, în care prin însăşi activitatea sufletească interioară, problema îşi va primi răspunsul într-un mod viu, înnoit, ori de câte ori are omul nevoie de aceas-ta. Cine a găsit o dată domeniul sufletesc unde se dezvoltă aceste întrebări, ace-luia, adevărata contemplare a acestui domeniu îi dăruieşte tocmai ceea ce îi trebuie pentru aceste două enigme ale vieţii, pentru ca apoi, cu ajutorul celor

dobândite, să străbată în continuare viaţa plină de enigme – în lărgimea şi în adâncurile ei –‚ străbatere la care îl determină dorinţa şi destinul. Prin aceasta ni se pare că am indicat o cunoaştere care îşi dovedeşte justificarea şi valabilitatea prin viaţa ei proprie şi prin înrudirea acestei vieţi proprii cu întreaga viaţă sufle-tească a omului.
Aşa gândeam despre conţinutul acestei cărţi atunci când am scris-o, acum douăzeci şi cinci de ani. Dacă aş vrea să caracterizez ţelul gândurilor acestei lu-crări, ar trebui să scriu şi astăzi asemenea propoziţii. În manuscrisul de atunci m-am limitat la a nu spune mai mult decât ceea ce e în legătură – în modul cel mai strâns – cu cele două întrebări fundamentale caracterizate. Dacă cineva ar fi mirat că în această carte încă nu găseşte nici un indiciu despre domeniul lumii experienţelor spirituale, care a fost prezentat de mine în scrierile mele ulterioa-re1I, 1II, acela să ia în considerare faptul că eu atunci tocmai că nu am voit să dau o relatare a rezultatelor cercetării spirituale, ci am voit mai întâi să clădesc teme-lia pe care se pot sprijini asemenea rezultate. Această «Filosofie a libertăţii» nu conţine nici un asemenea rezultat special, tot atât de puţin pe cât conţine rezulta-te speciale ale ştiinţelor naturii; dar acela care caută siguranţă pentru asemenea cunoştinţe, după părerea mea, nu se poate dispensa de ceea ce conţine ea. Ceea ce se spune în carte poate fi acceptabil şi pentru unii oameni care, din pricina unor anumite motive valabile pentru ei, nu vor să aibă nimic de a face cu datele mele de cercetare obţinute prin ştiinţa spirituală. Aceluia însă care poate consi-dera aceste date ale ştiinţei spirituale drept ceva către care este atras, aceluia îl vor putea fi importante şi cele ce am încercat să le arătăm aici. Şi anume, de a dovedi cum o considerare nepărtinitoare, care se extinde numai asupra celor do-uă întrebări caracterizate, fundamentale pentru orice cunoaştere, ne duce la înţe-legerea că omul trăieşte înlăuntrul unei lumi spirituale reale. În această carte am căutat să justificăm o cunoaştere a domeniului spiritual înainte de intrarea în experienţa spirituală. Iar această justificare a fost făcută în aşa fel încât pentru a găsi acceptabil ceea ce am spus aici nu e nevoie nicăieri în aceste expuneri să consultăm experienţele descrise de mine mai târziu, dacă putem sau dorim să urmărim modul acestor expuneri.
Astfel, mi se pare că această carte, pe de o parte, a luat o poziţie cu totul di-ferită faţă de lucrările mele de ştiinţă spirituală propriu-zisă; iar, pe de altă parte, ea este totuşi în cea mai strânsă legătură cu ele. Toate acestea m-au determinat ca acum, după douăzeci şi cinci de ani, să redau publicităţii conţinutul lucrării, în esenţă aproape total neschimbat. Am făcut doar nişte adaosuri mai lungi la un şir întreg de capitole. Constatările pe care le-am făcut cu privire la înţelegerea

greşită a celor spuse de mine, m-au făcut să-mi pară necesare asemenea adaosuri lămuritoare. Am făcut schimbări doar acolo unde ceea ce am voit să spun acum un sfert de veac mi s-a părut azi neîndemânatic. (Şi numai un răuvoitor s-ar simţi îndemnat să spună că prin asemenea modificări mi-aş fi schimbat convin-gerea de bază).
Cartea este epuizată deja de mulţi ani. Cu toate că, aşa cum rezultă din cele spuse mai sus, mi se pare că  trebuie spus la fel şi azi, ceea ce am expus despre problemele caracterizate înainte cu douăzeci şi cinci de ani, am ezitat mult timp la finisarea acestei noi ediţii. Mă întrebam mereu dacă în cutare sau cutare loc nu ar trebui să comentez numeroasele concepţii filosofice care s-au ivit de la apariţia primei ediţii. Solicitarea din ultimul timp, datorată cercetărilor mele de ştiinţă spirituală pură, m-a împiedicat să fac acest lucru aşa cum aş fi dorit eu. După o orientare pe cât posibil temeinică în munca filosofică a prezentului, m-am convins de faptul că oricât de ademenitor ar părea un asemenea comenta-riu, pentru ceea ce trebuie spus prin cartea mea, nu e nevoie ca el să fie inclus aici. Ceea ce mi s-a părut necesar să spun despre noile direcţii filosofice pornind de la punctul de vedere adoptat în «Filosofia libertăţii», se poate găsi în volumul doi al cărţii mele «Enigmele filosofiei»2I, 2II.

Aprilie 1918	Rudolf Steiner

I
ACIUNEA CONTIENT A OMULUI



Este omul în gândirea şi în acţiunea sa o fiinţă spirituală liberă, sau el stă sub constrângerea unei necesităţi implacabile, care se impune asemenea unei legi pure a naturii? Puţine întrebări au fost examinate cu atâta agerime de spirit ca şi aceasta. Ideea libertăţii voinţei omeneşti a găsit numeroşi adepţi înfocaţi, cât şi adversari înverşunaţi. Există oameni care, în patosul lor moral, declară drept spirite mărginite pe toţi aceia care pot să nege un fapt atât de evident ca libertatea. Alţii, dimpotrivă, văd culmea lipsei de spirit ştiinţific în a crede între-ruptă valabilitatea legilor naturii în sfera acţiunii şi gândirii omeneşti. Unul şi acelaşi lucru este considerat când bunul cel mai de preţ al omenirii, când cea mai gravă iluzie. S-a recurs la nespus de mult rafinament pentru a se explica felul în care se pot concilia libertatea omenească cu acţiunea din natură, căreia, totuşi, îi aparţine şi omul. Nu mai mică a fost osteneala cu care adversarii liberului arbitru s-au străduit să arate cum a putut lua naştere o idee atât de absurdă ca aceea a libertăţii voinţei. Dar că aici ne aflăm în faţa uneia dintre cele mai însemnate probleme ale vieţii, religiei, practicii şi ştiinţei, aceasta o simte orice om, la care trăsătura cea mai pronunţată a caracterului nu este tocmai contrariul temeiniciei. Şi este unul dintre simptomele cele mai triste ale superficialităţii gândirii con-temporane, când o carte care, pornind de la rezultatele recente ale ştiinţelor natu-rii, vrea să întemeieze o „nouă credinţă” (David Friedrich Strauss3I, 3II: «Vechea şi noua credinţă»), nu cuprinde asupra problemei libertăţii decât următoarele cuvinte: „Nu are nici un sens să ne ocupăm aici de libertatea voinţei omeneşti. Presupusa libertate de a alege a fost considerată întotdeauna ca o simplă fantomă de către oricare filosofie demnă de acest nume; criteriul determinării valorilor morale rămâne însă cu totul neatins de această problemă”. Nu am citat acest pa-saj deoarece aş fi convins că lucrarea în care se găseşte ar avea o însemnătate deosebită, ci pentru că mi se pare că ea exprimă părerea până la care se pot ridi-ca cei mai mulţi dintre gânditorii noştri contemporani, cu privire la problema pe care o tratăm aici. Azi, toţi cei care pretind că au depăşit treptele elementare ale ştiinţei, cred că libertatea nu poate fi confundată cu facultatea de a alege după bunul plac una sau alta din două acţiuni posibile. Întotdeauna – aşa se spune –

există un motiv cu totul precis pentru care, din mai multe acţiuni posibile, săvâr-şim o anumită acţiune.
Acest lucru pare evident Cu toate acestea, până în timpurile noastre, adver-
sarii libertăţii îşi îndreaptă atacurile numai împotriva libertăţii de a alege. Astfel Herbert Spencer4I, 4II, ale cărui concepţii se răspândesc zi de zi tot mai mult,
spune («Principiile psihologiei», ed. de Dr. B. Vetter, Stuttgart 1 882): „Atât analiza conştienţei cât şi conţinutul capitolului precedent (din această Psiholo-gie) neagă faptul că fiecare om poate dori sau nu după bunul său plac, aşa cum susţine dogma propriu-zisă a liberului arbitru”. Alţii pornesc de la acelaşi punct
de vedere când combat ideea liberului arbitru. Toate consideraţiile referitoare la acest punct de vedere se găsesc în germene, deja la Spinoza5I, 5II. Argumentele
simple şi clare, pe care le-a adus Spinoza împotriva ideii libertăţii, s-au repetat de atunci de nenumărate ori, învăluite în cele mai rafinate expuneri teoretice, aşa încât cu greu mai poate fi recunoscută simpla înlănţuire de idei, singura care in-teresează. Într-o scrisoare din octombrie sau noiembrie 1674, Spinoza scrie: „De fapt, eu numesc liber lucrul care există şi acţionează numai în virtutea necesităţii pure a naturii sale proprii, iar constrâns îl numesc pe acela care este determinat la existenţă şi acţiune în mod exact şi precis de către altceva. Aşa, de pildă, Dumnezeu, deşi necesar, este totuşi liber, deoarece există numai în virtutea ne-cesităţii propriei Sale naturi. Tot aşa, Dumnezeu Se cunoaşte pe sine şi cunoaşte toate lucrurile, liber, deoarece atotcunoaşterea Lui rezultă numai din necesitatea propriei Sale naturi. Vedeţi, deci, că eu nu pun libertatea în legătură cu libera determinare, ci în legătură cu libera necesitate.
Totuşi, să coborâm la lumea obiectelor create, a căror existenţă şi acţiune sunt în întregime determinate în mod precis şi exact de cauze exterioare. Pentru a înţelege mai bine aceasta, să ne reprezentăm un fenomen simplu de tot. De pildă, o piatră, izbită din afară, este pusă în mişcare. După ce cauza exterioară a încetat, piatra continuă să se mişte în mod necesar. Menţinerea pietrei în mişcare este constrânsă şi nu necesară, deoarece ea este determinată prin impulsul dat de o cauză exterioară. Ceea ce am spus aici despre piatră se aplică tuturor lucruri-lor, oricât de complexă şi oricât de multiplă le-ar fi întrebuinţarea. Anume, toate sunt determinate să existe şi să acţioneze într-un mod cu totul precis şi exact, de cauze exterioare.
Presupuneţi acum6I, 6II, de exemplu, că piatra, în timp ce se mişcă, ar gândi şi ar şti că ea se străduieşte să se menţină cât mai mult în acea mişcare. Această piatră, conştientă numai de strădania sa, şi care nu se comportă indiferent, va crede că e cu totul liberă şi că ea continuă să se mişte numai fiindcă aşa vrea.

Dar aceasta este acea libertate omenească, pe care toţi pretind că o posedă, şi care nu constă decât din faptul că oamenii sunt conştienţi de dorinţele lor, dar nu cunosc cauzele care le determină. Astfel, copilul crede că cere liber laptele pen-tru a se hrăni; copilul arţăgos crede că cere liber răzbunarea, şi fricosul că alege în mod liber fuga. Iar beţivul crede că a rostit din liberă hotărâre vorbele pe care, treaz fiind, nu le-ar fi pronunţat cu plăcere. Cum această prejudecată este înnăs-cută tuturor oamenilor, cu greu ne putem elibera de ea. Căci, deşi experienţa ne învaţă că oamenii îşi pot tempera foarte puţin poftele lor, şi că, antrenaţi de pasi-uni contradictorii recunosc binele, dar fac răul, cu toate acestea, ei se consideră liberi, şi aceasta pentru motivul că doresc unele lucruri mai puţin, iar unele do-rinţe pot fi uşor stăvilite prin aceea că ne aducem aminte de lucruri pe care le pierdem din vedere cu multă uşurinţă”.
Fiindcă aici ni se expune o concepţie clară şi concisă, va fi uşor să descope-rim eroarea fundamentală pe care o cuprinde. După această concepţie, cu necesi-tatea cu care o piatră, odată aruncată, trebuie să execute o anumită mişcare precisă, cu aceeaşi necesitate trebuie să execute şi omul o acţiune, când un motiv oarecare îl determină. Iar omul se consideră autorul liber al acelei acţiuni numai fiindcă are o conştienţă despre ea. În acelaşi timp, pierde însă din vedere faptul că el este condus de o cauză pe care trebuie să o urmeze neapărat. Eroarea aces-tui raţionament este curând descoperită. Spinoza şi toţi cei care gândesc ca el, trec cu vederea faptul că omul nu este conştient numai de acţiunile sale, ci poate fi conştient şi de cauzele care îi călăuzesc acţiunile. Nimeni nu va contesta că un copil mic este neliber când cere lapte, că omul beat e neliber când rosteşte lu-cruri pe care le regretă mai târziu. Nici unul, nici celălalt, nu ştiu nimic despre cauzele active în adâncurile organismului lor şi sub a căror constrângere impla-cabilă se găsesc. Dar este oare just să punem în aceeaşi oală acţiuni de acest fel cu acelea în care omul nu e conştient numai de acţiunea sa, ci şi de motivele care îl determină? Oare acţiunile oamenilor sunt toate de acelaşi fel? Faptele ostaşu-lui pe câmpul de bătălie, acelea ale omului de ştiinţă în laborator, faptele omului de stat în complicatele probleme diplomatice, pot fi oare puse, din punctul de vedere al cunoaşterii, pe aceeaşi treaptă cu fapta sugarului care ţipă după lapte? Ce e drept, oamenii caută să rezolve o problemă acolo unde ea are forma cea mai simplă. Dar lipsa facultăţii de discernământ a prilejuit adeseori confuzii in-finite. Căci este, totuşi, o profundă deosebire între a cunoaşte sau a nu cunoaşte motivul unei acţiuni. Aceasta, la început, pare să fie un adevăr evident. Cu toate acestea, adversarii libertăţii nu se întrebă niciodată dacă mobilul acţiunii mele, pe care îl cunosc şi-l pătrund cu înţelegerea, mai exercită asupra mea aceeaşi

constrângere, pe care o exercită procesele organice care îl determină pe sugari să strige după lapte.
Eduard von Hartmann7I, 7II  afirmă în «Fenomenologia conştienţei morale» (pag. 451) că doi factori principali determină voinţa omului: mobilul de acţiune şi caracterul. Dacă îl considerăm pe toţi oamenii egali, sau considerăm deosebi-rea dintre ei ca fiind neînsemnată, atunci voinţa lor apare determinată din afară, anume  de  circumstanţele  exterioare.  Cumpănind  însă  faptul  că  unii  oameni transformă o reprezentare în mobil al acţiunii lor abia atunci când caracterul lor e de aşa natură încât ei sunt determinaţi la o dorinţă de către o reprezentare co-respunzătoare, omul ne apare determinat din lăuntru şi nu din afară. Şi fiindcă omul trebuie să transforme mai întâi – în conformitate cu caracterul său – repre-zentarea impusă din afară în mobil de acţiune, el are impresia că este liber, adică independent de motivele de acţiune exterioare. După Eduard von Hartmann, în-să, adevărul este următorul: „Cu toate că noi suntem aceia care ridicăm repre-zentarea la rangul de motiv, noi nu facem arbitrar acest lucru, ci în conformitate cu necesitatea predispoziţiilor noastre caracterologice, deci tot neliberi”. Şi aici este trecută cu vederea deosebirea ce există între acele mobile de acţiune pe care le las mai întâi să acţioneze asupra mea, după ce le-am pătruns cu conştienţa şi acelea pe care le urmez, fără să am o cunoştinţă clară despre ele.
Acestea ne duc direct la punctul de vedere din care vom examina aici pro-blema pusă. Oare întrebarea despre libertatea voinţei noastre poate fi pusă în mod unilateral şi izolat? Iar dacă nu, cu care altă problemă trebuie neapărat pusă în legătură?.
De vreme ce există o deosebire între un mobil conştient al acţiunii mele şi între pornirea inconştientă, atunci şi mobilul conştient va atrage după sine o ac-ţiune, ce trebuie judecată altfel decât acţiunea săvârşită din pornire oarbă. Prin urmare, prima problemă ce se pune o constituie această deosebire. Şi abia de rezultatul acestei examinări va depinde atitudinea pe care trebuie să o luăm faţă de problema propriu-zisă a libertăţii.
Ce  înseamnă  a  avea  o  cunoaştere  a  cauzelor propriilor noastre  acţiuni? Această întrebare a fost prea puţin luată în considerare, fiindcă, din păcate, în-totdeauna s-a rupt în două ceea ce formează un tot inseparabil: omul. S-a făcut distincţie între omul care acţionează şi omul care cunoaşte, pierzându-se din ve-dere ceea ce trebuie să ne intereseze în primul rând: omul care acţionează din cunoaştere.

Se spune: omul este liber când este stăpânit numai de raţiune şi nu de porni-rile sale animalice. Sau se mai spune şi altfel: libertatea ar însemna să-ţi poţi determina viaţa şi acţiunile în conformitate cu scopurile şi hotărârile tale.
Prin afirmaţii de acest fel nu dobândim nimic. Căci tocmai aceasta este pro-blema, dacă raţiunea, dacă scopurile şi hotărârile omului exercită asupra lui ace-eaşi constrângere ca poftele animalice. Dacă se iveşte în mine, fără contribuţia mea, o hotărâre raţională care mi se impune cu aceeaşi necesitate cu care mi se impune foamea sau setea, atunci eu nu pot să o urmez decât constrâns, şi liberta-tea mea este o iluzie.
O altă alocuţiune prezintă lucrurile în felul următor: a fi liber nu înseamnă a putea voi ceea ce vrei, ci a putea face ceea ce vrei. Această idee a fost caracteri-zată concis de filosoful poet Robert Hamerling8I, 8II, în lucrarea sa «Atomistica voinţei», în modul următor: „Omul, fireşte, poate face ceea ce vrea, dar nu poate voi ceea ce vrea, deoarece voinţa sa este determinată de motive! Nu poate voi ceea ce vrea? Să examinăm mai bine aceste cuvinte. Cuprind ele un sens raţio-nal? Deci, libertatea voinţei ar trebui să constea din faptul că am putea voi ceva fără motiv, fără temei? Dar ce altceva înseamnă a vrea, decât a avea un motiv pentru care faci sau tinzi spre un lucru mai degrabă decât spre celălalt? A vrea ceva fără temei, a voi ceva fără motiv, ar însemna a vrea ceva fără să vrei. De ideea voinţei se leagă inseparabil aceea a motivului. Fără un motiv determinant, voinţa este o facultate lipsită de conţinut: abia prin motiv devine ea activă şi rea-lă. Deci, este absolut adevărat că voinţa omenească nu este „liberă”, în măsura în care direcţia ei este determinată întotdeauna de motivul cel mai puternic. Dar, pe de  altă  parte,  trebuie  să  recunoaştem  că  este  absurd  ca,  faţă  de  această „nelibertate”, să vorbim despre o „libertate” imaginară a voinţei, care ar însemna că poţi voi ceea ce nu vrei” («Atomistica voinţei», vol. 2, pag. 213).
Aici, de asemenea, se vorbeşte numai despre motive, în general, fără a se lua în considerare deosebirea dintre motivele inconştiente şi motivele conştiente. Dacă un motiv acţionează asupra mea, şi eu sunt obligat să-l urmez, fiindcă este „cel mai puternic” dintre motivele asemănătoare lui, atunci ideea libertăţii înce-tează a mai avea vreun sens. Cum poate avea pentru mine o însemnătate faptul că pot sau nu face un lucru, dacă motivul este acela care mă obligă să-l fac? De-ocamdată nu interesează dacă pot sau nu face un lucru, după ce motivul a acţio-nat  asupra  mea,  ci  interesează  dacă  există  numai  astfel  de  motive,  care acţionează ca o necesitate constrictivă. Dacă, de pildă, trebuie să voiesc ceva, atunci în anumite împrejurări îmi este cu totul indiferent dacă şi pot face aceasta. Dacă, datorită caracterului meu, sau datorită circumstanţelor care domină în me-

diul meu înconjurător, mi s-ar impune un motiv pe care gândirea mea îl găseşte absurd, atunci ar trebui să fiu chiar fericit că nu pot face ceea ce voiesc.
Problema nu este dacă pot aduce la îndeplinire o hotărâre luată, ci cum se naşte în mine hotărârea.
Ceea ce îl deosebeşte pe om de toate celelalte fiinţe organice se bazează pe gândirea sa raţională. A fi activ este o însuşire, pe care omul o are în comun cu celelalte organisme. Nu ajungem la nimic dacă, pentru a elucida noţiunea liber-tăţii, căutăm analogii pentru acţiunea omului în regnul animal. Ştiinţele naturii modeme preferă asemenea analogii. Iar dacă le-a reuşit să găsească la animale ceva asemănător comportamentului omenesc, ele cred că au atins una din cele mai importante probleme ale ştiinţei despre om. La ce erori duce această părere, se poate vedea din cartea: «Iluzia libertăţii voinţei» de P. Rée9I, 9II, 1885 (pag. 5), în care, despre libertate se spun următoarele: „Se explică uşor de ce mişcarea pietrei ni se pare necesară, iar despre voinţa măgarului avem impresia că nu ar fi necesară. Cauzele care pun o piatră în mişcare sunt exterioare şi vizibile. Dar cauzele datorită cărora un măgar vrea, sunt interioare şi invizibile: între noi şi sediul manifestărilor sale se găseşte craniul măgarului... Nu vedem condiţiona-rea cauzală şi de aceea ni se pare că ea nu ar exista. Se spune că voinţa este cau-za întoarcerii (măgarului), dar că ea însăşi este necondiţionată, că este un început absolut”. Deci, şi aici se trec pur şi simplu cu vederea acele acţiuni ale omului în care el are o conştienţă despre motivele determinante, căci Rée explică: „Între noi şi sediul manifestărilor se găseşte craniul măgarului”. Că există şi acţiuni, – fireşte, nu ne gândim la acţiunile măgarului, ci la acelea ale omului – la care, între noi şi acţiune se situează motivul devenit conştient, despre aceasta – cum putem deduce din aceste cuvinte –‚ Rée nu are nici o idee. Acest lucru îl adeve-reşte, câteva pagini mai târziu, şi prin cuvintele: „Noi nu percepem cauzele care determină voinţa noastră, de aceea avem impresia că ea nu ar fi determinată în mod cauzal”.
Am citat, cred, suficiente exemple care arată că mulţi luptă împotriva liber-tăţii, fără să ştie ce este propriu-zis libertatea.
Este un lucru de la sine înţeles că o acţiune despre care făptuitorul nu ştie de ce o săvârşeşte, nu poate fi considerată liberă. Dar cum stau lucrurile cu acele acţiuni ale căror motive ne sunt cunoscute? Problema astfel pusă ne duce la în-trebarea: „Care este originea şi însemnătatea gândirii?” Căci fără cunoaşterea activităţii gânditoare a sufletului, nu e posibilă nici o noţiune a cunoaşterii unui lucru, deci nici noţiunea unei acţiuni. Când vom şti ce înseamnă gândirea în ge-neral, atunci ne va fi uşor să înţelegem şi rolul pe care-l joacă gândirea în acţiu-

nea omenească. Pe drept cuvânt spune Hegel10I, 10II că „abia gândirea ridică su-fletul – suflet cu care sunt înzestrate şi animalele – la rangul de spirit”. De aceea gândirea va da şi acţiunii omeneşti pecetea ei specifică.
Fireşte, noi nu afirmăm aici că toate acţiunile noastre purced numai din re-flexiunea lucidă a raţiunii. Departe de mine intenţia de a considera, în sens ex-trem, drept acţiuni omeneşti numai pe acelea care izvorăsc din raţionamente abstracte. Dar de îndată ce acţiunile noastre se ridică din sfera satisfacerii pofte-lor pur animalice, mobilurile noastre de acţiune sunt întotdeauna penetrate de gândire. Iubirea, compătimirea, patriotismul sunt mobiluri de acţiune, care nu se lasă dizolvate în noţiunile reci ale raţiunii. Se spune: inima, sentimentul îşi intră aici în drepturile lor. Fără îndoială. Dar inima şi sentimentul nu creează mobilu-rile acţiunii. Ele presupun existenţa acestora şi le primesc doar în sfera lor. În inima mea se trezeşte compătimirea, numai după ce s-a concretizat mai întâi în conştienţa mea reprezentarea persoanei care stârneşte compătimire. Drumul spre inimă trece prin cap. De la aceasta nu face excepţie nici iubirea. Dacă iubirea nu este doar o expresie pură a instinctului sexual, atunci ea se întemeiază pe repre-zentările pe care ni le facem despre fiinţa iubită. Şi cu cât mai idealiste sunt aceste reprezentări, cu atât mai fericită este iubirea. Şi aici, gândul este părintele sentimentului. Se spune: iubirea ne face orbi faţă de slăbiciunile fiinţei iubite. Lucrurile pot fi însă concepute şi invers: tocmai iubirea ne deschide ochii pentru calităţile persoanei iubite. Mulţi trec insensibili pe lângă aceste calităţi, fără să le observe. Cineva le vede, şi tocmai de aceea se trezeşte iubirea în sufletul său. Ce altceva a făcut acesta decât că şi-a format reprezentări despre calităţi, despre care sute de oameni nu şi-au făcut asemenea reprezentări? Ei nu au iubirea, fiindcă le lipseşte reprezentarea.
Putem concepe lucrurile cum vrem: tot mai clar trebuie să vedem că pro-blema acţiunii omeneşti implică, în esenţa sa, cealaltă problemă, aceea a originii gândirii. De aceea voi examina mai întâi această ultimă problemă.

II
IMPULSUL FUNDAMENTAL CTRE CUNOATERE



„Ah, două suflete11I, 11II-mi sălăşluiesc în piept, Ce vor necontenit să se dezbine;
Unul, de-o aspră poftă de dragoste umplut, Cu ghearele-ncleştate, în lume se împlântă, Iar celălalt vânjos, desprins de lut,
Spre plaiul ‘nalţilor strămoşi se-avântă.

Faust I, 1112-1117 (Traducerea Şt. A. Doinaş)

Goethe exprimă cu aceste cuvinte o trăsătură de caracter adânc înrădăcinată în natura omenească. Omul nu este o fiinţă unitar organizată. El pretinde întot-deauna mai mult decât îl dă lumea de bunăvoie. Natura ne-a înzestrat cu necesi-tăţi; dintre acestea sunt unele a căror satisfacere ea o lasă pe seama activităţii noastre. Numeroase sunt darurile care ni s-au împărtăşit, dar şi mai numeroase sunt dorinţele noastre. S-ar părea că suntem născuţi pentru a fi mereu nemulţu-miţi. Setea noastră de cunoaştere nu este decât un caz particular al acestei ne-mulţumiri. Privim un pom de două ori. O dată îi vedem crengile în repaus, altădată în mişcare. Nu ne mulţumim cu această observaţie. De ce ni se arată pomul o dată în repaus, altă dată în mişcare? Şi aşa ne punem cele mai felurite întrebări. Fiecare privire pe care o aruncăm în natură trezeşte în noi o sumă de întrebări. Fiecare fenomen care ne întâmpină, ne pune o problemă. Fiecare trăire devine pentru noi o enigmă. Vedem cum iese dintr-un ou un animal asemănător fiinţei materne; ne întrebăm care este motivul acestei asemănări. Observăm că la o fiinţă vie procesele de creştere şi evoluţie prezintă un anumit grad de perfecţi-une; căutăm să aflăm cauzele acestui fenomen. Nicăieri nu suntem mulţumiţi cu ceea ce ne prezintă natura în faţa simţurilor. Căutăm pretutindeni ceea ce se nu-meşte explicaţia fenomenelor.
Ceea ce căutăm în plus, în lucruri, dincolo de ceea ce vedem nemijlocit în ele, scindează întreaga noastră fiinţă în două părţi: devenim conştienţi de antite-

za dintre noi şi lume. Ne situăm faţă de lume ca o fiinţă independentă. Universul ne apare în antiteza: eu şi lumea.
Acest zid despărţitor dintre noi şi lume îl ridicăm îndată ce luminează în noi conştienţa. Niciodată nu pierdem însă sentimentul că aparţinem totuşi lumii, că există o legătură care ne uneşte cu ea, că nu suntem o fiinţă în afara universului, ci înăuntrul lui.
Acest sentiment produce în noi străduinţa de a clădi o punte între noi şi lu-me. Şi, în ultimă analiză, întreaga strădanie spirituală a omenirii constă în clădi-rea acestei punţi. Istoria vieţii spirituale este o căutare permanentă a unităţii dintre noi şi lume. Religia, arta şi ştiinţa urmăresc în aceeaşi măsură această ţin-tă. Omul credincios, omul religios caută în revelaţiile divine pe care i le desco-peră  Dumnezeu,  dezlegarea  enigmei  cosmice,  pe  care  i-o  pune  eul  său, nemulţumit cu lumea pură a fenomenelor. Artistul caută să imprime materiei ideile eului său, pentru a împăca cele ce trăiesc înăuntrul său cu lumea dinafară. El este, de asemenea, nemulţumit de lumea pură a fenomenelor şi caută să-i im-prime acel plus pe care îl ascunde în sine eul său, trecând dincolo de aspectul material al lumii. Gânditorul cercetează legile fenomenelor şi se străduieşte să pătrundă cu gândirea rezultatul observaţiilor sale. Abia după ce am făcut din conţinutul lumii un conţinut al gândirii noastre, abia atunci regăsim ansamblul de care ne-am despărţit. Vom vedea mai târziu că această ţintă poate fi atinsă numai dacă misiunea omului de ştiinţă va fi concepută mult mai profund de cum se întâmplă adeseori. Întreaga situaţie pe care am înfăţişat-o aici ne întâmpină într-un fenomen al istoriei lumii: în antiteza dintre concepţia unitară despre lu-me, sau monism, şi teoria despre cele două lumi, sau dualism. Dualismul îşi în-dreaptă privirea numai asupra sciziunii dintre eu şi lume, sciziune provocată de conştienţa omenească. Întreaga lui strădanie este o luptă neputincioasă pentru a împăca aceste două contraste, pe care le numeşte când spirit şi materie, când subiect şi obiect, când gândire şi fenomen. El are sentimentul că trebuie să existe o punte între cele două lumi, dar nu e capabil să o găsească. De vreme ce omul se trăieşte pe sine ca „eu”, el nu poate face altceva decât să conceapă acest „eu” de partea „spiritului”; şi, întrucât acestui eu el îi opune lumea, trebuie să consi-dere ca făcând parte din aceasta, lumea pe care o percepe cu simţurile sale, lu-mea materială. Prin. aceasta omul însuşi se situează în opoziţia: spirit şi materie. Acest lucru trebuie să-l facă cu atât mai mult cu cât propriul său trup aparţine lumii materiale. „Eul” aparţine lumii spirituale, ca o parte a acesteia; fenomenele şi lucrurile materiale, care sunt percepute de simţuri, aparţin „lumii”. Toate enigmele care se referă la spirit şi materie, omul trebuie să le regăsească în

enigma fundamentală a propriei sale fiinţe. Monismul îşi îndreaptă privirea nu-mai asupra unităţii şi caută să nege sau să estompeze contradicţiile odată exis-tente.  Nici  una  din  cele  două  concepţii  nu  ne  pot  mulţumi,  fiindcă  ele  nu corespund realităţii. Dualismul consideră spiritul (eul) şi materia (lumea) ca do-uă entităţi fundamental diferite şi de aceea nu poate înţelege cum acţionează una asupra celeilalte. Cum să poată şti spiritul ce se petrece în materie, dacă natura specifică a acesteia îi este cu totul străină? Sau, în aceste condiţii, cum să acţio-neze spiritul asupra materiei, aşa încât intenţiile sale să se transforme în fapte? S-au conceput cele mai ingenioase, precum şi cele mai absurde ipoteze, pentru a rezolva această problemă. Dar, până azi, nici cu monismul lucrurile nu stau cu mult mai bine. Până acum el a căutat să se ajute în trei feluri: sau neagă spiritul şi devine materialism, sau neagă materia şi îşi caută salvarea în spiritualism, sau afirmă că şi în cea mai simplă substanţă a lumii, spiritul şi materia se găsesc uni-te în mod inseparabil, şi de aceea nu trebuie să ne mirăm că în om apar aceste două modalităţi de existenţă, care nicăieri nu sunt separate.
Materialismul nu poate oferi niciodată o explicaţie satisfăcătoare a lumii. Căci orice încercare de a da o explicaţie trebuie să înceapă prin faptul de a ne forma gânduri despre fenomenele lumii. De aceea, materialismul începe prin gânduri despre materie sau despre fenomenele materiale. Prin aceasta el are îna-intea sa două domenii diferite: lumea materială şi gândurile despre ea. Pe aces-tea  din  urmă,  el  încearcă  să  le  înţeleagă,  concepându-le  drept  procese  pur materiale. El crede că gândirea apare în creier, cam aşa cum apare digestia în organismul animal. Aşa cum atribuie materiei funcţiuni mecanice şi organice, tot aşa îi atribuie şi însuşirea de a gândi, în anumite condiţii. Uită că prin aceasta nu a făcut decât să transpună problema într-un alt loc. În loc să şi-o atribuie lui în-suşi, el atribuie materiei facultatea gândirii. Şi cu aceasta se găseşte iarăşi la punctul său de plecare. Cum ajunge materia să cugete asupra fiinţei sale proprii? De ce nu e mulţumită cu sine şi de ce nu-şi acceptă pur şi simplu existenţa aşa cum se prezintă? Materialistul îşi abate privirea de la subiectul determinat, de la eul nostru propriu, şi ajunge la o formaţiune nedefinită şi nebuloasă. Şi aici îl întâmpină aceeaşi enigmă. Concepţia materialistă nu e capabilă să rezolve pro-blema, ci numai să o deplaseze.
Cum stau lucrurile cu concepţia spiritualistă? Spiritualistul extremist neagă existenţa de sine stătătoare a materiei şi o concepe numai ca un produs al spiritu-lui. Dar când se foloseşte de această concepţie la dezlegarea enigmei propriei sale fiinţe, atunci ajunge în impas. Căci eului, care poate fi considerat de partea spiritului, i se opune nemijlocit lumea simţurilor. Spre această lume se pare că

nu se deschide nici un acces spiritual, ea trebuie percepută şi trăită de „eu”, prin procese materiale. Atâta timp cât se consideră doar o entitate spirituală, „eul” nu descoperă în sine asemenea procese materiale. În ceea ce-şi prelucrează el în mod spiritual, nu se cuprinde niciodată lumea simţurilor. Se pare că „eul” trebu-ie să admită că lumea i-ar rămâne inaccesibilă, dacă el nu ar intra în relaţie cu ea pe o cale nespirituală. Tot aşa, când vrem să trecem la acţiune, intenţiile noastre trebuie transpuse în realitate cu ajutorul substanţelor şi forţelor materiale. Prin urmare, noi suntem avizaţi la lumea exterioară. Spiritualistul extrem, sau dacă vrem, gânditorul care, datorită idealismului său absolut, se clasifică printre spiri-tualiştii extremişti, este Johann Gottlieb Fichte. El a încercat să deducă din „eu” întregul edificiu al Universului. Rezultatul acestei încercări este o grandioasă imagine de gânduri a lumii, fără nici un conţinut experimental. Pe cât de impo-sibil îl este materialistului să decreteze inexistenţa spiritului, tot atât de imposibil îi este spiritualistului să nege lumea materială exterioară.
Pentru că omul, atunci când îşi îndreaptă cunoaşterea asupra „eului”, perce-pe mai întâi activitatea acestui „eu” în plăsmuirea gânditoare a lumii ideilor, concepţia despre viaţă orientată în mod spiritualist se poate simţi ispitită, privind asupra fiinţei omeneşti, să recunoască drept spirit numai această lume a ideilor. Pe această cale, spiritualismul devine un idealism unilateral. El nu ajunge până acolo încât, prin lumea ideilor, să caute o lume spirituală; el vede în lumea idei-lor lumea spirituală însăşi. Prin aceasta el este silit să se oprească cu concepţia sa despre lume, ca ţintuit, în sfera acţiunii „eului”.
Un  curios  gen  de  idealism  îl  constituie  concepţia  lui  Friedrich  Albert Lange12I, 12II, aşa cum ne-o prezintă el în mult citata sa lucrare, „Istoria materia-
lismului”. El este de părere că materialismul are dreptate atunci când susţine că toate fenomenele lumii, inclusiv gândirea noastră, sunt un produs al proceselor pur materiale; numai că şi invers, materia şi manifestările ei sunt un produs al gândirii noastre. „Simţurile... ne dau efectele lucrurilor, nu imagini fidele, şi, cu atât mai puţin, lucrurile în sine. Dar de aceste simple efecte aparţin şi simţurile, împreună cu creierul şi cu vibraţiile moleculare gândite a se petrece în el”. Prin urmare, gândirea noastră este creată de procesele materiale, iar acestea, de gân-direa pe care o dezvoltă „eul”. Deci, filosofia lui Lange nu este nimic altceva decât istoria – transpusă în concepte – a bravului Münchhausen, care stă suspen-dat în aer, ţinându-se de propriul său păr.
A treia formă a monismului este aceea care, în cea mai simplă entitate, în atom, vede unite deja cele două esenţe, materia şi spiritul. Dar nici prin aceasta nu izbutim decât să transpunem pe un alt plan problema care ia naştere în

conştienţa noastră. Cum ajunge entitatea elementară să se exteriorizeze sub două forme, dacă ea este o unitate indivizibilă?
Faţă de toate aceste puncte de vedere, trebuie să sesizăm faptul că opoziţia originară, contradicţia fundamentală ne întâmpină mai întâi în propria noastră conştienţă. Noi suntem cei care ne desfacem de solul matern al naturii şi ne situ-ăm faţă de „lume” ca „eu”. Acest lucru îl exprimă Goethe13I, 13II în mod clasic, în studiul său «Natura», chiar dacă, la început, felul său de a se exprima ni se pare complet neştiinţific. „Trăim în mijlocul ei (al naturii) şi îi suntem străini. Ea conversează neîntrerupt cu noi şi nu ne trădează misterul ei”. Dar Goethe cu-noaşte şi celălalt aspect al problemei: „Toţi oamenii sunt în ea şi ea în toţi”.
Pe cât este de adevărat că ne-am înstrăinat de natură, pe atât de adevărat este că simţim: noi ne aflăm în natură şi îl aparţinem. Ceea ce trăieşte şi în noi, nu poate fi decât propria ei acţiune.
Trebuie să regăsim drumul înapoi spre ea. O simplă reflecţie ne poate indica acest drum. Ce-i e drept, noi ne-am desprins de natură; dar, cu prilejul acestei detaşări, cu siguranţă că am luat din natură ceva în propria noastră fiinţă. Trebu-ie să descoperim esenţa naturii din noi înşine şi atunci vom afla iarăşi legătura dintre noi şi lume. Acesta este lucrul pe care îl neglijează dualismul. El conside-ră interiorul omenesc drept o entitate spirituală cu totul străină de natură şi caută să stabilească o legătură între acesta şi natură. Nici o mirare că nu poate afla le-gătura. Noi putem să găsim natura în afara noastră, numai după ce am cunos-cut-o mai întâi în noi înşine. Ceea ce e identic cu ea în interiorul nostru va deveni călăuza noastră. Prin aceasta ni se trasează drumul de urmat. Nu vrem să facem nici o speculaţie asupra raportului de reciprocitate dintre natură şi spirit. Vrem să coborâm însă în adâncurile propriei noastre fiinţe, pentru a găsi aici elementele pe care le-am adus în noi când am fugit din natură.
Cercetarea fiinţei noastre trebuie să ne aducă dezlegarea enigmei. Trebuie să ajungem la un punct, în care să ne putem spune: aici nu mai suntem doar „eu”, aici am ajuns la ceva ce este mai mult decât „eu”.
Mă aştept ca unii dintre aceia care au citit până aici această carte, să consi-dere că expunerile mele nu corespund „exigenţelor actualului stadiu al ştiinţei”. Acestora nu vreau să le spun decât atât că până aici nu am vrut să am de a face cu nici un fel de rezultate ştiinţifice, ci numai cu simpla descriere a unor lucruri, pe care orice om le poate trăi în propria sa conştienţă. Că s-au strecurat şi fraze prin care s-a încercat o conciliere a conştienţei cu lumea, aceasta numai pentru a lămuri lucrurile. De aceea nici nu am dat o importanţă deosebită întrebuinţării precise, aşa cum se obişnuieşte în psihologie şi în filosofie, unor expresii ca:

„eu”, „spirit”, „lume”, „natură” etc. Conştienţa cotidiană nu cunoaşte diferenţie-rile precise pe care le face ştiinţa. Or, până aici, noi nu am voit să expunem de-cât  fapte  ale  vieţii  obişnuite.  Nu  ne  interesează  cum  a  interpretat,  până  în prezent, ştiinţa, fenomenele de conştienţă, ci modul în care se manifestă această conştienţă oră de oră.

III
GÂNDIREA ÎN SLUJBA CONCEPERII LUMII



Când observ cum o bilă de biliard14I, 14II care este lovită, îşi transmite mişca-rea altei bile, eu nu exercit nici o înrâurire asupra desfăşurării fenomenului ob-servat. Direcţia şi viteza bilei a doua sunt determinate de direcţia şi viteza celei dintâi. Cât timp mă comport ca simplu observator, pot spune ceva despre mişca-rea bilei a doua, doar după ce mişcarea s-a produs. Altfel stau lucrurile când în-cep să reflectez asupra conţinutului observaţiei mele. Reflecţia mea are drept scop să-mi formez noţiuni despre obiectul observaţiei mele. Eu pun noţiunea unei bile elastice în legătură cu anumite alte noţiuni ale mecanicii şi reflectez asupra circumstanţelor ce se vor ivi în cazul dat. Prin urmare, eu caut să alătur procesului care se desfăşoară fără contribuţia mea, un al doilea proces care se desfăşoară în sfera conceptuală. Ultimul depinde de mine. Aceasta se arată prin faptul că mă pot mulţumi cu observaţia şi, dacă nu am vreo exigenţă în această privinţă, pot renunţa la căutarea noţiunilor. Dar atunci când am această exigenţă, nu mă liniştesc până nu stabilesc anumite relaţii între noţiunile: bilă, elasticitate, mişcare, lovitură, viteză etc., relaţii faţă de care fenomenul observat se găseşte într-un anumit raport. Pe cât este de sigur că fenomenul se desfăşoară indepen-dent de mine, tot atât de sigur este că procesul conceptual nu se poate desfăşura fără contribuţia mea.
Că această activitate este într-adevăr emanaţia fiinţei mele independente, sau că fiziologii moderni au dreptate când spun că nu putem gândi aşa cum vrem, ci trebuie să gândim aşa cum ne obligă ideile şi asociaţiile de idei prezente în conştienţa noastră (vezi Ziehen15I, 15II: «Principiile psihologiei fiziologice», Jena 1893, pag. 171), toate acestea sunt lucruri care vor constitui obiectul unor dezba-teri ulterioare. Deocamdată vrem să constatăm doar faptul că ne simţim mereu constrânşi să căutăm pentru obiectele şi fenomenele ce există fără contribuţia noastră, noţiuni şi asociaţii de noţiuni care stau într-un anumit raport cu acele obiecte. Că această faptă este într-adevăr o faptă a noastră sau că noi o săvârşim în virtutea unei necesităţi implacabile, este o chestiune pe care nu o discutăm deocamdată. Ceea ce nu se poate nega, este că, la început, ea ne apare ca fiind a noastră. Noi ştim absolut precis că odată cu obiectele, nu ne sunt date şi noţiuni-

le acestora. Faptul că eu însumi sunt cel activ, se poate baza pe o iluzie; în orice caz, observaţiei directe aşa i se prezintă lucrurile. Întrebarea care se pune acum este: ce dobândim prin aceea că găsim corespondentul conceptual al unui feno-men?
Este o profundă deosebire în modul cum se raportează, pentru mine, una faţă de alta, componentele unui fenomen, înainte şi după găsirea noţiunilor cores-punzătoare. Simpla observaţie poate urmări componentele unui fenomen dat, în desfăşurarea lui, dar înlănţuirea dintre componente rămâne obscură, întunecată, înainte  de  a  recurge  la  ajutorul  noţiunilor.  Eu  văd  prima  bilă  de  biliară mişcându-se în direcţia bilei a doua, cu o anumită viteză; ceea ce se întâmplă după ciocnire voi afla numai după ce ciocnirea a avut loc, dar nici atunci nu pot urmări desfăşurarea lucrurilor decât tot cu ajutorul ochilor. Să presupunem că în momentul ciocnirii, cineva mi-ar acoperi câmpul pe care se desfăşoară fenome-nul. În acest caz – ca simplu spectator – nu am cunoştinţă de cele ce se întâmplă după aceea. Lucrurile ar sta cu totul altfel dacă aş fi aflat noţiunile corespunză-toare constelaţiei raporturilor dintre bile, înaintea acoperirii câmpului. În acest caz pot indica ce se întâmplă, chiar dacă încetează posibilitatea observări. Un obiect sau un fenomen doar observat nu ne spune nimic despre raporturile sale cu celelalte fenomene sau obiecte. Aceste raporturi le sesizăm abia după ce ob-servaţia se uneşte cu gândirea.
Observaţia şi gândirea sunt cele două puncte de pornire pentru întreaga strădanie spirituală a omului, în măsura în care el este conştient de o asemenea strădanie. Realizările, înfăptuirile minţii omeneşti obişnuite, precum şi cele mai complicate cercetări ştiinţifice se sprijină pe aceşti doi stâlpi fundamentali al spiritului nostru. Filosofii au pornit de la diferite contradicţii iniţiale: idee şi rea-litate, subiect şi obiect, fenomen şi lucru în sine, eu şi non-eu, idee şi voinţă, no-ţiune şi materie, energie şi substanţă, conştient şi inconştient. Se poate însă uşor vedea că tuturor acestor contraste trebuie să le premeargă contrastul dintre ob-servaţie şi gândire, ca fiind cel mai important pentru om.
Orice principiu am stabili, trebuie să arătăm că acesta este un principiu pe care l-am observat undeva, sau trebuie să-l exprimăm sub forma unui gând clar, pe care să-l poată cugeta oricare om. Orice filosof care începe să vorbească de-spre principiile sale originare, trebuie să se folosească de forma conceptuală, deci de gândire. Prin aceasta el admite indirect că gândirea premerge elaborării noţiunilor. Deocamdată nu discutăm dacă gândirea, sau altceva, este elementul principal al evoluţiei lumii. Dar este un lucru evident că filosoful nu poate do-bândi fără gândire nici o cunoştinţă despre evoluţie. La naşterea unui fenomen

cosmic, gândirea poate juca un rol secundar, dar la naşterea unei concepţii de-spre acel fenomen, gândirii îl revine, fără îndoială, un rol principal.
În ceea ce priveşte observaţia, putem spune că avem nevoie de ea datorită organizării noastre. Gândul nostru despre cal şi obiectul cal sunt două lucruri care ni se înfăţişează separat. Iar acest obiect nu ne este accesibil decât prin ob-servaţie. Pe cât de puţin ne putem forma o noţiune despre cal prin simplul fapt că îl privim, tot atât de puţin suntem în stare să producem prin simpla gândire un obiect corespunzător.
În succesiunea lor temporală, observaţia premerge gândirii. Căci şi gândirea trebuie cunoscută mai întâi prin observaţie. La începutul acestui capitol, când am arătat cum se aprinde gândirea în contact cu un fenomen şi cum depăşeşte apoi realităţile date fără contribuţia ei, nu am făcut în fond decât să descriem o observaţie. Abia prin observaţie devenim conştienţi de toate câte intră în sfera trăirilor noastre. Cuprinsul senzaţiilor, percepţiilor, concepţiilor, sentimentelor, actele de voinţă, imaginile viselor, jocul fanteziei, reprezentările, noţiunile şi ideile, toate iluziile şi halucinaţiile ne sunt date prin observaţie.
Dar gândirea, ca obiect de observaţie, se deosebeşte esenţial de toate celelal-te obiecte. Observarea unei mese, a unui pom, are loc de îndată ce aceste obiecte apar în orizontul trăirilor mele. Dar nu observ concomitent şi gândirea asupra acestor obiecte. Masa o observ, iar gândirea asupra ei o dezvolt, dar nu o pot observa în clipa în care se desfăşoară. Trebuie să mă situez mai întâi pe un punct de vedere din afara activităţii mele, dacă pe lângă masă vreau să observ şi gândi-rea mea asupra mesei. În timp ce observarea obiectelor şi a fenomenelor, precum şi gândirea asupra lor sunt stări obişnuite, care umplu viaţa mea curentă, obser-varea gândirii este o stare excepţională. Acestui fapt trebuie să i se dea toată im-portanţa,  dacă  vrem  să  determinăm  raportul  gândirii  faţă  de  toate  celelalte conţinuturi ale observaţiei. Trebuie să înţelegem clar că în procesul de observare a gândirii aplicăm un procedeu care constituie starea normală pentru observarea întregului rest al cuprinsului lumii, dar care, ca o consecinţă a acestei stări nor-male, nu se aplică gândirii înseşi.
Cineva ar putea obiecta că cele spuse de mine aici despre gândire s-ar putea spune şi despre simţire sau despre celelalte activităţi spirituale. Dacă avem, de pildă, sentimentul plăcerii, acesta de asemenea se aprinde în contact cu un obi-ect, şi eu observ acest obiect, dar nu observ sentimentul plăcerii. Această obiec-ţie  se  întemeiază  însă  pe  o  eroare.  Plăcerea  nu  stă  deloc,  faţă  de  obiectul acesteia, în acelaşi raport în care se găseşte noţiunea, elaborată de gândire, şi obiectul ei. Sunt absolut conştient că noţiunea unui lucru se formează prin acti-

vitatea mea, în timp ce plăcerea este produsă în mine de obiect, la fel cum se produc, de exemplu, modificările pe care le provoacă o piatră în cădere în obiec-tul pe care a căzut. Pentru observaţie şi plăcerea este un lucru dat, exact la fel ca procesul care o provoacă. Nu se poate spune acelaşi lucru despre noţiune. Pot întreba: pentru ce un anumit fenomen produce în mine sentimentul plăcerii? Dar nicidecum nu pot întreba: de ce un fenomen produce în mine un anumit număr de noţiuni? Această întrebare nu ar avea, pur şi simplu, nici un sens. În cazul reflectării asupra unui fenomen, nu este deloc vorba despre o acţiune asupra mea. Nu pot afla nimic despre mine prin aceea că eu cunosc noţiunile care ex-plică modificările produse de o piatră aruncată într-un geam. Dar este neîndoiel-nic că aflu ceva despre personalitatea mea, când cunosc sentimentul pe care îl trezeşte în mine un anumit fenomen. Când spun despre un lucru pe care îl pri-vesc: acesta este un trandafir, atunci, despre mine, nu spun absolut nimic; dar când spun despre acelaşi lucru: el îmi face plăcere, atunci nu am caracterizat numai trandafirul, ci m-am caracterizat şi pe mine însumi, în raport cu acel tran-dafir.
Prin urmare, nu poate fi vorba, în ceea ce priveşte procesul de observaţie, să punem gândirea pe acelaşi plan cu simţirea. Acelaşi lucru se poate conchide uşor şi în privinţa celorlalte funcţiuni ale spiritului omenesc. Faţă de gândire, ele se situează în rândul celorlalte obiecte şi fenomene ale observaţiei. Tocmai naturii caracteristice a gândirii îl aparţine faptul că ea este o activitate care se îndreaptă numai asupra obiectului observat şi nu asupra persoanei gânditoare. Aceasta re-iese şi din felul în care vorbim despre gândurile noastre, în contrast cu felul în care vorbim despre sentimentele şi actele noastre de voinţă. Când văd un obiect şi recunosc în el o masă, în general, nu voi zice: gândesc asupra unei mese, ci: aceasta este o masă.
În schimb, voi zice: eu mă bucur de această masă. În primul caz nici nu mă gândesc să exprim vreun raport între mine şi masă, dar în al doilea caz este vor-ba tocmai despre acest raport. Prin cuvintele: eu gândesc asupra unei mese, intru deja în starea excepţională caracterizată, în care transform în obiect de observa-ţie ceea ce este cuprins întotdeauna în activitatea noastră spirituală, dar nu ca obiect de observaţie.
Natura caracteristică a gândirii o constituie faptul că gânditorul uită gândirea în timp ce o exercită. Nu gândirea îl preocupă, ci obiectul gândirii, adică obiec-tul pe care îl observă.
Prin urmare, prima observaţie pe care o facem asupra gândirii este aceea că ea reprezintă elementul neobservat al vieţii noastre spirituale obişnuite.

Motivul pentru care nu ne observăm gândirea, în viaţa spirituală obişnuită, rezidă în faptul că gândirea se întemeiază pe propria noastră activitate. Lucrul pe care nu îl produc eu însumi intră ca obiect în câmpul meu de observaţie. Constat că el s-a născut fără participarea mea; îl am în faţa mea; eu trebuie să consider obiectul ca o premiză a procesului meu de gândire. În timp ce mă gândesc la un obiect, eu sunt preocupat de el, privirea mea este îndreptată spre el. Această pre-ocupare este tocmai contemplarea gânditoare. Atenţia mea nu se îndreaptă asu-pra activităţii mele, ci asupra obiectului acestei activităţi. Cu alte cuvinte: în timp ce gândesc, privirea mea nu se îndreaptă asupra gândirii pe care eu însumi o produc, ci ea se îndreaptă asupra obiectului gândirii pe care nu îl produc eu.
În aceeaşi situaţie mă găsesc chiar şi atunci când provoc starea excepţională şi reflectez asupra propriei mele gândiri. Eu nu-mi pot observa niciodată gândi-rea în momentul desfăşurării ei; experienţele pe care le-am făcut asupra procesu-lui meu de gândire, le pot face ulterior obiect al gândirii mele. Dacă aş vrea să-mi observ gândirea chiar în timp ce ea se desfăşoară, atunci ar trebui să mă scindez în două persoane: una care gândeşte şi alta care se priveşte pe sine în timpul acestui proces de gândire. Aceasta nu o pot face. Acest lucru îl pot să-vârşi numai în două acte separate. Gândirea ce urmează a fi observată nu este niciodată gândirea angajată în această observare, ci întotdeauna o altă gândire. Nu importă dacă, în acest scop, transform în obiect de observaţie un proces ante-rior al propriei mele gândiri sau urmăresc un proces de gândire al unei alte per-soane sau, în fine, dacă dezvolt un proces de gândire imaginar, ca în cazul de mai sus, cu mişcarea bilelor de biliard.
Două lucruri nu se împacă: situaţia de creator cu aceea de spectator al aces-tei creaţiuni. Acest lucru îl ştie Cartea Întâia a lui Moise16I, 16II. În primele şase zile cosmice, Dumnezeu a creat lumea şi abia după ce ea începu să existe a fost cu putinţă a o privi. „Şi Dumnezeu a privit toate câte le-a făcut şi iată că erau foarte bune”. La fel se petrec lucrurile şi cu gândirea noastră. Ca să o putem ob-serva, ea trebuie mai întâi să existe.
Motivul pentru care nu putem observa gândirea în timpul în care se desfă-şoară, este identic cu acela care ne îngăduie să o cunoaştem mai direct şi mai intim decât putem cunoaşte oricare alt proces din lume. Tocmai fiindcă noi înşi-ne o producem, de aceea cunoaştem caracteristicile desfăşurării sale, felul în care se desfăşoară fenomenele aparţinătoare acestui proces. Ceea ce poate fi gă-sit numai indirect în celelalte sfere de observaţie: legătura obiectivă şi raportul dintre lucrurile singulare, în cazul gândirii îl aflăm în modul cel mai nemijlocit. Desigur că nu ştiu de ce pentru observaţia mea, tunetul urmează după fulger, dar

de ce leagă gândirea mea noţiunea tunetului de aceea a fulgerului, acest lucru îl ştiu în mod nemijlocit din conţinutul celor două noţiuni. Fireşte, nici nu intere-sează dacă noţiunile pe care le am eu despre fulger şi tunet sunt juste. Corelaţia dintre acele noţiuni pe care le am îmi este clară, şi anume, din însuşi conţinutul acelor noţiuni.
Această claritate evidentă, în ceea ce priveşte procesul de gândire, este cu totul independentă de cunoştinţele pe care le avem despre bazele fiziologice ale gândirii. Eu vorbesc aici despre gândire în măsura în care ea rezultă din observa-rea activităţii noastre spirituale. În timp ce se efectuează o operaţie de gândire, nu interesează deloc procesele materiale care se desfăşoară în creier şi modul în care unul îl determină sau influenţează pe un altul. Ceea ce observ când exami-nez gândirea, nu sunt procesele care ar uni, în creierul meu, noţiunea fulgerului cu aceea a tunetului, ci eu observ ceea ce mă determină să pun cele două noţiuni într-o anumită corelaţie. Din observaţia mea rezultă că la baza asociaţiilor mele de idei nu există un alt criteriu, după care să mă călăuzesc, decât conţinutul gân-durilor mele; nu mă orientez după procesele materiale din creierul meu. Într-o epocă mai puţin materialistă decât a noastră, o asemenea remarcă ar fi fost, desi-gur, cu totul de prisos. Astăzi însă, când există oameni care cred că atunci când vor şti ce este materia, vor şti şi cum gândeşte materia, trebuie să spunem că se poate vorbi despre gândire, fără să intrăm în conflict cu fiziologia creierului. Astăzi multor oameni le este foarte greu să conceapă noţiunea gândirii în toată puritatea ei. Cine opune ideilor pe care le-am dezvoltat eu aici despre gândire, fraza lui Cabanis17I, 17II: „Creierul secretă gânduri aşa cum secretă ficatul bila, glanda salivară saliva, etc.”, acela pur şi simplu nu ştie despre ce vorbesc eu aici. El caută să găsească gândirea printr-un simplu proces de observaţie, în acelaşi fel cum procedăm cu celelalte lucruri din lume. Dar, pe această cale, el nu o poa-te găsi, fiindcă, aşa cum am arătat, tocmai în acest punct gândirea se sustrage observaţiei obişnuite. Cine nu poate învinge materialismul, aceluia îl lipseşte facultatea de a produce în sine starea excepţională descrisă, în care el devine conştient de un lucru, care, în toate celelalte funcţiuni ale spiritului, îi rămâne inconştient. Cine nu are bunăvoinţa de a se situa pe acest punct de vedere, cu acela nu vom putea vorbi despre gândire, aşa cum nu putem vorbi despre culori cu un orb. Dar în nici un caz acesta să nu creadă că noi confundăm procesele fiziologice cu gândirea. El nu explică gândirea, fiindcă, de fapt, nu o vede.
Însă pentru fiecare om înzestrat cu facultatea de a observa gândirea – şi cu puţină bunăvoinţă, această facultate o are fiecare om normal –‚ această observa-ţie este cea mai importantă dintre toate câte le poate face. Căci el observă un

lucru al cărui autor este el însuşi; el nu se vede stând în faţa unui obiect străin, ci în faţa propriei sale activităţi. El ştie cum ia naştere ceea ce observă. Pătrunde întreaga desfăşurare a procesului de gândire. Am dobândit un punct solid, din care, plini de speranţe întemeiate, putem căuta explicaţia celorlalte fenomene ale lumii.
Sentimentul de a fi dobândit un asemenea punct solid l-a îndemnat pe înte-
meie-torul filosofiei modeme, Renatus Cartesius, să pună bazele întregii cunoaş-teri omeneşti pe cuvintele: gândesc, deci exist18I,  18II. Toate celelalte lucruri,
toate celelalte fenomene există fără mine; nu ştiu dacă existenţa lor este reală sau dacă ele sunt amăgire şi vis. Un singur lucru îl ştiu absolut sigur, fiindcă eu însumi îl produc spre existenţa sa sigură: gândirea mea. Existenţa ei ar mai putea avea şi o altă origine, ar putea veni de la Dumnezeu sau din altă parte; dar că această gândire există în sensul în care eu însumi o produc, de acest lucru sunt sigur. Cartesius, în primul rând nu era îndreptăţit să dea cuvintelor sale un alt sens. El nu putea afirma altceva decât că eu mă regăsesc în sânul lumii, în gândi-rea mea, ca în cea mai originară activitate a mea. Ce anume vor să însemne cu-vintele: deci sunt, acest lucru a fost mult discutat. Ele pot avea sens numai într-un singur caz. Cel mai simplu lucru pe care îl pot spune despre un obiect este că el este, că există. Cum să determin apoi mai exact această existenţă, aces-ta este un lucru pe care nu-l pot spune din primul moment despre nici un obiect care intră în orizontul trăirilor mele. Trebuie să examinăm mai întâi fiecare obi-ect în raportul său cu celelalte lucruri, pentru a putea determina în ce sens se poate vorbi despre el ca despre un lucru existent. Un proces trăit poate fi pentru noi o sumă de percepţii, dar el poate fi şi un vis, o halucinaţie etc. Prin urmare, nu pot spune în ce sens există acest proces. Procesul însuşi nu-mi poate arăta sensul în care el există. Aceasta o voi afla numai după ce îl voi examina în ra-port cu celelalte lucruri. Dar nici în acest caz nu pot şti despre el mai mult decât în ce raporturi se află el cu aceste lucruri. Cercetarea mea ajunge pe un tărâm solid abia atunci când găsesc un obiect la care pot desluşi sensul existenţei sale din el însuşi. Acest obiect însă sunt eu însumi ca fiinţă gânditoare, căci eu dau existenţei mele conţinutul precis şi de sine stătător al activităţii gânditoare. Por-nind de aici pot pune întrebarea: oare celelalte lucruri există în acelaşi sens, sau în altul?
Când facem din gândire obiect al observaţiei, adăugăm restului de conţinut observat al lumii ceva care, de altfel, scapă atenţiei noastre; nu modificăm însă felul în care se comportă omul faţă de celelalte obiecte. Înmulţim numărul obi-ectelor de observaţie, dar nu şi metoda de observaţie. În timp ce observăm cele-

lalte lucruri, în fenomenele lumii – la care adaug acum şi fenomenul de a obser-va – intervine un proces pe care omul îl trece cu vederea. Este un fenomen pe care nu îl luăm în considerare şi care se deosebeşte de toate celelalte fenomene. Dar când îmi examinez gândirea, nu mai am de a face cu nici un element neluat în considerare. Căci ceea ce stă acum în fundalul ei nu este altceva decât tot gândirea. Din punct de vedere calitativ, obiectul observat este de aceeaşi natură cu activitatea care se îndreaptă asupra lui. Şi aceasta este iar una din particulari-tăţile caracteristice ale gândirii. Când facem din gândire obiect de observaţie, nu suntem constrânşi să recurgem la ajutorul unui element calitativ diferit, ci ne putem păstra în acelaşi element.
Dacă întreţes gândirii mele un obiect care există fără aportul meu, trec din-colo de observaţia mea şi trebuie să mă întreb: ce drept am eu la aceasta? De ce nu las obiectul să acţioneze pur şi simplu asupra mea? În ce mod este posibil ca gândirea mea să aibă o relaţie cu obiectul? Acestea sunt întrebări pe care trebuie să şi le pună toţi aceia care reflectează asupra propriilor lor procese de gândire. Dar toate aceste întrebări nu se mai pun atunci când reflectăm asupra gândirii însăşi. Noi nu adăugăm nici un element străin de ea, deci nici nu trebuie să ne justificăm cu privire la un asemenea element.
Schelling19I, 19II spune: „A cunoaşte natura, înseamnă a crea natura”. Cine ia ad literam aceste cuvinte ale cutezătorului filosof naturalist, acela ar trebui să renunţe pentru toată viaţa la orice cunoaştere a naturii. Căci natura există, şi pen-tru a o crea a doua oară trebuie să cunoşti principiile după care ea s-a născut. Condiţiile de existenţă ale naturii, pe care am voi să le creăm, ar trebui să le pre-luăm din natura deja existentă. Dar această învăţare, care ar trebui să premeargă creării, ar fi sinonimă cu cunoaşterea naturii, şi aceasta chiar şi atunci, când – după ce am cunoscut condiţiile de existenţă – am renunţat cu totul la creare. Numai o natură care încă nu există ar putea fi creată fără a o cunoaşte dinainte.
Ceea ce în cazul naturii este cu neputinţă: crearea înaintea cunoaşterii, o rea-lizăm în gândire. Dacă am vrea să gândim numai după ce am cunoscut gândirea, nu am mai gândi niciodată. Trebuie să ne încumetăm a gândi mai întâi, pentru ca ulterior, observând propria noastră gândire, să ajungem la cunoaşterea ei. Ob-servaţiei gândirii îi creăm mai întâi noi înşine un obiect. Toate celelalte obiecte există fără contribuţia noastră.
Afirmaţiei mele: noi trebuie să gândim înainte de a ne putea observa gândi-rea, cineva i-ar putea opune uşor cealaltă afirmaţie, ca fiind la fel de îndreptăţită: nici cu digestia nu putem aştepta până vom fi observat procesul digestiei. Aceas-tă obiecţie ar fi asemănătoare aceleia pe care i-o făcuse Pascal lui Cartesius,

afirmând că tot atât de bine s-ar putea spune: eu mă plimb, prin urmare sunt20I, 20II. Bineînţeles că trebuie să diger înainte de a studia procesul fiziologic al di-
gestiei. Dar acest proces s-ar putea compara cu observarea gândirii numai dacă ulterior nu aş analiza digestia gândind, ci mâncând şi digerând. Iar faptul că di-gestia nu poate fi obiect al digestiei, dar gândirea poate fi foarte bine obiect al gândirii, este un lucru care îşi are bunele sale temeiuri.
E deci sigur faptul că în gândire avem procesul universal pe o culme unde trebuie să fim prezenţi dacă vrem să se realizeze ceva. Or, tocmai acesta e lucrul important. Tocmai acesta e motivul pentru care obiectele îmi apar atât de enig-matice: fiindcă nu particip la naşterea lor. Pe acestea le găsesc ca realităţi pur şi simplu date; gândirea însă este ceva ce ştiu cum se produce. De aceea nu există un punct de plecare mai originar pentru examinarea fenomenelor din lume decât gândirea.
Aş mai vrea să amintesc, în privinţa gândirii, o eroare mult răspândită. Ea constă în faptul că se spune: gândirea, aşa cum este ea în sine, nu poate fi întâl-nită nicăieri. Se spune că gândirea care stabileşte corelaţii între observaţiile ex-perienţelor noastre şi le întreţese cu un ţesut de noţiuni, nu ar fi deloc identică cu gândirea pe care o obţinem ulterior despre obiectele observaţiei şi din care fa-cem apoi obiect al observaţiei noastre. Ceea ce întreţesem mai întâi inconştient în lucruri, ar fi cu totul altceva decât ceea ce scoatem apoi din lucruri, cu deplină conştienţă.
Cine trage asemenea concluzii nu îşi dă seama că pe această cale îl este cu neputinţă să evadeze din sfera gândirii. Eu nu pot ieşi nicidecum din sfera gândi-rii, dacă vreau să examinez gândirea. Dacă facem distincţie între gândirea de care nu eram conştienţi mai înainte şi gândirea de care am devenit apoi conşti-enţi, nu trebuie să uităm că această distincţie este cu totul exterioară şi nu are nimic de a face cu problema în sine. Eu nu modific un lucru prin aceea că îl ob-serv gândind. Eu îmi pot închipui că o fiinţă având cu totul altfel de organe de percepţie şi cu o inteligenţă care funcţionează altfel, să aibă despre cal o cu totul altă reprezentare decât mine, dar nu îmi pot imagina că propria mea gândire de-vine alta, prin aceea că eu o observ. Eu observ ceea ce produc eu însumi. Nu vorbim acum despre felul în care se înfăţişează gândirea mea altor inteligenţe, ci numai despre felul cum ea mi se înfăţişează mie. În orice caz, imaginea gândirii mele nu poate fi mai adevărată pentru o altă inteligenţă decât pentru propria mea inteligenţă. Numai dacă nu aş fi eu însumi fiinţa gânditoare, ci gândirea m-ar întâmpina ca o activitate a unei fiinţe străine mie, numai atunci aş putea spune

că imaginea mea despre gândire s-ar forma într-adevăr într-un mod determinat; dar modul cum ar fi în sine gândirea acelei fiinţe, acest lucru nu l-aş putea şti.
A examina propria mea gândire dintr-un alt punct de vedere, pentru aceasta nu simt deocamdată nici cel mai mic imbold. Toate celelalte lucruri din lume le examinez cu ajutorul gândirii. De ce să fac excepţie de la aceasta tocmai la exa-minarea gândirii mele?
Prin cele de mai sus, consider că am justificat îndeajuns motivul pentru care eu pornesc, în examinarea lumii, de la gândire. Când Arhimede a inventat pâr-ghia, el a crezut că ar putea cu ajutorul ei urni din loc întreg Cosmosul, dacă ar găsi un punct pe care să-şi poată sprijini instrumentul. Avea trebuinţă de un lu-cru care să-şi găsească suport în sine însuşi. În gândire avem un principiu care există prin sine însuşi. Să încercăm să înţelegem lumea pornind de aici. Putem înţelege gândirea prin ea însăşi. Problema care se pune este doar dacă prin ea mai putem înţelege şi altceva.
Până aici am vorbit despre gândire, fără să mă fi referit la vehiculul ei, conştienţa omenească. Cei mai mulţi dintre filosofii contemporani îmi vor obiec-ta: înainte de a exista o gândire, trebuie să existe o conştienţă. De aceea trebuie să pornim de la conştienţă şi nu de la gândire. Căci gândirea nu ar exista fără conştienţă. La această obiecţie trebuie să răspund: Dacă vreau să mă lămuresc asupra raportului ce există între gândire şi conştienţă, trebuie să reflectez asupra acestui fapt. Prin aceasta eu dau întâietate gândirii. Desigur, la aceasta se poate răspunde: când filosoful vrea să înţeleagă conştienţa, el se foloseşte de gândire; în măsura în care face aceasta, el dă întâietate gândirii, dar în viaţa obişnuită, gândirea se naşte înăuntrul conştienţei, deci întâietatea revine acesteia din urmă. Dacă am da acest răspuns Creatorului lumii, care vrea să creeze gândirea, atunci, fără îndoială, acest răspuns ar fi îndreptăţit. Fireşte, gândirea nu poate lua naşte-re fără să realizăm mai întâi conştienţa. Pentru filosof însă nu se pune problema să creeze lumea, ci s-o înţeleagă. De aceea, el nici nu trebuie să caute un punct de plecare pentru crearea lumii, ci pentru înţelegerea ei. Găsesc bizară acuzaţia ce se aduce filosofului că el se interesează în primul rând de corectitudinea prin-cipiilor sale şi nu de obiectele pe care vrea să le înţeleagă. Creatorul lumii trebu-ie să ştie cum să găsească un purtător gândirii, dar filosoful trebuie să caute o temelie sigură, de pe care să poată porni la înţelegerea realităţii existente. Ce folos dacă pornim de la conştienţă şi o supunem spre examinare observaţiei gân-ditoare, dacă nu ştim dinainte cum se poate obţine explicaţia lucrurilor prin ob-servaţia gânditoare?

Trebuie să examinăm gândirea mai întâi cu totul neutru, fără a ne referi la un subiect gânditor sau la un obiect gândit. Căci în subiect şi obiect avem deja noţi-uni care sunt formate prin gândire. Nu se poate tăgădui că, înainte de a putea înţelege alte lucruri, trebuie să înţelegem gândirea. Cine neagă aceasta, trece cu vederea faptul că el, ca om, nu se află la începutul Creaţiunii, ci la sfârşitul ei. De aceea, pentru a explica lumea prin noţiuni, nu putem porni de la elementele primare ale existenţei, ci de la ceea ce ne este dat, de la realitatea cea mai apro-piată, mai intimă. Căci noi nu ne putem transpune printr-un salt la începutul lu-mii, şi să începem de acolo consideraţiile noastre, ci trebuie să pornim de la clipa de faţă şi să vedem dacă putem urca de la realităţile din prezent către cele anterioare. Atâta vreme cât geologia a vorbit despre revoluţii născocite, pentru a explica actualele stări ale Pământului, ea a tatonat în întuneric. Abia după ce ea a început să cerceteze care fenomene se mai desfăşoară astăzi pe Pământ şi a tras din aceasta concluzii pentru trecut, abia atunci a dobândit o bază temeinică. Atâ-ta vreme cât filosofia va adopta tot felul de principii: atom, mişcare, materie, voinţă, inconştient etc., ea va pluti în aer. Abia după ce filosoful va considera realitatea  ultimă  drept  prima  realitate,  abia  atunci  va  putea  ajunge  la  ţintă. Această ultimă realitate, la care s-a ajuns prin evoluţia lumii, este însă gândirea.
Există oameni care spun că noi nu putem stabili cu certitudine dacă gândirea noastră în sine, este sau nu justă. Prin urmare, sub acest raport, punctul de pleca-re rămâne, în orice caz, îndoielnic. Acest fel de a vorbi este tot atât de cuminte ca atunci când ne-am îndoi, de faptul dacă un pom în sine, este sau nu just. Gân-direa este o realitate; şi a vorbi despre justeţea sau falsitatea unei asemenea reali-tăţi este un nonsens. Cel mult mă pot îndoi că gândirea a fost just întrebuinţată, după cum mă pot îndoi că lemnul unui anumit pom corespunde unui anumit scop. Menirea acestei lucrări va fi tocmai să arate în ce măsură întrebuinţarea gândirii asupra lumii este justă sau falsă. Pot pricepe când cineva se îndoieşte că putem înţelege lumea prin gândire; dar îmi este de neînţeles cum de se poate cineva îndoi de justeţea gândirii în sine.



Adaos la noua ediţie (1918). În expunerile precedente am arătat că deosebi-rea plină de însemnătate ce există între gândire şi toate celelalte activităţi sufle-teşti  constituie  un  fapt  pe  care  îl  poate  sesiza  orice  observaţie  într-adevăr nepărtinitoare. Cine nu aspiră la această observaţie nepărtinitoare, va fi ispitit să aducă acestor expuneri obiecţiuni ca acestea: când gândesc asupra unui tranda-

fir, nu fac decât să exprim un raport al „eului” meu faţă de acel trandafir, la fel ca atunci când simt frumuseţea trandafirului. În cazul gândirii, între „eu” şi obi-ect, ar exista acelaşi raport ca, de pildă, în cazul simţirii sau al percepţiei. Cine face această obiecţie nu are în vedere că numai în activitatea de gândire, eul se ştie, în toate ramificaţiile acestei activităţi, de o fiinţă cu principiul activ. În nici una din celelalte activităţi sufleteşti acest lucru nu se întâmplă în întregime. Când avem, de pildă, un sentiment de plăcere, o observaţie mai subtilă poate distinge foarte bine în ce măsură „eul” se ştie una cu principiul activ şi în ce mă-sură în el există şi un principiu pasiv, aşa încât plăcerea apare pur şi simplu în eu. Şi aşa se petrec lucrurile şi cu celelalte funcţiuni sufleteşti. Numai să nu con-fundăm: „a avea imagini de gândire” cu a prelucra gânduri prin gândire. Imagi-nile de gândire pot apare în suflet ca un vis, ca inspiraţii vagi. Gândirea este cu totul altceva. Fireşte, cineva ar putea spune: dacă înţelegem în acest fel gândirea, atunci voinţa este cuprinsă în gândire şi, în acest caz, nu am avea de a face nu-mai cu gândirea, ci şi cu o voinţă a gândirii. Cu toate acestea, un astfel de om ar fi îndreptăţit să spună: adevărata gândire trebuie întotdeauna voită. Doar că aceasta nu are nimic de a face cu caracterizarea gândirii, aşa cum ea s-a făcut în aceste considerări. Oricât de necesar ar face esenţa gândirii ca aceasta să fie voi-tă, important e faptul că, atunci când ea se desfăşoară, nimic nu e voit din ceea ce nu ar părea „eului”, în întregime, activitate a sa proprie, activitate ce poate fi cuprinsă de el în contemplare. Ba chiar trebuie să spunem că, din cauza naturii gândirii pe care am expus-o aici, ea apare celui care observă ca absolut voită. Acela care se străduieşte să înţeleagă cu adevărat tot ce este luat în considerare pentru judecarea gândirii, nu va avea încotro decât să observe că acestei activi-tăţi i se adaugă particularitatea despre care am vorbit aici.
Din partea unei personalităţi pe care autorul acestei cărţi o apreciază foarte mult21I, 21II ca gânditor, i s-a reproşat că el nu ar putea vorbi despre gândire aşa
cum o facem noi aici, pentru că ceea ce credem a observa drept gândire activă ar fi numai o aparenţă. În realitate, noi nu am observa decât rezultatele unei activi-tăţi inconştiente, care ar sta la baza gândirii. Şi numai pentru că această activita-te inconştientă nu e observată, ar apare iluzia că gândirea observată s-ar naşte prin sine însăşi, aşa cum se crede că vedem o mişcare în timpul iluminării cu scântei electrice rapide şi succesive. Şi această obiecţie se bazează doar pe o ob-servare inexactă a stărilor de fapt. Acela care o face nu ia în considerare că „Eul” însuşi este acela care, stând înlăuntrul gândirii, îşi observă propria sa acti-vitate. „Eul” ar trebui să stea în afara gândirii, ca să poată fi indus în eroare la fel ca şi la o iluminare rapidă, intermitentă, cu scântei electrice. S-ar mai putea spu-

ne că acela care face o astfel de comparaţie se înşeală cu totul pe sine, aproxima-tiv la fel ca cineva care ar vrea în mod absolut să spună, despre o lumină perce-pută în mişcare, că în fiecare loc unde apare aceasta, ea ar fi aprinsă din nou, de către o mână necunoscută. Nu; cel care vrea să vadă în gândire altceva decât ceea ce se realizează în însuşi „Eul” drept activitate ce poate fi contemplată, ace-la trebuie să se facă mai întâi orb faţă de simpla realitate ce stă în faţa observaţi-ei, pentru ca apoi să poată pune la baza gândirii o activitate ipotetică. Acela care nu se face, astfel, orb pe sine, va trebui să admită că tot ce „adaugă el gândind”, în acest fel, gândirii, ne scoate din fiinţa gândirii. Observaţia nepărtinitoare ne arată că nimic nu poate fi atribuit entităţii gândirii, din ceea ce nu se găseşte în gândirea însăşi. Nu putem ajunge la ceva ce cauzează gândirea, dacă părăsim domeniul gândirii.

IV
LUMEA CA PERCEPIE



Prin gândire se nasc noţiuni şi idei. Nu se poate spune prin cuvinte ce este o noţiune. Cuvintele pot doar să-i atragă omului atenţia că el are noţiuni. Când cineva vede un pom, gândirea sa reacţionează faţă de observaţia sa, obiectului i se adaugă un corespondent noţional, iar omul consideră obiectul şi coresponden-tul său conceptual ca aparţinându-şi. Când obiectul dispare din câmpul observa-ţiei sale, rămâne doar corespondentul conceptual. Acesta din urmă constituie noţiunea obiectului. Cu cât se extinde mai mult experienţa noastră, cu atât mai mare devine suma noţiunilor noastre. Dar noţiunile nu rămân niciodată izolate. Ele se unesc într-un tot unitar legic. Noţiunea „organism”, de pildă, se leagă de alte noţiuni: „evoluţie legică”, „creştere”. Alte noţiuni, pe care mi le-am format despre lucrurile particulare, se contopesc cu totul într-o singură noţiune. Toate noţiunile pe care mi le formez despre leu se contopesc în noţiunea generală „leu”. Pe această cale, noţiunile particulare se asociază într-un sistem încheiat de noţiuni, în care fiecare noţiune îşi are locul ei deosebit. Din punct de vedere cali-tativ, ideile nu sunt deosebite de noţiuni. Ele sunt noţiuni, dar noţiuni mai bogate în conţinut, mai saturate şi mai cuprinzătoare. Pentru mine este deosebit de im-portant ca aici, în acest loc, să se observe că eu mi-am desemnat ca punct de ple-care gândirea şi nu noţiunile şi ideile, pe care le dobândim abia prin gândire. Acestea presupun deja gândirea. De aceea nu se poate transfera, pur şi simplu, şi asupra noţiunii, ceea ce am spus despre natura de sine stătătoare şi care nu este determinată de nimic, a gândirii. (Fac aici dinadins această remarcă, fiindcă aici se află deosebirea dintre mine şi Hegel. Hegel consideră noţiunea ca element primar şi originar).
Noţiunea nu poate fi dobândită din observaţie. Acest lucru reiese şi din îm-prejurarea că omul în creştere îşi formează abia treptat noţiuni despre lucrurile care îl înconjoară. Noţiunile vor fi adăugate observaţiei.
Un filosof mult citit în prezent (Herbert Spencer22I, 22II) descrie procesul spi-ritual pe care îl dezvoltăm referitor la observaţie, în felul următor:
„Plimbându-ne pe câmp, într-o zi de septembrie, câţiva paşi înaintea noastră auzim un zgomot, iar pe marginea şanţului, din care părea că vine zgomotul,

vedem iarba mişcându-se. Mai mult ca probabil că vom alerga spre acel loc, pentru a găsi obiectul sau fiinţa care a provocat zgomotul şi mişcarea. La apro-pierea noastră, o potârniche îşi la zborul, şi cu aceasta curiozitatea noastră este satisfăcută: avem ceea ce numim explicaţia fenomenului. Această explicaţie, să reţinem, se obţine în felul următor: fiindcă am observat de nenumărate ori în viaţă că perturbarea stării de repaus a corpurilor mai mici atrage după sine miş-carea celorlalte corpuri care se găsesc printre ele, şi fiindcă, datorită acestui fapt, noi am generalizat raporturile dintre asemenea perturbări şi asemenea mişcări, putem considera această perturbare particulară ca explicată, de îndată ce aflăm că ea ne oferă tocmai un exemplu al acestei relaţii de generalizare”. Privind mai exact, lucrurile stau cu totul altfel de cum sunt descrise aici. Când aud un zgo-mot, caut mai întâi noţiunea corespunzătoare acestei observaţii. Abia această noţiune mă duce dincolo de zgomot. Cel care nu reflectează mai departe, aude doar zgomotul şi, cu aceasta, se declară mulţumit. Prin reflecţie însă ajung la concluzia că zgomotul trebuie conceput ca efect. Prin urmare, abia după ce unesc noţiunea efectului cu percepţia zgomotului, mă simt îndemnat să depăşesc observaţia şi să caut cauza. Noţiunea de efect cheamă la existenţă pe aceea de cauză, iar apoi caut obiectul cauzei, pe care îl găsesc în potârniche. Aceste noţi-uni, cauză şi efect, nu pot fi însă dobândite niciodată din simpla observaţie, chiar dacă aceasta s-ar extinde asupra a nenumărate cazuri. Observaţia suscită gândi-rea, şi abia gândirea ne îndrumă cum să asociem experienţele noastre individua-le.
Dacă pretindem ca o „ştiinţă strict obiectivă” să-şi scoată datele numai din observaţie, trebuie să pretindem, în acelaşi timp, ca ea să renunţe la orice gândi-re. Căci gândirea, conform naturii sale, depăşeşte rezultatele observaţiei.
Aici este locul să trecem de la gândire la fiinţa gânditoare. Căci această fiin-ţă uneşte gândirea cu observaţia. Conştienţa omenească este scena pe care se întâlnesc şi se leagă una de alta noţiunea şi observaţia. Prin aceasta am caracteri-zat, în acelaşi timp, această conştienţă (omenească). Ea este mijlocitorul între gândire şi observaţie. Când omul observă un lucru, acesta îi apare ca o realitate dată, iar când gândeşte, el îşi apare sieşi ca fiinţă activă. El consideră obiect lu-crul observat, iar pe sine însuşi, subiect gânditor. Pentru că îşi îndreaptă gândi-rea asupra observaţiei, are conştienţa obiectelor; pentru că îşi îndreaptă gândirea asupra sa, are conştienţa sinei sale, deci conştienţa de sine. În mod necesar, conştienţa omenească trebuie să fie în acelaşi timp conştienţă de sine, fiindcă ea este conştienţă gânditoare. Căci, atunci când gândirea îşi îndreaptă privirea asu-

pra propriei sale activităţi, ea are ca obiect de observaţie fiinţa sa originară, deci subiectul ei.
Nu trebuie să trecem însă cu vederea că noi nu ne putem determina decât cu ajutorul gândirii şi tot cu ajutorul gândirii ne putem raporta la obiecte. De aceea, gândirea nu trebuie concepută niciodată ca o activitate pur subiectivă. Gândirea este dincolo de subiect şi obiect. Ea formează aceste două noţiuni, la fel ca pe toate celelalte. Prin urmare, când raportăm, ca subiect gânditor, o noţiune la un obiect, nu este îngăduit să concepem acest raport ca pe ceva pur subiectiv. Nu subiectul este acela care stabileşte raportul, ci gândirea. Subiectul nu gândeşte fiindcă este subiect, ci el îşi apare lui însuşi ca subiect fiindcă poate gândi. Acti-vitatea pe care o desfăşoară omul ca fiinţă gânditoare nu este, deci, o activitate pur subiectivă, ci o activitate care nu este nici subiectivă, nici obiectivă, o activi-tate care se află deasupra acestor două noţiuni. Nu îmi este îngăduit să spun ni-ciodată că subiectul meu individual gândeşte, ci mai curând că acest subiect, el însuşi, trăieşte graţie gândirii. Gândirea este deci un element care mă înalţă de-asupra sinei mele şi mă leagă cu obiectele. Dar, în acelaşi timp, ea mă desparte de ele, prin aceea că mă opune lor, ca subiect.
Pe aceasta se bazează natura dublă a omului: el gândeşte şi prin aceasta se cuprinde pe sine însuşi şi întreg restul lumii; dar, în acelaşi timp, cu ajutorul gândirii el trebuie să se determine faţă de restul lumii ca fiinţă individuală sepa-rată de lucruri.
Să ne întrebăm acum: cum pătrunde în conştienţă celălalt element, pe care, până acum, l-am numit doar obiect de observaţie şi care se întâlneşte cu gândirea în conştienţa omenească?
Pentru a răspunde la această întrebare, trebuie să îndepărtăm din câmpul ob-servaţiei noastre tot ceea ce s-a introdus în acest câmp prin gândire. Căci conţi-nutul conştienţei noastre din fiecare clipă este străbătut mereu de noţiuni, în cel mai diferit mod.
Trebuie să ne imaginăm că o fiinţă, dotată cu inteligenţă omenească pe de-plin dezvoltată, s-ar naşte din nimic şi ar păşi astfel în faţa lumii. Lucrurile de care ea ar lua cunoştinţă, înainte de a-şi fi pus în activitate gândirea, ar fi conţi-nutul observaţiei pure. Acestei fiinţe, lumea nu i s-ar înfăţişa decât ca un agregat eterogen de obiecte ale senzaţiilor: culori, sunete, senzaţii de apăsare, de căldu-ră, de gust şi de miros, precum şi sentimente de plăcere şi neplăcere. Acest agre-gat este conţinutul observaţiei pure, lipsită de gândire. Lui i se opune gândirea, care e gata să-şi desfăşoare activitatea, de îndată ce îşi găseşte un punct de abor-dare pentru această activitate. Experienţa ne învaţă curând că acest punct este

uşor de găsit. Gândirea este în stare să tragă fire de legătură de la un element de observaţie la celălalt. Ea leagă de aceste elemente anumite noţiuni şi prin aceasta stabileşte un raport între ele. Am văzut mai sus cum un zgomot pe care îl auzim este pus în legătură cu o altă observaţie, în sensul că pe cel dintâi îl considerăm efectul celui de al doilea.
Dacă ne amintim apoi de faptul că activitatea gândirii nu poate fi deloc con-cepută ca o activitate subiectivă, atunci nu vom mai fi nici ispitiţi să credem că asemenea raporturi, care sunt stabilite prin gândire, ar avea doar o valoare sub-iectivă.
Să căutăm acum a găsi prin reflecţie gânditoare, raportul dintre conţinutul observaţiei date în mod nemijlocit – despre care am vorbit mai sus – şi subiectul nostru conştient.
Uzul instabil al cuvintelor mă obligă să convin cu cititorul meu asupra utili-zării unui cuvânt de care trebuie să mă folosesc în cele ce urmează. Eu voi numi percepţii obiectele directe ale senzaţiilor, amintite mai sus, în măsura în care subiectul conştient ia cunoştinţă de ele prin observaţie,. Deci, cu acest nume eu nu indic procesul de observaţie, ci obiectul acestei observaţii.
Nu aleg expresia senzaţie, fiindcă aceasta are în fiziologie o anumită semni-ficaţie, care este mai restrânsă decât aceea a noţiunii mele de percepţie. Un sen-timent pe care îl încerc poate fi indicat foarte bine ca percepţie, dar nu poate fi indicat ca senzaţie în sens fiziologic. Şi de sentimentele mele iau cunoştinţă prin aceea că ele devin pentru mine o percepţie. Iar modul în care luăm cunoştinţă de gândirea noastră prin observaţie este de aşa natură încât am putea numi percepţie şi gândirea, la prima ei apariţie în conştienţa noastră.
Omul naiv îşi consideră propriile percepţii, în felul în care îi apar ele în mod direct, drept lucruri, care au o existenţă cu totul independentă de el. Când vede un pom, el crede că acesta, cu forma lui, cu culorile lui etc., s-ar afla în locul spre care şi-a îndreptat privirea. Când acelaşi om vede soarele apărând dimineaţa la orizont ca un disc, şi urmăreşte mersul acestuia, el are credinţa că toate aces-tea există (în sine) şi se petrec aievea, aşa cum le vede el. El ţine neclintit la această credinţă până când întâlneşte alte percepţii care le contrazic pe cele din-tâi. Copilul care nu are încă nici o experienţă în privinţa distanţelor, întinde mâ-na după Lună şi rectifică ceea ce a considerat real la prima vedere abia după ce o a doua percepţie ajunge în contradicţie cu cea dintâi. Fiecare extindere a orizon-tului percepţiilor mele mă obligă să-mi rectific imaginea despre lume. Acest lu-cru ni se arată atât în viaţa de toate zilele, cât şi în evoluţia spirituală a omenirii. Imaginea pe care o aveau anticii despre raportul Pământului faţă de Soare şi faţă

de celelalte corpuri cereşti, a trebuit înlocuită de către Copernic cu o altă imagi-ne fiindcă aceasta nu mai corespundea noilor percepţii, necunoscute în antichita-te. Când dr. Franz a operat un orb din naştere23I, 23II, acesta a spus că, înaintea operaţiei sale, el îşi făcuse prin percepţiile simţului său tactil o cu totul altă ima-gine despre mărimea lucrurilor. El a trebuit să-şi rectifice percepţiile tactile prin percepţii vizuale.
De unde provine faptul că suntem constrânşi tot mereu la astfel de rectificări ale observaţiilor noastre?
Răspunsul la această întrebare îl aflăm printr-o simplă reflecţie. Când stau la unul din capetele unei alei, la celălalt capăt, la capătul mai îndepărtat de mine, copacii îmi par mai mici şi mai apropiaţi unii de alţii, decât în locul în care stau. Imaginea pe care mi-o dă percepţia mea se modifică de îndată ce-mi schimb lo-cul observaţiei. Prin urmare, această imagine, în forma în care mi se înfăţişează ea, este dependentă de o determinare care nu depinde de obiectul observat, ci îmi revine mie, aceluia care percep. Pentru alee este absolut indiferent locul în care mă găsesc. În schimb, imaginea pe care o dobândesc despre ea depinde în mod esenţial de acest loc. Tot aşa, Soarelui şi sistemului planetar le este indife-rent faptul că oamenii le privesc tocmai de pe Pământ. Dar imaginea percepţiei pe care o dobândesc oamenii despre poziţia şi mersul aştrilor este determinată de locul pe care îl ocupă ei în spaţiu. Această dependenţă a imaginii percepţiei noastre de locul nostru de observaţie este lucrul cel mai uşor de sesizat. Proble-ma devine însă mai dificilă când învăţăm a cunoaşte dependenţa percepţiilor noastre de organismul trupesc şi spiritual. Fizicianul ne arată că în spaţiul în care auzim un sunet, au loc vibraţii ale aerului şi că şi corpul în care căutăm originea sunetului execută o mişcare vibratoare prin anumite părţi ale sale. Noi percepem această mişcare ca sunet, numai când avem o ureche sănătoasă. Fără un aseme-nea organ, lumea ar rămâne veşnic mută pentru noi. Fiziologia ne învaţă că exis-tă oameni care nu percep nimic din minunata splendoare a culorilor care ne înconjoară. Ei nu percep decât nuanţe deschise şi întunecate. Alţii sunt insensi-bili numai faţă de o anumită culoare, de exemplu faţă de culoarea roşie. Din imaginea lor despre lume lipseşte această nuanţă şi de aceea ea este într-adevăr alta decât aceea a oamenilor obişnuiţi. Dependenţa dintre imaginea pe care mi-o dă percepţia mea şi locul de observaţie aş vrea s-o numesc dependenţă matema-tică, iar dependenţa de constituţia organismului meu aş vrea s-o numesc depen-denţă calitativă. Prin cea dintâi se determină raportul de mărime şi depărtare reciprocă a percepţiilor mele, iar prin cea de a doua se determină calitatea aces-

tor percepţii. Faptul că văd roşie o suprafaţă roşie – această determinare calitati-vă – depinde de constituţia ochiului meu.
Prin urmare, imaginile percepţiilor sunt, la început, subiective. Cunoaşterea caracterului subiectiv al percepţiilor noastre ne poate face să ne îndoim că la temelia acestor percepţii ar sta ceva obiectiv. Când ştim că o percepţie, de pildă aceea a culorii roşii sau a unui anumit sunet, nu este posibilă fără o anumită structurare a organismului nostru, putem ajunge la credinţa că, făcând abstracţie de organismul nostru subiectiv, percepţia nu ar avea nici o existenţă, că fără ac-tul percepţiei, al cărui obiect este, ea nu are nici un fel de existenţă. Această concepţie a găsit un reprezentant clasic în George Berkeley24I, 24II, care era de părere că din momentul în care omul a devenit conştient de rolul subiectului în actul percepţiei, el nu mai poate crede într-o lume care să existe fără spiritul conştient. El spune: „Unele adevăruri sunt atât de aproape şi atât de vădite încât este de ajuns să ne deschidem ochii pentru a le vedea. Un astfel de adevăr soco-tesc că se cuprinde în cele ce urmează: toate câte aparţin cerului şi pământului, cu un cuvânt, toate corpurile care compun uriaşul edificiu al lumii, nu au nici o existenţă în afara spiritului. Existenţa lor se rezumă numai la actul perceperii sau al cunoaşterii lor, prin urmare, înainte de a fi percepute de mine, înainte de a exista în conştienţa mea sau a unui alt spirit creat, ele sau nu există deloc, sau există numai în conştienţa unui spirit etern”. Dacă facem abstracţie de actul per-cepţiei, pentru această concepţie, din percepţie nu mai rămâne nimic. Nu există nici o culoare dacă nu este văzută, nu există nici un sunet dacă nu este auzit. Pe cât de puţin există culorile şi sunetele în afara actului percepţiei, tot atât de puţin există întinderea, forma şi mişcarea. Nicăieri nu vedem numai întinderea în spa-ţiu sau forma, ci pretutindeni acestea sunt legate de culoare sau de alte însuşiri, a căror dependenţă de subiectivitatea noastră nu poate fi pusă la îndoială. Dacă acestea din urmă dispar odată cu percepţia noastră, atunci la fel trebuie să se în-tâmple şi cu cele dintâi, care sunt legate de ele.
Faţă de cele de mai sus s-a obiectat că, deşi figurile, culorile şi sunetele etc., nu au altă existenţă decât aceea din actul percepţiei, cu toate acestea trebuie să existe lucruri care au o existenţă în afara conştienţei noastre şi cu care imaginile conştiente ale percepţiei s-ar asemăna. Acestei obiecţii, concepţia de mai sus îl opune următoarele: culoarea nu poate fi asemănătoare decât unei culori, figura unei figuri, percepţiile noastre nu pot fi asemănătoare decât percepţiilor noastre şi ele nu se pot asemăna cu nimic altceva. Chiar şi ceea ce numim un obiect nu este altceva decât un grup de percepţii, legate între ele într-un anumit fel. Dacă îi eliminăm unei mese forma, întinderea, culoarea etc., cu un cuvânt tot ceea ce

este numai percepţie a mea, din ea nu mai rămâne nimic. Această părere, urmă-rind lucrurile în mod consecvent, duce la afirmaţia: obiectele percepţiilor mele nu există decât prin mine şi numai întrucât şi atâta vreme cât eu le percep; ele dispar odată cu percepţia, nu au nici un sens fără aceasta. Iar în afara percepţiilor mele, nu ştiu şi nu pot şti nimic despre nici un obiect.
Împotriva acestei afirmaţii nu se poate obiecta nimic, câtă vreme nu avem în vedere decât că, în general, percepţiile depind de organizarea subiectului meu. Dar lucrurile s-ar prezenta cu totul altfel, dacă am fi în stare să arătăm funcţiu-nea perceperii noastre la naşterea unei percepţii. Noi am şti atunci ce se petrece în percepţie în timpul perceperii şi am putea determina totodată şi ceea ce trebu-ie să existe deja în ea, înainte de a o percepe.
Prin aceasta, observaţia noastră se îndreaptă de la obiectul percepţiei la sub-iectul acesteia. Eu nu percep numai celelalte lucruri, ci mă percep şi pe mine însumi. La început, conţinutul auto-percepţiei mele îl constituie constatarea că sunt un element permanent, în comparaţie cu imaginile ce vin şi pleacă, ale per-cepţiilor. Percepţia eului poate apărea mereu în conştienţa mea, în timp ce am alte percepţii. Când mă adâncesc în percepţia unui obiect dat, la început, nu sunt conştient decât de acesta. La aceasta se poate adăuga apoi percepţia sinei mele. Acum nu sunt conştient numai de obiect, ci şi de persoana mea care stă faţă în faţă cu obiectul şi îl observă. Eu nu văd numai pomul, ci ştiu în acelaşi timp că eu sunt acela care îl vede. Recunosc apoi că în mine se petrece ceva în timp ce observ pomul. Când pomul dispare din câmpul meu vizual, în conştienţa mea rămâne ceva din acest proces: o imagine a pomului. Această imagine s-a unit în decursul observaţiei mele cu sinea mea. Sinea mea s-a îmbogăţit. În conţinutul ei a pătruns un nou element. Pe acest element îl numesc reprezentarea mea despre pom. Niciodată nu aş fi în stare să vorbesc despre reprezentări, dacă nu aş fi trăit aceste reprezentări în percepţia sinei mele. Percepţiile ar veni şi ar trece, iar eu le-aş lăsa să treacă. Numai datorită faptului că îmi percep sinea şi observ cum cu fiecare percepţie se modifică şi conţinutul acestei sine, mă văd silit să pun în legătură observarea obiectului cu modificarea propriului meu interior şi să vor-besc despre reprezentarea pe care o am.
Eu percep reprezentarea în sinea mea tot aşa cum percep culorile, sunetele, la celelalte obiecte. Acum sunt în măsură să fac o distincţie şi să numesc obiec-tele  din  afara  mea:  lume  exterioară,  în  timp  ce  desemnez  conţinutul  au-to-percepţiei  mele:  lume  interioară.  Aprecierea  greşită  a  raportului  dintre reprezentare şi obiect a produs cele mai mari confuzii în filosofia modernă. Per-ceperea unei schimbări în noi, modificarea pe care o parcurge sinea, a fost pusă

pe primul plan, iar obiectul care a prilejuit această modificare s-a pierdut cu totul din vedere. S-a spus că noi nu percepem obiectele, ci numai reprezentările noas-tre. Eu nu pot şti nimic despre masă în sine, care este obiectul observaţiei mele, ci numai despre transformarea ce se petrece cu mine în timp ce percep masa. Această concepţie nu trebuie confundată cu amintita concepţie a lui Berkeley. Berkeley susţine natura subiectivă a cuprinsului percepţiei mele, dar nu spune că eu aş putea şti numai despre reprezentările mele. El limitează cunoaşterea mea la reprezentările mele fiindcă este de părere că nu există nici un obiect în afară de reprezentări. Ceea ce numesc eu masă, în sensul lui Berkeley, încetează a mai exista de îndată ce nu îmi mai îndrept privirea spre ea. De aceea, după Berkeley, percepţiile mele se nasc direct prin puterea lui Dumnezeu. Văd masa fiindcă Dumnezeu trezeşte în mine această percepţie. De aceea, Berkeley nu recunoaşte alte fiinţe reale, decât pe Dumnezeu şi spiritele omeneşti. Ceea ce noi numim lume, există numai înlăuntrul spiritelor. Ceea ce omul naiv numeşte lume exte-rioară, natură corporală, după concepţia lui Berkeley, nu există. Acestei concep-ţii  i  se  opune  concepţia  kantiană,  azi  atât  de  răspândită,  care  nu  limitează cunoştinţele noastre despre lume la reprezentările noastre fiindcă ar fi convinsă că în afara reprezentărilor noastre nu poate exista nici un obiect, ci fiindcă ne crede astfel structuraţi încât putem şti numai despre modificările sinei noastre proprii, nu şi despre obiectele. care provoacă aceste modificări. Din faptul că eu nu-mi cunosc decât reprezentările mele, kantianismul nu conchide că nu ar exis-ta nici o realitate independentă de aceste reprezentări, ci conchide doar că sub-iectul nu poate primi în sine, în mod nemijlocit, o asemenea realitate, că el nu şi-o „poate imagina, închipui, nu poate gândi asupra ei, nu o poate cunoaşte şi nu o poate nici măcar nesocoti, decât numai prin intermediul gândirii sale sub-iective”. (O. Liebmann25I, 25II, Contribuţii la analiza realităţii, pag. 28). Această concepţie crede că spune un lucru absolut cert, un lucru care ni se învederează prin el însuşi, fără nici un argument. „Cel dintâi principiu fundamental pe care filosoful trebuie să-l aducă în faţa conştienţei sale limpezi constă în recunoaşte-rea faptului că, pentru început, cunoaşterea noastră se extinde numai asupra re-prezentărilor  noastre.  Reprezentările  noastre  sunt  singurul  lucru  pe  care  îl experimentăm direct, pe care îl trăim în mod nemijlocit. Şi tocmai fiindcă le ex-perimentăm direct, de aceea nici îndoiala cea mai radicală nu ne poate smulge cunoştinţa pe care o avem despre reprezentările noastre. Dimpotrivă, cunoştinţa care trece dincolo de reprezentarea mea – această expresie o întrebuinţez aici în sensul cel mai larg, aşa încât prin ea înţelegem şi orice fenomen fizic – nu este ferită de îndoială. De aceea, la începutul filosofării, orice cunoştinţă care trece

dincolo de reprezentări, trebuie considerată în mod expres îndoielnică”. Cu aces-te cuvinte îşi începe Volkelt26I, 26II cartea sa despre: «Teoria cunoaşterii la Kant».
Ceea ce ni se înfăţişează aici ca un adevăr nemijlocit şi de la sine înţeles, nu es-te, în realitate, decât rezultatul unei operaţii de gândire care se desfăşoară în fe-lul următor: omul naiv crede că lucrurile, aşa cum le percepe el, există şi în afara conştienţei sale. Fizica, fiziologia şi psihologia par a ne învăţa însă că, pentru a avea percepţii, ne este necesar organismul nostru şi că, prin urmare, noi nu pu-tem şti despre lucruri decât ceea ce ne mijloceşte acest organism. Deci percepţii-le noastre sunt modificări ale organismului nostru, şi nu lucruri în sine. Eduard von Hartmann27I, 27II a caracterizat procesul de gândire indicat aici, în sensul că el trebuie să ducă la convingerea că nu putem avea o cunoştinţă directă decât numai despre reprezentările noastre (vezi E. v. Hartmann: «Problema fundamen-tală a teoriei cunoaşterii», pag. 16-40). Fiindcă în afara organismului nostru gă-sim vibraţii ale corpurilor şi ale aerului, care ni se înfăţişează ca sunet, se trage concluzia că ceea ce numim sunet nu ar fi altceva decât o reacţie subiectivă a organismului nostru la acele mişcări din lumea exterioară. În acelaşi fel aflăm că şi culorile şi căldura ar fi modificări ale organismului nostru. Şi anume, se crede că aceste două genuri de percepţii se nasc în noi ca o consecinţă a unor procese din lumea exterioară, care se deosebesc cu totul de ceea ce trăim noi drept căldu-ră sau culoare. Când asemenea procese excită nervii pielii corpului meu, atunci am percepţia subiectivă a căldurii; când asemenea procese ating nervul optic, eu percep lumina şi culoarea. Prin urmare, lumina, culoarea şi căldura sunt răspun-sul nervilor mei senzitivi la excitaţiile din afară. Simţul tactil, de asemenea, nu-mi furnizează obiectele lumii exterioare, ci numai propriile mele stări. În sensul fizicii modeme, am putea crede că obiectele sunt făcute din părţi infinit de mici, din molecule, şi că aceste molecule nu sunt alipite unele de altele, ci au o anumită distanţă între ele. Prin urmare, între ele este un spaţiu liber. Prin aces-ta, moleculele acţionează unele asupra celorlalte prin intermediul unor forţe de atracţie şi de respingere. Când îmi apropii mâna de un obiect, moleculele mâinii mele nu ating deloc moleculele corpului, ci rămâne o anumită distanţă între corp şi mână, iar ceea ce simt drept rezistenţă a corpului, nu este altceva decât efectul forţei de respingere, pe care moleculele corpului o exercită asupra mâinii mele. Prin urmare, se spune că eu sunt în afara obiectelor şi nu percep decât efectul pe care acestea îl exercită asupra organismului meu.
Ca o completare a raţionamentelor de mai sus, a apărut teoria energiei speci-fice a simţurilor, elaborată de J. Müller28I, 28II (1801-1858). Ea susţine că fiecare
simţ are însuşirea de a răspunde numai într-un singur fel la orice excitări exte-

rioare. Dacă asupra nervului optic se exercită o acţiune, atunci la naştere percep-ţia luminii, indiferent dacă excitarea are loc prin ceea ce noi numim lumină, sau dacă asupra nervului se exercită o apăsare mecanică ori un curent electric. Pe de altă parte, prin aceleaşi excitări exterioare se provoacă, în diferitele simţuri, dife-rite percepţii. De aici pare să rezulte că simţurile noastre nu ne pot mijloci decât ceea ce se petrece în ele însele, şi nu ne pot transmite nimic din realităţile lumii exterioare. Ele determină percepţiile în funcţie de propria lor natură.
Fiziologia ne arată că nu poate fi vorba nici despre o cunoaştere directă a proceselor pe care le provoacă obiectele în organele noastre senzoriale. Când fiziologul urmăreşte procesele care au loc în propriul nostru corp, află că efecte-le mişcărilor exterioare suferă cele mai diferite transformări încă în organele senzoriale. Acest fenomen poate fi urmărit cel mai bine la ochi şi la ureche. Amândouă sunt organe foarte complicate, care modifică în mod esenţial excita-ţia exterioară, înainte de a o duce la nervul corespunzător. Excitaţia deja modifi-cată este acum condusă de la terminaţia periferică a nervului spre creier. Aici trebuie excitat sistemul nervos central. De aici se trage concluzia că procesul exterior a suferit o serie de modificări, înainte de a ajunge la conştienţa noastră. Ceea ce se întâmplă acum în creier, se leagă de procesul exterior prin atâtea pro-cese intermediare, încât nu ne mai putem gândi la o asemănare cu acesta. Ceea ce mijloceşte creierul în cele din urmă, sufletului, nu sunt nici procesele exte-rioare, nici procese din organele senzoriale, ci sunt procese care se petrec numai în creier. Dar nici pe acestea din urmă sufletul încă nu le percepe direct. Ceea ce avem în conştienţă, în cele din urmă, nu sunt deloc procese ale creierului, ci sen-zaţii. Senzaţia mea de roşu nu are absolut nici o asemănare cu procesul care se desfăşoară în creier, când văd culoarea roşie. Aceasta din urmă, la rândul său,
apare în suflet numai ca un efect provocat de procesul din creier. Iată de ce Hartmann29I, 29II spune: „Cele percepute de subiect nu sunt decât modificări ale
propriilor sale stări psihice şi nimic altceva”. («Problema de bază a Teoriei Cu-noaşterii», pag. 37). Când am doar senzaţii, acestea nu sunt încă nici pe departe grupate în realitatea pe care eu o percep drept obiect. Prin creier mi se pot transmite doar senzaţii individuale. Senzaţiile de tare şi moale îmi sunt mijlocite de simţul tactil, senzaţiile de culoare şi lumină de cel vizual. Totuşi, aceste sen-zaţii se găsesc unite în unul şi acelaşi obiect. Prin urmare, această unire trebuie să o provoace însuşi sufletul. Aceasta înseamnă că sufletul grupează într-un tot, în obiecte, senzaţiile particulare mijlocite de creier. Creierul meu îmi transmite, în mod izolat, senzaţii vizuale, tactile şi auditive, şi anume pe căi cu totul diferi-te. Sufletul grupează apoi aceste senzaţii în reprezentarea unei trompete. Acest

element final al unui proces (reprezentarea trompetei) este ceea ce apare în conştienţa mea. În el nu se mai găseşte nimic din realitatea exterioară mie, care, la origine, a făcut o impresie asupra simţurilor mele. Pe drumul care duce spre creier, şi prin creier la suflet, obiectul exterior s-a pierdut cu desăvârşire.
Ne va fi greu să găsim în istoria viţii spirituale a omenirii un al doilea sistem filosofic care să fie construit cu atâta agerime de minte şi care, cu toate acestea, să se prăbuşească, la o examinare mai exactă. Să vedem mai de aproape cum se naşte o astfel de teorie filosofică. Se porneşte mai întâi de la ceea ce îi este dat conştienţei naive, de la obiectul perceput. Apoi se arată că dacă nu am avea nici un simţ, pentru noi nu ar exista nimic din cele ce găsim la acest obiect. N-avem ochi: n-avem culoare. Deci, culoarea încă nu există în ceea ce acţionează asupra ochiului. Ea se naşte abia din acţiunea reciprocă dintre ochi şi obiect. Prin urma-re, obiectul este fără culoare. Dar culoarea nu există nici în ochi, căci aici găsim un proces fizic sau chimic, care este condus la creier prin nervi, iar în creier dă naştere unui alt proces. Nici acesta nu este încă culoarea. Ea este provocată în suflet abia prin procesul cerebral. Şi nici acum culoarea încă nu a pătruns în conştienţă, ci abia sufletul o transpune în afară, asupra unui obiect. Şi, în sfârşit, la acest obiect cred că percep culoarea. Am parcurs un circuit complet. Am de-venit conştienţi de un obiect colorat. Aceasta e prima parte. Şi acum începe ope-raţia de gândire. Dacă nu aş avea ochi, pentru mine obiectul nu ar avea culoare. Deci, eu nu pot strămuta culoarea asupra obiectului. Să o căutăm. O caut în ochi: zadarnic. În nervi: zadarnic. În creier: tot zadarnic. În suflet: da, aici o găsesc, dar nu unită cu obiectul. Obiectul colorat îl găsesc abia acolo de unde am pornit. Cercul s-a închis. Eu consider drept un produs al sufletului meu ceea ce omul naiv îşi imaginează ca existenţă exterioară, în spaţiu.
Câtă vreme ne oprim aici, totul pare a fi în cea mai perfectă ordine. Dar pro-blema trebuie examinată încă o dată de la început. Până acum am lucrat cu un element: cu percepţia exterioară, despre care, mai înainte, ca om naiv, am avut o idee cu totul falsă. Eram de părere că, aşa cum o percep, ea ar avea o existenţă obiectivă. Acum observ că ea dispare o dată cu reprezentarea mea, că ea nu este decât o modificare a stărilor mele sufleteşti. Şi dacă lucrurile stau astfel, mai am eu dreptul să pornesc de la percepţie, în consideraţiile mele? Pot eu spune că ea acţionează asupra sufletului meu? Masa, despre care mai înainte am crezut că acţionează asupra mea şi trezeşte în mine o reprezentare, de acum înainte trebuie considerată şi ea drept o reprezentare. Dar atunci, în mod consecvent, nici orga-nele mele senzoriale şi procesele care se desfăşoară în ele nu sunt decât subiec-tive.  Eu  nu  am  dreptul  să  vorbesc  despre  un  ochi  real,  ci  numai  despre

reprezentarea pe care o am despre ochi. La fel stau lucrurile cu procesele de transmitere din nervi, cu procesul care se petrece în creier, dar chiar şi cu proce-sul din suflet, prin care, din haosul diferitelor senzaţii, se spune că s-ar clădi lu-crurile. Dacă parcurg încă o dată fazele actului meu de cunoaştere, pornind de la premiza că primul proces de gândire este just – raţionamentul din urmă se înfăţi-şează ca un păienjeniş de reprezentări care, ca atare, nu pot acţiona unele asupra celorlalte. Nu pot zice că reprezentarea pe care o am despre obiect acţionează asupra reprezentării pe care o am despre ochi, iar din acest raport de reciprocita-te s-ar naşte reprezentarea culorii. Dar nici nu este necesar să fac acest lucru. Căci de îndată ce m-am lămurit asupra faptului că organele mele senzoriale şi funcţiile acestora, procesele mele nervoase cu cele sufleteşti nu-mi pot fi date decât tot prin percepţie, amintitul proces de gândire ne apare cu totul imposibil. Este adevărat că fără un organ senzorial corespunzător, pentru mine nu există percepţie. Dar tot aşa, fără percepţie, nu există organul senzorial. Pot trece de la percepţia mesei la ochiul care o vede, la nervii tactili care o palpează; dar cele ce se petrec în aceste organe, eu nu le pot afla decât tot numai din percepţie. Şi apoi observ numaidecât că în procesul care se desfăşoară în ochi nu este nici o urmă de asemănare cu ceea ce percep drept culoare. Nu pot nimici percepţia culorii prin aceea că descriu procesul care se desfăşoară în ochi în timpul acestei per-cepţii. Tot atât de puţin regăsesc culoarea în procesele nervilor şi în acelea ale creierului; eu leg doar percepţii noi din lăuntrul organismului meu cu primele, pe care omul naiv le transpune în afara organismului său. Nu fac decât să trec de la o percepţie la alta.
În afară de aceasta, întreaga deducţie conţine un salt. Eu sunt în stare să ur-măresc procesele din organismul meu până la procesele din creierul meu, chiar dacă aserţiunile mele devin din ce în ce mai ipotetice, cu cât mă apropii mai mult de procesele centrale ale creierului meu. Calea observaţiei exterioare înce-tează la procesul din creier, şi anume la acel proces pe care l-aş percepe dacă, în momentul actului de percepţie, aş putea analiza creierul cu ajutorul metodelor şi mijloacelor fizice, chimice etc. Calea observaţiei interioare începe cu senzaţia şi duce până la construirea obiectelor din materialul senzaţiilor. La trecerea de la procesul din creier la senzaţie, calea observaţiei este întreruptă.
Felul de a gândi, caracterizat mai sus – care, în opoziţie cu punctul de vedere al conştienţei naive, numit realism naiv, se denumeşte pe sine idealism critic – face greşeala că atribuie uneia din percepţii caracterul de reprezentare, iar pe cealaltă o acceptă exact în sensul în care sunt acceptate lucrurile de către realis-mul naiv, pe care, în aparenţă, îl combate. Acest fel de a gândi vrea să dove-

dească caracterul de reprezentare al percepţiilor, considerând în chip naiv, drept fapte obiective, percepţiile făcute asupra propriului nostru organism şi, pe lângă toate acestea, trece cu vederea faptul că el confundă două domenii de observaţie, între care nu poate găsi nici o legătură.
Idealismul critic poate combate realismul naiv numai dacă – adoptând el în-suşi concepţia realismului naiv – admite că propriul său organism are o existenţă obiectivă. În clipa în care devine conştient de faptul că percepţiile pe care le are în contact cu propriul său organism sunt absolut identice cu percepţiile cărora realismul naiv le atribuie o existenţă obiectivă, el nu se mai poate sprijini pe cele dintâi, ca pe o temelie sigură. El ar trebui să considere şi organismul său subiec-tiv, numai ca pe un simplu complex de reprezentări. Dar, prin aceasta, se pierde posibilitatea de a concepe conţinutul lumii percepute drept un produs al orga-nismului nostru spiritual. Ar trebui să admitem că reprezentarea „culoare” nu este decât o modificare a reprezentării „ochi”. Aşa-numitul idealism critic nu poate fi susţinut fără a recurge la realismul naiv. Pe acesta din urmă îl combate, admiţând pe un alt tărâm premizele acestuia, fără a le mai examina.
Un lucru e sigur: prin cercetări în domeniul percepţiei, idealismul critic nu poate fi dovedit, prin urmare percepţia nu poate fi deposedată de caracterul ei obiectiv.
Dar nu ne este îngăduit a pretinde nici că fraza: „Lumea percepută este re-prezentarea mea” ar fi un adevăr limpede prin el însuşi şi care să nu mai aibă nevoie de nici o argumentare. Schopenhauer îşi începe opera sa principală «Lu-mea ca voinţă şi reprezentare» cu următoarele cuvinte: „Lumea este reprezenta-rea mea. – Acesta este adevărul valabil pentru toate fiinţele vii şi capabile de cunoaştere, cu toate că numai omul îl poate cuprinde în abstracta sa conştienţă reflectată; şi dacă face într-adevăr aceasta, el a ajuns la reflecţia filosofică. Atunci el îşi dă seama şi este sigur că el nu cunoaşte nici Soare, nici Pământ; ci întotdeauna numai ochiul care vede Soarele, numai mâna care simte pământul; că lumea din jurul său nu există decât ca reprezentare, adică numai în raport cu un altul, cu acela care îşi reprezintă, deci cu el însuşi. Dacă un adevăr se poate rosti a priori, el nu poate fi decât cel arătat: căci el este expresia acelei forme a tuturor experienţelor posibile şi imaginabile, mai generală decât toate celelalte lucruri, mai generală ca timpul, spaţiul şi cauzalitatea; căci toate acestea îl pre-supun pe el...” Eşecul întregului raţionament rezidă în circumstanţa deja indicată
de mine, din care rezultă că şi ochiul şi mâna sunt percepţii, la fel ca Soarele şi Pământul. În sensul lui Schopenhauer30I, 30II şi folosindu-ne de felul său de a se
exprima, i-am putea obiecta: ochiul meu care vede Soarele şi mâna mea care

simte pământul sunt reprezentări ale mele, la fel ca Soarele şi Pământul. Dar este cu totul clar că spunând acestea, anulez iar afirmaţia. Căci numai ochiul meu real şi măna mea reală ar putea avea reprezentările Soare şi Pământ, drept modi-ficări proprii ale lor, dar nu reprezentările mele despre ochi şi mână. Dar idea-lismul critic nu are dreptul de a vorbi decât despre aceste reprezentări.
Idealismul critic nu este deloc în stare să dobândească o concepţie despre raportul dintre percepţie şi reprezentare. Idealismul critic nu poate face distinc-ţia, indicată la pagina 44 ş.u., între ceea ce se petrece în percepţie în timpul actu-lui perceperii şi ceea ce trebuie să existe deja din ea, înainte de a fi percepută. De aceea, în acest scop, trebuie să abordăm o altă cale.

V CUNOATEREA LUMII



Din consideraţiile precedente rezultă imposibilitatea de a dovedi, din exami-narea conţinutului observaţiilor noastre, că percepţiile noastre ar fi reprezentări. Pentru a face această dovadă, unii gânditori au spus: dacă procesul de percepţie se desfăşoară aşa cum ni-l reprezentăm potrivit concepţiilor naiv-realiste despre constituţia psihologică şi fiziologică a individului, atunci nu avem de a face cu lucruri în sine, ci numai cu reprezentările noastre despre lucruri. Şi dacă realis-mul naiv, urmărit în mod consecvent, duce la rezultate care reprezintă tocmai contrariul premizelor sale, aceste premize trebuie socotite ca improprii pentru întemeierea unei concepţii despre lume, şi, ca atare, trebuie abandonate. În orice caz nu este îngăduit să se respingă premizele şi să se accepte concluziile, aşa cum face idealismul critic care, la temelia afirmaţiei sale: lumea este reprezenta-rea mea, pune tocmai argumentarea de mai sus. (Eduard von Hartmann31I, 31II, în lucrarea sa «Problema fundamentală a teoriei cunoaşterii», face o expunere amă-nunţită a acestei argumentări).
Una este justeţea idealismului critic, alta este puterea de convingere a argu-mentelor sale. Cum stau lucrurile cu justeţea idealismului critic, vom vedea mai târziu, din expunerile noastre. Puterea de convingere a argumentelor sale este însă egală cu zero. Când clădim o casă, şi, la ridicarea primului etaj, se surpă parterul, atunci, odată cu acesta, se prăbuşeşte şi primul etaj. Realismul naiv stă faţă de idealismul critic în acelaşi raport ca acest parter faţă de etajul întâi.
Cel care crede că întreaga lume percepută nu ar fi decât o lume reprezentată, adică efectele lucrurilor necunoscute mie asupra sufletului meu, pentru acela problema propriu-zisă a cunoaşterii nu se mărgineşte, desigur, la reprezentările prezente  numai  în  suflet,  ci  se  extinde  şi  la  lucrurile  existente  dincolo  de conştienţa noastră, la lucrurile independente de noi. El se întreabă: fiindcă aces-tea din urmă nu sunt accesibile observaţiei noastre pe o cale directă, cât putem cunoaşte din ele pe o cale indirectă? Cel ce se situează pe acest punct de vedere, nu se interesează de înlănţuirea lăuntrică a percepţiilor sale conştiente, ci de ca-uzele inconştiente ale acestora, care au o existenţă independentă de el, în timp ce, după părerea sa, percepţiile dispar de îndată ce îşi abate simţurile de la obiec-

te. Din acest punct de vedere, conştienţa noastră acţionează ca o oglindă din care imaginile lucrurilor dispar de îndată ce faţa ei nu mai este îndreptată spre ele. Dar acela care nu vede înseşi lucrurile, ci numai imaginile lor oglindite, acela trebuie să se instruiască asupra însuşirii lucrurilor pe o cale indirectă, pe o cale deductivă, observând comportamentul acestora. Acest punct de vedere îl adoptă ştiinţa naturală modernă, care se foloseşte de percepţii numai ca de un ultim mij-loc pentru a dobândi explicaţia singurelor fenomene într-adevăr reale, a fenome-nelor materiale ce stau înapoia acestor percepţii. Când, ca idealist critic, filosoful admite sub o formă oarecare o existenţă, atunci, prin intermediul reprezentărilor, el îşi îndreaptă întreaga sa strădanie de cunoaştere numai spre această existenţă. Interesul său trece cu vederea lumea subiectivă a reprezentărilor şi se îndreaptă spre obiectele care produc aceste reprezentări.
Dar idealistul critic poate merge atât de departe încât să spună: eu sunt în-chis în lumea reprezentărilor mele şi nu pot ieşi din ea. Dacă mă gândesc la fap-tul că în spatele reprezentărilor mele se află o realitate, acest gând nu este altceva decât tot o reprezentare a mea. Atunci un asemenea idealist sau va nega cu totul lucrul în sine, sau va arăta că pentru noi, oamenii, lucrul în sine nu pre-zintă nici o însemnătate, deci nici nu interesează dacă lucrul în sine există sau nu, căci oricum nu putem şti nimic despre el.
Unui asemenea idealist critic, lumea întreagă îi apare ca un vis, faţă de care orice aspiraţie după cunoaştere ar fi pur şi simplu un nonsens. Pentru el nu pot exista decât două categorii de oameni: naivii care îşi consideră propriile lor ur-zeli de vise drept lucruri reale, şi înţelepţii, care înţeleg zădărnicia acestei lumi de vis şi care treptat, treptat, trebuie să piardă orice poftă de a se mai interesa de ea. Pentru o asemenea concepţie, chiar şi propria personalitate poate să devină doar o imagine de vis. Întocmai cum printre imaginile viselor noastre din somn apare imaginea de vis a propriei noastre persoane, tot astfel, în conştienţa de ve-ghe, reprezentării noastre despre lumea exterioară i se adaugă reprezentarea pro-priului nostru eu. Ceea ce avem atunci în conştienţă nu este adevăratul nostru eu, ci numai reprezentarea pe care o avem despre acest eu. Cel care neagă existenţa lucrurilor, sau cel puţin posibilitatea cunoaşterii lor, acela trebuie să nege atât
existenţa cât şi cunoaşterea propriei sale personalităţi. Idealistul critic ajunge atunci să afirme: „Întreaga realitate se transformă32I, 32II într-un vis minunat, fără
viaţă, despre care se visează şi fără un spirit, care visează; într-un vis care face parte dintr-un vis despre sine însuşi” (vezi Fichte, «Menirea omului»).
Pentru cel ce consideră viaţa nemijlocită un vis, indiferent dacă în spatele acestui vis presupune că mai există ceva sau că îşi raportează reprezentările pro-

prii la lucruri reale, pentru el viaţa însăşi trebuie să piardă orice interes ştiinţific. Dar, în timp ce pentru cel ce crede că universul accesibil nouă este epuizat prin vis, orice ştiinţă este o absurditate, pentru celălalt, care se crede îndreptăţit să tragă concluzii asupra lucrurilor din reprezentări, pentru acela ştiinţa constă din cercetarea „lucrurilor în sine”. Întâia concepţie poate fi numită iluzionism abso-lut, iar pe cea de a doua, reprezentantul ei cel mai consecvent, Eduard von Hartmann, a numit-o realism transcendental33I, 33II.1
Aceste două concepţii au un element comun cu realismul naiv prin aceea că ele încearcă să prindă rădăcini în lume, pornind de la examinarea percepţiilor. Dar, în lăuntrul acestui domeniu, ele nu pot afla nicăieri un teren solid.
O întrebare principală pentru adeptul realismului transcendental ar trebui să fie: cum naşte eul, din sine însuşi, lumea reprezentărilor? O serioasă strădanie după cunoaştere nu poate nutri interes pentru o lume de reprezentări care dispare de îndată ce ne închidem simţurile faţă de lumea exterioară, decât în măsura în care ea constituie un mijloc pentru a cerceta, pe o cale indirectă, lumea eului, care există prin sine însuşi. Dacă obiectele experienţelor noastre ar fi reprezen-tări, atunci viaţa noastră de toate zilele s-ar asemăna unui vis, iar cunoaşterea adevăratelor realităţi s-ar asemăna trezirii. Dar nici imaginile noastre de vis nu ne interesează decât atât timp cât visăm, prin urmare nu ne putem da seama de natura ireală a visului. În momentul trezirii nu mai întrebăm despre înlănţuirea lăuntrică a imaginilor noastre de vis, ci de procesele fizice, fiziologice şi psiho-logice care stau la temelia lor. Tot atât de puţin se poate interesa de înlănţuirea lăuntrică a detaliilor din lume, filosoful care consideră această lume ca o repre-zentare a sa. În cazul când în general admite existenţa unui eu, el nu-şi mai pune problema cum se înlănţuie reprezentările sale una cu alta, ci se întreabă ce se petrece în sufletul independent de el, în timp ce în conştienţa sa are loc o anumi-tă desfăşurare de reprezentări. Când visez că beau vin, care îmi provoacă o arsu-ră  în  laringe  şi apoi  mă  trezesc  cu  o  tuse  (vezi Weygandt34I,  34II   «Naşterea visurilor», 1893), atunci, în momentul trezirii, acţiunea visului încetează de a mai avea vreun interes pentru mine. Atenţia îmi este îndreptată acum numai

1 În sensul acestei concepţii despre lume, prin transcendental se înţelege o cunoaştere care se crede conştientă de faptul că despre lucrurile în sine nu se poate spune ceva direct, care, însă, pornind de la elementele subiective cunoscute, îngăduie să se tragă concluzii despre rea-lităţile necunoscute de dincolo de subiect (transcendente). Pentru această concepţie, lucrul în sine se află dincolo de sfera pe care o putem cunoaşte direct, deci este transcendent. Lumea noastră poate fi însă raportată la lumea transcendentală. Hartmann îşi numeşte concepţia rea-lism în sensul că ea vizează realul, transcendentul/transcendentalul, care depăşeşte aspectul subiectiv, ideal, al lucrurilor.

asupra procesului fiziologic şi psihologic, prin care se exprimă simbolic, în ima-gine de vis, nevoia de a tuşi. În mod asemănător, de îndată ce filosoful s-a con-vins de caracterul de reprezentare al lumii, el trebuie să treacă numaidecât de la această lume la sufletul real care se află în spatele ei. În orice caz, lucrurile stau şi mai rău, când iluzionismul neagă cu desăvârşire existenţa eului din spatele reprezentărilor, sau consideră că nu poate fi cunoscut. La o asemenea părere pu-tem ajunge foarte uşor, îndată ce observăm că, în opoziţie cu visele, există starea de veghe, în care avem posibilitatea să înţelegem natura viselor şi să le raportăm la fapte reale, dar că nu există o stare de conştienţă care să se găsească în acelaşi raport în care se găseşte acesta din urmă, faţă de starea de vis. Adepţii acestei concepţii trec cu vederea că există ceva care se raportează la simpla percepţie, aşa cum se raportează experienţele din starea de veghe la vise. Acest ceva este gândirea.
Omului naiv nu i se poate atribui lipsa de înţelegere pe care o indicăm aici. El se dăruieşte vieţii şi consideră lucrurile ca fiind reale, aşa cum se înfăţişează ele experienţei sale. Dar primul pas care se întreprinde dincolo de acest punct, nu poate consta decât din întrebarea: care este raportul dintre gândire şi percep-ţie? Este absolut indiferent dacă percepţia continuă sau nu să existe în înfăţişarea în care ea îmi este dată înainte şi după ce mi-am reprezentat-o; dacă vreau să spun ceva despre ea, o pot face numai cu ajutorul gândirii. Când spun că lumea este reprezentarea mea, am exprimat rezultatul unui proces de gândire, iar dacă gândirea mea nu poate fi aplicată asupra lumii, atunci acest rezultat este o eroa-re. Între percepţie şi orice fel de afirmaţie despre ea se intercalează gândirea.
Am arătat deja (vezi pag. 30 ş.u.) motivul pentru care, la examinarea lucruri-lor, gândirea este cel mai adesea trecută cu vederea. El constă în aceea că noi ne îndreptăm atenţia numai asupra lucrului la care gândim, dar nu ne-o îndreptăm, în acelaşi timp, asupra gândirii. Conştienţa naivă consideră de aceea, gândirea ca pe ceva ce nu are nimic de a face cu lucrurile, ci se află cu totul în afara lor şi formulează consideraţii asupra lumii. Imaginea pe care o schiţează gânditorul despre fenomenele lumii nu este considerată ca ceva ce aparţine lucrurilor, ci numai drept ceva care există doar în capul omului; lumea este completă şi fără această imagine. Lumea este încheiată şi terminată în toate substanţele şi forţele sale, iar despre această lume terminată, omul îşi face o imagine. Dar pe cei care gândesc astfel trebuie să-i întrebăm: cu ce drept declaraţi voi lumea ca un lucru terminat, fără a include în constituţia ei şi gândirea? Oare universul nu produce gândirea în capul omului cu aceeaşi necesitate cu care produce floarea la o plan-tă? Sădiţi o sămânţă în pământ. Din ea cresc rădăcini şi tulpină. Se dezvoltă

frunze şi flori. Aşezaţi planta în faţa voastră. Ea se uneşte în sufletul vostru cu o anumită noţiune. De ce ar aparţine această noţiune mai puţin plantei decât îl aparţin frunzele şi florile? Voi ziceţi: frunzele şi florile există şi fără un subiect care să le perceapă; noţiunea apare abia atunci când omul se situează în faţa plantei. Foarte bine. Dar şi florile şi frunzele plantei apar numai dacă există pă-mântul în care putem pune sămânţa, dacă există lumina şi aerul, în care frunzele şi florile se pot dezvolta. La fel apare noţiunea plantei, când o conştienţă gândi-toare întâmpină planta.
Este cu totul arbitrar a considera ca totalitate, ca un întreg, suma celor ce le aflăm despre un lucru prin simpla percepţie, iar ceea ce rezultă prin considerarea gânditoare, un adaos care nu ar avea nimic de a face cu lucrul însuşi. Dacă pri-vesc astăzi un boboc de trandafir, imaginea pe care acesta o oferă percepţiei me-le este aceea a unei flori închise. Dacă pun bobocul în apă, mâine voi obţine o cu totul altă imagine a acestuia. Dacă nu-mi întorc privirea de la bobocul de tranda-fir, voi vedea starea lui de azi trecând continuu în cea de mâine, prin nenumărate stări intermediare. Imaginea care mi se oferă într-un anumit moment nu este de-cât o secţiune întâmplătoare dintr-un obiect care se află într-o devenire continuă. Dacă nu aşez bobocul în apă, el nu va dezvolta o serie întreagă de faze, care se află latente în el. Tot aşa, mâine pot fi împiedicat să observ mai departe floarea şi, prin aceasta, să am o imagine incompletă.
O părere care ar afirma despre imaginea momentană a unui lucru: iată, aces-ta este lucrul! – poate fi considerată ca lipsită de orice obiectivitate. La temelia ei stă o constatare legată de întâmplare.
Tot atât de inadmisibil este să declarăm drept obiect suma caracteristicilor dobândite prin percepţie. Ar fi foarte posibil ca un spirit să poată primi noţiunea concomitent cu percepţia şi nedespărţite una de alta. Un asemenea spirit nu ar putea ajunge niciodată la ideea de a considera noţiunea drept ceva ce nu aparţine obiectului. El ar trebui să atribuie acesteia o existenţă inseparabilă de cea a obi-ectului.
Vreau să clarific problema şi mai bine printr-un exemplu. Dacă arunc o pia-tră prin aer în direcţia orizontală, o văd succesiv în diferite locuri. Unind aceste locuri, obţin o linie. În matematică studiez diferite forme de linii, printre care şi parabola. Ştiu că parabola este o linie care se naşte când un punct se mişcă după anumite legi. Dacă cercetez condiţiile în care se mişcă piatra aruncată, voi afla că linia mişcării sale este identică cu aceea pe care o cunosc sub denumirea de parabolă. Faptul că piatra se mişcă tocmai după o parabolă, este consecinţă a condiţiilor date şi rezultă în mod necesar din acestea. Forma parabolei face parte

din ansamblul fenomenului, ca toate celelalte componente. Pentru spiritul despre care am vorbit mai sus, şi care n-ar fi nevoit să urmeze drumul indirect al gândi-rii, ar exista nu numai suma senzaţiilor vizuale din diferite puncte, ci, nedespărţit de fenomen, şi forma de parabolă a traiectoriei, pe care noi o adăugăm fenome-nului abia cu ajutorul gândirii.
Că, la început, obiectele ne sunt date fără noţiunile corespunzătoare, este un fapt care nu depinde de ele, ci de structura noastră spirituală. Căci întreaga noas-tră fiinţă funcţionează în aşa fel încât elementele realităţii ne vin pe două căi: pe calea percepţiei şi pe calea gândirii.
Felul în care sunt organizat pentru a înţelege lucrurile nu are nimic de a face cu natura acestora. Sciziunea între percepţie şi gândire există abia din clipa în care eu, observatorul, mă situez în faţa acestor lucruri. Care elemente aparţin unui obiect şi care nu-i aparţin, acesta este un fapt care nu depinde în nici un caz de felul în care ajung eu la cunoaşterea acestor elemente.
Omul este o fiinţă limitată. În primul rând el este o fiinţă printre celelalte fi-inţe. Existenţa sa este legată de spaţiu şi de timp. De aceea lui nici nu-i poate fi dată decât o parte limitată din întregul univers. Dar această parte se leagă, de jur-împrejur, atât în timp cât şi în spaţiu, de alte părţi. Dacă existenţa noastră s-ar lega cu lucrurile în aşa fel încât fiecare fenomen cosmic să fie în acelaşi timp şi fenomenul nostru, atunci deosebirea dintre noi şi lucruri nu ar exista. Dar atunci, pentru noi, nu ar exista nici un lucru izolat. Toate fenomenele ar trece continuu dintr-unul într-altul. Cosmosul ar fi o unitate şi o totalitate închisă în sine. Cursul fenomenelor nu ar fi nicăieri întrerupt. Din cauza limitării noastre, ceea ce, în realitate, nu este izolat, ne apare ca entitate izolată. Aşa, bunăoară, nicăieri nu întâlnim în mod izolat, desprinsă de obiecte, calitatea individuală de roşu. Pretutindeni ea este înconjurată de alte calităţi, de care aparţine şi fără de care nu ar putea exista. Dar, pentru noi, este o necesitate să desprindem din an-samblul lumii anumite fragmente şi să le considerăm ca realităţi de sine stătătoa-re. Dintr-un tot de culori multiple, ochiul nostru nu poate sesiza decât succesiv culori izolate; dintr-un sistem coerent de noţiuni mintea noastră nu poate sesiza decât noţiuni izolate. Această izolare este un act subiectiv, condiţionat de faptul că noi nu suntem identici cu procesul cosmic, ci o fiinţă printre alte fiinţe.
Totul depinde acum de faptul de a determina poziţia fiinţei, care suntem noi înşine, faţă de celelalte fiinţe. Această determinare trebuie deosebită de simpla devenire conştientă de sinea noastră. Aceasta se bazează pe actul percepţiei, la fel ca actul prin care devenim conştienţi de toate celelalte lucruri. Auto-percepţia îmi arată o sumă de însuşiri, pe care le cuprind în întregul personalităţii mele, tot

aşa cum calităţile: galben, luciu metalic, duritate etc.  le cuprind în unitatea „aur”.  Autopercepţia  nu  mă  duce  dincolo  de  sfera  realităţii  ce-mi  aparţine. Această auto-percepţie trebuie deosebită de auto-determinarea gânditoare. Aşa cum prin gândire înglobez în înlănţuirea universală o percepţie particulară a lu-mii exterioare, tot aşa, prin gândire înglobez în procesul cosmic percepţiile do-bândite în legătură cu mine însumi. Auto-percepţia mea mă îngrădeşte între anumite limite; gândirea mea nu are nimic de a face cu aceste limite. În acest sens, sunt o fiinţă dublă. Eu sunt închis în domeniul pe care îl percep drept per-sonalitatea mea, dar, în acelaşi timp, sunt şi purtătorul unei activităţi care deter-mină existenţa mea limitată dintr-o sferă superioară. Gândirea noastră nu este individuală, ca senzaţia şi sentimentul nostru. Ea este universală. Ea primeşte o amprentă individuală în fiecare om numai prin aceea că este raportată la senti-mentele şi senzaţiile lui individuale. Prin această colorare particulară a gândirii universale, se deosebesc oamenii unii de alţii. Un triunghi are o singură noţiune. Pentru conţinutul acestei noţiuni este indiferent că îl concepe conştienţa ome-nească A sau B. Dar fiecare dintre cele două conştienţe va concepe triunghiul în mod individual.
Celor de mai sus li se opune o prejudecată greu de învins. O minte mărginită nu este în stare să înţeleagă că noţiunea triunghiului, concepută de capul meu, este identică cu aceea pe care o concepe capul semenului meu. Omul naiv se consideră făuritorul noţiunilor sale. De aceea el îşi închipuie că fiecare persoană ar avea noţiunile sale proprii. Una din îndatoririle cele mai de seamă ale gândirii filosofice este să învingă această prejudecată. Noţiunea de triunghi, care este o noţiune unitară, nu se multiplică prin aceea că este gândită de mai mulţi oameni. Căci gândirea celor mulţi este, ea însăşi, o unitate.
În gândire ni se dă elementul care uneşte individualitatea noastră particulară într-un tot cu cosmosul. Când avem o senzaţie sau un sentiment (şi chiar şi atunci când percepem) suntem entităţi distincte, când gândim însă, suntem fiinţa unică universală care pătrunde totul. Acesta este motivul profund al dublei noas-tre naturi: vedem în noi apărând în existenţă o forţă de-a dreptul absolută, o forţă care este universală, dar pe care noi nu o cunoaştem la revărsarea (izvorârea) ei din centrul lumii, ci într-un punct al periferiei. Dacă am cunoaşte-o la sursă, atunci, în clipa când am deveni conştienţi, am cunoaşte toate enigmele lumii. Dar fiindcă ne aflăm într-un punct periferic şi propria noastră existenţă se găseş-te închisă în anumite limite, trebuie să cunoaştem domeniile din afara fiinţei noastre cu ajutorul gândirii, care pătrunde în noi din existenţa generală a cosmo-sului.

Prin faptul că gândirea depăşeşte în noi existenţa noastră izolată şi se referă la existenţa cosmică generală, în noi se naşte imboldul după cunoaştere. Fiinţele lipsite de gândire nu au acest imbold. Când li se pun în faţă alte lucruri, pentru ele aceasta nu constituie nici o problemă. Aceste alte lucruri rămân exterioare unor asemenea fiinţe. La fiinţele gânditoare, obiectul exterior trezeşte numaide-cât noţiunea. Noţiunea este acel element pe care îl primim de la obiect nu din exterior, ci din interior. Cunoaşterea trebuie să furnizeze echilibrul, unirea celor două elemente, a elementului interior şi a celui exterior.
Prin urmare, percepţia nu este ceva gata, un lucru încheiat, ci o parte a reali-tăţii totale. Cealaltă parte este noţiunea. Actul cunoaşterii este sinteza dintre per-cepţie şi noţiune. Abia percepţia şi noţiunea unui lucru redau acel lucru în întregime.
Expunerile precedente fac dovada că este absurd să căutăm, în fiinţele indi-viduale ale lumii, un alt element comun decât conţinutul lor conceptual, pe care îl aflăm prin gândire. Toate încercările care caută o unitate cosmică, alta decât aceea a acestui conţinut conceptual unitar, pe care îl obţinem prin considerarea gânditoare a percepţiilor noastre, trebuie să eşueze. Pentru noi, unitatea cosmică universală nu poate fi un Dumnezeu personal-omenesc, nici forţa, nici materia, nici voinţa lipsită de idei (a lui Schopenhauer). Toate aceste entităţi aparţin doar unui domeniu limitat al observaţiei noastre. Personalitate limitată în mod ome-nesc percepem numai la noi, iar energia şi substanţa le percepem la obiectele exterioare. Cât priveşte voinţa, ea nu poate fi considerată decât ca o manifestare activă a personalităţii noastre limitate. Schopenhauer35I, 35II  vrea să evite a face din gândirea „abstractă” un vehicul al unităţii cosmice şi caută să o înlocuiască cu ceva ce i se oferă direct ca realitate. Acest filosof crede că nu vom înţelege niciodată lumea dacă o considerăm ca lume exterioară. „De fapt, semnificaţia lumii care mă întâmpină numai ca o reprezentare a mea, sau tranziţia de la această lume, care nu este altceva decât o simplă reprezentare a subiectului cu-noscător, la ceea ce mai poate fi ea în afară de aceasta, nu ar putea fi aflată nici-odată, dacă cercetătorul însuşi nu ar fi nimic altceva decât un subiect cunoscător pur (un înaripat cap de înger fără trup). Dar cum el însuşi îşi are rădăcinile în acea lume, de aceea se regăseşte în ea ca individ. Aceasta înseamnă că cunoaşte-rea sa care, ca reprezentare, este vehiculul condiţionant al întregii lumi, este deci mijlocită exclusiv de un trup ale cărui afecte, aşa cum am arătat, formează pen-tru minte punctul de plecare al concepţiei despre acea lume. Pentru subiectul cunoscător, acest trup, ca atare, nu este decât o reprezentare, ca toate celelalte, un obiect printre obiecte: mişcările, acţiunile acestuia îl sunt cunoscute la fel ca

modificările tuturor celorlalte obiecte vizibile şi, dacă semnificaţia acestor modi-ficări nu i s-ar descoperi pe o cu totul altă cale, ele i-ar rămâne străine şi de neîn-ţeles...  Pentru  subiectul  cunoscător,  care  prin  identificarea  sa  cu  trupul  se manifestă ca individ, acest trup există în două feluri cu totul diferite: o dată ca reprezentare a raţiunii, ca obiect printre obiecte, şi supus legilor acestora; dar în acelaşi timp şi pe o cu totul altă cale, drept realitatea cunoscută nouă tuturor în mod nemijlocit, şi pe care o desemnăm prin cuvântul voinţă. Fiecare act adevă-rat al voinţei sale este imediat şi inevitabil şi o mişcare a trupului său: el nu poa-te voi într-adevăr fără a percepe concomitent că voinţa apare ca o mişcare a trupului. Actul de voinţă şi acţiunea trupului nu sunt două stări obiectiv diferite, pe care le uneşte legătura cauzalităţii, nu stau în raport de la cauză la efect, ci sunt unul şi acelaşi lucru, însă date nouă pe două căi cu totul diferite: o dată cu totul direct, iar a doua oară în examenul raţional”. Pe temeiul acestor conside-rări, Schopenhauer se crede îndreptăţit să găsească „obiectivitatea” voinţei în trupul omului. El este de părere că în acţiunile trupului se poate sesiza în mod direct o realitate, că, in concreto, am putea sesiza lucrul în sine. Împotriva aces-tor expuneri trebuie să obiectăm că acţiunile trupului nostru ajung în conştienţa noastră numai prin auto-percepţie, şi, ca atare, nu au nici un privilegiu faţă de celelalte percepţii. Dacă vrem să le cunoaştem esenţa, o putem face numai prin reflecţie gânditoare, adică prin integrarea lor în sistemul conceptual al noţiunilor şi ideilor noastre.
Cea mai înrădăcinată părere în conştienţa naivă a omului este părerea după care gândirea ar fi abstractă, fără nici un conţinut concret. Ea ne poate fumiza cel mult o copie „ideală” a unităţii lumii, dar în nici un caz lumea însăşi. Cine judecă astfel nu îşi dă seama ce este percepţia fără noţiune. Să examinăm această lume a percepţiilor. Ea ne apare ca o simplă alăturare în spaţiu şi ca o simplă „succesiune” în timp, un agregat de lucruri singulare, fără nici o legătură între ele. Nici unul din lucrurile care apar şi dispar pe scena percepţiilor, nu au ceva de-a face, nemijlocit, unul cu altul, ceva care să poată fi perceput. Aici lumea nu este decât o multiplicitate de obiecte cu aceeaşi valoare. Nici un obiect nu joacă un rol mai mare decât celălalt în angrenajul lumii. Trebuie să înţelegem în mod limpede: ca să ne putem da seama că un lucru are o însemnătate mai mare decât altul, trebuie să ne întrebăm gândirea. Fără o gândire care să funcţioneze, un oa-recare organ rudimentar al animalului, fără importanţă pentru viaţa acestuia, pa-re  să  aibă  aceeaşi  valoare  ca  cel  mai  important  mădular  al  corpului  său. Lucrurile diferite dobândesc importanţă în sine şi pentru restul lumii, abia după ce gândirea îşi urzeşte firele de la fiinţă la fiinţă. Această activitate a gândirii

este plină de conţinut. Căci numai datorită unui conţinut. cu totul precis şi con-cret, pot şti de ce melcul se află pe o treaptă de dezvoltare organică inferioară leului. Simpla privire, percepţia, nu-mi oferă nici un conţinut care să mă poată instrui asupra desăvârşirii unui organism.
Gândirea scoate acest conţinut din lumea noţiunilor şi a ideilor pe care le are omul, şi-l alătură percepţiei. În opoziţie cu conţinutul percepţiei, care ne este dat din afară, conţinutul gândirii apare în interior. Forma în care se prezintă acest conţinut la început, vrem s-o numim intuiţie. Intuiţia este pentru gândire ceea ce este observaţia pentru percepţie. Intuiţia şi observaţia sunt izvoarele cunoaşterii noastre. Lucrurile pe care le observăm ne rămân străine atât timp cât nu avem, în interiorul nostru, intuiţia corespunzătoare care să completeze partea de realitate, absentă din percepţie. Cine nu are capacitatea de a găsi pentru fiecare lucru intu-iţia corespunzătoare, aceluia, realitatea deplină a lucrurilor îl rămâne necunoscu-tă.  Aşa  cum daltonistul  nu  vede  decât  diverse  nuanţe de  luminozitate,  fără calităţi cromatice, tot aşa omul lipsit de intuiţie nu poate avea decât fragmente de percepţii, fără legătură între ele.
A explica un lucru, a-l face înţeles, nu înseamnă altceva decât a-l aşeza în înlănţuirea din care a fost smuls, prin conformaţia organismului nostru, arătată mai sus. Obiecte izolate de ansamblul cosmic nu există. Orice izolare nu are de-cât o semnificaţie subiectivă şi ea se datorează organizării noastre. Pentru noi, ansamblul cosmic se subdivide în: sus şi jos, înainte şi înapoi, cauză şi efect, obiect şi reprezentare, substanţă şi energie, obiect şi subiect etc. Ceea ce ne în-tâmpină drept particularităţi separate în percepţie, se uneşte, parte cu parte, prin lumea coerentă şi unitară a intuiţiilor noastre; iar prin gândire reunim ceea ce am separat prin percepţie.
Caracterul enigmatic al lucrurilor se datorează existenţei lor izolate. Dar această izolare este provocată de noi, şi ea poate fi din nou înlăturată în lumea noţiunilor noastre.
În afara celor ce ne sunt date prin gândire şi percepţie, nimic nu ne este dat direct. Se naşte acum întrebarea: care este însemnătatea percepţiei conform ex-punerilor noastre? Am recunoscut mai sus că argumentarea pe care idealismul critic o face pentru a dovedi natura subiectivă a percepţiilor, se prăbuşeşte de la sine; dar prin aceea că recunoaştem inexactitatea argumentării nu înseamnă că problema însăşi s-ar întemeia pe o eroare. Idealismul critic nu porneşte în argu-mentarea sa de la natura absolută a gândirii, ci se sprijină pe faptul că realismul naiv, urmărit consecvent, se anulează de la sine. Dar cum se prezintă problema dacă recunoaştem caracterul absolut al gândirii?

Să presupunem că în conştienţa mea apare o anumită percepţie, de pildă, cu-loarea roşie. Continuând observaţia, constatăm că percepţia se află în legătură cu alte percepţii, de pildă, cu percepţia unei anumite figuri, cu anumite percepţii calorice şi tactile. Aceste percepţii la un loc, eu le numesc un obiect din lumea simţurilor. Îmi pot pune acum întrebarea: ce se mai găseşte, în afară de cele amintite, în porţiunea de spaţiu în care îmi apar percepţiile de mai sus? În aceas-tă porţiune de spaţiu voi găsi procese mecanice, chimice şi de alt gen. Continui cercetarea şi examinez procesele pe care le găsesc pe drumul de la obiectul per-cepţiei până la organul meu senzorial. Pot găsi fenomene de mişcare la un obiect elastic, a cărui natură nu mai are nimic comun cu percepţia originară. Acelaşi rezultat îl obţin când examinez apoi transmiterea impresiilor de la simţuri la cre-ier. În fiecare din aceste domenii am noi percepţii; dar ceea ce face legătura între toate aceste percepţii separate în timp şi spaţiu, este gândirea. Vibraţiile aerului, care transmit sunetul, sunt pentru mine percepţii la fel ca sunetul însuşi. Numai gândirea este aceea care coordonează şi îmbină toate aceste percepţii şi le pre-zintă în raportul lor de reciprocitate. Nu putem spune că, în afară de lucrurile percepute direct, ar mai exista o realitate, alta decât aceea a raporturilor concep-tuale dintre percepţii (realitate descoperită de gândire). Raportul obiectelor de perceput faţă de subiectul care percepe, raport care depăşeşte lucrurile pe care le percepem doar, este, aşadar, un raport pur conceptual, adică un raport care nu poate fi exprimat decât prin noţiuni. Numai dacă aş putea percepe cum afectează obiectul de perceput subiectul, sau invers, dacă aş putea observa prin subiect cum se edifică imaginea percepţiei, numai atunci aş putea vorbi aşa cum vorbeş-te fiziologia modernă şi idealismul critic, care se bazează pe ea. Această concep-ţie confundă un raport conceptual (raportul obiectului faţă de subiect) cu un
proces despre care s-ar putea vorbi numai dacă el ar putea fi perceput. De aceea fraza „nici o culoare36I, 36II fără un ochi sensibil la culoare” nu înseamnă că ochi-
ul produce culoarea, ci numai că între percepţia culorii şi percepţia ochiului există un raport conceptual, ce poate fi sesizat prin gândire. Ştiinţa empirică are sarcina să stabilească raportul dintre însuşirile ochiului şi acelea ale culorii; da-torită căror întocmiri ale ochiului ni se transmite percepţia culorii, etc. Eu pot urmări cum se succed diferitele percepţii şi raportul ce se stabileşte între ele, în spaţiu; rezultatele acestor observaţii le pot exprima apoi în noţiuni; dar eu nu pot percepe cum se naşte o percepţie din neperceptibil. Orice străduinţă de a căuta între percepţii altceva decât relaţii de gânduri, sunt, din capul locului, sortite să dea greş.

Ce este, prin urmare, percepţia? Această întrebare, pusă la modul general, este absurdă. Percepţia ni se prezintă întotdeauna ca un conţinut cu totul precis şi concret. Acest conţinut ne este dat în mod direct şi el se epuizează în realitatea dată. În privinţa acestei realităţi date, ne putem doar întreba ce este ea în afară de percepţie, adică ce este ea pentru gândire? Întrebarea despre „ce”-ul unei percep-ţii nu se poate referi, deci, decât la intuiţia conceptuală, care îi corespunde. Din acest punct de vedere, problema subiectivităţii percepţiei nu poate fi pusă deloc în sensul idealismului critic. Nu ne este îngăduit a considera drept subiectiv de-cât ceea ce percepem ca aparţinând subiectului. A stabili o legătură între subiec-tiv  şi  obiectiv  nu  revine  unui  proces  real  în  sens  naiv,  adică  unui  proces perceptibil, ci exclusiv gândirii. Pentru noi, prin urmare, este obiectiv ceea ce ni se înfăţişează ca fiind în afara subiectului care percepe. Subiectul percepţiei ră-mâne pentru mine perceptibil, după ce masa care stă înaintea mea a dispărut din câmpul observaţiei mele. Observarea mesei a provocat în mine o modificare ca-re, de asemenea, rămâne. Eu deţin capacitatea de a produce mai târziu imaginea mesei din nou. Această capacitate de a produce o imagine rămâne legată de mi-ne. Pentru psihologie, această imagine este o reprezentare a memoriei dar, în fond, ea este singurul lucru care, pe drept cuvânt, poate fi numit reprezentarea mesei. Ea corespunde modificării perceptibile care a avut loc în mine ca o con-secinţă a prezenţei mesei în câmpul meu vizual. Şi anume, ea nu înseamnă mo-dificarea unui oarecare „eu în sine”, ce ar sta dincolo de subiectul care percepe, ci o modificare a însuşi subiectului perceptor. Deci, reprezentarea este o percep-ţie subiectivă, în opoziţie cu percepţia obiectivă, pe care o avem atunci când obiectul este prezent în orizontul percepţiei. A arunca claie peste grămadă per-cepţiile subiective şi percepţiile obiective, duce la eroarea pe care o face idea-lismul atunci când spune: lumea este reprezentarea mea.
Deocamdată nu este vorba despre altceva decât să determinăm mai îndea-proape noţiunea reprezentării. Cele arătate până aici nu constituie încă noţiunea reprezentării; ele ne indică doar calea spre locul unde poate fi ea găsită. Noţiu-nea exactă a reprezentării ne va îngădui apoi să dobândim şi o explicaţie satisfă-cătoare a raportului dintre reprezentare şi obiect. Ea ne va duce în domeniul în care raportul dintre subiectul omenesc şi obiectul aparţinător lumii iese din câm-pul pur conceptual al cunoaşterii şi coboară în viaţa individuală, concretă. Abia după ce aflăm ce trebuie să ştim despre lume, abia atunci ne va fi uşor să ne or-ganizăm în conformitate cu ea. Nu putem fi activi cu deplină putere decât după ce cunoaştem obiectul aparţinător lumii, căruia îi dedicăm activitatea noastră.

Adaos la noua ediţie (1918). Concepţia caracterizată aici poate fi considera-tă una la care omul ajunge mai întâi în mod firesc, de îndată ce începe să cugete asupra raportului dintre el şi lume. Apoi se simte încâlcit într-o plăsmuire de gânduri, care se clarifică pe măsură ce le formează. Această reţea de gânduri este de aşa natură încât, printr-o simplă combatere teoretică, nu am făcut tot ceea ce este necesar pentru ea. Pentru a găsi o ieşire din perspectiva rătăcirii în care ne poate duce, ea trebuie trăită. Ea nu trebuie să apară într-o dezbatere cu privire la raportul dintre om şi lume, fiindcă am vrea să-i combatem pe unii, despre care am crede că au o părere greşită despre acest raport, ci pentru că este necesar să cunoaştem la ce rătăcire pot duce primele reflecţii asupra acestui raport. Trebuie să dobândim acea pricepere de a ne combate pe noi înşine în privinţa acestor prime reflecţii. Dintr-un asemenea punct de vedere au fost făcute expunerile de mai sus.
Cel ce caută să dobândească o concepţie despre raportul omului faţă de lume îşi va da seama că acest raport se stabileşte, cel puţin în parte, prin faptul că omul îşi face reprezentări despre obiectele şi fenomenele lumii. Prin aceasta pri-virea omului este întoarsă de la ceea ce există în lumea exterioară şi îndreptată spre lumea lui interioară, spre lumea reprezentărilor sale. El începe să-şi spună: eu nu pot intra în raport cu nici un obiect, cu nici un fenomen, dacă în mine nu se naşte o reprezentare. De la observarea acestui fapt, omul mai are de făcut un singur pas ca să ajungă la părerea: în mine însă nu trăiesc decât reprezentările mele; despre o lume din afara mea ştiu ceva numai în măsura în care ea este re-prezentare în mine. Adoptând această părere, părăsim punctul de vedere al rea-lismului naiv, pe care l-a avut omul înaintea oricărei reflecţii asupra raportului său faţă de lume. Din acest punct de vedere, el crede că are de a face cu lucruri reale. Autoreflecţia ne determină să părăsim acest punct de vedere. Ea nu ne permite să concepem realitatea în sensul în care o concepe conştienţa naivă, ci ne îndreaptă exclusiv asupra reprezentărilor noastre; acestea se interpun între fiinţa proprie a omului şi presupusa lume reală, aşa cum o consideră că o poate declara punctul de vedere naiv. Prin lumea reprezentărilor sale, astfel interpuse, omul nu mai poate privi la o asemenea realitate. El trebuie să presupună că omul este orb faţă de această realitate. Astfel, se naşte ideea unui „lucru în sine”, inac-cesibil cunoaşterii omeneşti. Câtă vreme rămânem la examinarea raportului ce pare a se stabili între om şi lume, datorită reprezentărilor sale, nu ne vom putea elibera de acest fel de a gândi. Nu putem rămâne la punctul de vedere al realităţii

naive, dacă nu vrem să zăgăzuim în mod artificial strădania de cunoaştere. Fap-tul că există această strădanie de a cunoaşte raportul dintre om şi lume ne arată că acest punct de vedere trebuie părăsit. Dacă punctul de vedere naiv ne-ar oferi o realitate pe care am putea-o recunoaşte ca atare, omul nu ar putea simţi această strădanie. Dar dacă părăsim punctul de vedere naiv, şi – fără să observăm – păs-trăm felul său de a gândi, nu ajungem la ceea ce am putea recunoaşte ca adevăr. Într-o asemenea greşeală cădem când ne spunem: eu nu vieţuiesc decât reprezen-tările mele şi, în timp ce cred că am de a face cu realităţi, sunt conştient numai de reprezentările pe care mi le-am format despre aceste realităţi; de aceea trebuie să accept că adevăratele realităţi, adevăratele „lucruri în sine”, despre care nu ştiu absolut nimic direct, există abia în afara sferei conştienţei mele: aceste reali-tăţi se apropie oarecum de mine şi mă influenţează în aşa fel încât în mine se trezeşte lumea de reprezentări. Cel ce gândeşte astfel nu face decât să alăture în gândire o nouă lume lumii existente. Dar, în ceea ce priveşte această a doua lu-me, el ar trebui să reia de la început acelaşi proces de gândire. Căci, aici, necu-noscutul „lucru în sine”, nu este conceput altfel în raportul său faţă de fiinţa lăuntrică a omului, decât este concepută aşa-numita lume cunoscută a realismu-lui naiv. Din acest păienjeniş de păreri, în care ajungem făcând reflecţii critice asupra acestui punct de vedere, scăpăm numai dacă observăm că înlăuntrul celor pe care le putem trăi prin percepţie, în noi şi afară în lume, există ceva ce nu poate cădea în situaţia ca între fenomenul observat şi omul observator să se in-terpună reprezentarea. Aceasta este gândirea. Faţă de gândire, omul poate ră-mâne la punctul de vedere al realismului naiv. Dacă totuşi nu o face, aceasta este numai fiindcă omul a observat că, pentru celelalte domenii, el trebuie să pără-sească acest punct de vedere; el trece cu vederea însă că părerea dobândită pe această cale nu se poate aplica şi gândirii. Dacă îşi dă seama de aceasta, atunci i se deschide accesul spre cealaltă înţelegere, că în gândire şi prin gândire omul trebuie să cunoască lucrurile faţă de care se pare că se face orb, în timpul când
între el şi lume trebuie să intercaleze lumea reprezentărilor. Un gânditor pe care autorul acestei cărţi îl apreciază foarte mult37I, 37II, îl aduce reproşul că a rămas în
expunerile asupra gândirii la un realism naiv, asemănător realismului care con-fundă lumea reală cu lumea reprezentărilor. Totuşi, autorul acestor expuneri cre-de a fi arătat îndeajuns, tocmai în aceste expuneri, că valabilitatea „realismului naiv” în ceea ce priveşte gândirea, rezultă, în mod necesar, dintr-o analiză obi-ectivă a acesteia, şi că celălalt realism naiv, nejustificat, poate fi învins prin cu-noaşterea adevăratei entităţi a gândirii.

VI INDIVIDUALITATEA OMENEASC



Dificultatea principală pe care o întâmpină filosofii în explicarea reprezentări-lor, este atribuită împrejurării că noi nu suntem obiectele exterioare şi, cu toate acestea, reprezentările noastre trebuie să aibă o înfăţişare corespunzătoare aces-tor obiecte. Dar examinând lucrurile mai precis, rezultă că această dificultate nici nu există. Fireşte, noi nu suntem obiectele exterioare, dar noi facem parte din una şi aceeaşi lume de care aparţin şi aceste obiecte. Acea porţiune din lume, pe care eu o percep drept subiectul meu, este străbătută de curentul proceselor generale ale lumii. Când mă percep pe mine însumi, la început, sunt o fiinţă limi-tată de pielea trupului meu. Ceea ce se cuprinde însă între aceste limite ale pielii trupului, aparţine cosmosului, ca unui întreg. Deci, pentru ca între organismul meu şi obiectele înconjurătoare să existe un raport, nu este deloc necesar ca aceste obiecte, ori ceva din cuprinsul obiectelor, să intre în mine sau să se impri-me în spiritul meu, aşa cum se imprimă pecetea în ceară. Întrebarea: cum iau eu cunoştinţă de pomul care se găseşte la zece paşi de mine, este cu totul greşit pu-să. Ea izvorăşte din concepţia că limitele trupului meu ar fi un adevărat perete despărţitor, prin care pătrund în mine ştiri despre obiecte. De fapt, forţele acti-ve în interiorul pielii trupului meu sunt aceleaşi forţe care există şi în afara mea. Deci, eu sunt, de fapt, lucrurile; bineînţeles, nu eu ca subiect perceptor, ci eu în măsura în care sunt parte integrantă din procesul universal al lumii. Percepţia pomului şi eul meu sunt două lucruri care fac parte din acelaşi întreg. Acest proces universal dă naştere, în egală măsură, o dată percepţiei pomului, altă dată aici, per-cepţiei eului meu. Dacă nu aş fi un cunoscător al lumii, ci un creator al ei, atunci obiectul şi subiectul (percepţie şi eu) s-ar naşte în acelaşi act. Căci ele se condi-ţionează reciproc. Eu, ca şi cunoscător al lumii, pot să găsesc elementul comun al celor două realităţi ce-şi aparţin reciproc una alteia, numai prin gândire, care le raportează una la alta prin noţiuni.
Cel mai greu lucru de combătut vor fi aşa-numitele dovezi fiziologice, aduse pentru a arăta subiectivitatea percepţiilor noastre. Când exercit o apăsare asupra pielii corpului meu, percep o senzaţie de apăsare. Aceeaşi apăsare o pot percepe cu ochii, drept lumină, cu urechile, drept sunet. O descărcare electrică este per-

cepută cu ochii ca lumină, cu urechile ca sunet, prin nervii pielii ca izbitură, prin organul olfactiv ca miros de fosfor. Ce rezultă din această stare de fapt? Doar atât: eu percep o descărcare electrică, respectiv o presiune, căreia îi urmează o lumină, un sunet, un anumit miros etc. Dacă nu ar exista ochiul, la percepţia zguduiturii mecanice din atmosfera înconjurătoare nu s-ar asocia percepţia unei lumini, aşa cum, în absenţa unui organ al auzului, nu s-ar asocia percepţia sune-tului, etc. Cu ce drept se spune că fără organe de percepţie, întregul fenomen ar fi inexistent? Acela care, din faptul că un fenomen electric provoacă în ochi lu-mină, trage concluzia că ceea ce percepe ca lumină, în afara organismului său nu este decât procesul unei mişcări mecanice, uită că nu a făcut altceva decât să treacă de la o percepţie la alta, şi nicidecum nu a trecut la un lucru în afara per-cepţiei. La fel de bine cum se poate spune că ochiul percepe un proces de mişca-re mecanică din jurul său drept lumină, tot aşa se poate afirma că modificările regulate ale unui obiect sunt percepute de noi drept fenomene de mişcare. Dacă desenez pe circumferinţa unui disc un cal de douăsprezece ori, şi anume exact în formele pe care le ia corpul său în timp ce fuge, atunci, prin învârtirea discului, pot provoca iluzia mişcării. N-am decât să privesc printr-o deschizătură şi, în-vârtind discul, nu voi vedea douăsprezece imagini ale calului, ci imaginea unui cal ce fuge.
Prin urmare, amintitele fapte fiziologice nu pot arunca lumină asupra rapor-tului ce există între percepţie şi reprezentare. Trebuie să găsim o altă cale.
În momentul în care în câmpul observaţiei mele apare o percepţie, prin mine se activează şi gândirea. O verigă în sistemul meu de gânduri, o anumită intuiţie, o noţiune se leagă de percepţia mea. Iar apoi, dacă percepţia dispare din câmpul meu vizual, ce rămâne în urma ei? În urma ei rămâne intuiţia mea şi raportul acesteia cu acea percepţie anumită pe care mi-am format-o în momentul perce-perii. Cât de viu îmi amintesc mai târziu acest raport depinde de felul în care funcţionează organismul meu spiritual şi corporal. Reprezentarea nu este altceva decât o intuiţie raportată la o anumită percepţie; o noţiune care, odată, era legată de o percepţie, şi căreia i-a rămas legătura cu această percepţie. Noţiunea mea de-spre un leu nu s-a format din percepţiile mele despre lei. Dar reprezentarea mea despre lei s-a format numai în urma percepţiei, Îl pot face pe un om, care n-a văzut niciodată un leu, să înţeleagă noţiunea de leu. Dar nu-mi va reuşi să-i pre-zint o reprezentare vie, fără perceperea lui proprie.
Deci, reprezentarea este o noţiune individualizată. Se explică acum de ce repre-zentările pot să reprezinte obiectele realităţii. Deplina realitate a unui lucru ne rezultă, în clipa observaţiei, din contopirea noţiunii şi percepţiei. Printr-o percep-

ţie, noţiunea dobândeşte o înfăţişare individuală, un raport cu această percepţie anumită. În această înfăţişare individuală, care poartă în sine, drept ceva speci-fic, raportul cu percepţia, ea continuă să trăiască în noi şi formează reprezentarea lucrului respectiv. Dacă întâlnim un al doilea lucru, cu care se leagă aceeaşi noţiu-ne, îl recunoaştem ca făcând parte din aceeaşi categorie cu cel dintâi; dacă întâlnim acelaşi lucru a doua oară, în sistemul nostru de noţiuni nu întâlnim acum numai o noţiune corespunzătoare, ci întâlnim noţiunea individualizată, împreună cu raportul său caracteristic faţă de acelaşi obiect, şi noi recunoaştem obiectul.
Prin urmare, reprezentarea stă între percepţie şi noţiune. Ea este noţiunea de-terminată, care indică percepţia.
Pot să numesc experienţă a mea suma celor despre care îmi pot face repre-zentări. Va avea experienţele mai bogate acel om care are un număr mai mare de noţiuni individualizate. Un om căruia îi lipseşte orice posibilitate de intuiţie, nu este apt de a dobândi experienţe. El pierde obiectele din câmpul său de observaţie, fiindcă îi lipsesc noţiunile pe care trebuie să le pună în raport cu aceste obiecte. Un om cu o gândire bine dezvoltată, dar a cărui facultate de percepere – din cau-za unor organe senzoriale neadecvate – funcţionează rău, este tot atât de incapabil a aduna experienţe. Desigur că el poate dobândi noţiuni într-un fel oarecare, dar intuiţiilor sale le lipseşteraportulviufaţădeanumitelucruri.Călătoruldistratşisavantul adâncit într-un sistem de noţiuni abstracte, sunt la fel de incapabili de a dobândi o experi-enţăbogată.
Realitatea ni se înfăţişează ca percepţie şi noţiune, iar redarea subiectivă a acestei realităţi ni se înfăţişează ca reprezentare.
Dacă personalitatea noastră s-ar manifesta numai în acte de cunoaştere, tota-litatea realităţilor obiective ne-ar fi dată în percepţie, noţiune şi reprezentare.
Dar noi nu ne mulţumim a raporta, cu ajutorul gândirii, percepţia la noţiune, ci o raportăm şi la subiectivitatea noastră specifică, la eul nostru individual. Ex-presia acestui raport individual este sentimentul care se manifestă ca plăcere sau neplăcere.
Gândirea şi simţirea corespund naturii duble a fiinţei noastre, lucru despre care am mai vorbit. Gândirea este elementul prin care participăm la fenomenele cosmice generale; simţirea este elementul prin care ne putem retrage în intimita-tea fiinţei noastre proprii.
Gândirea noastră ne uneşte cu lumea; simţirea noastră ne readuce în noi în-şine, abia ea ne face fiinţe individuale. Dacă am fi înzestraţi numai cu facultatea gândirii şi a perceperii, întreaga noastră viaţă ar trebui să decurgă într-o conti-nuă indiferenţă monotonă. Dacă n-am putea cunoaşte decât sinea noastră, am fi

cu totul indiferenţi. Abia datorită faptului că prin cunoaşterea de sine simţim sentimentul de sine, că prin perceperea lucrurilor simţim bucurie şi durere, trăim ca fiinţe individuale, a căror existenţă nu e încheiată odată cu raportul conceptual în care ele se găsesc faţă de restul lumii, ci care au şi o valoare deosebită prin ele însele.
Am putea fi ispitiţi să vedem în viaţa de sentiment un element care e mai bogat saturat cu realitate decât considerarea gânditoare a lumii. La aceasta trebu-ie să răspundem că viaţa emotivă are această semnificaţie mai bogată numai pentru individualitatea mea. Pentru univers, viaţa mea emotivă poate dobândi o valoare numai dacă simţirea, ca percepţie a sinei mele, intră în raport cu o noţi-une şi, pe această cale ocolită, se încorporează cosmosului.
Viaţa noastră este o continuă pendulare între existenţa noastră individuală şi participarea la desfăşurarea fenomenelor cosmice generale. Cu cât ne ridicăm mai mult în natura generală a gândirii, – unde elementul individual interesează, în cele din urmă, numai ca exemplu, ca un exemplar al noţiunii – cu atât mai mult se pierde în noi caracterul individual al fiinţei, al personalităţii particulare cu totul determinate. Cu cât coborâm mai adânc în profunzimile vieţii noastre pro-prii, şi lăsăm ca sentimentele noastre să răsune împreună cu experienţele lumii exterioare, cu atât ne separăm mai mult de existenţa universală. O adevărată individualitate va fi aceea care se poate ridica cât mai mult cu sentimentele sale în regiunea idealului. Există oameni, la care chiar şi cele mai generale idei, ce se stabilesc capul lor, poartă încă acel colorit deosebit, care ne indică în mod evi-dent legătura cu purtătorul lor. Există alţii, ale căror noţiuni ne întâmpină atât de lipsite de orice particularitate, încât ai impresia că n-ar izvorî din capetele unor oameni în carne şi oase.
Reprezentarea dă noţiunilor noastre deja o pecete individuală. Fiecare om are o poziţie proprie din care consideră lumea. De percepţiile sale se leagă noţi-unile sale. El va gândi noţiunile generale în modul său particular. Această de-terminare particulară este un rezultat al poziţiei noastre în lume, al sferei de percepţii care se leagă de locul nostru de viaţă.
În opoziţie cu determinarea de mai sus stă o alta, care depinde de organiza-rea noastră particulară. Căci organizarea noastră constituie o realitate aparte şi bine determinată. Fiecare dintre noi leagă de percepţiile sale sentimente particu-lare de cele mai diferite grade de intensitate. Acesta este elementul individual al propriei noastre personalităţi. El este ceea ce rămâne după ce am făcut bi-lanţul tuturor determinantelor locului în care ni se desfăşoară viaţa.

O viaţă emotivă cu totul lipsită de gânduri, ar trebui să piardă treptat orice le-gătură cu lumea. La omul capabil de a se realiza că totalitate, cunoaşterea lucru-rilor merge mână în mână cu formarea şi dezvoltarea vieţii de sentimente.
Sentimentul este mijlocul prin care noţiunile dobândesc cu precădere viaţă concretă.

VII
EXIST LIMITE ALE CUNOATERII?



Am stabilit că elementele necesare pentru a explica realitatea trebuie luate din cele două sfere: din sfera perceperii şi din aceea a gândirii. Aşa cum am ară-tat, organizarea noastră face ca deplina realitate, realitatea totală, inclusiv pro-priul nostru subiect, să ne apară la început ca o dualitate. Cunoaşterea învinge această dualitate, fiindcă ea îmbină lucrul întreg din cele două elemente ale rea-lităţii, percepţia şi noţiunea elaborată de gândire. Să numim modul în care ni se arată lumea înainte de a fi dobândit adevărata sa înfăţişare prin cunoaştere, lu-mea fenomenelor, în contrast cu entitatea alcătuită în mod unitar din percepţie şi noţiune. Atunci putem spune: lumea ne este dată ca dualitate (în mod dualist), iar cunoaşterea o transformă într-o unitate (în mod monist). Filosofia care pleacă de la acest principiu fundamental, poate fi numită filosofie monistă sau monism. În opoziţie cu această concepţie este teoria care admite existenţa a două lumi sau dualismul. Aceasta din urmă nu admite două aspecte – separate doar prin orga-nizarea noastră – ale unei realităţi unitare, ci două lumi, care se deosebesc cu totul una de cealaltă. El caută apoi într-una din lumi principiile cu care să expli-ce cealaltă lume.
Dualismul se întemeiază pe o concepţie falsă despre ceea ce numim cunoaş-tere. El desparte existenţa unitară în două domenii, fiecare cu legile sale proprii, şi le situează, din punct de vedere exterior, într-o opoziţie.
Într-un astfel de dualism îşi are originea distincţia ce se face între obiectul percepţiei şi «lucrul în sine», distincţie pe care a introdus-o Kant în ştiinţă şi la care, până astăzi, încă nu s-a renunţat. Conform expunerilor noastre, organizarea noastră spirituală face ca lucrurile izolate să ni se poată da numai ca percepţie. Gândirea învinge apoi izolarea, prin faptul că indică fiecărei percepţii locul ce i se cuvine în univers. Câtă vreme determinăm părţile izolate din univers drept percepţii, ne supunem unei legi a subiectivităţii noastre. Dacă însă considerăm suma tuturor percepţiilor noastre ca o parte a lumii, căreia îi opunem apoi, ca a doua parte, „lucrurile în sine”, atunci filosofăm în van. Căci, în acest caz, avem de a face cu un simplu joc de noţiuni. Construim un contrast artificial, dar nu


72
putem dobândi nici un conţinut pentru cea de a doua parte a contrastului, fiindcă un astfel de conţinut, pentru un anumit lucru, poate fi extras numai din percepţie. Orice existenţă pe care o acceptăm în afară de percepţie şi noţiune, trebuie respinsă ca făcând parte din sfera ipotezelor neîndreptăţite. Din această categorie face parte „lucrul în sine”. Este foarte natural ca gânditorul dualist să nu poată găsi legătura dintre principiul cosmic, acceptat în mod ipotetic, şi realitatea dată prin experienţă. Acest principiu cosmic pe care l-am acceptat în mod ipotetic, dobândeşte un conţinut numai dacă îl împrumutăm din lumea experimentală, şi ne dăruim apoi unei iluzii în ceea ce priveşte acest împrumut. Altfel, rămâne o noţiune lipsită de conţinut, o non-noţiune, care are numai forma noţiunii. Gândi-torul dualist afirmă în acest caz că conţinutul acestei noţiuni ar fi inaccesibil cu-noaşterii noastre; noi putem şti numai că există un astfel de conţinut, dar nu putem şti ce anume există. Nici într-un caz, nici în celălalt, dualismul nu poate fi învins. Putem introduce în noţiunea „lucrului în sine” câteva elemente abstracte ale lumii experimentale, dar, cu toate acestea, e imposibil ca realitatea concretă
şi bogată a experienţei să fie redusă la câteva însuşiri, care şi ele au fost luate numai din această lume a percepţiei. Du Bois Reymond38I, 38II crede că impercep-
tibilii atomi al materiei produc, prin poziţia şi mişcarea lor, senzaţiile şi senti-mentele, pentru a ajunge apoi la concluzia că niciodată nu ne vom putea explica, în mod satisfăcător, cum dau naştere materia şi mişcarea senzaţiilor şi sentimen-telor, căci „este cu totul de neînţeles – şi acest lucru va rămâne de neînţeles pen-tru totdeauna – că unor atomi de carbon, oxigen şi hidrogen, nu ar trebui să le fie indiferentă poziţia şi mişcarea lor din prezent, trecut şi viitor. Este cu neputinţă de înţeles cum poate lua naştere conştienţa din acţiunea lor comună”. Această concluzie este caracteristică pentru întreaga direcţie de gândire a concepţiei dua-liste. Din bogata lume a percepţiilor se separă poziţia şi mişcarea. Acestea sunt transpuse apoi în lumea imaginară a atomilor. Ne mirăm atunci că viaţa concretă nu poate fi explicată cu ajutorul acestui principiu, pe care noi înşine l-am făcut şi l-am împrumutat din lumea percepţiilor.
Că dualistul, care lucrează cu noţiunea „lucrului în sine”, o noţiune cu totul lipsită de conţinut, nu poate ajunge la nici o explicaţie a lumii, rezultă chiar din mai sus-amintita definiţie a principiului său.
În orice caz, dualistul se vede constrâns a pune limite de netrecut facultăţilor noastre de cunoaştere. Adeptul unei concepţii moniste ştie că toate elementele de care are nevoie pentru a explica un fenomen al lumii trebuie să se găsească înă-untrul acestei lumi. Ceea ce îl împiedică să ajungă la aceste elemente nu pot fi decât obstacole întâmplătoare, de natură spaţială sau temporală, ori insuficienţe

ale organizării sale. Nu ale organizării sale omeneşti, în general, ci insuficienţe de natură particulară, individuală.
Din noţiunea cunoaşterii, aşa cum am formulat-o, rezultă că nu se poate vorbi despre limite ale cunoaşterii. Cunoaşterea nu este o problemă universală generală, ci o afacere pe care omul trebuie s-o tranşeze cu sine însuşi. Lucrurile nu cer nici o explicaţie. Ele există şi acţionează unele asupra altora, după legi care pot fi descoperite de gândire. Ele există într-o unitate indivizibilă cu aceste legi. Eul nostru se apropie de lucruri şi, la început, sesizează din ele ceea ce am numit percepţie. Dar, în interiorul acestui eu se află forţa de a găsi şi cealaltă latură a realităţii. Abia după ce eul nostru a unit, şi pentru sine, cele două ele-mente ale realităţii – care, în lume, constituie o unitate indivizibilă –‚ setea noas-tră de cunoaştere a fost satisfăcută: eul a ajuns din nou la realitate.
Aşadar, condiţiile preliminare ale cunoaşterii sunt date prin eu şi pentru eu. Eul îşi pune el însuşi întrebările cunoaşterii. Şi anume, Eul preia aceste întrebări din elementele cu totul transparente şi clare ale gândirii. Dacă ne punem între-bări cărora nu suntem în stare să le răspundem, atunci e posibil ca tocmai conţi-nutul întrebării să nu fie limpede şi clar în toate componentele sale. Nu lumea ne pune întrebările, ci ni le punem noi înşine.
Îmi pot imagina că îmi lipseşte orice posibilitate de a da un răspuns la o în-trebare pe care o întâlnesc undeva, fără ca să cunosc sfera din care a fost luat conţinutul întrebării.
În cunoaşterea noastră este vorba de întrebări care iau naştere prin faptul că sferei percepţiilor, care este condiţionată de loc, timp şi de organizarea noastră subiectivă, îi stă în faţă sfera noţiunilor, care indică spre universalitatea lumii. Sarcina mea este de a uni cele două sfere, care îmi sunt bine cunoscute. Aici nu se poate vorbi despre o limită a cunoaşterii. Un timp oarecare, o întrebare sau alta poate să rămână nelămurită, fiindcă scena vieţii în care trăim ne împiedică să percepem lucrurile care contribuie la elucidarea ei. Dar ceea ce nu găsim as-tăzi poate fi găsit mâine. Limitele condiţionate de circumstanţele vieţii sunt doar vremelnice. Ele pot fi învinse prin progresele percepţiei şi gândirii.
Dualismul comite greşeala că transpune opoziţia dintre obiect şi subiect, ca-re are o importanţă numai în domeniul percepţiei, asupra unor entităţi pur ima-ginare, situate în afara acestui domeniu. Dar, fiindcă lucrurile izolate în orizontul percepţiei rămân izolate numai când subiectul perceptor nu face uz de gândire, care ridică orice izolare şi care ne îngăduie să recunoaştem că izolarea lucrurilor este condiţionată numai de subiectivismul nostru, dualistul transpune determi-nări asupra unor entităţi ce ar sta înapoia percepţiei, determinări care nu au o

valoare absolută, ci numai una relativă, nici pentru aceste entităţi. Prin aceasta, el descompune cei doi factori al procesului de cunoaştere: percepţia şi noţiunea, în patru: 1 – Obiectul în sine; 2 – Percepţia pe care o are subiectul despre obiect; 3 – Subiectul; 4 – Noţiunea care raportează percepţia la obiectul în sine. Rapor-tul dintre obiect şi subiect este un raport real; subiectul este într-adevăr influen-ţat (în mod dinamic) de obiect. Acest proces real, aşa se spune, nu ajunge în conştienţa noastră. Dar el ar trezi în subiect o contra-acţiune ca răspuns la acţiu-nea ce izvorăşte din obiect. Rezultatul acestei contra-acţiuni ar fi percepţia. Abia aceasta ar pătrunde în conştienţă. Obiectul ar avea o realitate subiectivă, inde-pendentă de subiect, iar percepţia o realitate subiectivă. Iar subiectul ar raporta această realitate subiectivă la obiect. Acest ultim raport ar fi de natură conceptu-ală. Prin urmare, dualismul scindează procesul de cunoaştere în două părţi. Pri-ma parte, producerea obiectului de percepţie din «lucrul în sine», se desfăşoară în afara conştienţei, cealaltă parte, unirea percepţiei cu noţiunea şi raportarea acesteia la obiect, s-ar petrece înlăuntrul conştienţei. Este clar că pornind de la aceste premize, dualismul vede în noţiuni numai nişte reprezentanţi subiectivi al realităţilor ce apar în faţa conştienţei sale. Procesul real şi obiectiv care se desfă-şoară în subiect pentru ca percepţia să poată lua naştere şi, cu atât mai mult, ra-porturile obiective dintre „lucrurile în sine”, rămân de-a dreptul necunoscute unui asemenea dualist; după părerea sa, omul nu poate să-şi creeze decât repre-zentanţi conceptuali pentru elementul obiectiv real. Firul care face legătura de unire între lucruri şi care leagă lucrurile între ele şi în mod obiectiv de spiritul nostru individual (ca lucrul în sine), se află dincolo de conştienţă, într-o entitate în sine, despre care nu am putea avea în conştienţa noastră decât tot un reprezen-tant conceptual.
Dualismul îşi închipuie că întreg universul s-ar reduce la o schemă abstractă de concepte, dacă el nu ar stabili şi raporturi reale alături de raporturile concep-tuale dintre lucruri. Cu alte cuvinte: dualistului i se pare că principiile conceptu-ale care pot fi descoperite de gândire sunt prea aeriene, şi de aceea mai caută principii reale pe care acestea să se poată sprijini.
Să examinăm mai îndeaproape aceste principii reale. Omul naiv (realistul naiv) consideră lucrurile lumii exterioare ca realităţi. Dovada acestei realităţi rezidă, pentru el, în faptul că poate prinde aceste lucruri cu mâinile, le poate ve-dea cu ochii. Afirmaţia: „Nu există nimic ce nu poate fi perceput”, trebuie con-siderată ca prima axiomă a omului naiv, o afirmaţie care poate fi acceptată tot atât de bine şi invers: „Tot ceea ce poate fi perceput, există”. Cea mai bună do-vadă pentru această afirmaţie o constituie credinţa pe care omul naiv o are în

nemurire şi în spirite. El îşi reprezintă sufletul ca fiind o materie fină şi senzoria-lă, care, în anumite condiţii, poate fi văzută şi de omul obişnuit (credinţa naivă în fantome).
Faţă de această lume reală a realistului naiv, pentru el, tot restul lumii, prin urmare lumea ideilor, este ireală şi „pur conceptuală”. Ceea ce adăugăm lucruri-lor prin gândire sunt numai gânduri despre lucruri, iar gândirea nu adaugă per-cepţiei nimic real.
Omul naiv consideră însă percepţia simţurilor ca singura dovadă a realităţii nu numai în ceea ce priveşte existenţa lucrurilor, ci şi în ceea ce priveşte feno-menele. După părerea sa, un lucru poate acţiona asupra unui alt lucru, numai dacă de la acest lucru porneşte spre celălalt o forţă, perceptibilă cu ajutorul sim-ţurilor, care să-l cuprindă pe acesta din urmă. Mai demult, în fizică se credea că din corpuri se revarsă o substanţă foarte fină, care pătrunde în suflet prin organe-le simţurilor noastre. Această substanţă nu poate fi văzută, aşa se spunea, din cauză că simţurile noastre sunt prea grosolane faţă de fineţea ei. Principial, aces-tei substanţe i se atribuia realitate, din aceleaşi motive din care aceasta era atri-buită şi obiectelor din lumea simţurilor, adică din cauza formei sale de existenţă, care era concepută ca fiind analogă aceleia a realităţilor sensibile.
Entităţii de sine stătătoare a realităţilor ce pot fi trăite în mod conceptual, conştienţa naivă nu îi atribuie o realitate în sensul în care o atribuie realităţilor ce pot fi trăite pe plan sensibil. Un obiect conceput „numai în gând” rămâne o hi-meră câtă vreme nu ne putem convinge prin simţuri de realitatea lui. Pe scurt, omul naiv pretinde, alături de mărturia conceptuală a gândirii sale, şi mărturia reală a simţurilor. În această necesitate a omului naiv trebuie să căutăm cauzele din care au luat naştere formele primitive ale credinţei în revelaţii. Dumnezeu, care ne este dat prin gândire, va rămâne întotdeauna pentru conştienţa naivă nu-mai un Dumnezeu „gândit”. Conştienţa naivă pretinde ca revelaţia să fie accesi-bilă percepţiei simţurilor. Dumnezeu trebuie să apară în trup. Mărturia pe care ne-o dă gândirea are, pentru acesta, puţină importanţă. Mai important este ca existenţa Divinităţii să fie dovedită printr-un fapt ce se poate constata pe calea simţurilor, prin transformarea apei în vin.
Omul naiv consideră chiar şi actul cunoaşterii drept un proces asemănător proceselor senzoriale. Lucrurile fac o impresie în suflet sau emit imagini care pătrund în suflet prin simţuri, etc.
Omul naiv consideră real ceea ce poate percepe cu simţurile, iar lucrurile despre care nu poate dobândi o asemenea percepţie, cum ar fi Dumnezeu, suflet, cunoaştere etc., el şi le reprezintă în mod analog cu cele percepute.

Dacă realismul naiv ar vrea să întemeieze o ştiinţă, aceasta va putea consta numai dintr-o descriere exactă a conţinutului percepţiilor. Pentru el, noţiunile sunt numai un mijloc pentru a ajunge la scop. Ele există pentru a crea comple-mentarul conceptual al percepţiilor. Pentru lucrurile înseşi, ele nu înseamnă ni-mic. Realistul naiv consideră reale numai exemplarele speciei lalelelor pe care le vedem sau le putem vedea. Ideea lalelei este, pentru el, o abstracţie, o imagi-ne-gând, pe care sufletul şi-o formează din caracteristicile comune ale tuturor lalelelor.
Realismul naiv, împreună cu principiile sale despre realitatea lucrurilor per-cepute, este combătut de experienţă, care ne învaţă că tocmai conţinutul percep-ţiilor este de natură trecătoare. Laleaua pe care o văd este astăzi reală; după un an, ea va dispărea în neant. Ceea ce s-a afirmat este specia lalelei. Dar pentru realismul naiv această specie nu este „decât” o idee, şi nu o realitate. Această concepţie se vede, prin urmare, în situaţia de a privi cum realităţile ei apar şi dispar, în timp ce realitatea ideală care, după părerea sa este ireală, se afirmă. Aşadar, realismul naiv trebuie să admită pe lângă percepţii, şi ceva ideal. El tre-buie să admită entităţi pe care nu le poate percepe cu simţurile fizice. Se împacă însă cu sine însuşi, prin aceea că îşi reprezintă forma lor de existenţă analogă cu aceea a obiectelor sensibile. Astfel de realităţi admise în mod ipotetic sunt forţe-le invizibile, prin care lucrurile fizice acţionează unele asupra altora. Un astfel de lucru este ereditatea, care continuă să acţioneze dincolo de individ şi ea e mo-tivul că dintr-un individ ia naştere un nou individ, care îi seamănă şi în felul acesta specia se menţine. Un astfel de lucru este principiul vital ce străbate tru-pul organic, sufletul, pe care conştienţa naivă şi l-a reprezentat întotdeauna, ca fiind analog realităţilor sensibile şi, în sfârşit, un astfel de lucru este, pentru rea-listul naiv, chiar şi Fiinţa Divină. El îşi reprezintă această Fiinţă Divină ca fiind activă într-un fel care corespunde cu totul cu ceea ce poate fi perceput drept mod de a acţiona al omului: anume antropomorf.
Fizica modernă explică senzaţiile simţurilor drept procese ale celor mai mici părţi ale corpurilor şi ale unei substanţe infinit de subtile, ale eterului sau ale unei substanţe asemănătoare. Aşa bunăoară, ceea ce simţim drept căldură în spa-ţiul pe care îl ocupă un corp producător de căldură nu este altceva decât o mişca-re a particulelor din care se compune acel corp. Aici se face din nou o analogie între o realitate perceptibilă şi una neperceptibilă. Am putea spune că analogul sensibil al noţiunii „corp” este, în acest sens, interiorul unui spaţiu închis din toate părţile, în care se mişcă, în toate direcţiile, nişte bile elastice, izbindu-se unele de altele şi ciocnindu-se de pereţi etc.

Fără astfel de presupuneri, lumea realismului naiv s-ar descompune într-un agregat incoerent de percepţii, fără raporturi reciproce, care nu s-ar uni în nici un fel de unitate. E clar, însă, că, la aceste presupuneri realismul naiv poate să ajun-gă numai printr-o inconsecvenţă. Dacă vrea să rămână credincios principiului său fundamental, după care, realitate au numai lucrurile care pot fi percepute, trebuie să admită că acolo unde nu percepe nimic, nu are voie să presupună nici o realitate. Din punctul de vedere al realismului naiv, forţele imperceptibile, care acţionează din obiectele perceptibile, sunt propriu-zis ipoteze neîndreptăţite. Şi fiindcă nu cunoaşte o altă realitate, el înzestrează aceste forţe ipotetice cu un conţinut perceptibil. Prin urmare, el aplică o formă de existenţă (existenţa per-ceptibilă) într-un domeniu în care îi lipseşte singurul său mijloc, care poate face dovada acestei forme de existenţă: perceperea sensibilă.
Această concepţie despre lume, plină de contradicţii, duce la realismul meta-fizic. Acesta construieşte, alături de realitatea perceptibilă, încă o realitate, o realitate imperceptibilă, pe care şi-o reprezintă ca fiind analogă celei dintâi. De aceea, realismul metafizic este, în mod necesar, dualism.
Acolo unde realismul metafizic semnalează un raport între lucrurile percep-tibile (apropiere prin mişcare, dobândirea conştienţei despre un obiect etc.) el aşează o realitate. Raportul pe care îl observă îl poate exprima numai prin gândi-re, dar nu-l poate percepe. Raportul conceptual este transformat, în mod arbitrar, într-un lucru asemănător celor perceptibile. Pentru această orientare de gândire, lumea reală se compune din obiectele perceptibile, care se găsesc într-o veşnică devenire – apar şi dispar – şi din forţele imperceptibile, din care sunt produse obiectele perceptibile şi care reprezintă elementul permanent.
Realismul metafizic este un amestec – plin de contradicţii – între realism na-iv şi idealism. Forţele sale ipotetice sunt entităţi imperceptibile, înzestrate cu calităţi perceptibile. El s-a hotărât ca, alături de domeniul lumii perceptibile, pentru a cărui formă de existenţă posedă mijloace de cunoaştere, să admită încă un domeniu, în care nu se poate folosi de aceste mijloace şi de care poate lua cunoştinţă numai prin gândire. Dar el nu se poate hotărî, în acelaşi timp, să re-cunoască forma de existenţă pe care i-o mijloceşte gândirea, noţiunea (ideea), ca un factor tot atât de îndreptăţit, alături de percepţie. Dacă vrem să evităm con-tradicţia percepţiei imperceptibile, trebuie să admitem că raporturile dintre per-cepţii, stabilite prin gândire, nu au pentru noi o altă formă de existenţă decât aceea a noţiunii. Îndepărtând din realismul metafizic partea nejustificată, lumea ni se prezintă ca o sumă de percepţii şi de raporturi conceptuale (ideale). Rea-lismul metafizic se transformă astfel într-o concepţie despre lume care pretinde,

pe seama percepţiilor, principiul perceptibilităţii, iar pentru stabilirea raporturi-lor dintre percepţii pretinde principiul activităţii gânditoare. Această concepţie despre lume nu poate admite alături de lumea percepţiilor şi de lumea noţiunilor, o a treia lume, în care să aibă valoare simultan cele două principii: aşa-numitul principiu real şi principiul ideal.
Dacă realismul metafizic afirmă că alături de raportul ideal dintre obiectele de perceput şi subiectul său perceptor, trebuie să existe şi raportul real dintre „lucrul în sine” al percepţiei şi „lucrul în sine” al subiectului perceptor (al aşa-numitului spirit individual), afirmaţia sa se întemeiază pe falsa presupunere a unui proces existenţial imperceptibil, analog proceselor din lumea simţurilor. Realismul metafizic mai spune apoi: eu pot stabili cu lumea percepţiilor mele un raport conştient-ideatic, dar cu lumea reală pot stabili numai un raport dinamic, de forţe. Făcând o astfel de afirmaţie, el comite o greşeală tot atât de condamna-bilă ca cea de mai sus. Despre un raport de forţe nu poate fi vorba decât în lumea percepţiilor (în domeniul simţului tactil), dar nu şi în afara acesteia.
Concepţia caracterizată mai sus, în care se încadrează realismul metafizic, după ce l-am epurat de elementele contradictorii, vrem să o numim monism, fiindcă ea uneşte realismul unilateral cu idealismul, într-o unitate superioară.
Pentru realismul naiv, lumea reală este o totalitate de obiecte de percepţie; pentru realismul metafizic, realitatea constă nu numai din percepţii, ci şi din for-ţe imperceptibile; în locul forţelor imperceptibile, monismul aşează raporturile conceptuale, pe care le dobândeşte prin gândire. Aceste raporturi sunt însă legile naturii. O lege a naturii nu este altceva decât expresia conceptuală a raportului dintre anumite percepţii.
Monismul nu ajunge deloc în situaţia de a pune problema altor principii în afară de percepţie şi noţiune, prin care să ajungă la o explicaţie a realităţii. El ştie că în întreg domeniul realităţii, nu găseşte nici un motiv pentru aceasta. În lumea percepţiei, aşa cum se prezintă ea în mod direct perceperii noastre, mo-nismul vede o jumătate de realitate. El află realitatea întreagă în unirea lumii percepţiei cu lumea noţiunilor. Realistul metafizic poate reproşa monistului: S-ar putea întâmpla ca, pentru organizarea ta, procesul de cunoaştere să fie desăvâr-şit, adică să nu-i lipsească nici un element. Nu ştii însă cum se oglindeşte lumea într-o inteligenţă cu altă organizare decât a ta. Monistul va răspunde: chiar dacă există alte inteligenţe decât cele omeneşti şi chiar dacă percepţiile lor au altă înfăţişare decât aceea a percepţiilor noastre, pentru mine are importanţă numai ceea ce ajunge din ele la mine, prin percepţie şi noţiune. Prin perceperea mea, prin această percepere specifică omului, eu mă situez faţă de obiect ca subiect.

Prin aceasta, legătura dintre lucruri este întreruptă. Subiectul restabileşte această legătură prin gândire. În urma acestui lucru el se reintegrează în totalitatea uni-versului. Fiindcă acest întreg apare rupt în locul dintre percepţia şi noţiunea noastră numai datorită subiectului nostru, în unirea acestor două ne este dată şi o adevărată cunoaştere. Pentru fiinţe dotate cu alte facultăţi de percepţie (spre exemplu cu un număr dublu de organe senzoriale), legătura dintre lucrurile lumii ar apărea întreruptă în alt loc, şi restabilirea ei trebuie să se facă, deci, pe o cale specifică acestor fiinţe. Problema limitelor cunoaşterii există numai pentru rea-liştii naivi şi metafizici, care văd în conţinutul sufletului numai o reprezentare conceptuală a lumii. Pentru ei, ceea ce se găseşte în afara subiectului este ceva absolut, ceva ce există prin sine însuşi, iar conţinutul subiectului este o imagine a acestuia, care se găseşte de-a dreptul în afara acestui absolut. Perfecţiunea cu-noaşterii depinde de mai marea sau mai mica asemănare a imaginii cu obiectul absolut. O fiinţă cu mai puţine simţuri decât omul va percepe din lume o parte mai mică, o fiinţă cu mai multe simţuri va percepe o parte mai mare. Drept ur-mare, prima fiinţă va avea o cunoaştere mai puţin desăvârşită decât cea din ur-mă.
Monismul vede problema altfel. Locul unde universul ne apare rupt în sub-iect şi obiect este determinat de organizarea fiinţei perceptoare. Faţă de acest subiect determinat, obiectul nu este o realitate absolută, ci ceva relativ. În conse-cinţă, reclădirea unei punţi peste acest antagonism nu poate fi făcută decât pe o cale cu totul specifică, proprie subiectului omenesc. De îndată ce eul, care s-a despărţit de lume în actul percepţiei, se reintegrează, prin reflecţie gânditoare, în unitatea lumii, încetează orice alte probleme care erau numai o consecinţă a des-părţirii.
O fiinţă care ar avea o altă alcătuire decât aceea a omului, ar avea un alt fel de cunoaştere. Omul are o alcătuire în măsură de a putea răspunde la problemele pe care i le pune propria sa fiinţă.
Realismul metafizic trebuie să-şi pună întrebarea: prin ce ne sunt date nouă datele percepţiei? Prin ce este afectat subiectul?
Pentru monism, percepţia este determinată de subiect. Acesta dispune însă de gândire, cu ajutorul căreia poate face ca amintita determinare pe care el însuşi a provocat-o, să înceteze din nou.
Realismul metafizic ajunge în faţa unei noi dificultăţi, când încearcă să ex-plice asemănarea dintre imaginile pe care le au despre lume diferitele individua-lităţi omeneşti. El trebuie să-şi pună întrebarea: cum se întâmplă că imaginea despre lume, pe care mi-o construiesc cu ajutorul noţiunilor mele şi al percepţii-

lor determinate în mod subiectiv, este asemănătoare imaginii pe care şi-o con-struieşte o altă individualitate omenească, cu ajutorul aceloraşi doi factori sub-iectivi? În general, cum pot trage concluzii pentru imaginea pe care şi-o face un om despre lume, din imaginea mea subiectivă? Din faptul că oamenii se pot înţe-lege în mod practic, realistul metafizic trage concluzia că imaginile subiective despre lume ale acestora sunt asemănătoare. Asemănarea dintre aceste imagini despre lume îl determină în continuare să tragă concluzii asupra egalităţii spirite-lor individuale ce se află la temelia subiectelor perceptoare particulare, cu alte cuvinte, asupra „eului în sine” care stă la temelia subiectelor.
Deci tragem dintr-o sumă de efecte această concluzie asupra caracterului ca-uzelor care stau la baza acestor efecte. Se crede că, examinând un număr sufici-ent de cazuri, ajungem să cunoaştem desfăşurarea lucrurilor în aşa fel, încât vom putea şti care vor fi efectele acestor cauze şi în alte împrejurări. Astfel de con-cluzii se obţin prin aşa-numita „metodă inductivă”. O astfel de concluzie o nu-mim concluzie inductivă. Noi ne vom vedea nevoiţi să modificăm rezultatele concluziilor obţinute cu această metodă, de îndată ce, în urma unei observaţii, rezultă ceva neaşteptat, căci caracterul rezultatului este, totuşi, determinat numai de aspectul individual al observaţiei făcute. Realistul metafizic afirmă, însă, că această cunoaştere condiţionată a cauzelor este absolut suficientă pentru nevoile vieţii practice.
Concluziile obţinute pe cale inductivă constituie temelia metodică a realis-mului metafizic modern. Exista o vreme în care oamenii îşi închipuiau că dintr-o noţiune se poate scoate ceva ce nu mai este noţiune. Ei credeau că fiinţele meta-fizice reale, de care avea cândva nevoie realismul metafizic, pot fi cunoscute pornind de la noţiuni. Astăzi, acest fel de a filosofa este depăşit şi abandonat. În schimb, însă, oamenii cred că, dintr-un suficient număr de realităţi ale percepţiei pot trage concluzii asupra caracterului pe care îl are lucrul în sine ce stă la teme-lia acestor realităţi. Aşa cum altădată oamenii încercau să ajungă la elementul metafizic pornind de la noţiuni, astăzi cred că îl pot afla pornind de la percepţie. Fiindcă noţiunile i se prezintă omului într-o claritate desăvârşită, se credea că din ele se poate deduce şi elementul metafizic cu o siguranţă absolută. Percepţii-le nu ni se prezintă cu aceeaşi claritate desăvârşită. Între o percepţie întâlnită ulterior şi percepţia de aceeaşi natură întâlnită anterior există o oarecare deosebi-re. De aceea, concluziile trase dintr-o percepţie anterioară sunt mereu întrucâtva modificate de concluziile trase din percepţiile ulterioare. Formaţiunea metafizică obţinută pe această cale este deci o formaţiune relativ corectă, supusă unor co-recturi viitoare. Metafizica lui Eduard von Hartmann39I, 39II – care a pus pe foaia

de titlu a primei sale opere, ca motto, cuvintele: «Rezultate speculative obţinute după metoda inductivă a ştiinţelor naturii» –‚ are un caracter determinat de aces-te principii metodice.
Felul în care realistul metafizic ne înfăţişează astăzi lucrurile în sine a fost dobândit prin metoda inductivă. Prin considerări asupra procesului de cunoaşte-re, acesta ajunge la convingerea că alături de lumea „subiectivă”, cognoscibilă prin percepţie şi noţiune, există o lume obiectivă şi reală. El îşi închipuie că poa-te determina proprietăţile acestei realităţi obiective din percepţii prin metoda inductivă.



Adaos la noua ediţie (1918). Observarea nepărtinitoare a trăirii în percepţie şi noţiune, aşa cum am încercat a o descrie în expunerile anterioare, este tulbura-tă mereu de anumite reprezentări care apar în domeniul ştiinţelor naturii. Cei ce se situează pe tărâmul acestor ştiinţe îşi spun: ochii percep în spectrul solar cu-lori de la roşu la violet. Dar, dincolo de violet, în spaţiul de radiaţie al spectrului există forţe pe care ochiul nu le mai percepe, dar care corespund unui efect chi-mic. Tot aşa, dincolo de roşu, se găsesc radiaţii care produc numai efecte de căl-dură. Reflectând asupra acestor fenomene şi asupra fenomenelor asemănătoare, se ajunge la părerea că extinderea lumii percepţiilor omeneşti este determinată de puterea de cuprindere a simţurilor de care dispune omul, şi că acesta ar avea înaintea sa o cu totul altă lume, dacă, pe lângă simţurile pe care le are, ar mai avea şi altele, sau dacă, în general, ar avea alte simţuri. Cel ce se dedă fanteziilor exagerate – în această privinţă, strălucitele descoperiri ale ştiinţelor modeme oferă un prilej într-adevăr seducător – poate ajunge foarte uşor să afirme că, cu toate acestea, în câmpul de observaţie al omului intră numai ceea ce poate acţio-na asupra simţurilor de care dispune organizarea noastră. El nu are nici un drept de a considera lumea limitată a percepţiilor sale, care este determinată de orga-nizarea sa, ca hotărâtoare, în ceea ce priveşte realitatea. Căci fiecare simţ nou ne-ar pune în faţa unei alte imagini a realităţii. În cadrul limitelor corespunzătoa-re, toate acestea pot fi considerate ca păreri absolut îndreptăţite. Dar dacă cineva se lasă influenţat de aceste păreri în observarea obiectivă a amintitelor raporturi dintre percepţie şi noţiune, el îşi închide drumul ce duce spre o cunoaştere a omului şi a lumii, cunoaştere care îşi are rădăcinile în realitate. Trăirea lăuntrică a esenţei gândirii, deci prelucrarea activă a lumii noţiunilor, este cu totul altceva decât trăirea unui element perceptibil prin simţuri. Oricâte simţuri ar mai avea

omul, nici unul nu i-ar da realitatea, dacă el nu ar străbate lucrurile pe care i le mijlocesc aceste simţuri printr-o activitate gânditoare, cu noţiuni, şi fiecare simţ, de orice natură ar fi el, dacă este străbătut în acest fel cu noţiuni, dă omului po-sibilitatea de a trăi în realitate. Problema raportului dintre om şi lumea reală nu are nimic de a face cu fantezia unora despre natura cu totul diferită a percepţiilor pe care le putem avea cu ajutorul altor simţuri. Trebuie să recunoaştem că fieca-re imagine de percepţie este determinată în înfăţişarea sa, de organizarea fiinţei perceptoare, dar că imaginea de percepţie străbătută de contemplarea gânditoare trăită îl duce pe om în realitate. Nu descrierea fantastică a înfăţişării pe care ar trebui s-o aibă lumea, pe care am privit-o cu alte simţuri decât cu simţurile obiş-nuite ale omului, îl poate îndemna pe acesta să caute cunoaşterea raportului său faţă de lume, ci cunoştinţa că fiecare percepţie exprimă numai o parte a realităţii care se ascunde în ea, deci cunoştinţa că percepţia ne abate de la propria sa rea-litate. Acestei înţelegeri i se alătură o a doua, şi anume cunoştinţa că gândirea ne conduce la o altă parte a realităţii, care se găseşte ascunsă în percepţie. Observa-rea  obiectivă  a  amintitelor  raporturi  dintre  percepţie  şi  noţiunea  elaborată printr-o activitate gânditoare, poate fi tulburată şi atunci când, în domeniul fizi-cii, se iveşte necesitatea de a nu vorbi despre elementele care pot fi percepute în mod concret, ci despre mărimile abstracte, imperceptibile ale liniilor de forţe electrice sau magnetice etc. S-ar părea că aceste elemente ale realităţii, despre care vorbeşte fizica, nu ar avea nimic de a face nici cu realitatea perceptibilă, nici cu noţiunea elaborată cu gândirea activă. Şi, totuşi, o asemenea concepţie se întemeiază pe o autoînşelare. Deocamdată, important este că tot ceea ce se ela-borează în domeniul fizicii – în măsura în care aceste elaborări nu reprezintă nişte ipoteze neîndreptăţite, de care nu ne ocupăm –‚a fost dobândit prin percep-ţie şi noţiune. Ceea ce, în aparenţă, constituie un conţinut imperceptibil, fizicia-nul îl transpune, dintr-un just instinct de cunoaştere, în domeniul percepţiilor şi gândeşte asupra acestui conţinut în noţiuni pe care le foloseşte în mod curent, în acest domeniu. Aşa bunăoară, forţele active în câmpul electric sau magnetic nu pot fi cunoscute altfel, în esenţa lor, decât printr-un proces de cunoaştere care se desfăşoară între percepţie şi noţiune. O multiplicare sau o configurare de alt gen a simţurilor omeneşti ne-ar da alte percepţii, o îmbogăţire sau o modificare a experienţei omeneşti. Dar şi aceste experienţe noi ar trebui să fie cu adevărat cunoscute printr-un raport de reciprocitate dintre noţiune şi percepţie. Aprofun-darea procesului de cunoaştere depinde de forţele intuiţiei (vezi pag. 62) care se manifestă în gândire. Această intuiţie poate coborî, în trăirea la care ajungem prin gândire, până la substraturile mai mult sau mai puţin adânci ale realităţii.

Prin extinderea imaginii noastre de percepţie, această adâncire poate primi im-pulsuri şi, pe această cale, ea poate fi indirect favorizată. Coborârea în adâncuri, pe care o întreprindem pentru a găsi realitatea, nu trebuie confundată niciodată cu imaginea, mai extinsă ori mai redusă, a percepţiilor, care întotdeauna repre-zintă numai o parte a realităţii, partea condiţionată de organizarea noastră. Cel ce nu se pierde în abstracţiuni, va recunoaşte că, pentru fizică, lumea percepţiilor cuprinde în sine elemente pentru care nu avem un simţ, aşa cum avem pentru culoare şi sunet. Fiinţa concretă a omului nu este determinată numai prin per-cepţia directă de care ia cunoştinţă prin organizarea sa, ci şi prin aceea că el ex-clude alte percepţii din această percepţie directă. Aşa după cum, în viaţă, alături de starea de veghe conştientă este necesară starea de somn inconştientă, tot aşa, în trăirea de sine a omului, alături de cercul percepţiilor sale fizice, este necesar un cerc – mult mai mare chiar – de elemente fizic imperceptibile, în câmpul că-ruia îşi au originea percepţiile sale sensibile. Toate acestea au fost spuse, în mod indirect, încă în primele expuneri din această carte. Autorul ei face aici această adăugire, fiindcă i-a fost dat să vadă că unii cititori n-au citit aceste lucruri sufi-cient de exact. Trebuie să mai avem apoi în vedere că ideea percepţiei, aşa cum a fost dezvoltată în această scriere, nu poate fi confundată cu aceea a percepţiei exterioare, sensibile, care nu este decât un caz special al ei. Din expunerile ante-rioare s-a văzut şi, din cele ce vor urma se va vedea şi mai mult, că aici se înţe-lege prin percepţie orice realitate de natură fizică şi spirituală pe care omul o întâlneşte înainte ca ea să fi fost cuprinsă de noţiunea elaborată în mod activ. Pentru a avea percepţii de natură sufletească sau spirituală, nu sunt necesare simţuri în sensul în care sunt considerate ele în mod obişnuit. S-ar putea spune că o astfel de extindere a felului de a vorbi este inadmisibilă. Această extindere, însă, este absolut necesară, dacă nu vrem ca, în anumite domenii, lărgirea pro-cesului de cunoaştere să fie încătuşată tocmai din cauza modului de a vorbi. Cel ce vorbeşte despre percepţie numai în sensul de percepţie senzorială, nu ajunge la o noţiune utilizabilă în procesul de cunoaştere, nici în ceea ce priveşte această percepţie senzorială. Uneori noţiunea trebuie extinsă pentru ca să primească într-un domeniu mai redus, sensul ce i se cuvine. Câteodată mai trebuie să adău-găm elemente noi conţinutului unei noţiuni, pentru ca acest conţinut să-şi gă-sească justificarea sau chiar precizarea. Astfel, la pagina 68 din această carte se spune:  „Deci,  reprezentarea  este  o  noţiune  individualizată”.  Faţă  de  această afirmaţie, mi s-a reproşat40I, 40II că ar fi un fel neobişnuit de a vorbi. Dar acest fel de a vorbi este necesar dacă vrem să descoperim ce este în mod propriu-zis o reprezentare. Unde ar ajunge procesul de cunoaştere, dacă tuturor celor ce ar fi

puşi în situaţia de a da sensul just noţiunilor, le-am face obiecţia: „acesta este un fel neobişnuit de a vorbi”?

VIII FACTORII VIEII



Să recapitulăm ceea ce am dobândit în capitolele anterioare. Lumea i se în-făţişează omului ca o multiplicitate, ca o sumă de elemente unitare simple. Unul dintre aceste elemente unitare simple, o fiinţă între celelalte fiinţe, este omul însuşi. Deocamdată, această înfăţişare a lumii o considerăm ca dată, şi întrucât nu o dezvoltăm printr-o activitate conştientă, ci o găsim gata formată, o numim percepţie.  În  lumea  percepţiilor  ne  percepem  şi  pe  noi  înşine.  Această autopercepţie ar rămâne, pur şi simplu, o percepţie printre alte multe percepţii, dacă din sânul acestei autopercepţii nu ar apare ceva care s-ar dovedi în stare să facă o legătură între percepţii, în general şi să facă deci şi o legătură între suma tuturor  celorlalte  percepţii  şi  sinea  noastră.  Acest  ceva  care  apare  din  au-to-percepţie nu mai este o simplă percepţie. Nici nu ne este dat aşa, pur şi sim-plu, cum ne este dată percepţia. El este chemat la viaţă printr-o activitate. La început, avem impresia că acest ceva este legat de ceea ce percepem drept sinea noastră. Dar, în ceea ce priveşte semnificaţia sa interioară, e deasupra acestei sine. El adaugă percepţiilor particulare determinări conceptuale care au un raport între ele şi care constituie un tot. Acest ceva dobândit prin autopercepţie este determinat tot în mod ideal, şi este opus obiectelor, drept subiect sau „eu”. Acest „ceva” este gândirea, iar determinările ideale sunt noţiunile şi ideile. De aceea, gândirea se exprimă în primul rând în percepţia sinei; dar ea nu este numai sub-iectivă; căci sinea se indică drept subiect abia cu ajutorul gândirii. Această ra-portare gânditoare la noi înşine este o determinare vitală a personalităţii noastre. Prin ea ducem o existenţă pur ideală. Prin ca ne simţim fiinţe gânditoare. Aceas-tă determinare vitală a existenţei noastre ar rămâne pur conceptuală (logică), dacă ei nu i s-ar adăuga şi alte determinări ale sinei noastre. În acest caz, am fi nişte fiinţe a căror viaţă s-ar epuiza în stabilirea de raporturi pur conceptuale între o percepţie şi alta, între acestea şi noi înşine. Dacă numim cunoaştere stabi-lirea unui asemenea raport bazat pe gândire, iar starea sinei noastre dobândită prin acelaşi raport o numim starea de a şti, ar trebui să ne considerăm – în caz că presupunerea de mai sus s-ar împlini – o fiinţă exclusiv cunoscătoare şi ştiutoa-re.

Dar presupunerea de mai sus nu se împlineşte. Noi nu raportăm percepţiile la noi înşine numai în mod ideal, prin noţiuni, ci şi cu ajutorul sentimentelor, aşa cum am arătat. Deci, nu suntem fiinţe cu un conţinut de viaţă pur conceptual. Realistul naiv vede chiar în viaţa de sentimente o viaţă mai reală a personalităţii decât în elementul pur ideal al stării de a şti (cunoaşterii). Iar, din punctul său de vedere, el are perfectă dreptate, când judecă lucrurile în acest fel. Căci sentimen-tul este la început, în domeniul subiectiv, ceea ce în domeniul obiectiv este per-cepţia. Fiindcă, potrivit principiului fundamental al realismului naiv, tot ceea ce poate fi perceput este real, de aceea sentimentul este chezăşie pentru realitatea propriei noastre personalităţi. Dar, dacă monismul amintit aici vrea să-şi repre-zinte sentimentul ca pe o realitate desăvârşită, el trebuie să acorde şi acestui sen-timent completarea pe care socoteşte necesar a fi acordată percepţiei. Pentru acest monism sentimentul este o realitate nedesăvârşită, care, în forma ei prima-ră, în forma în care ne este dat, nu conţine încă pe cel de al doilea factor al său, noţiunea sau ideea. De aceea în viaţă, atât sentimentul cât şi percepţia apar în-totdeauna înaintea cunoaşterii. Mai întâi avem sentimentul existenţei, şi abia în decursul treptatei noastre evoluţii cucerim punctul unde apare în propria noastră existenţă simţită în mod obscur, noţiunea sinei noastre. Ceea ce, pentru noi, apa-re abia mai târziu, este însă de la început legat în mod inseparabil de sentiment. Datorită acestei împrejurări, omul naiv ajunge la credinţa că, în simţire, existenţa i se prezintă direct, iar în cunoştinţă i se prezintă numai indirect. De aceea, dez-voltarea vieţii de simţire este, pentru el, cel mai important lucru. El crede că ajunge să înţeleagă sensul lucrurilor din lume, abia după ce le primeşte în simţi-rea sa. Nu caută să facă un mijloc de cunoaştere din cunoştinţă, ci din sentiment. Fiindcă sentimentul este ceva absolut individual, ceva asemănător percepţiei, această filosofie a sentimentului declară un principiu care are semnificaţie numai în cadrul personalităţii sale, drept principiu universal. El caută să pătrundă în-treaga lume cu sinea sa. Ceea ce monismul amintit aici caută să înţeleagă cu aju-torul  noţiunilor,  adeptul  filosofiei  simţirii  caută  să  dobândească  cu  ajutorul sentimentului, şi consideră această legătură a sa cu obiectele, ca fiind cea mai directă.
Curentul filosofic pe care l-am caracterizat aici, filosofia sentimentului, este denumit adeseori mistică. Eroarea unei concepţii mistice, la temelia căreia stă numai sentimentul, constă în faptul că ea vrea să trăiască ceea ce ar trebui să ştie, că vrea să ridice un principiu individual, sentimentul, la rangul de principiu universal.

Simţirea este un act pur individual, o raportare a lumii exterioare la subiectul nostru, în măsura în care acest raport îşi găseşte expresia într-o trăire pur subiec-tivă.
Există şi o altă manifestare a personalităţii omeneşti. Eul participă, prin gân-dire, la viaţa universală. Cu ajutorul ei, el raportează, în mod pur ideal (concep-tual), percepţiile la sine însuşi, iar pe sine însuşi la percepţii. În sentiment, eul trăieşte un raport al obiectelor faţă de subiectul său; în voinţă se petrece contra-riul. În voinţă avem în faţa noastră tot o percepţie, şi anume percepţia raportului individual dintre sinea noastră şi obiect. Ceea ce, în voinţă, nu este un factor pur ideal, este, la fel, un simplu obiect de percepere, ca oricare alt lucru din lumea exterioară.
Cu toate acestea, realismul naiv crede că şi aici are de a face cu o existenţă mult mai reală decât aceea pe care o putem dobândi prin gândire. Pentru el, vo-inţa este un element în care el vede, în mod direct, o desfăşurare, o realitate cau-zală, în contrast cu gândirea care cuprinde această desfăşurare abia în noţiune. Ceea ce săvârşeşte eul prin voinţa sa reprezintă, pentru o astfel de concepţie, un proces pe care omul îl trăieşte în mod direct. Adeptul acestei filosofii crede că a descoperit în voinţă un punct adevărat de plecare în dezvăluirea procesului uni-versal. În timp ce toate celelalte fenomene pot fi urmărite numai din afară, prin percepţie, el crede că în voinţă ne este dat un fenomen real care poate fi trăit în mod absolut direct. Forma de existenţă în care i se înfăţişează voinţa, înăuntrul sinei sale, devine pentru el un principiu adevărat al realităţii. Propria sa voinţă i se înfăţişează ca un caz special al procesului universal general, iar acesta din urmă îl apare, prin urmare, ca voinţă generală. Voinţa devine principiul univer-sal, aşa după cum în mistica sentimentului, sentimentul devine principiu de cu-noaştere. Acest fel de a concepe lucrurile se numeşte filosofia voinţei (thelism). Ea face dintr-un element care poate fi trăit numai în mod individual, un factor constituant al lumii.
Aşa cum mistica sentimentului nu poate fi numită ştiinţă, tot aşa nu poate fi numită ştiinţă nici filosofia voinţei. Căci atât una cât şi cealaltă, afirmă că lumea nu poate fi înţeleasă pe o cale conceptuală. Alături de principiul ideal al existen-ţei, amândouă necesită şi un principiu real. Şi, în parte, acest lucru este îndreptă-ţit. Dar fiindcă, pentru sesizarea acestor două principii – aşa-numite reale –‚ dispunem de un singur mijloc, de percepţie, afirmaţia misticei sentimentului şi aceea a filosofiei voinţei poate fi formulată şi în felul următor: avem două izvoa-re ale cunoaşterii, cel al gândirii şi cel al percepţiei, dintre care acesta din urmă ni se înfăţişează ca trăire individuală în sentiment şi voinţă. Dat fiind faptul că

ceea ce emană dintr-un izvor, trăirile, nu poate fi primit de către aceste două concepţii, direct în sfera celuilalt izvor, în aceea a gândirii, cele două moduri de cunoaştere, perceperea şi gândirea, rămân separate, fiinţează una lângă cealaltă, fără ca între ele să existe o mijlocire mai înaltă. Alături de principiul ideal, la care se poate ajunge prin cunoştinţă, în lume trebuie să mai existe încă un prin-cipiu, un principiu real, pe care nu-l putem cuprinde cu gândirea. Cu alte cuvin-te, mistica sentimentului şi filosofia voinţei sunt tot un realism naiv, fiindcă atât una, cât şi cealaltă susţin afirmaţia: ceea ce percepem direct este real. Faţă de realismul naiv propriu-zis, ele mai comit inconsecvenţa că fac dintr-o anumită formă a perceperii (simţirea şi voinţa) un mijloc exclusiv de cunoaştere a exis-tenţei, cu toate că acest lucru îl pot face numai dacă, în general, aderă la princi-piul: ceea ce percepem este real. Prin urmare, ele ar trebui să acorde aceeaşi valoare de cunoaştere şi perceperii exterioare.
Prin faptul că filosofia voinţei transpune voinţa şi în acele sfere ale existen-ţei, în care aceasta nu poate fi trăită în mod direct, aşa cum poate fi trăită în sfera propriului nostru subiect, ea devine realism metafizic. Ea admite, în mod ipote-tic, un principiu în afara subiectului, pentru care trăirea subiectivă este singurul criteriu al realităţii. Filosofia voinţei, ca realism metafizic, este supusă criticii din capitolul anterior, care trebuie să recunoască şi să învingă momentul plin de contradicţii al fiecărui realism metafizic şi să recunoască faptul că voinţa este un fenomen general al lumii numai în măsura în care ea se raportează, în mol ideal, la restul lumii.



Adaos la noua ediţie (1918). Dificultatea de a observa gândirea, în fiinţa sa, se află în împrejurarea că atunci când sufletul examinator îşi îndreaptă atenţia asupra acestei fiinţe, ea se sustrage cu prea multă uşurinţă examinării. În acest caz sufletului nu-i rămâne decât o abstracţie moartă, cadavrul gândirii vii. Dacă avem în vedere numai această abstracţie, ne vedem uşor constrânşi a păşi pe tă-râmul „plin de viaţă” al misticei sentimentului sau chiar şi pe acela al metafizicii voinţei. Vom găsi ciudat ca cineva să încerce a cuprinde fiinţa realităţii în „sim-ple gânduri”. Dar, cel ce reuşeşte să aibă într-adevăr viaţă în gândire, acela va recunoaşte că bogăţia lăuntrică şi experienţa, plină de linişte şi, în acelaşi timp, de un dinamism lăuntric, a unei vieţi în gândire, nu se pot nici măcar compara cu urzirea pură de sentimente sau cu contemplarea elementului voinţă, ca să nu mai vorbim de faptul că acestea din urmă nu pot fi puse deasupra gândirii. Tocmai

datorită   bogăţiei   ei,   datorită   plenitudinii   interioare   a   trăirii,   ne   apare contraimaginea ei în conştienţa obişnuită sufletească, drept moartă, abstractă. Nici una dintre activităţile sufletului omenesc nu poate fi răstălmăcită cu atâta uşurinţă, ca gândirea. Voinţa şi simţirea încălzesc sufletul omenesc chiar şi în amintirea stărilor lor originare. Gândirea, dimpotrivă, atunci când trăieşte numai în amintire, ne lasă mult prea uşor rece; ea face impresia că secătuieşte viaţa su-fletească. Aceasta nu este însă decât o umbră a adevăratei sale realităţi, o puter-nică umbră a unei realităţi luminoase şi calde, care se scufundă şi pătrunde lumea fenomenală. Această scufundare are loc cu ajutorul puterii ce se revarsă în însăşi activitatea gânditoare şi care este puterea iubirii de natură spirituală. Nu ne este îngăduit a obiecta că cel ce vede, în acest fel, iubire în gândirea activă, nu face altceva decât să transpună în sfera acesteia un sentiment, pe acela al iu-birii. Căci, această obiecţie este, de fapt, o confirmare a lucrurilor pe care le-am prezentat aici. Cel ce se îndreaptă spre gândirea ca fiinţă întâlneşte atât senti-mentul, cât şi voinţa, pe acestea din urmă chiar în realitatea lor profundă. Cel ce îşi abate atenţia de la gândire şi se îndreaptă numai înspre simţire şi voinţă, pier-de din ele adevărata realitate. Cel ce vrea să trăiască intuitiv în gândire, va avea şi trăirea în sentiment şi în voinţă. Cu totul alta este însă atitudinea pe care o ia faţă de această problemă mistica sentimentului şi metafizica voinţei. Acestea din urmă ajung prea uşor să conchidă că ele se află în realitate, şi că gânditorul intui-tiv îşi face „în gândurile sale abstracte” o imagine despre lume care este cu totul lipsită de căldura sentimentului, străină de realitate, întunecată şi rece.

IX
IDEEA DE LIBERTATE



În procesul de cunoaştere, noţiunea pomului este condiţionată de percepţia pomului. Pentru o anumită percepţie, eu nu pot scoate din sistemul general de noţiuni decât o anumită noţiune, o noţiune absolut precisă. Raportul dintre noţi-une şi percepţie este determinat, în mod indirect şi obiectiv, de către gândire, în chiar actul de percepţie. Legătura dintre percepţie şi noţiunea sa este cunoscută abia după ce actul percepţiei a avut loc, dar interdependenţa rezidă în însăşi na-tura lucrului.
Altfel stau lucrurile când examinăm procesul de cunoaştere, când examinăm raportul ce se stabileşte, în actul de cunoaştere, între om şi lume. În expunerile anterioare am încercat să arătăm că asupra acestui raport ne putem lămuri numai dacă îl supunem unei observaţii nepărtinitoare, ce se îndreaptă chiar asupra lui. O justă înţelegere a acestei observaţii ajunge la concluzia că gândirea poate fi considerată ca o entitate de sine stătătoare care poate fi observată în mod direct. Cel ce găseşte necesar că, pentru a defini gândirea ca atare, trebuie să recurgă la alte lucruri, ca de pildă, la procesele fizice ale creierului, său la procesele spiri-tuale şi inconştiente ce s-ar ascunde în spatele gândirii conştiente, acela nesoco-teşte rezultatele unei nepărtinitoare observări a gândirii. Cel ce observă gândirea trăieşte, în decursul observării, direct într-o existenţă spirituală, într-o urzire a fiinţei, ce se poartă pe sine însăşi. Putem chiar spune că cel ce vrea să surprindă realitatea spirituală, sub forma în care aceasta i se prezintă omului la început, o poate face în gândirea ce se sprijină pe sine însăşi.
În observarea gândirii se unesc două lucruri, care de altfel trebuie să apară întotdeauna despărţite: noţiunea şi percepţia. Cel ce nu-şi dă seama de acest fapt, nu va vedea în noţiunile pe care le obţine în legătură cu percepţiile decât o copie, o umbră a acestor percepţii, iar percepţiile constituie, pentru el, singura şi adevă-rata realitate. El îşi va construi şi o lume metafizică, după modelul lumii percep-ţiilor sale, şi o va numi lumea atomilor, lumea voinţei, lumea inconştientă a spiritului, fiecare după felul său de a-şi reprezenta lucrurile. Şi nici nu-şi va da seama că lumea pe care şi-a făurit-o în acest fel, nu este decât o lume metafizică pe care şi-a construit-o în mod ipotetic, după modelul lumii sale de percepţii.

Cel ce îşi dă seama însă de realitatea pe care o întâlnim în gândire, acela va re-cunoaşte că în percepţie ne este dată numai o parte a realităţii şi că cealaltă parte, care îl aparţine, care o face să apară drept realitate deplină, este trăită atunci când pătrundem percepţia cu gândirea. În ceea ce trăim în conştienţă ca gândire, el nu va vedea umbra, copia unei realităţi, ci o realitate spirituală de sine stătă-toare. Iar despre ea se poate spune că intră în conştienţa omului prin intuiţie. In-tuiţia este trăirea conştientă a unui conţinut pur spiritual, care se desfăşoară într-o sferă pur spirituală. Natura gândirii poate fi înţeleasă numai prin intuiţie.
Numai dacă am reuşit, printr-o observaţie nepărtinitoare, să recunoaştem adevărul cu privire la natura intuitivă a gândirii, putem să eliberăm calea ce duce la cunoaşterea organizării trupeşti şi sufleteşti a omului. Înţelegem atunci că această organizare nu poate avea nici o influenţă asupra esenţei gândirii. La în-ceput, acest lucru pare a fi contrazis de faptele realităţii evidente. Pentru experi-enţa obişnuită, gândirea omenească apare numai datorită acestei organizări şi prin această organizare. Lucrul acesta ni se impune cu atâta tărie, încât de adevă-rata sa semnificaţie îşi poate da seama numai cel ce recunoaşte că gândirea, în esenţa sa, nu este întru nimic influenţată de aceasta organizare. Dar atunci, unui astfel de om nu-i va scăpa nici particularitatea raportului dintre organizarea omenească şi gândire. Această organizare nu exercită nici o influenţă asupra esenţei gândirii, ci atunci când apare activitatea gândirii, ea se retrage, activita-tea sa încetează şi, prin aceasta, se creează un loc liber, iar pe locul devenit liber apare gândirea. Realitatea care acţionează în gândire are aici o misiune dublă: în primul rând ea împinge organizarea omenească înapoi în activitatea sa, şi în al doilea rând, ocupă ea însăşi locul acesteia. Căci şi prima misiune, respingerea organizării corporale este consecinţa activităţii gândirii. Şi anume este vorba despre acea parte a organizării, care pregăteşte apariţia gândirii. Din aceasta se vede în ce sens îşi găseşte gândirea contraimaginea ei în organizarea corporală. Dacă reflectăm asupra acestui lucru, nu vom mai confunda această contraimagi-ne şi semnificaţia ei cu gândirea însăşi. Dacă păşim pe pământ moale, urmele picioarelor noastre se imprimă în acel pământ. Nimeni nu va fi ispitit să spună că forma acestor urme se datorează forţelor pământului, care ar acţiona de jos în sus. Acestor forţe nu li se va atribui nici o participare la naşterea formelor pe care le au aceste urme. Tot aşa, cel ce observă cu toată imparţialitatea entitatea gândirii, nu va atribui urmelor din organismul trupesc, o participare la această

entitate, căci aceste urme iau naştere prin aceea ca gândirea îşi pregăteşte apari-ţia, servindu-se de trup!1
Dar aici se iveşte o întrebare foarte importantă. Dacă organizării omeneşti nu-i revine nici o participare la esenţa gândirii, ce importanţă are acest organism în cadrul fiinţei integrale a omului? Ceea ce se întâmplă în această organizare prin gândire, nu are nimic de a face cu natura gândirii, dar cu atât mai mult are de a face cu naşterea conştienţei eului din această gândire. În fiinţa gândirii să-lăşluieşte «eul» real, dar nu conştienţa eului. Acest lucru este recunoscut de către toţi cei ce observă gândirea cu obiectivitatea necesară. „Eul” este de găsit în in-teriorul gândirii; „conştienţa eului” apare prin aceea că în conştienţa generală se imprimă urmele activităţii de gândire, în sensul arătat mai sus. (Prin urmare, conştienţa eului ia naştere prin organizarea corporală. Dar să nu confundăm acest lucru cu afirmaţia că, odată născută, conştienţa eului ar rămâne dependentă de organizarea corporală. Odată născută, conştienţa eului este primită în gândire şi se bucură, în continuare, de natura spirituală a acesteia).
„Conştienţa  eului”  este  clădită  pe  organizarea  corporală  a  omului.  Din această organizare decurg actele de voinţă. În sensul expunerilor precedente, omul poate ajunge la o înţelegere a raporturilor ce există între gândire, eul con-ştient şi actele de voinţă, abia după ce observă că actele de voinţă izvorăsc din organizarea omenească.2
Când vorbim despre un act de voinţă trebuie să avem în vedere: motivul şi mobilul acţiunii. Motivul este un factor conceptual sau un factor ce are natură de reprezentare; mobilul de acţiune este, în organizarea omenească, un factor al voinţei condiţionat în mod direct. Factorul conceptual sau motivul este determi-nantul de moment al voinţei; mobilul de acţiune este un determinant de durată al individului. Motivul voinţei poate fi o noţiune pură, sau o noţiune care să aibă un anumit raport cu percepţia, respectiv cu o reprezentare. Noţiuni generale şi individuale (reprezentări) devin motive ale voinţei, prin faptul că acţionează asupra individului uman şi îl determină la o acţiune într-o anumită direcţie. Una şi aceeaşi noţiune, respectiv una şi aceeaşi reprezentare, acţionează însă în mod diferit asupra diferiţilor indivizi. Ele determină oameni diferiţi la acţiuni diferite. Prin urmare, voinţa nu este un rezultat numai al noţiunii sau al reprezentării ci şi al constituţiei individuale a omului. Această constituţie individuală vrem s-o

1 Autorul a arătat felul în care a fost tratată concepţia de mai sus în psihologie, în filozofie etc., în diferite moduri, în scrierile care au urmat acestei cărţi41I, 41II. Aici n-am arătat decât fapte care pot fi descoperite printr-o observare nepărtinitoare a gândirii.
2 De la pag. 93 până la alineatul de mai sus, textul a fost prelucrat pentru ediţia nouă (1918).

numim – în această privinţă putem să-l urmăm pe Eduard von Hartmann42I, 42II – predispoziţie caracterologică. Modul în care acţionează noţiunile şi reprezentări-le asupra predispoziţiei caracterologice a omului imprimă vieţii sale o anumită pecete morală sau etică.
Predispoziţia caracterologică se formează prin conţinutul de viaţă mai mult sau mai puţin permanent al subiectului nostru, respectiv prin conţinutul repre-zentărilor şi sentimentelor noastre. Faptul că o reprezentare, ce apare acum în mine, mă determină la un act de voinţă, depinde de felul cum se comportă aceas-tă reprezentare faţă de celelalte reprezentări şi chiar faţă de particularităţile vieţii mele emotive. Dar conţinutul reprezentărilor mele este determinat, la rândul lui, de suma acestor noţiuni care, în decursul vieţii mele individuale, au ajuns în contact cu percepţii, respectiv au devenit reprezentări. La rândul ei, suma acestor noţiuni depinde de puterea facultăţii mele de intuiţie şi de câmpul meu de obser-vaţie, adică de factorul subiectiv şi obiectiv al experienţelor mele, de determina-rea   mea   interioară   şi  de   mediu.   Predispoziţia   mea   caracterologică   este determinată, într-un mod cu totul deosebit, de viaţa mea emotivă. Voinţa de a face ori a nu face, dintr-o anumită reprezentare sau noţiune, un motiv al acţiunii mele, depinde de natura sentimentului pe care acestea îl trezesc în mine: bucurie sau durere. Acestea sunt elementele pe care trebuie să le avem în vedere la un act de voinţă. Reprezentările sau noţiunile, prezente în noi în mod direct, şi care devin motiv, determină ţelul, scopul voinţei mele; predispoziţia mea caractero-logică mă determină să-mi îndrept activitatea asupra acestui ţel. Reprezentarea de a face o plimbare în următoarea jumătate de oră determină ţinta acţiunii mele. Dar această reprezentare devine un motiv al voinţei mele, numai dacă întâlneşte în mine o predispoziţie caracterologică potrivită, adică dacă în viaţa mea de până acum mi-am format o reprezentare despre utilitatea plimbărilor, despre valoarea sănătăţii, în sfârşit, dacă reprezentarea plimbării trezeşte în mine un sentiment de plăcere.
Prin urmare, trebuie să facem următoarea distincţie: 1. predispoziţiile sub-iective posibile, care sunt potrivite de a face motive din anumite reprezentări şi noţiuni, şi 2. reprezentările şi noţiunile posibile, care sunt capabile de a influenţa predispoziţia mea caracterologică în aşa fel încât să rezulte voinţa. Cele dintâi reprezintă mobilurile de acţiune, cele din urmă reprezintă ţelurile moralităţii.
Mobilurile de acţiune ale moralităţii pot fi aflate atunci când examinăm ele-mentele din care se compune viaţa individuală.
Prima treaptă a vieţii individuale este perceperea, şi anume, perceperea prin simţuri. Aici ne găsim în acea regiune a vieţii noastre individuale în care perce-

perea se transformă în mod direct, fără intervenţia sentimentului sau a noţiunii, în voinţă. Mobilurile de acţiune de care trebuie să ţinem seama aici, sunt numite, în mod obişnuit, porniri (instincte – n.t.). Satisfacerea necesităţilor noastre infe-rioare, pur animalice (foamea, sexualitatea etc.) iau naştere pe această cale. Ca-racteristica acestor porniri constă în modul direct în care o percepţie particulară declanşează voinţa. Acest mod de determinare a voinţei care, la început, este propriu numai vieţii inferioare a simţurilor, poate fi extins şi asupra percepţiilor pe care le dobândim prin simţurile superioare. În acest caz percepţia unui feno-men oarecare din lumea exterioară este urmată de o acţiune, fără ca, mai înainte, să aibă loc o reflecţie şi fără ca, de această percepţie să fim legaţi printr-un sen-timent deosebit, aşa cum se întâmplă în relaţiile convenţionale dintre oameni. Mobilul acestor acţiuni se numeşte tact sau „bun simţ”. Cu cât o astfel de acţiu-ne, declanşată în mod direct de o percepţie, se repetă mai des, cu atât mai mult va acţiona omul sub influenţa exclusivă a tactului, respectiv tactul va deveni o predispoziţie caracterologică a sa.
A doua sferă a vieţii omeneşti este simţirea. De percepţiile lumii exterioare se leagă anumite sentimente. Aceste sentimente pot deveni mobiluri ale acţiunii noastre. Când văd un om flămând, sentimentul meu de compătimire poate de-veni mobil al unei acţiuni. Asemenea sentimente pot fi: sentimentul ruşinii, al trufiei, sentimentul onoarei, smerenia, căinţa, compătimirea, sentimentul răzbu-nării şi al recunoştinţei, pietatea, fidelitatea, sentimentul iubirii şi al datoriei.1
Şi, în sfârşit, a treia treaptă a vieţii o constituie gândirea şi reprezentarea. În urma unei simple reflecţii, o reprezentare sau o noţiune poate deveni motiv al unei acţiuni. Reprezentările devin motive, prin faptul că în decursul vieţii, legăm anumite ţeluri ale voinţei de percepţii, ce revin mereu sub o înfăţişare mai mult sau mai puţin modificată. Iată de ce, la unii oameni, la oamenii care nu sunt cu totul lipsiţi de experienţă, odată cu anumite percepţii, apar în conştienţă şi repre-zentările acţiunilor pe care le-au săvârşit într-un caz asemănător sau le-au văzut executate de alţii. Aceste reprezentări vor sta mereu în faţa lor, ca modele de-terminante, ori de câte ori vor trebui să ia o hotărâre; ele devin parte integrantă din predispoziţia lor caracterologică. Mobilul voinţei, caracterizat mai sus, poate fi numit experienţă practică. Treptat, experienţa practică devine pură acţiune de tact. Acest lucru se întâmplă când anumite imagini tipice ale acţiunilor s-au unit, în conştienţa mea, atât de strâns cu reprezentările unor situaţii din viaţă, încât, în


1 O enumerare completă a principiilor morale – din punctul de vedere al realismului metafi-zic – se găseşte în «Fenomenologia conştienţei morale» de Eduard von Hartmann43I, 43II.

cazul dat, de la percepţie trec direct la voinţă, sărind peste orice reflecţie înteme-iată pe experienţă.
Cea mai înaltă treaptă a vieţii individuale este acea gândire conceptuală, care nu ţine seama de conţinutul unei percepţii determinate. Pe această treaptă, conţi-nutul noţiunilor este determinat din sfera conceptuală cu ajutorul intuiţiei pure. O astfel de noţiune nu are, la început, nici o legătură cu o percepţie determinată. Când actele noastre de voinţă stau sub influenţa unei noţiuni care se referă la o percepţie, cu alte cuvinte când voinţa noastră se găseşte sub influenţa unei re-prezentări, ea este determinată de percepţie, pe calea indirectă a gândirii concep-tuale. Când acţionăm, însă, sub influenţa unei intuiţii, mobilul acţiunii noastre este gândirea pură. Fiindcă, în filosofie, facultatea gândirii pure este numită, de obicei, raţiune, mobilul moral pe această treaptă poate fi numit raţiune practică. Despre acest mobil al voinţei a tratat, în modul cel mai clar, Kreyenbühl44I, 44II (Philosophische Monatshefte – Caiete filosofice lunare –‚ vol. XVIII, caietul 3). Articolele scrise de el asupra acestei probleme le socotesc printre cele mai de seamă produse ale filosofiei contemporane, şi mai ales ale eticii. Kreyenbühl numeşte mobilul în discuţie, apriorism practic, cu alte cuvinte, un impuls spre acţiune care izvorăşte direct din intuiţia mea.
E limpede că, în sensul strict al cuvântului, un astfel de impuls nu mai poate fi socotit printre predispoziţiile caracterologice. Căci ceea ce acţionează aici ca mobil, nu mai este un element pur individual în mine, ci conţinutul ideal şi, prin urmare, general al intuiţiei mele. De îndată ce consider justificarea acestui con-ţinut ca o bază, ca un punct de plecare pentru o acţiune a mea, aceasta intră în sfera voinţei, indiferent dacă noţiunea se găsea mai demult în mine, sau dacă ea a pătruns în conştienţa mea abia în momentul care precede în mod direct săvârşi-rea acţiunii, adică indiferent dacă ea era sau nu era deja prezentă în mine, ca o predispoziţie caracterologică.
La un act de voinţă propriu-zis se ajunge numai dacă impulsul momentan al acţiunii exercită, sub forma unei noţiuni sau a unei reprezentări, o influenţă asu-pra predispoziţiilor caracterologice. Un astfel de impuls devine atunci motiv al voinţei.
Motivele moralităţii sunt reprezentări şi noţiuni. Există eticieni care văd şi în sentiment un motiv al moralităţii. Ei afirmă, de exemplu, că scopul acţiunii mo-rale este de a stimula o cantitate cât mai mare de plăcere în individul care acţio-nează.  Dar  plăcerea  însăşi  nu  poate  deveni  motiv,  ci  numai  reprezentarea plăcerii. Asupra predispoziţiei mele caracterologice poate acţiona numai repre-

zentarea unui sentiment viitor, dar nu sentimentul însuşi. Căci, în momentul ac-ţiunii, sentimentul însuşi încă nu este prezent, el la naştere abia prin acţiune.
Dar reprezentarea binelui propriu sau a binelui altuia este considerată, pe bună dreptate, motiv al voinţei. Principiul în baza căruia oamenii caută ca prin acţiunile lor, să ajungă la cea mai mare sumă de plăcere proprie, la fericirea in-dividuală, se numeşte egoism. Unii caută să dobândească această fericire indivi-duală prin aceea că sunt preocupaţi de binele lor propriu într-un mod lipsit de menajamente şi caută să-l realizeze în dauna fericirii altora (egoism pur), sau prin aceea că promovează binele altora, fiindcă speră că fericirea acestora va avea o influenţă favorabilă asupra propriei lor persoane, sau pentru că se tem că prin lezarea altora le vor fi periclitate şi propriile lor interese (morala prudenţei). Conţinutul specific al principiilor moralei egoiste depinde de reprezentarea pe care şi-o face omul despre fericirea proprie şi despre fericirea altora. Omul îşi determină conţinutul strădaniilor sale egoiste după ceea ce el consideră drept un bun al vieţii (viaţă tihnită, speranţă în fericire, mântuirea de diferite rele etc.)
Un alt motiv al voinţei constă apoi în conţinutul pur conceptual al unei acţi-uni. Acest conţinut nu se referă numai la o anumită acţiune, aşa cum se referă reprezentarea propriei plăceri, ci se referă la întemeierea unei acţiuni pornind dintr-un sistem de principii morale. Aceste principii morale, sub forma unor no-ţiuni abstracte, pot reglementa viaţa morală, fără ca respectivul om să se intere-seze de originea acestor noţiuni. Simţim atunci, pur şi simplu, supunere faţă de noţiunea morală, care planează deasupra acţiunii noastre ca o poruncă sau ca o necesitate morală. Justificarea acestei necesităţi o lăsăm apoi pe seama celui care ne impune supunerea morală, adică pe seama autorităţii morale pe care o recu-noaştem (capul familiei, statul, obiceiuri sociale, autoritate bisericească, revela-ţie divină). Un gen deosebit al acestor principii de morală este morala în care poruncile ei nu ni se aduc la cunoştinţă de o autoritate exterioară, ci de propriul nostru interior (autonomie morală). Distingem atunci, în interiorul nostru, o voce căreia trebuie să ne supunem. Expresia acestei voci este conştiinţa.
Când motivele de acţiune ale unui om nu mai sunt determinate pur şi simplu de poruncile unei autorităţi exterioare ori interioare, ci acesta caută să recunoas-că pricina pentru care o maximă, un adevăr fundamental acţionează în el ca mo-tiv  al  acţiunii  sale,  înseamnă  că  acest  om  a  făcut  un  progres  moral.  Este progresul de la morala bazată pe autoritate la acţiunea săvârşită din cunoaştere morală. Pe această treaptă a moralităţii, omul va căuta să descopere cerinţele vieţii morale şi se va lăsa determinat, în acţiunile sale, de cunoaşterea acestor cerinţe. Asemenea cerinţe sunt:

1. A face cel mai mare bine posibil pentru întreaga omenire, numai de dra-gul acestui bine; 2. un progres cultural sau o evoluţie morală a omenirii spre trepte de perfecţiune din ce în ce mai înalte; 3. realizarea ţelurilor morale indivi-duale, concepute în mod pur intuitiv.
Cel mai mare bine posibil pentru întreaga omenire va fi conceput de diferiţii oameni în mod diferit. Maxima de mai sus nu se referă la o anumită reprezentare despre acest bine, ci la faptul că toţi cei ce recunosc acest principiu se străduiesc să facă ceea ce, după părerea lor, promovează cel mai mult binele omenirii în-tregi.
Progresul cultural nu este, pentru cel ce se bucură de roadele culturii, decât un caz special al principiului moral de mai sus. El va trebui să se împace însă şi cu pieirea şi distrugerea unor lucruri, care contribuiau la binele omenirii. Mai e posibil şi faptul ca, făcând abstracţie de bucuria ce se leagă de progresul cultu-ral, cineva să vadă în acest progres o necesitate morală. Progresul cultural devi-ne  atunci,  pentru  el,  un  nou  principiu  moral,  care  se  alătură  principiului precedent.
Atât maxima binelui general cât şi cea a progresului cultural se întemeiază pe reprezentarea, respectiv pe raportul care se stabileşte între conţinutul ideilor morale şi anumite experienţe (percepţii). Cel mai înalt principiu moral pe care ni-l putem imagina este însă acela care nu conţine în sine, dinainte, asemenea raporturi, ci care ţâşneşte din izvorul intuiţiei pure şi caută să stabilească un ra-port cu percepţia (cu viaţa) abia ulterior. Aici, determinarea voinţei provine dintr-o altă instanţă decât în cazurile anterioare. Cel ce îşi însuşeşte principiul moral al binelui general se întreabă mai întâi, la fiecare acţiune a sa, cu ce con-tribuie idealurile sale la acest bine general. La fel va proceda, în aceasta privinţă, şi adeptul principiului moral al progresului cultural. Există însă un principiu mai înalt, care în cazurile particulare nu pleacă de la un anumit ţel moral, ci care atribuie tuturor maximelor morale o anumită valoare, iar în cazul dat se întrebă întotdeauna dacă cutare sau cutare principiu este mai important. Se poate întâm-pla ca, în anumite împrejurări, omul să considere just a promova principiul pro-gresului  cultural,  în  altele  pe  acela  al  binelui  general,  iar  în  al  treilea  caz consideră just a promova binele propriu şi face din acesta motiv al acţiunii sale. Dar când toate celelalte cauze determinante trec pe planul al doilea, vine în con-siderare, pe primul plan, însăşi intuiţia conceptuală. Prin aceasta motivele cele-lalte părăsesc locul călăuzitor şi drept motiv acţionează numai conţinutul de idei al acţiunii.

Am arătat că, dintre treptele predispoziţiilor caracterologice, cea mai înaltă este aceea care acţionează drept gândire pură, drept raţiune practică. Dintre motive, am numit acum drept cel mai înalt intuiţia conceptuală. Examinând lu-crurile mai precis, constatăm numaidecât că, pe această treaptă a moralităţii, mobilul şi motivul coincid, adică asupra acţiunilor noastre nu mai acţionează nici predispoziţii caracterologice dinainte determinate şi nici un principiu moral exterior, acceptat ca normă. Prin urmare, nu este vorba despre o acţiune stereotip săvârşită după o regulă oarecare, şi nici despre una pe care omul o îndeplineşte automat, în urma unui impuls exterior, ci este o acţiune determinată, pur şi sim-plu, de conţinutul ei conceptual.
Premiza unei astfel de acţiuni este facultatea intuiţiilor morale. Omul căruia îl lipseşte facultatea de a trăi, pentru fiecare caz în parte, maxima morală deose-bită, nu va putea ajunge niciodată la o adevărată voinţă individuală.
Acest principiu moral este tocmai contrariul principiului kantian: acţionează în aşa fel45II  încât principiile fundamentale ale acţiunii tale să poată fi valabile pentru toţi oamenii. Aceasta frază este moartea tuturor impulsurilor individuale ale acţiunilor. Nu cum ar acţiona toţi oamenii poate fi hotărâtor pentru mine, ci ceea ce am eu de făcut într-un caz individual.
O judecată superficială ar putea aduce eventual, expunerilor de mai sus, ur-mătoarea obiecţie: cum poate fi o acţiune în acelaşi timp adaptată în mod indivi-dual,  unui  caz  special,  unei  situaţii  speciale  şi,  cu  toate  acestea,  să  fie determinată din sfera intuiţiei, într-un mod pur conceptual? Această obiecţie se bazează pe confuzia ce se face între motivul moral şi conţinutul perceptibil al acţiunii. Conţinutul perceptibil al acţiunilor poate fi motiv, şi chiar este în cazul progresului cultural, spre exemplu, ori în cazul acţiunilor săvârşite din egoism etc., dar în cazul acţiunilor săvârşite pe temeiul intuiţiei morale pure, acest con-ţinut nu are calitate de motiv. Desigur că eul meu îşi îndreptă privirea spre acest conţinut de percepţii, dar nu se lasă determinat de el. Conţinutul perceptibil al acţiunii serveşte numai la a ne forma o noţiune de cunoaştere, dar noţiunea mo-rală a acestei acţiuni, eul nu o scoate din obiect. O noţiune de cunoaştere ce co-respunde unei anumite situaţii care mă întâmpină este numai atunci o noţiune morală când mă situez pe punctul de vedere al unui anumit principiu moral. Da-că m-aş situa exclusiv pe tărâmul principiului moral al progresului general al culturii, aş umbla prin lume pe un itinerar de la care nu m-aş putea abate. Toate fenomenele pe care le percep şi care mă pot preocupa constituie, pentru mine, în acelaşi timp şi izvorul unei datorii morale, datoria de a contribui ca fenomenul respectiv să fie pus în slujba progresului cultural. În afară de noţiune, care îmi

dezvăluie legătura cu legile naturii ale unui fenomen sau al unui lucru, acestea din urmă poartă asupra lor şi o etichetă morală, care conţine indicaţii etice în ceea ce priveşte comportarea mea. În domeniul ei, această etichetă morală este îndreptăţită dar, dintr-un punct de vedere superior, ea coincide cu ideea care se va ivi în mine faţă de cazul concret.
În funcţie de capacitatea lor de intuiţie, oamenii sunt diferiţi. La unii ideile abundă, pe când alţii le dobândesc cu multă trudă. Situaţiile în care oamenii tră-iesc şi care oferă scena pe care ei îşi desfăşoară activitatea, nu sunt mai puţin deosebite. De aceea, modul în care acţionează un om va depinde de felul în care se comportă puterea sa de intuiţie faţă de o anumită situaţie. Suma ideilor active în noi, conţinutul real al intuiţiilor noastre constituie o realitate care, cu toată universalitatea lumii ideilor, este individuală în fiecare om. În măsura în care acest conţinut intuitiv dă naştere unei acţiuni, el formează conţinutul moral al individului. Manifestarea acestui conţinut este cel mai înalt mobil moral şi, în acelaşi timp, cel mai înalt motiv al celor ce recunosc că, în cele din urmă, toate celelalte principii morale se unesc în acest conţinut. Acest punct de vedere poate fi numit individualism etic.
Ceea ce importă, în cazul concret al unei acţiuni determinate în mod intuitiv, este aflarea intuiţiei corespunzătoare, cu totul individuale. Despre noţiuni de or-din general (norme, legi) poate fi vorba, pe această treaptă a moralităţii, numai în măsura în care aceste noţiuni ale moralităţii rezultă din generalizarea impulsu-rilor individuale. Normele generale presupun întotdeauna existenţa unor fapte concrete, din care ele pot fi deduse. Dar aceste fapte sunt create abia prin acţiu-nea omului.
Dacă cercetăm principiile (elementul conceptual) în acţiunea indivizilor, a popoarelor şi a epocilor, obţinem o etică, dar nu ca ştiinţă a normelor morale, ci ca teorie naturală a moralităţii. Abia legile dobândite pe această cale se compor-tă faţă de acţiunea omenească aşa cum se comportă legile naturii faţă de un anumit fenomen. Dar acestea nu sunt deloc identice cu impulsurile ce stau la temelia acţiunii noastre. Dacă vrem să înţelegem cum izvorăşte o acţiune a omu-lui din voinţa morală a acestuia, trebuie să examinăm mai întâi raportul dintre această voinţă şi acţiune. Trebuie să observăm mai întâi acţiuni, la care acest raport este determinant. Dacă eu sau un altul reflectez mai târziu asupra unei astfel de acţiuni, pot afla maxima morală în baza căreia acţionez. În timp ce ac-ţionez, maxima morală, în măsura în care poate trăi intuitiv în mine, mă mobili-zează; ea este legată de iubirea faţă de obiectul pe care vreau să-l realizez prin acţiunea mea. Nu cer părerea nimănui şi nici nu mă interesez de nici regulă când

este vorba să săvârşesc această acţiune, ci o săvârşesc de îndată ce concep ideea ei. Numai prin aceasta devine ea o acţiune a mea. La cel ce acţionează numai fiindcă recunoaşte anumite norme morale, acţiunile sunt rezultatul principiilor înscrise în codul său moral. El nu este decât un executant, un automat de natură superioară. Aruncaţi în conştienţa lui un motiv de acţiune şi maşinăria principii-lor sale morale se va pune numaidecât în mişcare, pentru a săvârşi o acţiune creştină, umană, pentru el dezinteresată, sau o acţiune a progresului în istoria culturii. Numai când dau urmare iubirii mele faţă de obiect pot spune că cel ce acţionează sunt eu însumi. Pe această treaptă a moralităţii eu nu acţionez fiindcă recunosc un stăpân deasupra mea, o autoritate exterioară, o aşa-numită voce lă-untrică. Eu nu recunosc un principiu exterior al acţiunii mele, căci acum motivul acţiunii 1-am găsit în mine însumi, şi el constă din iubirea faţă de acţiune. Nu examinez cu raţiunea dacă acţiunea mea este bună sau rea; eu o săvârşesc fiindcă o iubesc. Ea este „bună”, când intuiţia mea, cufundată în iubire, se situează just în înlănţuirea universală, care trebuie trăită în mod intuitiv; şi este „rea” când lucrurile nu se petrec aşa. Şi nici nu mă întreb cum ar acţiona un alt om în locul meu, ci eu, această individualitate distinctă, acţionez aşa cum mă văd îndemnat să vreau. În acţiunile mele nu sunt condus de un obicei general, de moravuri comune tuturor, de o maximă omenească de ordin general, de o anumită normă, ci de iubirea mea faţă de faptă. Nu simt nici o constrângere, nici constrângerea naturii, care mă conduce la pornirile mele, nici constrângerea legilor morale, ci vreau să realizez pur şi simplu ceea ce se află în mine.
Adepţii normelor morale cu caracter general ar putea aduce acestor expuneri următoarea obiecţie: dacă fiecare om ar căuta să se manifeste cum îi place şi să facă ceea ce îi place, atunci n-ar mai fi nici o deosebire între acţiunea bună şi o crimă; orice josnicie, ce zace în mine, are aceeaşi pretenţie de a se realiza, ca şi intenţia de a servi binele general. Ca om moral, pentru mine hotărâtor nu este faptul că am în vedere ideea unei acţiuni, ci examinarea prin care stabilesc dacă această acţiune este bună sau rea. Eu o voi săvârşi numai în primul caz.
Răspunsul meu la aceasta obiecţie, care este atât de firească şi care, cu toate acestea, izvorăşte numai din neînţelegerea consideraţiilor de mai sus, este urmă-torul: cel ce vrea să înţeleagă esenţa voinţei omeneşti, trebuie să facă deosebirea între calea care duce voinţa până la un anumit grad de evoluţie şi specificul pe care îl îmbracă voinţa, atunci când se apropie de ţel. Pe calea ce duce spre acest ţel, normele au un rol îndreptăţit. Ţelul constă din înfăptuirea scopurilor morale concepute pe o cale pur intuitivă. Omul atinge un asemenea ţel, în măsura în care posedă facultatea de a se ridica la conţinutul intuitiv al ideilor lumii. De

obicei, în cazul voinţei particulare, ţelurilor morale li se alătură, ca mobil sau motiv, şi un alt element. Dar, cu toate acestea, intuiţia poate fi determinantă sau co-determinantă în voinţa omenească. Ceea ce trebuie să facem, facem; oferim scena pe care ceea ce trebuie să facem, devine faptă; ceea care izvorăşte ca atare din noi înşine este o acţiune proprie. Aici, impulsul nu poate fi decât un impuls absolut individual. Şi, de fapt, o acţiune individuală poate fi numai aceea care izvorăşte din intuiţie. A numi fapta criminalului, răul în general, drept o mani-festare a individualităţii, asemenea întrupării unei intuiţii pure şi a le considera, în acelaşi sens, este cu putinţă numai atunci când socotim pornirea oarbă ca aparţinând de individualitatea omenească. Dar pornirea oarbă care îl împinge pe om la crimă, nu vine din intuiţie şi nu aparţine elementului individual al omului, ci de ceea ce este mai general în el, de ceea ce se manifestă în aceeaşi măsură la toţi indivizii şi din care omul izbuteşte a se desprinde prin natura sa individuală. Natura individuală din mine nu este organismul meu, cu pornirile şi sentimentele lui, ci lumea unitară a ideilor, care luminează în acest organism. Pornirile mele, instinctele şi pasiunile din mine sunt o dovadă că fac parte din specia generală om; faptul că în aceste porniri, pasiuni şi sentimente se manifestă, sub o formă particulară, un element conceptual, constituie temelia individualităţii mele. Prin instinctele mele, prin pornirile mele sunt un om de duzină; sunt un individ, prin forma deosebită a ideii, datorită căreia mă caracterizez drept eu, în cadrul duzi-nii. Pe baza diversităţii naturii mele animale, numai o fiinţă străină mie m-ar putea deosebi de alţii. Eu mă deosebesc de alţii prin gândirea mea, adică prin sesizarea activă a elementelor conceptuale care se află în organizarea mea. Prin urmare, în nici un caz nu putem spune că acţiunea criminalului izvorăşte din idee. Caracteristica acţiunilor criminale constă tocmai din faptul că provin din elementele extra-ideale ale omului.
O acţiune este simţită ca fiind liberă în măsura în care motivul acesteia izvo-răşte din partea ideală a fiinţei mele individuale; oricare altă acţiune, indiferent dacă este săvârşită sub constrângerea naturii sau sub imperativul unei norme morale, este simţită ca fiind neliberă.
Omul este liber în măsura în care poate asculta de sine însuşi, în fiecare cli-pă a vieţii sale. O faptă morală este numai a mea, când poate fi numită liberă, în sensul acestei concepţii. Aici vrem să stabilim, deocamdată, condiţiile în care o acţiune voită este simţită ca fiind liberă. Felul în care se realizează în fiinţa omenească această idee a libertăţii, concepută sub un unghi pur etic, îl vom arăta în cele ce urmează.

Acţiunea din libertate nu exclude legile morale, ci le include; ea se dovedeş-te a fi superioară acţiunii dictate numai de aceste legi. De ce o acţiune pe care o săvârşesc din iubire ar servi binelui general mai puţin decât atunci când o săvâr-şesc numai fiindcă simt datoria de a face binele general? Noţiunea datoriei, ea singură, exclude libertatea, fiindcă ea nu vrea să recunoască elementul individu-al, ci pretinde ca acesta să se supună unei norme generale. Libertatea acţiunii este posibilă numai din punctul de vedere al individualismului etic.

Dar cum este cu putinţă o convieţuire a oamenilor când fiecare nu caută de-cât să-şi evidenţieze propria sa individualitate? Cu aceasta am caracterizat o obi-ecţie a moralismului fals înţeles. Acesta crede că o comunitate de oameni este posibilă numai dacă aceştia sunt uniţi printr-o ordine morală, stabilită în comun. Acest moralism nu înţelege unitatea lumii ideilor. El nu îşi dă seama că lumea ideilor care acţionează în mine este aceeaşi lume care acţionează şi în semenul meu. Fireşte, această unitate este – şi trebuie să fie – numai un rezultat al expe-rienţei universale. Căci dacă am putea-o cunoaşte prin altceva decât prin obser-vaţie, în domeniul ei n-ar mai fi valabilă trăirea individuală, ci norma generală. Individualitatea este posibilă numai atunci când fiecare fiinţă individuală ştie despre cealaltă numai prin observaţie individuală. Deosebirea dintre mine şi se-menul meu nu constă deloc în faptul că trăim în două lumi spirituale absolut di-ferite, ci în aceea că el primeşte din lumea ideilor, comună amândurora, alte intuiţii decât mine. El vrea să-şi realizeze intuiţiile sale, eu pe ale mele. Dacă amândoi ne inspirăm într-adevăr din sfera ideilor şi nu urmăm impulsurile (fizi-ce sau spirituale) exterioare, ne vom întâlni neapărat în aceleaşi strădanii, în ace-leaşi  intenţii.  O  neînţelegere  de  ordin  moral,  o  controversă  este  exclusă  la oamenii liberi din punct de vedere moral. Numai omul care este neliber din punct de vedere moral, care dă ascultare pornirilor naturale sau unor porunci ale datoriei, respinge pe aproapele său, atunci când acesta nu dă ascultare aceloraşi instincte şi aceloraşi porunci. Maxima fundamentală a oamenilor liberi este a trăi în iubire faţă de acţiune şi a lăsa pe alţii să trăiască, având înţelegere pentru voinţa lor. Ei nu cunosc un alt „trebuie” decât acela cu care voinţa lor se pune într-o concordanţă intuitivă; capacitatea lor de a concepe idei le va da posibilita-tea de a determina ceea ce vor să facă într-un caz particular.
Dacă temelia paşnicei convieţuiri a oamenilor nu s-ar afla în fiinţa omeneas-că, această temelie nu i s-ar putea inocula prin nici o lege exterioară! Oamenii pot trăi unul lângă altul numai fiindcă sunt indivizii aceluiaşi spirit. Omul liber trăieşte având încrederea că celălalt om liber aparţine împreună cu el aceleiaşi

lumi spirituale de care aparţine şi el şi că, în intenţiile sale, se va întâlni cu aces-ta. Omul liber nu pretinde ca semenii lui să fie de o părere cu el, dar se aşteaptă la acest lucru, fiindcă e un fapt ce rezidă în natura omenească. Prin aceasta nu ne-am referit la o necesitate valabilă pentru cutare sau cutare organizare exte-rioară, ci la ţinuta morală, la dispoziţia sufletească, datorită căreia omul poate ajunge să convieţuiască cu semenii săi, stimaţi de el, în maximă concordanţă cu demnitatea omenească.
Vor fi mulţi care să spună: noţiunea de om liber, pe care ne-o înfăţişezi tu aici, este o himeră, ea nu este realizată nicăieri. Noi avem de a face, însă, cu oa-meni reali, şi de la aceştia ne putem aştepta la moralitate numai dacă dau ascul-tare unei porunci morale, dacă îşi concep misiunea morală ca pe o datorie şi nu-şi urmează liber înclinaţiile şi bunul lor plac. – Eu nu mă îndoiesc de aceasta. Lucrul acesta l-ar putea face numai un orb. Dar atunci, la o parte cu orice făţăr-nicie morală, dacă această părere din urmă e valabilă! Atunci spuneţi pur şi sim-plu: atât timp cât natura omenească nu este liberă, ea trebuie constrânsă la acţiunile sale. Că nelibertatea rezidă dintr-o constrângere prin mijloace fizice sau prin legi morale, că omul este neliber fiindcă se supune unei porniri necum-pătate spre sexualitate sau fiindcă se găseşte încătuşat în lanţurile moralităţii convenţionale, acest lucru, pentru un anumit punct de vedere, este absolut indi-ferent. Dar să nu afirmăm că un asemenea om are dreptul să considere drept a sa o acţiune la care este împins de o forţă străină. Însă, din această ordine constrân-gătoare se ridică oamenii, spiritele libere, care se găsesc pe ei înşişi în haosul moravurilor, al legilor constrângătoare, al practicilor religioase etc. Ei sunt liberi în măsura în care se urmează numai pe ei înşişi, şi neliberi, în măsura în care se supun. Cine dintre noi poate spune că este cu adevărat liber în toate acţiunile sale? Dar în fiecare dintre noi locuieşte o entitate mai profundă, în care se ex-primă omul liber.
Viaţa noastră se compune din acţiuni libere şi din acţiuni nelibere. Însă nu putem gândi până la capăt noţiunea despre om, fără ca să ajungem la spiritul liber ca cea mai pură expresie a naturii umane. Oameni adevăraţi suntem totuşi numai în măsura în care suntem liberi.
Mulţi vor spune: acesta este un ideal. Fără îndoială, dar un ideal care, ca element real al fiinţei noastre, se zbate să răzbească la suprafaţă. El nu este un ideal născocit sau visat, ci un ideal care trăieşte şi care ne dă vădite semne de viaţă, chiar şi în cea mai nedesăvârşită formă a existenţei sale. Dacă omul ar fi o simplă fiinţă naturală, atunci căutarea idealurilor, adică a ideilor care deocamda-tă sunt inactive, dar a căror realizare se cere, ar fi o absurditate. În ceea ce pri-

veşte lucrurile lumii exterioare, ideea este determinată de percepţie şi, dacă am recunoscut legătura dintre percepţie şi idee, sarcina noastră este împlinită. În ceea ce priveşte omul, lucrurile nu stau aşa. Suma existenţei sale nu este deter-minată fără el; adevărata sa noţiune de om moral (spirit liber) nu este unită dina-inte şi în mod obiectiv cu percepţia „om”, pentru ca acest lucru să se constate abia mai apoi, prin cunoaştere. Omul trebuie să unească, prin propria sa activita-te, noţiunea sa cu percepţia om. Aici noţiunea şi percepţia se suprapun numai dacă de această suprapunere se îngrijeşte omul însuşi. Dar el o poate face numai după ce a găsit noţiunea spiritului liber, adică propria sa noţiune. În lumea obi-ectivă, organizarea noastră face ca între percepţie şi noţiune să se ridice o barie-ră. Cunoaşterea înlătură această barieră. În natura subiectivă a omului această barieră nu e mai puţin prezentă; omul, în decursul evoluţiei sale, învinge aceasta barieră, făcând din fiinţa sa exterioară o expresie a noţiunii sale. În felul acesta, atât viaţa intelectuală a omului, cât şi cea morală, ne conduc la natura sa dublă: percepţia (trăirea nemijlocită) şi gândirea. Viaţa intelectuală învinge dubla natu-ră prin cunoaştere, iar cea morală, prin realizarea efectivă a spiritului liber. Fie-care fiinţă îşi are noţiunea sa înnăscută (legea existenţei şi a acţiunii sale); dar, în lucrurile exterioare, ea este unită în mod inseparabil cu percepţia şi este despărţi-tă de aceasta numai în cuprinsul organizării noastre spirituale. La om, noţiunea şi percepţia sunt separate, la început, în mod real, pentru ca apoi omul să ajungă la o tot atât de reală unire a lor. Se poate obiecta că percepţiei om îi corespunde, în fiecare moment al vieţii sale, o anumită noţiune, aşa cum le corespunde şi ce-lorlalte lucruri. Îmi pot forma noţiunea unui om şablon şi o pot avea, de aseme-nea, şi ca percepţie dată; dacă acestei noţiuni îi alătur şi noţiunea de spirit liber, atunci am două noţiuni pentru acelaşi obiect.
Acest lucru este conceput în mod unilateral. Ca obiect de percepţie sunt su-pus unei transformări continue. Când eram copil eram un altul, un altul ca tânăr şi altul ca bărbat. În fiecare moment, lumea percepţiilor mele este alta decât în momentele anterioare. Aceste transformări pot să aibă loc în sensul că în ele se exprimă mereu numai acelaşi om (omul şablon), sau ele pot să reprezinte expre-sia spiritului liber. Activitatea mea, ca obiect de percepţie, este supusă acestor transformări.
În obiectul de percepţie om se află posibilitatea de a se transforma, aşa cum în sămânţă se află posibilitatea ca ea să devină o întreagă plantă. Planta se va transforma datorită legităţii obiective ce se găseşte în ea; omul rămâne în starea sa nedesăvârşită, dacă nu pune stăpânire pe substanţa de transformat din sine însuşi, şi nu se transformă prin propria sa forţă. Natura face din om numai o fiin-

ţă naturală; societatea face din el o fiinţă care acţionează potrivit legilor ei; nu-mai omul însuşi poate face din sine o fiinţă liberă. Natura îl eliberează pe om din cătuşele sale, la un anumit stadiu al evoluţiei lui; societatea continuă această evoluţie până la un anumit punct; ultima şlefuire şi-o poate da numai omul în-suşi.
Prin urmare, punctul de vedere al liberei moralităţi nu afirmă că spiritul liber este singura formă sub care poate exista un om. El vede în spiritualitatea liberă numai o ultimă fază de evoluţie a omului. Cu aceasta nu tăgăduim că pe o anu-mită treaptă de evoluţie, acţiunea în conformitate cu normele nu şi-ar avea justi-ficarea. Dar ea nu poate fi considerată ca un punct de vedere moral absolut. Spiritul liber, însă, se ridică deasupra normelor, în sensul că el nu simte numai poruncile drept motive, ci îşi orientează acţiunile conform impulsurilor sale (in-
tuiţiilor).
Kant45I, 46II spune despre datorie; „Datorie, tu nume măreţ şi sublim, care nu
cuprinzi în tine nici o plăcere ce ţine de linguşire, ci pretinzi supunere”, tu care „enunţi o lege..., în faţa căreia amuţesc toate pornirile, chiar atunci când ele i se opun în ascuns”, iar omul îl răspunde din conştienţa spiritului liber: „Libertate, tu nume prietenos şi uman, care cuprinzi în tine întreaga moralitate iubită ce conferă o înaltă demnitate naturii mele omeneşti, şi nu faci din mine servul ni-mănui, tu care nu enunţi o lege, ci aştepţi ceea ce însăşi iubirea mea morală va recunoaşte ca lege, fiindcă ea se simte neliberă faţă de oricare lege făcută numai să constrângă”.
Aceasta este opoziţia dintre moralitatea impusă de legi şi moralitatea liberă. Filistinul care consideră instituirile exterioare o întrupare a moralităţii, va
vedea poate în spiritul liber un om chiar periculos. El face însă acest lucru, fiindcă privirea sa se restrânge numai la o anumită epocă. Dacă ar putea privi dincolo de această epocă, ar trebui să-şi dea seama numaidecât că spiritul liber se simte tot atât de rar îndemnat să treacă dincolo de legile statului său, ca şi fi-listinul însuşi, şi că niciodată nu găseşte necesar a intra într-o reală contradicţie cu aceste legi. Căci legile statului au izvorât din intuiţiile spiritului liber, la fel ca toate celelalte legi obiective ale moralei. Din toate legile pe care autoritatea fa-miliei le pune în aplicare, nu există una care să nu fi fost, în mod intuitiv, conce-pută şi instituită ca atare, de un înaintaş; chiar legile convenţionale ale moralei sunt stabilite mai întâi de anumiţi oameni; iar legile statului se nasc întotdeauna în capul unui om de stat. Aceste spirite au impus celorlalţi oameni legile, şi neli-ber este numai acela care uită de această origine şi vede în ele nişte porunci ex-terioare omului, nişte categorii ale datoriei morale, obiective şi independente de

om, ori o voce imperativă a fiinţei lor lăuntrice, pe care în mod fals şi mistic şi-o închipuie ca fiind dotată cu o autoritate constrângătoare. Dar cel ce nu trece cu vederea amintita origine, ci o caută în om, acela va considera legile drept com-ponente ale aceleiaşi lumi a ideilor, din care îşi scoate şi el intuiţiile morale. Da-că el crede că intuiţiile sale sunt mai bune, încearcă să le pună în locul celor existente; dacă găseşte că cele existente sunt juste, acţionează potrivit lor, ca şi când ar fi ale lui.
Nu ne este îngăduit să admitem formula după care omul este chemat a reali-za în lume o ordine morală străină de el. Cel ce ar afirma acest lucru s-ar situa, în privinţa ştiinţei despre om, pe acelaşi punct de vedere pe care se situa ştiinţa naturii din trecut, care credea că taurul are coarne pentru a împunge cu ele. Din fericire, această noţiune utilitară a fost înmormântată de naturalişti. Etica se poa-te elibera de ea mai greu. Dar aşa după cum coamele nu există pentru ca taurul să împungă, ci împunsul este consecinţa faptului că taurul are coarne, tot aşa omul nu există pentru a fi moral, ci moralitatea există prin om. Omul liber acţio-nează moral, fiindcă are o idee morală; dar nu acţionează pentru ca să ia naştere moralitatea. Omul, cu ideile morale ce ţin de fiinţa lui, este premiza ordinii mo-rale a lumii.
Omul, ca individ, este izvorul oricărei moralităţi şi centrul vieţii pământeşti. Statul, societatea există numai ca o consecinţă necesară a vieţii individuale. Că, la rândul lor, statul şi societatea acţionează asupra vieţii individuale, este un fapt tot atât de înţeles, cât de înţeles este faptul că împunsul, care există ca o conse-cinţă a coarnelor, are, la rândul său, o influenţă asupra dezvoltării pe mai departe a coarnelor care, printr-o neîntrebuinţare mai îndelungată, s-ar atrofia. Tot aşa ar trebui să se atrofieze şi individul, dacă ar duce o existenţă izolată, în afara socie-tăţii omeneşti. Ordinea socială se formează tocmai pentru ca, la rândul ei, să ac-ţioneze în mod favorabil asupra individului.

X
FILOSOFIA LIBERTII I MONISMUL



Omul naiv, care consideră real numai ceea ce vede cu ochii şi poate prinde cu mâinile, pretinde şi pentru viaţa sa morală mobiluri perceptibile cu ajutorul simţurilor. El simte nevoia unei fiinţe de la care să primească aceste mobiluri pe o cale inteligibilă pentru simţurile sale. Consimte că aceste mobiluri să-i fie dic-tate drept porunci de către un om pe care îl consideră mai înţelept şi mai puter-nic decât el, ori în care recunoaşte, din alte motive, o putere ce stă deasupra lui. Pe această cale se ajunge la amintitele principii morale, la autoritatea familiei, a statului, la autoritatea socială, bisericească şi divină. Omul cu un orizont limitat acordă încredere şi unui alt om; cel ce se găseşte pe o treaptă superioară admite dictarea conduitei sale morale de către o majoritate (stat, societate). El clădeşte tot mereu pe forţe perceptibile. Cel care, în cele din urmă, începe a se convinge că aceştia sunt nişte oameni tot atât de slabi ca el, caută îndrumarea unei puteri superioare, a unei fiinţe divine, pe care o înzestrează însă cu însuşiri fizice. Ac-ceptă ca întreg conţinutul conceptual al vieţii sale morale să-i fie transmis de această fiinţă tot pe o cale perceptibilă, de către Dumnezeu care apare, fie în ru-gul aprins, fie într-un trup omenesc, care umblă printre oameni şi le spune, într-un mod perceptibil urechilor acestora, ceea ce trebuie şi ceea ce nu trebuie să facă.
Cea mai înaltă treaptă de evoluţie a realismului naiv, în domeniul moralită-ţii, este treapta pe care poruncile morale (ideile morale) sunt considerate ca in-dependente de orice fiinţă străină şi sunt concepute, în mod ipotetic, ca o forţă absolută, ce rezidă în propriul interior. Ceea ce omul percepea, la început, drept glas exterior al lui Dumnezeu, este perceput acum în interiorul său drept forţă independentă şi el vorbeşte despre acest glas lăuntric, identificându-l cu conşti-inţa.
Dar, prin aceasta, am părăsit deja treapta conştienţei naive şi am intrat în re-giunea în care legile morale devin independente ca norme. Atunci, ele nu mai au un purtător, ci devin entităţi metafizice, care există prin ele însele. Sunt asemă-nătoare forţelor invizibil-vizibile ale realismului metafizic, care nu caută realita-tea prin participarea, pe care o are fiinţa  omenească, în gândire, la această

realitate, ci pe care şi-o reprezintă ca fiind ceva ipotetic, alături de realitatea trăi-tă direct. Normele morale extraomeneşti apar întotdeauna ca fenomen însoţitor al acestui realism metafizic. Acest realism metafizic trebuie să caute şi originea moralităţii în câmpul realităţilor extra-omeneşti. Aici există diferite posibilităţi. Dacă ne imaginăm fiinţa presupusă ca lipsită de gândire şi acţionând după legi pur mecanice, aşa cum şi-o închipuie concepţia materialistă, atunci ea va da naş-tere şi unui individ uman, cu tot ceea ce ţine de el, printr-o necesitate pur meca-nică.  Conştienţa  libertăţii  poate  fi  atunci  numai  o  iluzie.  Căci  deşi  eu  mă consider autorul acţiunii mele, în mine acţionează materia din care mă compun şi procesele ei mecanice. Eu mă cred liber, dar toate acţiunile mele nu sunt decât rezultatele proceselor materiale care stau la temelia organismului meu trupesc şi spiritual. Avem sentimentul libertăţii – aşa crede această concepţie – numai fiindcă nu cunoaştem motivele sub a căror constrângere ne găsim. „Trebuie să accentuăm că sentimentul libertăţii se întemeiază pe absenţa motivelor exterioa-re de constrângere”. „Acţiunea noastră este necesitată, întocmai ca gândirea noastră” (Ziehen46I, 47II: «Principii de psihologie fiziologică», pag. 207 şi urm.).1
O altă posibilitate este ca cineva să vadă în absolutul extra-omenesc, care se află înapoia fenomenelor sensibile, o fiinţă spirituală. În această forţă spirituală va căuta el şi imboldul pentru acţiunile sale. Va considera principiile morale, pe care le află cu raţiunea sa, ca o emanaţie a acestei fiinţe în sine, care are intenţii deosebite în privinţa omului. Pentru un astfel de dualism, legile morale sunt dic-tate de o fiinţă absolută, iar omului nu-i revine decât să examineze aceste legi cu raţiunea şi să le îndeplinească. Ordinea morală a lumii este, pentru dualist, refle-xul perceptibil al unei ordini mai înalte, care stă înapoia acesteia. Moralitatea pământeană este o manifestare a ordinii extra-omeneşti din univers. Nu omul este  ceea  ce  interesează  în  această  ordine  morală,  ci  fiinţa  în  sine,  fiinţa extraomenească. Omul trebuie să facă ceea ce vrea această fiinţă. Eduard von Hartmann, care îşi reprezintă fiinţa în sine ca o divinitate a cărei existenţă este suferinţa, crede că această fiinţă divină ar fi creat lumea, pentru ca, prin ea, să scape de nemărginita sa suferinţă. De aceea, acest filosof vede în evoluţia mora-lă a omenirii un proces ce are menirea de a mântui divinitatea. „Procesul de de-venire al lumii îşi poate atinge ţinta sa numai dacă individualităţi gânditoare şi conştiente de ele însele vor construi o ordine morală a lumii”. „Existenţa reală este încarnarea divinităţii, iar procesul de devenire al lumii este istoria patimilor


1  Despre modul în care se vorbeşte aici despre „materialism” şi justificarea de a se vorbi astfel despre el, vezi «adaosul» de la sfârşitul acestui capitol.

Dumnezeului care s-a făcut carne şi, în acelaşi timp, este calea mântuirii Celui crucificat în carne; moralitatea însă este o colaborare la scurtarea acestei căi de suferinţă şi mântuire”. (Hartmann47I, 48II, «Fenomenologia conştienţei morale», pag. 871). Aici omul nu acţionează fiindcă vrea, ci trebuie să acţioneze, fiindcă Dumnezeu vrea să fie mântuit. Aşa după cum dualismul materialist face din om un automat, care acţionează sub constrângerea legilor pur mecanice, tot aşa dua-listul spiritualist (respectiv, cel ce vede absolutul, fiinţa în sine, într-o spirituali-tate la care omul nu poate participa în mod conştient) face din el un sclav al voinţei acestui absolut. În cadrul materialismului, cât şi în acela al spiritualismu-lui unilateral, şi, mai ales, în cadrul realismului metafizic – care conchide că rea-litatea extraumană este realitatea adevărată şi că aceasta nu poate fi trăită de om – libertatea este exclusă.
În mod consecvent, realismul naiv, la fel ca acest realism metafizic, trebuie, pentru unul şi acelaşi motiv, să nege libertatea, fiindcă nu văd în om decât un executant al principiilor ce i-au fost impuse în mod necesar. Realismul naiv omoară libertatea prin aceea că îl pune pe om sub autoritatea unei fiinţe percep-tibile sau a unei fiinţe pe care şi-o imaginează în analogie cu aceasta sau, în sfâr-şit, sub autoritatea unei abstracte voci lăuntrice, pe care o interpretează drept „conştiinţă”; metafizicianul, care pune temei numai pe realitatea extraumană, nu poate recunoaşte libertatea fiindcă el consideră că omul este determinat, mecanic sau moral, de o „fiinţă în sine”.
Monismul va trebui să recunoască justificarea parţială a realismului naiv, fiindcă recunoaşte lumea percepţiilor drept justificată. Cel ce nu este capabil să producă ideile morale prin intuiţie, acela trebuie să le primească de la alţii. Şi, în măsura în care omul îşi primeşte principiile morale din afară, el este, într-adevăr neliber. Dar monismul atribuie ideii aceeaşi importanţă ca şi percepţiei. Ideea se poate, însă, manifesta în individualitatea omenească. În măsura în care omul ur-mează impulsurile ce vin din aceasta direcţie, el se simte liber. Dar monismul contestă unei metafizici bazate numai pe deducţie, orice justificare, prin urmare şi aceea a impulsurilor pentru acţiune ce provin din aşa-numita „fiinţă în sine”. Conform concepţiei moniste, omul poate să acţioneze neliber când se supune unei constrângeri exterioare, perceptibile şi, liber, când ascultă numai de el în-suşi. Monismul nu poate recunoaşte o constrângere inconştientă care s-ar ascun-de  înapoia  percepţiei  şi  a  noţiunii.  Dacă  cineva  afirmă  despre  o  acţiune  a semenului său că nu a săvârşit-o liber, el trebuie să caute lucrul, omul sau orân-duirea care l-au îndemnat la acţiune, în lumea perceptibilă; dacă cel ce face

afirmaţia se referă la cauze ce se află dincolo de lumea realităţilor sensibile şi spirituale, monismul nu poate accepta o astfel de afirmaţie.
Conform concepţiei moniste, omul acţionează, pe de o parte, neliber, iar pe de alta parte, liber. Constată că, în lumea percepţiilor, el este neliber şi realizea-ză în sine spiritul liber.
Poruncile morale, pe care metafizicianul bazat numai pe deducţie trebuie să le considere ca emanări ale unei puteri superioare, nu sunt, pentru adeptul mo-nismului, decât gânduri ale oamenilor. Pentru el ordinea morală a lumii nu este clişeul  unei  ordini  naturale,  pur  mecanice,  şi  nici  a  unei  ordini  cosmice, extraumane, ci o operă a omului, absolut liberă. Omul nu are de îndeplinit voinţa unei fiinţe ce se găseşte în afara lui, ci propria sa voinţă; el nu realizează vrerile şi intenţiile unei alte fiinţe, ci pe ale sale. Înapoia omului care acţionează, mo-nismul nu vede ţelurile unei cârmuiri cosmice, străină de el, o cârmuire care să îl determine pe om după voinţa sa, ci, în măsura în care omul realizează idei intui-tive, el urmăreşte ţelurile sale proprii, omeneşti. Şi anume, fiecare individ urmă-reşte realizarea ţelurilor sale deosebite. Căci lumea ideilor nu se manifestă într-o comunitate de oameni, ci numai în indivizi. Ţelul comun al unei comunităţi omeneşti nu este decât consecinţa faptelor particulare de voinţă ale indivizilor şi, de obicei, a unor puţin aleşi, pe care ceilalţi îl urmează ca pe nişte autorităţi ale lor. Fiecare dintre noi este chemat a deveni un spirit liber, aşa cum fiecare să-mânţă de trandafir este chemată să devină trandafir.
Prin urmare, în domeniul acţiunilor într-adevăr morale, monismul este o fi-losofie a libertăţii. Fiind o filosofie a realităţii, el respinge limitările metafizice şi ireale făcute asupra spiritului liber, aşa după cum recunoaşte limitările fizice şi istorice (naiv-reale) ale omului naiv. Fiindcă pentru monism omul nu este un produs finit, care să-şi poată dezvălui întreaga fiinţă în fiecare moment al vieţii sale, el consideră drept inutil a discuta dacă omul, ca atare, este liber sau nu. El vede în om o fiinţă ce evoluează şi întreabă dacă, pe această cale a evoluţiei, poate fi atinsă şi treapta spiritului liber.
Monismul ştie că natura nu-l lasă pe om din mâinile sale, ca pe un spirit de-a dreptul liber, ci îl călăuzeşte până la o anumită treaptă, de pe care continuă a evolua tot ca fiinţă neliberă, până ajunge la punctul în care se va găsi pe sine însuşi.
Monismul îşi dă seama că o fiinţă care acţionează sub o constrângere fizică sau morală, nu poate fi într-adevăr morală. El consideră trecerea prin stadiul ac-ţiunii săvârşite automat (acţiunea determinată de porniri şi instincte) şi aceea prin stadiul acţiunii săvârşite din supunere faţă de normele morale, ca o trecere

prin nişte faze premergătoare şi necesare ale moralităţii, şi recunoaşte posibilita-tea de a depăşi aceste două faze premergătoare prin spiritul liber. În general, monismul eliberează concepţia morală despre lume de cătuşele pământeşti ale maximelor moralităţii naive şi de maximele extra-pământeşti ale moralităţii me-tafizicianului speculativ. Pe cele dintâi nu le poate scoate din lume, aşa cum nu poate să scoată din lume percepţiile; pe acestea din urmă le refuză, fiindcă el caută în lume şi nu în afara lumii, principiile de explicare a fenomenelor din lu-me. Aşa cum monismul refuză chiar şi numai să gândească la alte principii de cunoaştere decât cele pentru oameni (vezi pag. 79 ş.u.), tot aşa refuză şi ideea unor alte maxime morale, decât cele hotărâtoare pentru om. Moralitatea ome-nească, precum şi cunoaşterea omenească, sunt condiţionate de natura omului. Şi aşa cum alte fiinţe vor înţelege prin cunoaştere cu totul altceva decât ceea ce înţelegem noi, tot astfel ele vor avea şi o altă morală. Pentru adeptul monismu-lui,  moralitatea este o  însuşire specific omenească, iar libertatea  este forma omenească de a fi moral.



Primul adaos la noua ediţie (1918). În aprecierea celor expuse în ultimele două capitole, poate să apară o dificultate atunci când credem că aici ne-am găsi în faţa unei contradicţii. Pe de o parte se vorbeşte despre gândire ca despre un lucru general şi care are aceeaşi importanţă pentru fiecare conştienţă omenească; pe de altă parte, se arată că ideile care se realizează în viaţa morală sunt de ace-laşi fel cu ideile elaborate în gândire, şi că aceste idei se manifestă, în fiecare conştienţă omenească, într-un mod individual. Cel ce se simte constrâns a se opri la această confruntare ca în faţa unei „contradicţii” şi nu-şi dă seama că în înţelegerea vie a acestui contrast, care este o realitate, ni se dezvăluie o parte din fiinţa omenească, aceluia nu i se va putea înfăţişa, în adevărata sa lumină, nici ideea cunoaşterii, nici aceea a libertăţii. Pentru concepţia care îşi închipuie că noţiunile sale sunt numai o abstractizare a lumii simţurilor şi care nu acordă in-tuiţiei adevăratul său rol, gândul la care ne-am referit aici, ca la o realitate, ră-mâne o „simplă contradicţie”. Pentru o concepţie care îşi dă seama că ideile sunt trăite în mod intuitiv, drept esenţă de sine stătătoare, va fi clar că în actul cu-noaşterii omul participă, în lumea ideilor, la o realitate comună pentru toţi oa-menii,  dar  că  atunci  când  împrumută  din  această  lume  a  ideilor  intuiţiile necesare actelor sale de voinţă, el individualizează o parte din această lume a ideilor prin aceeaşi activitate pe care o desfăşoară în procesul spiritual-ideal al

cunoaşterii, ca o activitate general omenească. Ceea ce ni se înfăţişează ca o contradicţie logică, contradicţia dintre generalitatea ideilor de cunoaştere şi indi-vidualitatea ideilor morale, devine, de îndată ce ne dăm seama de realitatea ei, o noţiune vie. O caracteristică a fiinţei omeneşti constă în faptul că realitatea ce urmează a fi cunoscută intuitiv face în om o pendulare vie între cunoaşterea va-labilă în general şi trăirea individuală a acestei realităţi generale. Pentru cel ce nu poate înţelege realitatea primei pendulări, gândirea este numai o manifestare subiectivă a omului; pentru cel ce nu o poate sesiza pe cea de a doua, prin activi-tatea omului în gândire, orice viaţă individuală a omului pare pierdută. Pentru unul dintre ei, un fapt de nepătruns este cunoaşterea, pentru celălalt viaţa mora-lă. Şi unul, şi celălalt vor aduce pentru explicarea lucrurilor tot felul de reprezen-tări, care-se vor dovedi neîndestulătoare, fiindcă atât unul, cât şi celălalt, sau nu pot sesiza posibilitatea de trăire a gândirii, sau o înţeleg greşit considerând-o ca pe o activitate abstractizantă.



Al doilea adaos la noua ediţie (1918). La pagina 111 ş.u. am vorbit despre materialism. Ştiu că există gânditori ca Th. Ziehen, citat mai sus, care nu se de-semnează pe sine ca materialişti, dar care, cu toate acestea, din punctul de vede-re înfăţişat în această carte, trebuie desemnaţi ca atare. Nu este important ca cineva să spună că, pentru el, lumea nu se mărgineşte la existenţa exclusiv mate-rială; şi că de aceea el nu poate fi considerat materialist. Ci important este ca el să nu dezvolte idei care să-şi găsească o aplicaţie numai în ceea ce priveşte exis-tenţa materială. Cel ce spune: „Acţiunea noastră este necesitată întocmai ca gân-direa  noastră”,  acela  ne  înfăţişează  o  noţiune  care  este  aplicabilă  numai proceselor materiale, dar care nu poate fi întrebuinţată nici pentru a exprima o acţiune şi nici pentru a exprima o existenţă, şi dacă ar continua să-şi depene firul gândului până la capăt, ar trebui să gândească materialist. Că nu o face, se dato-rează numai inconsecvenţei, care este, mai întotdeauna, o urmare a unui gând ce nu a fost dus până la capăt. Astăzi auzim spunându-se adeseori că materialismul secolului al nouăsprezecelea a fost abandonat de ştiinţă. Dar în realitate, acest lucru nu s-a petrecut deloc. Dar oamenii nu observă întotdeauna că, în prezent, ei nu dispun decât de idei ce se referă la lumea materială. Prin aceasta, peste ma-terialismul vremii noastre se aşterne un văl, în timp ce materialismul din a doua jumătate a secolului al nouăsprezecelea s-a manifestat în mod deschis. Faţă de o concepţie spirituală despre viaţă, materialismul voalat al vremii noastre nu este

mai puţin intolerant decât materialismul mărturisit al veacului trecut. El nu face decât să amăgească pe toţi cei ce cred că le este îngăduit a refuza o concepţie spirituală despre lume, numai fiindcă ştiinţele naturii au „abandonat de mult ma-terialismul”.

XI
FINALITATEA UNIVERSAL I FINALITATEA VIEII


(DETERMINAREA OMULUI)


Dintre variatele curente ce străbat viaţa spirituală a omenirii, atenţia noastră este reţinută de un curent ce se caracterizează prin aceea că îndepărtează noţiu-nea de scop din domeniile cărora ea nu le aparţine. Finalitatea este o anumită modalitate în desfăşurarea fenomenelor. Despre finalitate putem vorbi, în adevă-ratul înţeles al cuvântului, numai atunci când lucrurile nu se petrec, ca în cazul raportului dintre cauză şi efect, când un fenomen anterior determină un fenomen de mai târziu, ci invers, adică atunci când un fenomen ulterior acţionează deter-minant asupra unui fenomen anterior. Deocamdată acest lucru îl întâlnim numai în acţiunile omeneşti. Omul săvârşeşte o acţiune pe care şi-o reprezintă dinainte şi se lasă determinat în acţiunea sa de această reprezentare. Elementul ulterior – acţiunea – acţionează cu ajutorul reprezentării asupra elementului anterior, asu-pra omului care acţionează. Dar, pentru stabilirea raportului de finalitate, această cale indirectă prin reprezentare este absolut necesară.
Într-un proces care se compune din cauză şi efect trebuie să deosebim per-cepţia de noţiune. Percepţia cauzei premerge percepţiei efectului; cauza şi efec-tul ar rămâne, în conştienţa noastră, pur şi simplu una lângă alta, dacă nu le-am putea lega una de alta prin noţiunile lor corespunzătoare. Percepţia efectului poate urma întotdeauna numai după aceea a cauzei. Dacă vrem ca efectul să aibă o influenţă reală asupra cauzei, trebuie să recurgem neapărat la factorul concep-tual. Căci factorul perceptibil al efectului nici nu există înaintea cauzei. Cel ce afirmă că floarea ar fi scopul rădăcinii, deci că floarea ar avea influenţă asupra rădăcinii, o poate face numai despre acel factor al florii, pe care îl constată la aceasta cu ajutorul gândirii sale. Căci pe vremea când se formau rădăcinile, fac-torul perceptibil al florii nu avea încă nici o existenţă. Pentru a putea vorbi de-spre finalitate nu e suficient să stabilim numai o regulă, un raport conceptual între un fenomen ulterior şi unul anterior, ci noţiunea (legea) efectului trebuie să

influenţeze cauza în mod real, printr-un proces perceptibil. Dar o asemenea in-fluenţă perceptibilă a unei noţiuni asupra unui lucru oarecare, poate fi observată numai în acţiunile omeneşti. Aşadar, noţiunea finalităţii nu se poate aplica decât aici. Conştienţa naivă, care pune preţ numai pe lucrurile perceptibile, căută – aşa cum am arătat adeseori – realităţi perceptibile şi acolo unde nu putem găsi decât realităţi conceptuale. În fenomenele perceptibile, ea caută înlănţuiri perceptibile şi, dacă nu le poate afla, şi le închipuie în acestea. Noţiunea scopului, aşa cum o întâlnim în acţiunea subiectivă a omului, este un element potrivit pentru astfel de înlănţuiri închipuite. Omul naiv ştie cum face un lucru şi, din aceasta, trage con-cluzia că natura procedează la fel. În înlănţuirile pur conceptuale din natură, el nu vede numai forţe invizibile, ci şi scopuri reale imperceptibile. Omul îşi alcă-tuieşte uneltele în conformitate cu un scop; pentru realistul naiv, Creatorul zideş-te organismele după aceeaşi reţetă. Această falsă noţiune a finalităţii dispare din ştiinţă numai în mod treptat. În filosofie, ea produce o dezordine destul de gravă încă şi astăzi. Oamenii se întreabă aici de finalitatea extrauniversală a universu-lui, de determinarea (deci şi de scopul) extrauman al omului, etc.
Exceptând acţiunea omenească, monismul respinge noţiunea finalităţii în toate domeniile. El caută legi naturale, dar nu finalităţi naturale. Finalităţile na-turale sunt ipoteze arbitrare, întocmai ca forţele imperceptibile (pag. 75 ş.u.). Dar, din punctul de vedere al monismului, tot ca ipoteze nejustificate trebuie socotite şi scopurile pe care nu şi le propune omul însuşi în viaţă. O acţiune ca-pătă un conţinut de finalitate abia prin om, căci finalitatea la naştere prin realiza-rea unei idei. În sens realist, însă, ideea devine activă numai în om. De aceea viaţa omenească are doar ţelul şi determinarea pe care le-o dă omul. La întreba-rea: care este menirea omului în viaţă?, monismul nu poate răspunde decât: ace-ea pe care şi-o pune în faţă el însuşi. Menirea mea în lume nu este dinainte determinată, ci este întotdeauna aceea pe care mi-o aleg eu însumi. Eu nu-mi parcurg viaţa pe un itinerar dinainte stabilit.
Ideile pot fi realizate ca finalitate numai de către oameni. Prin urmare, este inadmisibil a vorbi despre încorporarea ideilor în istorie. Expresii ca aceasta: „istoria este evoluţia omului spre libertate”48I, 49II, sau realizarea ordinii morale a lumii etc., din punct de vedere monist nu au nici un temei.
Susţinătorii finalităţii îşi închipuie că odată cu această concepţie trebuie să renunţe numaidecât la orice ordine şi armonie a lumii. Putem auzi, de pildă, pe Robert Hamerling49I, 50II  (Atomistica voinţei, vol. II, pag. 201): „Atât timp cât există porniri în natură, este o nebunie a tăgădui finalităţile din ea”.

„Aşa cum conformaţia unui organ al corpului omenesc nu este determinată de vreo idee a acestui organ, ce pluteşte în aer, ci de raportul său faţă de tot, faţă de corpul de care aparţine acest organ, tot aşa conformaţia tuturor fiinţelor din natură, fie ele plante, animale sau oameni, nu este determinată şi condiţionată de vreo idee a acestora ce pluteşte în aer, ci de principiul plăsmuitor de formă al unui tot mai mare, de un principiu care se manifestă şi modelează ca finalitate întreaga natură”. Iar la pagina 191 din acelaşi volum: „Teoria finalităţii afirmă numai că, în ciuda tuturor incomodităţilor şi nenumăratelor chinuri ale acestei vieţi creaturale, în creaţiunile şi în evoluţiile naturii este prezentă, în mod evi-dent, o finalitate superioară şi un plan superior – un plan şi o finalitate însă care se realizează numai în cadrul legilor naturii şi nu într-o lume de basm, în care vieţii nu i-ar sta în faţă moartea, devenirea n-ar avea în faţa sa pieirea cu toate treptele intermediare – mai mult sau mai puţin plăcute – dar care, în nici un caz, nu pot fi evitate.
Găsesc destul de caraghios faptul că potrivnicii finalismului opun unei lumi de minuni ale finalităţii, aşa cum le întâlnim în toate domeniile naturii, nişte grămezi de gunoaie, cu greu adunate, de nonfinalităţi presupuse sau reale, totale sau parţiale”.
Ce se numeşte aici finalitate? O concordanţă de percepţii spre un tot. Dar, fiindcă la baza tuturor percepţiilor stau legi (idei) pe care le aflăm cu ajutorul gândirii, concordanţa de finalitate a părţilor constitutive dintr-un tot perceptibil nu este decât o concordanţă ideală a părţilor constitutive ale unui tot ideal ce stă la temelia acestui tot perceptibil. Afirmaţia că animalul sau omul nu este deter-minat de o idee ce pluteşte în aer, este o expresie nepotrivită, şi este suficient a rectifica această expresie, pentru ca ea să-şi piardă, de la sine, caracterul ei ab-surd. Desigur, animalul nu este determinat de o idee ce pluteşte în aer, ci de o idee ce este înnăscută şi care constituie entitatea sa legică. Tocmai fiindcă ideea nu se găseşte în afara lucrului, ci înăuntrul acestuia şi acţionează ca fiind fiinţa acestuia, nu se poate vorbi de finalitate. Tocmai cel ce neagă că fiinţele naturii sunt determinate din afară (indiferent că ideea pluteşte în aer sau că există în afara creaturii, în spiritul unui Creator universal), trebuie să admită că aceste fiinţe nu sunt determinate din exterior, ca finalitate şi după un anumit plan, ci sunt determinate din interior, în mod cauzal şi după anumite legi. Eu construiesc în sens de finalitate o maşină numai atunci când stabilesc între piesele sale o le-gătură, pe care ele nu o au de la natură. Finalitatea acestei construcţii constă din faptul că am pus la temelia maşinii, ca idee, felul ei de a funcţiona. Prin aceasta maşina a devenit un obiect de percepţie cu ideea corespunzătoare. Asemenea

fiinţe sunt şi fiinţele naturii. Cel ce crede că un lucru cuprinde în sine o finalitate numai fiindcă este construit după anumite legi, poate folosi această denumire tot atât de bine şi pentru fiinţele naturii. Numai că această finalitate nu trebuie con-fundată cu aceea a acţiunii subiective a omului. Pentru a putea vorbi de finalitate este absolut necesar ca factorul cauzal ce acţionează să fie o noţiune şi anume aceea a efectului. Dar nicăieri nu putem descoperi în natură noţiuni care să aibă funcţia de cauză; noţiunea ni se înfăţişează întotdeauna numai ca o corelaţie ideală de la cauză la efect. Cauzele există în natură numai sub formă de percep-ţii.
Dualismul poate vorbi despre finalităţile universale şi despre finalităţile na-turii. Acolo unde percepţia noastră identifică o legătură normativă de la cauză la efect, dualismul poate presupune că noi vedem numai oglindirea unei legături, în care fiinţa absolută a lumii şi-a realizat finalităţile sale. Pentru monism, odată cu absoluta fiinţă, universală, inaccesibilă experienţei şi care poate fi concepută numai ipotetic, cade şi temeiul acceptării finalităţilor universale şi naturale.



Adaos la noua ediţie (1918). Reflectând imparţial asupra celor de mai sus, nu vom mai putea ajunge la concluzia că, neadmiţând finalitatea în acţiunile ex-tra-umane, autorul acestei expuneri ar adopta punctul de vedere al gânditorilor care abandonează această idee doar pentru a-şi crea posibilitatea de a concepe tot ceea ce se găseşte în afara acţiunii omeneşti – şi apoi chiar şi pe aceasta – numai ca fenomen natural. De această primejdie ne ocroteşte şi împrejurarea că, în această carte, procesul de gândire este prezentat ca un proces spiritual pur. Dacă ideea finalităţii este respinsă aici şi în ceea ce priveşte lumea spirituală ce se află în afara acţiunii omeneşti, aceasta se datorează faptului că în această lu-me spirituală ni se revelează un principiu superior finalităţii ce se realizează în omenire. Şi dacă despre determinarea de finalitate a genului uman, concepută după modelul unei finalităţi omeneşti, s-a vorbit ca despre o idee greşită, am vrut să spunem că omul particular îşi pune în faţă finalităţi şi că din aceste finali-tăţi se compune rezultatul activităţii totale a omenirii. Faţă de componentele sale – finalităţile omeneşti – acest rezultat este atunci o realitate superioară.

XII FANTEZIA MORAL


(DARWINISM ŞI MORALITATE)


Spiritul liber acţionează după impulsurile sale, care sunt intuiţii, pe care şi le alege din totalitatea lumii ideilor sale, prin gândire. Pentru spiritul neliber, cauza care îl determină să separe din lumea ideilor sale intuiţia, care va servi apoi drept impuls al unei acţiuni, se află în lumea percepţiilor date, cu alte cuvinte în experienţele lui de până acum. Înainte de a lua o hotărâre, el îşi aminteşte de ceea ce a făcut altcineva, ori a recomandat a se face, într-o situaţie analogă, sau de ceea ce a poruncit Dumnezeu pentru acest caz, etc. Aceste condiţii prelimina-re nu sunt, pentru spiritul liber, unicele impulsuri spre acţiune. Într-un anumit sens, hotărârea pe care o la el este o hotărâre primă. Pe el nu-l interesează ce au făcut alţii, sau ce s-a poruncit a se face în acest caz. Motivele care îl determină să aleagă din suma noţiunilor sale o anumită noţiune şi să o transpună apoi în acţiune, sunt motive de natură pur ideală. Acţiunea sa, însă, va face parte din realitatea perceptibilă. Prin urmare, ceea ce săvârşeşte va fi identic cu un conţi-nut perceptibil cu totul precis. Noţiunea va trebui să se realizeze într-un fenomen particular şi concret. Ca noţiune, ea nu va putea conţine acest caz particular. Ea se va putea raporta la cazul concret numai în felul în care, în general, se rapor-tează o noţiune la o percepţie, de exemplu, cum se raportează noţiunea leului la un leu oarecare. Factorul intermediar dintre noţiune şi percepţie este reprezenta-rea (comp. pag. 68 ş.u.). Spiritului neliber, acest factor îl este dat de la bun înce-put. Motivele sunt prezente în conştienţa sa de la bun început, ca reprezentări. Dacă vrea să facă ceva, face aşa cum a văzut sau cum i s-a spus că trebuie să facă într-un asemenea caz. De aceea, autoritatea acţionează cel mai bine prin exemple, adică prin aceea că transmite conştienţei spiritului neliber acţiuni parti-culare bine determinate. Creştinul acţionează mai puţin după învăţătura Mântui-torului, şi mai mult după modelul Său. Regulile au mai puţină valoare pentru acţiunea pozitivă decât pentru interdicţia unei acţiuni. Legile îmbracă o formă conceptuală de ordin general numai atunci când înseamnă o interdicţie a unei acţiuni, şi nu când ne îndeamnă să facem ceva. Legile despre ceea ce trebuie să

facă trebuie să i se dea spiritului neliber sub o formă absolut concretă. Mătură strada din faţa casei tale! Plăteşte impozitul în suma de ...‚ la percepţia X! etc. Formă conceptuală au legile care interzic o acţiune. Să nu furi! Să nu comiţi adulter! Dar şi aceste legi acţionează asupra spiritului neliber, tot printr-o aluzie la o reprezentare concretă, de exemplu, prin aluzia ce se face la o pedeapsă ime-diată, la chinurile conştiinţei, la osânda veşnică etc.
Când impulsul la acţiune este prezent sub o formă conceptuală de ordin ge-neral (spre exemplu: Fă bine semenului tău! Să trăieşti aşa încât să-ţi provoci cel mai mare bine!), omul trebuie să găsească mai întâi, în fiecare caz particular, reprezentarea concretă a acţiunii (raportarea noţiunii la un conţinut al percepţi-ei). La spiritul liber, pe care nu-l determină la acţiune nici exemplul şi nici tea-ma de pedeapsă, această transpunere a noţiunii în reprezentare este întotdeauna necesară.
La început, omul produce reprezentări concrete din suma ideilor sale cu aju-torul fanteziei. Prin urmare, facultatea de care are nevoie spiritul liber pentru a-şi realiza ideile, pentru a le traduce în faptă, este fantezia morală. Ea este izvorul acţiunilor pe care le întreprinde spiritul liber. De aceea, din punct de vedere mo-ral, propriu-zis productivi sunt numai oamenii cu fantezie morală. Simplii predi-catori  de  morală,  oamenii  care  enunţă  doar  reguli  morale,  fără  a  le  putea transforma în reprezentări concrete, sunt neproductivi din punct de vedere mo-ral. Ei se aseamănă criticilor care, logic, ştiu să explice cum trebuie făcută o operă de artă, dar ei înşişi nu sunt în stare nici de cel mai neînsemnat lucru.
Pentru a-şi realiza reprezentările, fantezia morală trebuie să intervină într-un anumit domeniu al percepţiilor. Acţiunea omului nu creează percepţii, ci trans-formă percepţiile deja existente, pentru a le da o nouă înfăţişare. Pentru a putea transforma un anumit obiect de percepţie, sau o sumă de asemenea obiecte, în conformitate cu o reprezentare morală, trebuie să fi conceput structura lăuntrică şi legile ce stau la temelia percepţiilor, adică modul de a acţiona de până atunci al lucrului pe care vrem să-l transformăm, ori căruia intenţionăm să-i dăm o no-uă formă şi întrebuinţare. Trebuie să găsim apoi modul în care pot fi transforma-te aceste legităţi în unele noi. Această parte a activităţii morale se întemeiază pe cunoaşterea lumii fenomenale cu care avem de-a face. Ea trebuie căutată, deci, într-o ramură a cunoaşterii ştiinţifice. Prin urmare, alături de facultatea ideilor morale1 şi de fantezia morală, acţiunea morală presupune putinţa de a transforma


1 Numai o gândire superficială ar putea vedea în întrebuinţarea cuvântului „facultate” (ca-pacitate) în acest loc şi în celelalte locuri ale acestei scrieri o revenire la doctrina vechii psiho-

lumea percepţiilor, fără a încălca legile după care se înlănţuie lucrurile în natură. Această facultate este tehnica morală. Ea poate fi învăţată, aşa cum se învaţă în general ştiinţa. De obicei, oamenilor le vine mai uşor a găsi noţiuni pentru lumea deja existentă, decât de a determina şi a produce din fantezie morală acţiunile viitoare. De aceea, este posibil ca oamenii lipsiţi de fantezie morală să primească reprezentările morale de la alţii şi să le imprime, cu îndemânare, realităţii. Se poate întâmpla şi invers, ca oamenii dotaţi cu fantezie morală să nu aibă înde-mânare tehnică şi să fie nevoiţi a se folosi de alţi oameni pentru a-şi realiza re-prezentările.
În măsura în care acţiunea morală implică o cunoaştere a obiectelor din câmpul nostru de acţiune, acţiunea noastră se bazează pe această cunoaştere. Ceea ce intră în considerare aici, sunt legile naturii, căci avem de-a face cu ştiin-ţele naturii, nu cu etica.
Fantezia morală şi facultatea de a elabora idei morale pot deveni obiect al ştiinţei abia după ce au fost produse de individ. Dar atunci ele nu mai reglemen-tează viaţa, ci au şi reglementat-o deja. Ele trebuie considerate ca fiind cauze active, la fel ca celelalte (scopuri sunt numai pentru subiect). Noi ne ocupăm de ele ca de o ştiinţă a naturii despre reprezentările morale.
Alături de aceasta nu poate exista o etică, drept ştiinţă normativă.
Unii au încercat să păstreze caracterul normativ al legilor morale, cel puţin în măsura în care au conceput etica în sensul dieteticei, care deduce reguli de ordin general din condiţiile de viaţă ale organismului, pentru ca, pe baza acestor reguli, să exercite apoi o influenţă deosebită asupra corpului (Paulsen50I, 51II, Sis-temul eticii). Această comparaţie este falsă, fiindcă viaţa noastră morală nu se poate compara cu viaţa organismului. Funcţiunile organismului există fără con-tribuţia noastră; legile acestuia există în lume ca ceva dat, prin urmare, le putem căuta şi, după ce le-am aflat, ne putem folosi de ele. Legile morale, însă, trebuie mai întâi create de noi. Noi nu ne putem folosi de ele înainte de a le fi creat. Greşeala se naşte pentru faptul că legile morale nu sunt întotdeauna create din nou, în fiecare moment în ceea ce priveşte conţinutul lor, ci se moştenesc. Cele preluate de la înaintaşi ne apar ca date, întocmai ca legile naturale ale organis-mului. Dar, generaţia de mai târziu nu are nici un drept de a le întrebuinţa ca pe regulile dietetice. Căci ele se referă la individ şi nu la exemplarul unei specii, ca legile naturii. În ceea ce priveşte organismul meu, eu sunt un astfel de exemplar


logii despre facultăţile sufleteşti. Făcând legătura cu cele spuse la pag. 62 ş.u. vom găsi sem-nificaţia exactă a acestui cuvânt.

al speciei, şi voi trăi în conformitate cu natura, dacă aplic în cazul meu aparte legile naturale ale speciei; dar, ca fiinţă morală sunt un individ şi am legile mele cu totul proprii1.
Părerea prezentată aici pare a fi în contradicţie cu acea teorie fundamentală a ştiinţelor naturii modeme, pe care o numim teoria evoluţionistă. Dar aceasta este numai o aparenţă. Prin evoluţie se înţelege naşterea reală a stărilor posterioare din stări anterioare, pe calea legilor naturii. În lumea organică, prin evoluţie se înţelege faptul că formele organice de mai târziu (mai perfecte) sunt descenden-ţii reali al unor forme anterioare (imperfecte) şi care s-au născut din cele dintâi pe o cale naturală. Propriu-zis, adepţii acestei teorii ar trebui să-şi reprezinte că a fost odată, pe Pământ, o epocă în care o fiinţă ar fi putut urmări cu ochii treptata naştere a reptilelor din amnioţii originari, dacă, pe acea vreme, ea ar fi putut asista la aşa ceva ca observator şi dacă ar fi fost dotată cu o viaţă corespunzător de lungă. Ei ar trebui să-şi mai reprezinte, în acelaşi fel, că cineva ar fi putut ob-serva naşterea sistemului solar din nebuloasa originară a lui Kant-Laplace, dacă s-ar fi putut menţine, de-a lungul vremurilor, într-un loc corespunzător din eterul cosmic. Aici nu ne mai oprim asupra faptului că, într-o astfel de reprezentare, atât existenţa amnioţilor, cât şi aceea a nebuloasei originare a lui Kant-Laplace ar trebui să ni le imaginăm altfel de cum o fac gânditorii materialişti. N-ar fi în-găduit, însă, nici unui teoretician evoluţionist să afirme că din noţiunea amnioţi-lor se poate naşte noţiunea reptilelor, cu toate particularităţile acestora, chiar dacă nu ar fi văzut niciodată o reptilă. Şi tot atât de puţin i-ar fi îngăduit cuiva să derive sistemul solar din noţiunea nebuloasei originare a lui Kant-Laplace, dacă ne imaginăm această noţiune a nebuloasei originare ca fiind determinată direct numai de percepţia nebuloasei originare. Cu alte cuvinte, teoreticienii evoluţio-nismului trebuie să afirme, dacă vor să gândească consecvent, că fazele poste-rioare de evoluţie rezultă în mod real din fazele anterioare, că atunci când ne este dată noţiunea de imperfect şi aceea de perfect putem pricepe legătura dintre ele; în nici un caz, însă, n-ar trebui să admită că noţiunea pe care am dobândit-o de-spre o stare anterioară este suficientă pentru a dezvolta din ea noţiunea unei stări ulterioare. De aici rezultă, pentru etician, că el poate pricepe legătura ce există


1 Când Paulsen51I, 52II (la pag. 15 din sus-amintita carte) zice: „Diferitele predispoziţii natu-rale şi condiţii ale vieţii pretind, alături de o diferită dietă trupească, şi o diferită dietă spiritua-lă-morală”, el se apropie mult de o cunoaştere justă, dar – cu toate acestea – nu atinge elementul decisiv al problemei. În măsura în care sunt individ nu am nevoie de nici o dietă. Dietetica este arta de a pune în concordanţă exemplarul particular cu legile generale naturale ale speciei. Dar ca individ eu nu sunt exemplar al speciei.

între noţiunile morale ulterioare şi noţiunile morale anterioare; dar nu pricepe cum chiar şi numai o singură idee morală nouă poate fi scoasă din cele anterioa-re. Ca fiinţă morală, individul îşi produce întregul său conţinut. Acest conţinut este pentru etician ceva dat, întocmai aşa cum reptilele sunt ceva dat pentru na-turalist. Reptilele au luat naştere din amnioţii originari; dar naturalistul nu poate scoate din noţiunea amnioţilor originari pe aceea a reptilelor. Ideile morale de mai târziu se dezvoltă din ideile anterioare. Dar eticianul nu poate scoate din noţiunile morale ale unei epoci anterioare de cultură pe acelea ale unei epoci posterioare. Confuzia se naşte prin faptul că, pentru naturalist, faptele sunt date, îi stau în faţă, iar el n-are decât să le examineze şi să le cunoască; în cazul acţiu-nilor morale însă, faptele trebuie mai întâi create de noi, şi numai după aceea le putem cunoaşte. În procesul de evoluţie al ordinii morale din lume săvârşim ce-ea ce săvârşeşte natura pe o treaptă inferioară: transformăm o realitate percepti-bilă.  Prin  urmare,  norma  etică  nu  poate  fi  cunoscută,  la  început,  aşa  cum cunoaştem o lege naturală, căci ea trebuie mai întâi creată. Abia după ce există poate deveni obiect al cunoaşterii.
Dar nu putem oare să măsurăm cele noi cu cele vechi? Oare nu este con-strâns fiecare om să compare cele produse pe calea fanteziei morale cu doctrina morală deja existentă? Pentru ceea ce trebuie să mi se reveleze ca produs moral, acest lucru este o absurditate tot atât de mare ca atunci. când am vrea să compa-răm o formă nouă a naturii cu una veche şi am zice: fiindcă reptilele nu se asea-mănă cu amnioţii, ele reprezintă o formă nejustificată (maladivă).
Prin urmare, individualismul etic nu se găseşte în contradicţie cu o teorie evoluţionistă just înţeleasă, ci este o consecinţă directă a acesteia. Arborele ge-nealogic al lui Haeckel, de la animalul originar şi până la om ca fiinţă organică, ar trebui să se continue, fără o întrerupere a legii sale naturale şi fără vreo între-rupere în evoluţia unitară, până la individ ca fiinţă, într-un anumit sens, morală. Nicăieri, însă, fiinţa unei specii anterioare nu poate fi derivată din fiinţa unei specii ulterioare. Dar, pe cât de adevărat este că ideile morale ale individului s-au născut, în mod evident, din acelea ale înaintaşilor, tot atât de adevărat este şi că individul rămâne steril din punct de vedere moral, dacă nu are el însuşi idei morale.
Acelaşi individualism etic pe care 1-am înfăţişat pe temeiul concepţiilor an-terioare s-ar putea deduce şi din teoria evoluţionistă. Concluzia ar fi aceeaşi; numai drumul pe care s-ar ajunge la această concluzie ar fi altul.
Naşterea unei idei etice, absolut noi, din fantezia morală înseamnă, pentru teoria evoluţionistă, un lucru tot atât de puţin miraculos ca naşterea unei noi spe-

cii animale dintr-o altă specie. Numai că această teorie, ca o concepţie monistă despre lume, trebuie să respingă, atât din viaţa morală cât şi din natură, orice influenţă dedusă numai, metafizică, şi care nu poate fi trăită pe plan ideal. Ea dă ascultare aceluiaşi principiu pe care îl urmează atunci când caută cauzele origi-nare  ale  noilor forme  organice  şi nu  apelează  la  intervenţia  unei fiinţe  ex-tra-universale,  care  ar  chema  la  existenţă  fiecare  specie,  după  o  nouă  idee creatoare, cu ajutorul unei puteri supranaturale. Aşa după cum, pentru explicarea vietăţilor, monismul nu se poate folosi de idei creatoare supranaturale, el nu poa-te atribui ordinea morală a lumii unor cauze ce se găsesc în afara lumii care poa-te fi trăită. Monismul nu poate considera esenţa unei voinţe ca voinţă morală epuizată, prin faptul că această voinţă duce la o influenţă continuă supranaturală asupra vieţii morale (cârmuire divină universală exterioară), sau la o revelaţie deosebită temporală (darea celor zece porunci), sau la apariţia lui Dumnezeu pe Pământ (Christos). Cele ce au loc prin toate acestea în oameni şi prin oameni reprezintă o realitate morală abia atunci când ele sunt însuşite de individ, prin trăire proprie. Procesele morale sunt, pentru monism, produse universale, ca tot ce există, şi cauzele lor trebuie căutate în Univers, respectiv, pentru că omul este purtătorul moralităţii, ele trebuie căutate în om.
Individualismul  etic  este  deci  încoronarea  sistemului  pe  care  Darwin  şi Haeckel l-au elaborat în domeniul ştiinţelor naturii. El este un evoluţionism spi-ritualizat, aplicat vieţii morale.
Cel ce limitează dinainte, în mod arbitrar şi strâmt, noţiunea naturalului, poate uşor să ajungă acolo încât să nu găsească în ea spaţiu pentru acţiunea libe-ră a individului. Evoluţionismul consecvent nu poate cădea într-o astfel de limi-tare. El nu poate admite că evoluţia naturală se încheie la maimuţă şi să atribuie omului o origine „supranaturală”. Căutând strămoşii naturali al omului, el trebu-ie să caute în natură şi spiritul. Nu se poate opri nici la funcţiunile organice ale omului, şi să le considere naturale numai pe acestea, ci trebuie să vadă şi în viaţa morală şi liberă o continuare spirituală a vieţii organice.
Teoreticianul evoluţionist, potrivit concepţiei sale fundamentale, poate doar afirma că o acţiune morală actuală izvorăşte din alte genuri de fenomene univer-sale; caracterizarea acestei acţiuni morale, cu alte cuvinte determinarea acesteia ca acţiune liberă, trebuie să o lase pe seama observării nemijlocite a acţiunii. El se mulţumeşte să afirme că oamenii au evoluat din înaintaşi care încă nu erau oameni. Modul cum sunt oamenii alcătuiţi trebuie constatat prin observarea acestei alcătuiri. Rezultatele acestei observaţii nu pot ajunge în contradicţie cu o istorie a evoluţiei văzută just. Numai afirmaţia că acestea sunt rezultate care ex-

clud o ordine naturală a lumii, n-ar putea fi adusă în concordanţă cu sensul mai nou al ştiinţelor naturii1.
De o ştiinţă a naturii, care se înţelege pe sine însăşi, individualismul etic nu are de ce să se teamă: observaţia ne arată cum caracteristica formei desăvârşite a acţiunii omeneşti este libertatea. Libertatea trebuie atribuită voinţei omeneşti în măsura în care această voinţă realizează intuiţii pur ideale. Căci intuiţiile nu sunt rezultatul unei necesităţi ce acţionează asupra lor din afară, ci ele constituie o realitate ce există prin ea însăşi. Dacă omul găseşte că o acţiune a sa este o copie a unei astfel de intuiţii ideale, o simte ca acţiune liberă. În această caracteristică a acţiunii rezidă libertatea.
Cum stau acum lucrurile, din acest punct de vedere, cu amintita (pag. 17) deosebire dintre cele două fraze: „A fi liber înseamnă a putea face ceea ce vrei”,
şi „adevăratul sens al dogmei despre liberul arbitru este a putea sau a nu putea dori ceva după bunul plac?” Hamerling52I, 53II  îşi întemeia concepţia sa despre
liberul arbitru tocmai pe această deosebire, considerând-o pe cea dintâi justă, iar pe cea de a doua o tautologie absurdă. El spune: „Eu pot face ceea ce vreau”. Dar a zice: „Eu pot voi ceea ce vreau”, este pură tautologie. A face, cu alte cu-vinte, a putea transpune în faptă ceea ce vreau, ceea ce mi-am propus ca idee a faptei mele, depinde de împrejurări exterioare şi de îndemânarea mea tehnică (comp. pag. 123 ş.u.). A fi liber înseamnă a putea determina din tine însuţi re-prezentările (motivele de acţiune) ce stau la temelia acţiunii tale, cu ajutorul fan-teziei morale. Libertatea este imposibilă când reprezentările mele morale sunt determinate de ceva din afara mea (de un proces mecanic sau de un Dumnezeu presupus şi extra-universal). Prin urmare, eu sunt liber numai atunci când produc eu însumi aceste reprezentări şi nu atunci când pot executa motive de acţiune pe care le-a pus în mine o altă fiinţă. O fiinţă liberă este aceea care poate voi ceea ce consideră ea însăşi că este just. Cel ce face altceva decât ceea ce vrea, trebuie călăuzit spre acest altceva prin motive ce nu se află în el. Un astfel de om acţio-nează neliber. Prin urmare, a putea voi după bunul plac, ceea ce considerăm just sau nejust, înseamnă a putea fi, după plac, liber sau neliber. Natural, acest lucru este tot atât de absurd, cât de absurd este a vedea libertatea în facultatea de a putea face ceea ce trebuie să voim. Acest lucru îl afirmă însă Hamerling, când spune: „Este absolut adevărat că voinţa este determinată întotdeauna de motive

1 Faptul că indicăm gândurile (ideile etice) drept obiecte ale observaţiei este deplin justifi-cat. Căci, chiar dacă formaţiunile gândirii nu intră în decursul activităţii gânditoare în câmpul de observaţie, ele pot deveni după aceea obiecte ale observaţiei. Şi pe această cale am dobân-dit caracteristica acţiunii noastre.

de acţiune, dar este absurd a se spune că, din această cauză, omul ar fi neliber; căci nu putem dori şi nici nu ne putem imagina, pe seama omului, o libertate mai mare decât aceea de a se realiza pe măsura puterilor şi hotărârilor sale”. Cu toate acestea, omul poate dori o libertate mai mare, şi abia aceasta este adevărata li-bertate: libertatea de a-şi determina singur motivele voinţei sale.
Să facem abstracţie de săvârşirea acţiunilor pe care le vrea; la acestea, de ce-le mai multe ori, omul se lasă determinat. Dar, a îngădui să i se prescrie ceea ce trebuie să facă, cu alte cuvinte a voi ceea ce altul, şi nu el, consideră ca just, este un lucru pe care omul îl poate accepta numai în măsura în care el nu se simte liber.
Forţe din afara mea mă pot împiedica să fac ceea ce vreau. În acest caz, ele mă condamnă, pur şi simplu, la inactivitate sau la nelibertate. Libertatea mea este prejudiciată abia atunci când ele îmi înrobesc spiritul, când îmi alungă din conştienţă motivele mele de acţiune pentru a le înlocui cu ale lor. De aceea, bise-rica nu se îndreaptă numai împotriva faptelor, ci, mai ales, împotriva gândurilor necurate, cu alte cuvinte, împotriva motivelor de acţiune. Ea mă face neliber când consideră că motivele de acţiune pe care ea nu le recunoaşte sunt necurate. O biserică sau o altă comunitate devin un izvor de nelibertate, atunci când preo-ţii sau învăţătorii acestora se fac stăpânii conştiinţelor omeneşti, cu alte cuvinte, când credincioşii trebuie să primească motivele acţiunilor de la ei (la spoveda-nie, de exemplu).



Adaos la noua ediţie (1918). În aceste expuneri asupra voinţei omeneşti am arătat ce trăiri poate avea omul în legătură cu acţiunile sale, pentru ca prin aceste trăiri să ajungă la conştienţa: voinţa mea este liberă. Este deosebit de important ca dreptul de a considera voinţa liberă, să-l dobândim din trăire: în voinţă se rea-lizează o intuiţie ideală. Aceasta poate fi numai un rezultat al observaţiei; al unei observaţii care se îndreaptă spre o voinţă omenească ce se găseşte angajată într-un curent de evoluţie a cărei ţintă este de a ajunge la o voinţă purtată de in-tuiţii pur ideale. Această facultate a voinţei poate fi dobândită, fiindcă în intuiţia ideală acţionează numai fiinţa proprie şi de sine stătătoare a acesteia. Dacă o astfel de intuiţie este prezentă în conştienţa omenească, ea nu s-a născut dintr-un fenomen al organismului (vezi pag. 93 ş.u.), ci prin aceea că activitatea organică s-a retras, pentru a face loc unei activităţi ideale. Când voinţa este copia unei intuiţii, activitatea organică s-a retras din această voinţă. Voinţa a devenit liberă.

Această libertate a voinţei poate fi trecută cu vederea numai de cel ce nu este în stare să-şi dea seama că libera voinţă constă din faptul că elementul intuitiv pa-ralizează mai întâi, înlătură activitatea necesară a organismului omenesc, şi pune în locul ei activitatea spirituală a unei voinţe străbătute de idee. Numai cel ce nu este în stare să observe această dualitate a unei voinţe libere poate crede că orice voinţă este neliberă. Cel ce poate observa acest lucru ajunge să-şi dea seama că omul este neliber în măsura în care nu poate duce până la capăt procesul de înlă-turare a activităţii organice; dar că această nelibertate tinde spre libertate şi că această libertate nu este deloc un ideal abstract, ci o forţă diriguitoare ce se află în însăşi fiinţa omenească. Omul este liber în măsura în care poate realiza în vo-inţa sa dispoziţia sufletească ce trăieşte în el când este conştient de formarea in-tuiţiilor pur ideale (spirituale).

XIII VALOAREA VIEII


(PESIMISM ŞI OPTIMISM)


Problema finalităţii sau a determinării vieţii (compară pag. 117 ş.u.) se gă-seşte într-o strânsă legătură cu problema valorii vieţii. În această privinţă întâl-nim două concepţii opuse, având între ele nesfârşite încercări de conciliere. Reprezentanţii uneia dintre aceste două concepţii susţin că lumea este atât de bună încât nici nu ne putem imagina una mai bună. A trăi şi a acţiona în această lume este un bun de nepreţuit. Tot ceea ce întâlnim şi se desfăşoară în ea ni se înfăţişează ca o colaborare armonioasă, utilă şi demnă de toată admiraţia. Chiar ceea ce, în aparenţă, ne întâmpină ca rău şi necaz poate fi considerat, dintr-un punct de vedere mai înalt, ca bine, căci răul reprezintă un contrast binefăcător al binelui. Pe acesta din urmă îl putem mult mai mult aprecia ca atare, când iese în evidenţă alături de rău. De altminteri, răul nici nu este ceva într-adevăr real; el este numai un grad mai redus al binelui. Răul este absenţa binelui, nu ceva ce are o însemnătate în sine.
Susţinătorii celeilalte păreri afirmă că viaţa este plină de chinuri şi suferinţe, neplăcerea precumpăneşte pretutindeni plăcerea, durerea precumpăneşte bucu-ria. Existenţa este o povară, şi nonexistenţa ar fi de preferat întotdeauna existen-ţei.
Ca principali reprezentanţi al primei concepţii, al optimismului, trebuie con-sideraţi Shaftesbury şi Leibniz53I, 54II, iar ca reprezentanţi de frunte al celei de-a doua concepţii, ai pesimismului, trebuie consideraţi Schopenhauer şi Eduard von Hartmann.
Leibniz crede că lumea este cea mai bună. Una mai bună este cu neputinţă. Căci Dumnezeu este bun şi înţelept. Un Dumnezeu bun vrea să creeze cea mai bună lume. Un Dumnezeu înţelept ştie care este lumea cea mai bună. El este în stare a deosebi această lume bună de toate celelalte lumi posibile, mai rele. Nu-mai un Dumnezeu rău sau neînţelept ar putea crea o lume mai rea decât cea mai bună dintre lumi.

Plecând de la acest punct de vedere, este uşor a arăta direcţia pe care trebuie să o ia acţiunea omenească, pentru a-şi aduce contribuţia la cel mai mare bine al lumii. Omul n-are decât să afle voia lui Dumnezeu şi să se comporte conform ei. Dacă află intenţiile pe care Dumnezeu le are cu lumea şi cu neamul omenesc, va fi în stare să se poarte şi să facă ceea ce este corect. El se va simţi fericit să poată adăuga celorlalte lucruri bune binele făcut de el. Prin urmare, din punct de vede-re optimist, viaţa merită să fie trăită. Ea trebuie să ne dea un impuls de a partici-pa în mod activ la ea.
Altfel îşi reprezintă lucrurile Schopenhauer. El nu-şi imaginează temelia lumilor ca o fiinţă preaînţeleaptă şi preabună, ci ca o pornire, ca o voinţă oarbă. Caracteristica fundamentală a oricărei voinţe este o năzuinţă veşnică, o neînceta-tă tânjire după satisfacţii care, cu toate acestea, nu pot fi atinse niciodată. Căci, de îndată ce un ţel a fost atins, se naşte o nouă necesitate, ş.a.m.d. Satisfacţia nu poate avea decât o durată foarte mică. Întreg restul vieţii noastre constă dintr-o dorinţă neîmplinită, adică din nemulţumire, suferinţă. Dacă în cele din urmă do-rinţa oarbă încetează, viaţa pierde orice conţinut. Existenţa noastră se umple de o plictiseală fără margini. De aceea, este relativ bine a înăbuşi dorinţele şi necesi-tăţile din noi, a sugruma voinţa. Pesimismul schopenhauerian duce la inactivita-te, ţelul său moral este lenea universală.
Cu totul altfel caută Hartmann să fundamenteze pesimismul şi să-l pună în slujba eticii. Dând ascultare unor tendinţe preferate ale vremii noastre, Hartmann caută să-şi întemeieze concepţia despre viaţă pe experienţă. Din observarea vie-ţii, el vrea să stabilească dacă în lume predomină plăcerea sau neplăcerea. El trece în revistă, cu raţiunea, tot ceea ce omul numeşte fericire şi bine, pentru a arăta că la o examinare mai precisă, aşa-zisa satisfacţie se dovedeşte a fi numai iluzie. Este o iluzie să credem că sănătatea, tinereţea, libertatea, existenţa îmbel-şugată, iubirea (plăceri sexuale), mila, prietenia şi viaţa familială, sentimentul onoarei, onoarea, faima, dominaţia, viaţa religioasă, preocuparea ştiinţifică şi artistică, speranţa în viaţa de dincolo, participarea la progresul cultural – sunt izvoare de fericire şi satisfacţie. O examinare lucidă constată că fiecare plăcere aduce în lume mult mai mult rău şi suferinţă decât fericire. Indispoziţia de după chef este întotdeauna mai mare decât dispoziţia chefului. Neplăcerea predomină peste tot în lume. Nici un om, nici cel ce e relativ cel mai fericit, întrebat fiind, n-ar vrea să parcurgă a doua oară această viaţă nenorocită. Dar fiindcă Hartmann nu tăgăduieşte prezenţa în lume a unui principiu ideal (al înţelepciunii) ci, dim-potrivă, îl atribuie aceeaşi justificare ca şi pornirii (voinţei) oarbe, el poate atri-bui Fiinţei originare a acestui principiu crearea lumii numai făcând ca durerea

lumii să se reverse într-o înţeleaptă Finalitate cosmică. Durerea fiinţei universale nu este însă decât însăşi durerea lui Dumnezeu, căci viaţa lumii, în totalitatea ei, este identică cu viaţa lui Dumnezeu. Dar o fiinţă preaînţeleaptă nu-şi poate ve-dea ţelul decât în eliberarea de suferinţă şi, deoarece întreaga existenţă nu este decât suferinţă, trebuie să-şi vadă scopul în eliberarea de existenţă. Scopul crea-ţiunii cosmice este de a transpune existenţa într-o non-existenţă cu mult mai bu-nă. Procesul universal este o luptă continuă împotriva durerii lui Dumnezeu, care se termină, în cele din urmă, prin nimicirea întregii existenţe. Prin urmare, viaţa morală a omului constă din participarea acestuia la nimicirea existenţei. Dumnezeu a creat lumea pentru ca, prin ea, să se elibereze de durerea sa nemăr-ginită. Această lume „trebuie considerată, aşa zicând, ca o erupţie usturătoare pe trupul Absolutului”, prin care forţa lui inconştientă de tămăduire se eliberează de o boală lăuntrică. Ea mai poate fi considerată „şi ca un emplastru dureros, pe care Unul Dumnezeu şi-l aplică singur pentru ca, deocamdată, durerea interioară să se îndrepte în afară, iar apoi să o poată alunga cu totul”. Oamenii sunt părţi constitutive ale lumii. În ei suferă Dumnezeu. El i-a creat pentru a-şi fărâmiţa nemărginita Sa durere. Durerea pe care o îndură fiecare dintre noi este numai o picătură din marea cea mare a durerii lui Dumnezeu (Hartmann54I, 55II, Fenome-nologia conştienţei morale, pag. 866 ş.u.).
Omul trebuie să se pătrundă de cunoaşterea faptului că este o nebunie să fu-gă după satisfacţii individuale (egoismul), şi că singura misiune de care trebuie să se lase călăuzit este de a se dărui, într-o renunţare dezinteresată, procesului cosmic de mântuire a lui Dumnezeu. Pesimismul lui Hartmann, în opoziţie cu acela al lui Schopenhauer, ne duce la o activitate dezinteresată pentru o misiune sublimă.
Dar cum stau lucrurile în ceea ce priveşte fundamentarea pe experienţă a acestei concepţii?
Strădania după satisfacţie, înseamnă o depăşire a conţinutului vieţii de către activitatea vitală. O fiinţă este flămândă, cu alte cuvinte caută să se sature, atunci când funcţiunile sale organice caută, în scopul continuităţii lor, o procurare a unul nou conţinut de viaţă, sub forma unor alimente. Strădania după onoare re-zidă în faptul că omul atribuie valoare faptelor sale personale abia atunci când recunoaşterea acestora vine din afară. Strădania după cunoaştere se naşte când omul constată că lumii – pe care o vede, o aude etc. – îi lipseşte ceva, atât timp cât nu o înţelege. Împlinirea strădaniei produce în individul care o nutreşte plă-cere; nesatisfacerea ei produce neplăcere. Aici este important a observa că plăce-rea sau neplăcerea depind abia de împlinirea sau neîmplinirea strădaniilor mele.

Strădania, ea însăşi, nu poate fi considerată, în nici un caz, neplăcere. Prin urma-re, dacă eu constat că în momentul împlinirii unei strădanii locul ei este ocupat numaidecât de o strădanie nouă, nu-mi este îngăduit a spune că plăcerea a dat naştere neplăcerii, fiindcă gustarea unei plăceri produce întotdeauna în mine do-rinţa ca acea plăcere să se repete, sau produce dorinţa după o plăcere nouă. Abia când această poftă se loveşte de imposibilitatea de a fi împlinită, pot vorbi de neplăcere. Chiar atunci când o plăcere produce în mine cerinţa după o plăcere mai mare sau mai rafinată, voi putea vorbi despre o neplăcere produsă de prima plăcere, abia din momentul în care constat că îmi lipseşte posibilitatea de a trăi o plăcere mai mare sau mai rafinată. Plăcerea poate fi considerată izvor al durerii, numai când neplăcerea apare ca o consecinţă firească a plăcerii, de pildă, în ca-zul plăcerilor sexuale ale femeii, care sunt urmate de durerile naşterii şi de oste-neala creşterii copiilor. Dacă strădania ca atare ar trezi în om neplăcere, fiecare înlăturare a dorinţelor ar trebui să fie însoţită de plăcere. Dar lucrurile se prezin-tă tocmai invers. Absenţa strădaniilor din conţinutul vieţii noastre are drept con-secinţă plictiseala, care este legată de neplăcere. Dar fiindcă, în mod firesc, strădania poate dura mult până să-şi găsească împlinire, şi deocamdată omul se declară mulţumit de speranţa împlinirii acestei strădanii, trebuie să recunoaştem că neplăcerea nu are nimic de a face cu strădania ca atare, ci că ea depinde nu-mai de neîmplinirea acesteia. Prin urmare, Schopenhauer nu are în nici un caz dreptate când consideră pofta sau strădania (voinţa) în sine ca izvor al durerii.
De fapt, lucrurile stau tocmai invers. Strădania (pofta) în sine produce bucu-rie. Cine nu cunoaşte plăcerea pe care ne-o procură speranţa atingerii unui ţel îndepărtat, dar pe care îl dorim cu tărie? Această bucurie este însoţitoarea mun-cii, de al cărei rod vom avea parte abia în viitor. Ea este cu totul independentă de atingerea scopului. După ce scopul a fost atins, la bucuria strădaniei se adaugă, drept ceva nou, bucuria împlinirii. Dar cineva ar putea spune că la neplăcerea cauzată de neatingerea scopului se mai adăugă şi neplăcerea speranţelor neîm-plinite, a dezamăgirii şi că, în cele din urmă, neplăcerea provocată de neîmplini-rea  scopului  este  mai  mare  decât  plăcerea  pe  care  am  avea-o  de  pe  urma eventualei împliniri a acestui scop. Acestuia trebuie să-i răspundem că se poate întâmpla şi invers: privind retrospectiv asupra plăcerii din perioada dorinţelor încă neîmplinite, din perioada speranţelor, neplăcerea pricinuită de neîmplinire se va potoli. Cel care, constatând o neizbândă, zice: am făcut tot ce mi-a fost cu putinţă!, oferă tocmai prin ceea ce spune o dovadă pentru această afirmaţie. Sen-timentul aducător de linişte şi fericire, de a fi făcut tot ce ţi-a fost cu putinţă, du-pă cea mai bună pricepere a ta îl trec cu vederea toţi cei ce afirmă că fiecare

dorinţă neîmplinită înseamnă nu numai o zădărnicire a bucuriei ce ţi-o procură împlinirea, ci şi nimicirea plăcerii ce se leagă de dorinţă.
Împlinirea unei dorinţe trezeşte plăcere, iar neîmplinirea unei asemenea do-rinţe trezeşte neplăcere. Cu toate acestea, nu ne este îngăduit a conchide că plă-cerea  înseamnă  împlinirea  unei  dorinţe  şi  neplăcerea  neîmplinirea  ei.  Atât plăcerea cât şi neplăcerea se pot ivi într-o fiinţă şi fără a fi consecinţa unei dorin-ţe. Boala este o neplăcere căreia nu-i premerge nici o dorinţă. Cel ce ar vrea să afirme că boala ar fi o dorinţă nesatisfăcută după sănătate, ar comite greşeala că ar considera dorinţa firească şi de care nu este conştient – aceea de a nu se îm-bolnăvi – drept o dorinţă pozitivă. Când cineva moşteneşte o avere de la o rudă bogată, despre a cărei existenţă nu ştia nimic, el se bucură, fără ca acestei bucu-rii să-i fi premers o dorinţă.
Prin urmare, cel ce vrea să cerceteze contul plăcerii şi al neplăcerii pentru a afla de care parte apare excedentul, trebuie să înscrie pe o parte a contului: plă-cerea legată de dorinţă, de ceea ce provine din împlinirea dorinţei şi plăcerea ce ni se împărtăşeşte fără a fi dorită. Pe cealaltă parte a contului va trebui să înscri-em: neplăcerea produsă de plictiseală, cea produsă de strădania neîmplinită şi, în sfârşit, neplăcerea pe care o avem fără dorinţa noastră. De ultima categorie apar-ţine şi neplăcerea pe care ne-o pricinuieşte o muncă impusă şi pe care nu noi am ales-o.
Acum se naşte întrebarea: care este mijlocul just de a face bilanţul acestui debit şi credit? Eduard von Hartmann este de părere că acest mijloc ni-l oferă raţiunea critică. El spune (Filosofia Inconştientului55I,  56II, ed. 7, vol. II, pag. 290): „Durerea şi plăcerea există numai în măsura în care sunt simţite”. De aici rezultă că pentru plăcere nu există alt criteriu decât cel subiectiv al sentimentu-lui. Trebuie să simt dacă suma sentimentelor mele de neplăcere, comparată cu aceea a sentimentelor mele de plăcere, înseamnă un excedent de bucurie sau de durere. Fără a ţine seama de această concluzie, Hartmann afirmă: „Dacă... valoa-rea vieţii unei fiinţe poate fi evaluată numai după propriile sale criterii subiective, nu vrem să spunem că fiecare fiinţă face suma algebrică justă a afecţiunilor vieţii sale, sau, cu alte cuvinte, că judecata sa globală asupra propriei sale vieţi ar fi o judecată justă în ceea ce priveşte trăirile sale subiective”. Prin aceasta, judecata raţională asupra sentimentului este din nou ridicată la rangul de apreciator de va-lori1.


1  Cel ce vrea să calculeze dacă suma totală a plăcerii depăşeşte pe aceea a neplăcerii, sau invers, nu îşi dă seama că face o socoteală pe care nimeni nu o trăieşte. Sentimentul nu calcu-

Cel ce se alătură, mai mult sau mai puţin, concepţiilor unor gânditori ca Eduard von Hartmann, îşi închipuie că, pentru a ajunge la o justă apreciere a vieţii, trebuie să înlăture din calea sa factorii care falsifică judecata noastră de-spre bilanţul plăcerii şi al neplăcerii. El caută să ajungă la acest lucru în două feluri, în primul rând, făcând dovada că dorinţele noastre (pornirile, voinţa) tul-bură judecata trează, chemată să aprecieze valoarea sentimentelor. Astfel, de exemplu, când ar trebui să spunem că plăcerea sexuală este un izvor al răului, ne induce în eroare împrejurarea că puterea instinctului sexual din noi este atât de mare încât face să ne nălucim o plăcere ce nu există în măsura în care ne-o în-chipuim. Noi vrem să gustăm plăcerea şi de aceea nu recunoaştem că această plăcere este un izvor de suferinţă. În al doilea rând, supunând sentimentele unei critici, căutând a face dovada că obiectele de care se leagă sentimentele nu sunt, în faţă cunoaşterii raţionale, decât iluzii, şi că aceste obiecte vor dispare de în-dată ce inteligenţa noastră, mereu crescândă, îşi dă seama de natura lor iluzo-rie.
El îşi poate reprezenta lucrurile în felul următor. Dacă un ambiţios vrea să ştie care dintre cele două elemente, plăcerea şi neplăcerea, au predominat în via-ţa lui de până atunci, trebuie să se elibereze, în examinarea sa, de două izvoare de greşeală. Fiind ambiţios, aceasta trăsătură fundamentală a caracterului său îl va face să vadă bucuria ce i-o oferă aprecierea muncii sale, printr-o lentilă mări-toare, iar supărările provenite din depreciere, printr-o lentilă care micşorează. În momentul în care s-a produs deprecierea, el a simţit supărare, tocmai fiindcă este ambiţios. În amintire, supărarea apare mai îndulcită, până când bucuria ce i-o procură succesul, pentru care este atât de sensibil, se imprimă cu atât mai adânc. Faptul că lucrurile stau aşa este o adevărată binefacere pentru ambiţios. Amăgi-rea micşorează sentimentul său de neplăcere din momentul auto-observării. Şi cu toate acestea, judecata sa este falsă. Căci el a trebuit să îndure, în toată aspri-mea lor, suferinţele peste care i se aşterne acum un văl, iar în contabilitatea vieţii sale înregistrează o poziţie falsă. Pentru a ajunge la o judecată justă, ambiţiosul ar trebui să se debaraseze de ambiţia sa, pentru timpul în care se observă. El ar trebui să-şi observe viaţa de până atunci, fără ca privirea sa spirituală să fie de-formată de ochelari. Astfel, el se aseamănă comerciantului care, la încheierea socotelilor, trece pe partea veniturilor şi zelul său comercial.



lează, iar pentru adevărata preţuire a vieţii are importanţă trăirea reală, nu rezultatul unei so-coteli născocite.

Dar adeptul acestor concepţii poate merge şi mai departe. El poate spune: ambiţiosul va ajunge să-şi dea seama că laudele după care aleargă sunt un lucru fără valoare. Va ajunge singur, sau cu ajutorul altora, să înţeleagă că un om cu-minte nu dă nici o importanţă laudelor ce i se aduc de către oameni, căci „în toa-te lucrurile care nu sunt probleme vitale ale evoluţiei, sau care n-au fost încă rezolvate integral de ştiinţă” se poate jura întotdeauna, că „nu majoritatea, ci minoritatea are dreptate”. „După o astfel de judecată se iau toţi cei ce fac din ambiţie o stea conducătoare a vieţii lor”. (Filosofia inconştientului, vol. II, pag. 332). Când îşi spune toate acestea, ambiţiosul trebuie să considere ca iluzie tot ceea ce ambiţia sa i-a înfăţişat ca realitate, prin urmare şi sentimentele ce se lea-gă de iluzia corespunzătoare ambiţiei sale. Pentru acest motiv, am putea spune: din contul care ţine socoteala valorilor vieţii trebuie să ştergem sentimentele de plăcere ce rezultă din iluzii. Ceea ce rămâne apoi ar reprezenta suma plăcerilor neiluzorii ale vieţii şi aceasta ar fi, faţă de suma neplăcerilor, atât de mică încât viaţa nu ne-ar mai oferi nici o bucurie, iar non-existenţa ar fi de preferat existen-ţei.
Dar, deşi este absolut evident că iluzia provocată prin amestecul ambiţiei în întocmirea bilanţului plăcerilor, duce la un rezultat fals, cele spuse despre cu-noaşterea caracterului iluzoriu al obiectelor de plăcere trebuie, cu toate acestea, combătute. O eliminare din bilanţul plăcerilor vieţii a tuturor sentimentelor de plăcere ce se leagă de iluzii, reale ori pretinse, ar falsifica de-a dreptul acest bi-lanţ. Căci ambiţiosul a avut în mod real bucuria ce i-au provocat-o laudele mul-ţimii,  absolut  indiferent  dacă,  mai  târziu,  el  singur,  sau  un  altul,  ajunge  a recunoaşte caracterul iluzoriu al acestor laude. Prin aceasta senzaţia de plăcere pe care omul a încercat-o nu se micşorează cu nimic. Scoaterea acestor senti-mente „iluzorii” din bilanţul vieţii nu rectifică judecata noastră despre sentimen-te, ci suprimă din viaţă sentimentele pe care, în mod real, le-am avut.
Şi de ce trebuie excluse aceste sentimente? Cel ce le are, aceluia ele îi pro-cură plăcere; cel ce le învinge va avea parte, datorită acestei învingeri (nu datori-tă unui sentiment de înfumurare: cine e ca mine! ci datorită izvoarelor obiective de plăcere ce se află în învingere) de o plăcere, fireşte, mai spirituală, dar, de aceea, nu mai puţin valoroasă. Când se radiază sentimente din bilanţul plăcerilor, pe mo-tiv că aceste sentimente se leagă de obiecte ce se dovedesc a fi iluzii, valoarea vieţii nu mai depinde de cantitatea plăcerii, ci de calitatea ei, iar aceasta de valoarea lucrurilor care prilejuiesc plăcerea. Dar, dacă vreau să determin valoarea vieţii numai după cantitatea plăcerii sau a neplăcerii pe care aceasta mi-o produce, nu-mi este îngăduit să recurg la alţi factori, la factori presupuşi, şi doar cu ajuto-

rul lor să determin apoi valoarea plăcerii sau a neplăcerii. Când spun: vreau să compar cantitatea de plăcere cu cantitatea de neplăcere si să văd care este mai mare, trebuie să ţin seama şi de cuantumul real al plăcerii şi al neplăcerii, făcând cu totul abstracţie de faptul dacă la temelia lor stă sau nu o iluzie. Cel ce atribuie unei plăceri ce se întemeiază pe iluzie o valoare mai redusă decât aceea pe care o atribuie unei plăceri justificată de către raţiune, acela face dependentă valoarea vieţii şi de alţi factori decât acela pe care îl numim plăcere.
Cel ce atribuie plăcerii o valoare mai mică, fiindcă se leagă de un obiect trecător, se aseamănă fabricantului de jucării, care înscrie în registrele fabricii sale numai un sfert din totalul profitului pentru motivul că, în fabrica lui, se produc obiecte ce servesc copiilor pentru nimicuri.
Când este vorba să comparăm o cantitate de plăcere cu o cantitate de neplă-cere, trebuie să facem totală abstracţie de caracterul iluzoriu al obiectului anumi-tor plăceri.
Calea recomandată de Hartmann: examinarea raţională a cantităţii de plăcere şi neplăcere ce ne-o oferă viaţa, ne-a dus, până acum, atât de departe, încât ştim cum trebuie făcut calculul, ştim ce trebuie să introducem pe o parte a contului şi ce trebuie să introducem pe cealaltă parte. Dar cum trebuie încheiate acum aceste calcule? Este raţiunea în stare să facă şi bilanţul?
Comerciantul a făcut o greşeală de calcul în contabilitatea sa, atunci când venitul calculat nu se acoperă cu totalitatea bunurilor consumate de întreprinde-re, plus totalitatea bunurilor ce au mai rămas de consumat. Fără îndoială că şi filosoful a făcut o greşeală în judecata sa, atunci când nu poate dovedi că surplu-sul de plăcere, sau de neplăcere, născocit, există de fapt şi în suflet.
Deocamdată nu vreau să controlez calculul ce şi-l fac pesimiştii care se spri-jină pe examinarea raţională a lumii; dar cel ce este pus în situaţia de a hotărî dacă această afacere, viaţa, merită sau nu a fi continuată, trebuie să afle mai întâi unde se ascunde surplusul de neplăcere calculat de aceşti filosofi.
Aici am atins punctul în care raţiunea nu este în stare să determine, ea singu-ră, surplusul de plăcere sau neplăcere, ci în care raţiunea trebuie să ne arate acest surplus în viaţă, ca percepţie. Noţiunea, ea singură, nu oferă omului realitatea. Omul poate atinge realitatea numai prin întrepătrunderea dintre noţiune şi per-cepţie (şi sentimentul este percepţie), întrepătrundere mijlocită de gândire (com-pară pag. 57 ş.u.). Comerciantul, de asemenea, va renunţa la comerţul său numai după ce pierderile ce rezultă din scripte sunt confirmate şi de realitate. Dacă rea-litatea nu confirmă scriptele, contabilul este invitat să-şi revizuiască calculele. Exact în acelaşi fel va proceda şi omul, când filosoful vrea să-i facă acestuia do-

vada că neplăcerea este cu mult mai mare decât plăcerea, iar el simte contrarul, îi va răspunde: tu te-ai înşelat în calculul tău, fă-l încă o dată. Dar dacă la un moment dat o întreprindere comercială are pierderi atât de mari încât nici un credit n-ar ajunge pentru a-i satisface pe creditori, falimentul are loc chiar şi atunci când comerciantul evită să dobândească o claritate, prin ţinerea de regis-tre, despre situaţia afacerilor sale. Tot aşa, atunci când, într-o anumită epocă a vieţii unui om, cantitatea neplăcerilor sale ar fi atât de mare încât nici o speranţă (credit) într-o plăcere viitoare nu-l mai poate ajuta să treacă peste durere, fali-mentul vieţii este iminent.
Dar, cu toate acestea, numărul sinucigaşilor este relativ neînsemnat faţă de mulţimea celor care continuă curajoşi să trăiască. Numărul celor ce renunţă la viaţă din cauza neplăcerii este foarte redus. Ce rezultă de aici? De aici rezultă: sau nu avem dreptul de a spune că suma neplăcerii este mai mare decât aceea a plăcerii, sau că, a ne continua sau nu viaţa, este un lucru ce nu depinde de canti-tatea plăcerii sau a neplăcerii.
Pe o cale cu totul particulară, pesimismul lui Eduard v. Hartmann ajunge să declare că viaţa este fără valoare, fiindcă în ea predomină durerea şi, cu toate acestea, el ajunge să susţină că este necesar a o parcurge. Această necesitate se datorează faptului că amintita (pag. 131) finalitate a lumii poate fi atinsă numai printr-o muncă neîncetată, pe care omul o depune cu toată abnegaţia. Dar, câtă vreme oamenii se mai lasă conduşi de dorinţele lor egoiste, sunt incapabili de o astfel de muncă dezinteresată. Ei se dedică adevăratei lor misiuni abia după ce s-au convins, prin experienţă şi raţiune, că plăcerile după care tânjeşte egoismul nu pot fi a atinse. În acest mod, pesimismul vrea să fie un izvor de abnegaţie. O educaţie bazată pe pesimism speră să nimicească egoismul prin aceea că-i arată deşertăciunea.
Prin urmare, după această concepţie, strădania după plăcere îşi are rădăcinile în natura omului. Omul renunţă la această strădanie şi se îndreaptă spre ţeluri superioare, numai când îşi dă seama de imposibilitatea împlinirii dorinţelor.
Despre această concepţie morală – care speră că, prin recunoaşterea pesi-mismului, omul va ajunge să se dăruiască unor ţeluri neegoiste – nu se poate spune că ar învinge egoismul, în adevăratul sens al cuvântului. După ea, idealu-rile morale vor fi îndeajuns de puternice pentru a pune stăpânire pe voinţă abia după ce omul şi-a dat seama că strădania egoistă după plăcere nu duce la nici o mulţumire. Omul, al cărui egoism râvneşte după strugurii plăcerii, îl găseşte acri fiindcă nu poate ajunge la ei; renunţă la ei şi se dăruieşte unei vieţi dezinteresa-te! Idealurile morale nu sunt, după părerea pesimiştilor, îndeajuns de puternice,

pentru a învinge egoismul. Ele pun stăpânire‚ însă, pe tărâmul ce li s-a eliberat prin faptul recunoaşterea zădărniciei egoismului.
Când, potrivit predispoziţiilor lor naturale, oamenii se străduiesc înspre plă-cere, dar nu pot ajunge la ea, singurul lucru cuminte ar fi nimicirea existenţei şi mântuirea prin non-existenţă. Iar dacă suntem de părerea că purtătorul pro-priu-zis al durerii universale este Dumnezeu, oamenii ar trebui să-şi aleagă drept misiune mântuirea lui Dumnezeu. Sinuciderea individului nu promovează atin-gerea acestui ţel, ci, dimpotrivă, o întârzie. Căci, în mod logic, Dumnezeu i-a creat pe oameni numai ca, prin acţiunile lor, aceştia să înfăptuiască mântuirea Sa. Altfel, Creaţiunea ar fi lipsită de orice finalitate. O astfel de concepţie se gândeşte şi la Finalităţi extraumane. La marea opera de mântuire, fiecare om trebuie să contribuie cu o muncă bine determinată. Dacă omul se sustrage de la această muncă, prin sinucidere, munca ce i-a fost rânduită lui trebuie îndeplinită de altul. Acesta trebuie să suporte, în locul lui, chinurile existenţei. Şi fiindcă Dumnezeu sălăşluieşte în fiecare fiinţă ca adevăratul purtător de durere, sinuci-gaşul nu a micşorat cu nimic cantitatea durerii lui Dumnezeu, ci, dimpotrivă, Dumnezeu este pus în faţa unei noi greutăţi, aceea de a găsi un înlocuitor sinuci-gaşului.
Toate acestea presupun că plăcerea ar fi un etalon al valoni vieţii. Viaţa se manifestă printr-o sumă de porniri (necesităţi). Dacă valoarea vieţii ar depinde de plăcerea sau neplăcerea pe care ea ne-o aduce, pornirile care aduc purtătoru-lui lor un surplus de neplăcere trebuie atunci considerate ca fiind fără valoare. Să examinăm odată pornirea şi plăcerea, şi să vedem dacă cea dintâi poate fi măsu-rată cu cea de a doua. Pentru a nu trezi bănuiala că am fi de părerea că viaţa ar începe abia din sfera „aristocraţiei spirituale”, să începem cu o necesitate „pur animalică”, cu foamea.
Foamea se naşte atunci când organele noastre nu mai pot funcţiona potrivit naturii lor, fără a li se da în continuare substanţe alimentare. Năzuinţa flămându-lui este, înainte de toate, de a se sătura. Dacă organismul primeşte o cantitate de hrană atât de mare încât foamea încetează, năzuinţele instinctului de hrănire au fost atinse. Plăcerea ce se leagă de saturare constă, în primul rând, din înlăturarea dure-rii pe care o cauzează foamea. Simplei necesităţi de a ne hrăni i se adaugă o altă necesitate. Prin hrănire omul nu vrea să-şi restabilească doar funcţiunile sale organice, sau să lupte împotriva durerii provocată de foame, ci vrea ca actul hră-nirii să fie însoţit de senzaţii gustative plăcute. Ba mai mult, când unui om fi este foame şi nu-l mai desparte de o masă delicioasă decât jumătate de ceas, poate chiar refuza să-şi strice, cu o mâncare inferioară servită imediat, plăcerea pe care i-o

dăo mâncare maibună. El are nevoie de foame pentru ca masa să-i procure plăce-re deplină. Prin aceasta, foamea devine pentru om şi un prilej de plăcere. Dacă am putea astâmpăra toată foamea din lume, atunci ar rezulta totalul cantităţii de plăcere, care trebuie atribuită prezenţei în lume a necesităţilor de hrănire. Ar mai fi de adăugat la aceasta şi plăcerea particulară spre care tind gurmanzii printr-o cultivare excesivă a nervilor gustativi.
Această cantitate de plăcere ar avea cea mai mare valoare dacă necesităţile ce stau în legătură cu plăcerea despre care este vorba ar fi satisfăcute în întregi-me, şi dacă alături de plăcere nu ar trebui să îndurăm, în acelaşi timp, şi o anu-mită cantitate de neplăcere.
Ştiinţele moderne ale naturii sunt de părere că natura produce mai multă via-ţă decât poate întreţine, cu alte cuvinte, ea produce şi mai multă foame decât este în stare a satisface. Prisosul de viaţă pe care îl produce trebuie să dispară în du-rerile luptei pentru existenţă. Să admitem că, în fiecare moment al evoluţiei, ne-cesităţile vieţii ar fi mai mari decât mijloacele de satisfacere, şi, prin aceasta, plăcerea vieţii ar fi diminuată. Plăcerea vieţii, existentă în mod real, nu este însă câtuşi de puţin micşorată. Acolo unde are loc satisfacerea unei pofte, cantitatea corespunzătoare de plăcere este prezentă, chiar dacă în însăşi fiinţa respectivă, sau într-o altă fiinţă din anturajul ei, există un suficient număr de porniri nesatis-făcute. Dar ceea ce se micşorează prin aceasta este valoarea plăcerilor vieţii. Dacă necesităţile unei fiinţe sunt satisfăcute numai în parte, fiinţa respectivă are o plăcere ce corespunde numărului de necesităţi satisfăcute. Această plăcere are o valoare cu atât mai redusă, cu cât ea este mai mică în raport cu totalitatea exi-genţelor vieţii din domeniul poftelor despre care vorbim. Această valoare ne-o putem reprezenta printr-o fracţie al cărei numărător este plăcerea într-adevăr existentă şi al cărei numitor este suma necesităţilor. Când numărătorul şi numi-torul sunt egali, fracţia are valoarea 1, cu alte cuvinte când sunt satisfăcute toate necesităţile. Valoarea fracţiei va fi mai mare decât când bucuria prezentă într-o fiinţă este mai mare decât aceea pe care o comportă dorinţele, poftele sale, şi ea este mai mică decât 1 când cantitatea plăcerii este depăşită de suma dorinţelor, a poftelor. Dar, câtă vreme numărătorul are chiar şi cea mai neînsemnată valoare, fracţia nu se poate reduce la zero. Dacă un om şi-ar face, înainte de moarte, bi-lanţul vieţii, şi-ar raporta cantitatea de plăcere ce i-a procurat-o satisfacerea unui anumit instinct, de exemplu acela al foamei, la toate cerinţele pe care le compor-tă acest instinct în viaţă, s-ar putea întâmpla ca bucuria încercată să aibă numai o valoare redusă; însă fără valoare ea nu este niciodată. La aceeaşi cantitate de plăcere, odată cu înmulţirea necesităţilor unei fiinţe, se micşorează valoarea plă-

cerilor vieţii. Acelaşi lucru se poate spune despre întreaga viaţă din natură. Cu cât numărul fiinţelor din natură este mai mare decât acela al fiinţelor care îşi pot satisface pe deplin pornirile, cu atât valoarea medie a plăcerilor vieţii este mai mică. Atunci când nu putem spera să obţinem întreaga contravaloare a poliţelor, emise asupra instinctelor şi plătibile în plăcerile vieţii, le scontăm sub valoarea lor nominală. Dacă timp de trei zile am ce mânca, şi în următoarele trei zile tre-buie să flămânzesc, plăcerea din primele trei zile nu devine prin aceasta mai mi-că. Dar, această plăcere trebuie să mi-o reprezint apoi împărţită pe şase zile, şi prin aceasta valoarea sa se micşorează, pentru instinctul meu de hrănire, la jumă-tate. La fel stau lucrurile cu mărimea plăcerii în raport cu gradul necesităţii me-le. Când simt nevoia a două bucăţi de pâine cu unt, şi nu pot primi decât una, plăcerea avută de la o bucată are numai jumătate din valoarea pe care aş avea-o dacă, după consumare, m-aş fi săturat. Acesta este felul în care se determină în viaţă valoarea unei plăceri. Ea se măsoară după necesităţile vieţii. Dorinţele noastre sunt unitatea de măsură, iar ceea ce avem de măsurat este plăcerea. Plă-cerea săturării capătă valoare numai prin faptul că există foame, şi mărimea acestei valori depinde de mărimea foamei.
Cerinţele neîmplinite ale vieţii noastre îşi aruncă umbrele şi asupra dorinţe-lor satisfăcute şi micşorează valoarea ceasurilor de plăcere. Putem vorbi însă şi despre valoarea actuală a unui sentiment de plăcere. Această valoare este cu atât mai redusă, cu cât plăcerea este mai mică, în raport cu durata şi intensitatea dorinţelor noastre.
O cantitate de plăcere are pentru noi valoare deplină numai dacă durata şi gradul ei de intensitate se găsesc în concordanţă cu dorinţa noastră. O cantitate de plăcere, mai mică decât dorinţa noastră, diminuează valoarea plăcerii; una mai mare produce un surplus nedorit, care va fi simţit ca plăcere numai dacă reuşim ca, în timp ce gustăm plăcerea, să intensificăm dorinţa. Dacă nu suntem în stare să intensificăm dorinţa în măsura în care creşte plăcerea aceasta din ur-mă se transformă în neplăcere. Obiectul care altfel ne-ar fi satisfăcut, ne năpă-deşte fără să vrea, şi noi suferim sub povara lui. Aceasta este o dovadă că plăcerea are valoare pentru noi numai dacă putem stabili şi menţine o proporţie între ea şi dorinţa noastră. Prisosul de sentimente plăcute se transformă în dure-re. Acest lucru îl putem observa mai ales la oamenii a căror dorinţă după o plă-cere oarecare este foarte redusă. În oamenii care au un instinct slab de hrănire, mâncarea trezeşte un uşor sentiment de scârbă. Rezultă şi de aici că dorinţa este măsurătorul de valoare al plăcerii.

Pesimiştii ar putea spune: instinctul de hrănire nesatisfăcut nu aduce, în lume, numai neplăcerea ce rezultă din faptul că omul a fost privat de o bucurie, ci şi o durere pozitivă, chinuri şi suferinţe. Ei se pot referi aici la mizeria de nespus a oamenilor încercaţi de grija traiului zilnic, la suma neplăcerii pe care aceşti o au oa-meni direct de pe urma faptului că le lipsesc mijloacele de trai. Iar dacă vor să-şi extindă afirmaţia şi asupra naturii extraumane, se pot referi la chinurile animalelor care flămânzesc în anumite anotimpuri, din lipsă de hrană. Pesimiştii afirmă că acest rău întrece cu mult cantitatea de plăcere ce rezultă de pe urma satisfacerii ne-cesităţilor de hrănire.
Nuneputemîndoicăamputeacomparaplăcereacuneplăcereaşicăamputeade-termina prisosul uneia faţă de cealaltă, aşa cum facem cu câştigul şi cu pierde-rea. Dar dacă pesimismul crede că prisosul este de partea neplăcerii şi îşi închipuie că, din aceasta, poate trage concluzii asupra nonvalorii vieţii, el comite o greşeală, fiindcă face un calcul care nu se face niciodată în viaţa reală.
Dorinţa noastră se îndreaptă, în fiecare caz aparte, către un anumit obiect. Valoarea plăcerii pe care ne-o oferă satisfacerea va fi, aşa cum am văzut, cu atât mai mare, cu cât va fi mai mare cantitatea de plăcere în raport cu mărimea dorinţei noastre1. Dar tot de mărimea dorinţei noastre depinde şi cantitatea neplăcerii pe care trebuie să o îndurăm pentru a ajunge la plăcere. Noi nu comparăm cantita-tea de neplăcere cu aceea a plăcerii, ci cu mărimea dorinţei noastre. Cel ce se bucură  mult  de  mâncare  va  trece  cu  mai  multă  uşurinţă  –  datorită  plăcerii dintr-un viitor mai bun – peste o perioadă de foame, decât un altul, căruia îi lipseşte bucuria ce o oferă satisfacerea instinctului de hrănire. Femeia care vrea să aibă un copil nu compară plăcerea ce rezultă din aceasta cu cantitatea de neplăcere ce rezultă din sarcină, din lăuzie, din îngrijirea copilului etc., ci cu dorinţa sa de a avea un copil.
Niciodată nu aspirăm la o plăcere abstractă, de o anumită mărime, ci la o sa-tisfacere concretă, cu totul precisă. Când vrem să avem o plăcere care trebuie satisfăcută cu un anumit lucru sau cu un anumit sentiment, nu putem fi satisfă-cuţi cu un alt lucru sau cu un alt sentiment, care ne procură o plăcere de aceeaşi mărime. Unui om care vrea să mănânce, nu-i putem înlocui plăcerea ce i-o pro-cură mâncarea cu o plăcere de aceeaşi mărime, dar care este produsă de o plim-bare. Dacă dorinţa noastră ar năzui, într-un mod absolut general, să ajungă la o anumită cantitate de plăcere, această dorinţă ar trebui să amuţească de îndată ce


1  Aici facem abstracţie de cazul în care, prin intensificarea excesivă a plăcerii, aceasta se transformă în neplăcere.

plăcerea n-ar putea fi atinsă fără o cantitate de neplăcere care să depăşească, în ceea ce priveşte mărimea, pe aceea a plăcerii. Dar fiindcă omul tinde să-şi satis-facă dorinţele pe o anumită cale, această satisfacere este însoţită de plăcere, chi-ar şi atunci când plăcerea este obţinută cu preţul unei neplăceri mult mai mari. Prin faptul că pornirile fiinţelor au o anumită direcţie şi se îndreaptă spre un ţel concret, nu mai avem posibilitatea de a considera cantitatea de neplăcere, pe ca-re o întâlnim pe calea ce duce spre acest ţel, ca un factor tot atât de important. Dacă dorinţa este îndeajuns de puternică, aşa încât să persiste, într-o măsură oa-recare, şi după învingerea neplăcerii, plăcerea mai poate fi gustată pe deplin. Prin urmare, dorinţa nu face o legătură directă între neplăcere şi plăcerea atinsă, ci numai o legătură indirectă, stabilind un raport între propria sa mărime şi aceea a neplăcerii. Nu este vorba să ştim care este mai mare, plăcerea de atins sau ne-plăcerea, ci dacă dorinţa de a atinge ţelul este sau nu mai mare decât obstacolul neplăcerii pe care o întâmpinăm. Dacă acest obstacol este mai mare decât dorin-ţa, aceasta din urmă se împotriveşte inevitabilului, slăbeşte şi încetează a mai năzui. Prin faptul că dorinţa urmează să fie satisfăcută într-un anumit fel, plăce-rea ce stă în legătură cu ea dobândeşte o însemnătate care ne dă putinţa ca, după ce satisfacerea a avut loc, să ţinem cont de cantitatea necesară de neplăcere, nu-mai în măsura în care aceasta a micşorat dorinţa noastră. Dacă sunt un prieten pasionat al priveliştilor din natură, nu voi compara niciodată direct plăcerea pe care o am când privesc un peisaj de pe vârful unui munte cu neplăcerea obosi-toarei urcări şi coborâri. Mă voi întreba, însă, dacă dorinţa mea de a avea o per-spectivă de pe un munte, va fi îndeajuns de vie şi după învingerea amintitelor greutăţi. Plăcerea şi neplăcerea pot fi comparate numai indirect cu ajutorul do-rinţei. Prin urmare, nu trebuie să ne întrebăm care prisoseşte, plăcerea sau neplă-cerea,  ci  dacă  voinţa  plăcerii  este  îndeajuns  de  puternică  pentru  a  învinge neplăcerea.
O dovadă că această afirmaţie este justă o constituie împrejurarea că plăce-rea este mult mai preţuită atunci când trebuie dobândită printr-o mare neplăcere, decât atunci când ne cade în braţe ca un dar din ceruri. După ce suferinţele şi chinurile au micşorat dorinţele noastre şi, apoi, ţinta este, cu toate acestea, atin-să, plăcerea noastră va fi în raport cu cuantumul dorinţei ce a mai rămas, cu atât mai mare. Acest raport reprezintă însă, aşa cum am arătat, valoarea plăcerii (compară pag. 140). O altă dovadă ne este dată prin faptul că fiinţele vii, inclu-siv omul, îşi desfăşoară atâta timp instinctele lor cât sunt în stare să suporte du-rerile şi chinurile pe care le întâmpină. Şi lupta pentru existenţă nu este decât consecinţa acestui fapt. Viaţa tinde să se dezvolte şi renunţă la luptă numai acela

ale cărui dorinţe sunt înăbuşite de puterea greutăţilor ce îl năpădesc. Fiecare fiin-ţă vie caută atât timp hrana, până când lipsa de hrană îi distruge viaţa. Şi nici omul nu-şi face seama decât atunci când crede, (pe drept sau pe nedrept), că nu poate atinge ţelurile care, după părerea sa, meritau a constitui obiectul strădanii-lor sale. Dar câtă vreme mai crede că poate atinge aceste ţeluri – care, după păre-rea  sa,  sunt  singurele  ţeluri  ce  merită  a  fi  atinse  –  luptă  împotriva  tuturor durerilor şi chinurilor. După unii, filosofia ar trebui să trezească în om ideea că voinţa are un sens numai când plăcerea este mai mare decât neplăcerea. Potrivit naturii sale, omul vrea să ajungă la obiectul dorinţei sale, dacă poate suporta ne-plăcerea ce se leagă în mod necesar de acest lucru, oricât de mare ar fi această neplăcere. Dar o astfel de filosofie ar fi greşită, fiindcă ea face dependentă voin-ţa omenească de o împrejurare (prisosul plăcerii faţă de neplăcere), pe care, la început, omul nu o cunoaşte. Etalonul originar al voinţei este dorinţa şi dorinţa se realizează întotdeauna câtă vreme nu este împiedicată. Calculul pe care îl în-tocmeşte viaţa – nu o filosofie raţionalistă –‚ când trebuie să avem în vedere, la satisfacerea unei dorinţe, plăcerea şi neplăcerea, îl putem compara cu următoa-rea situaţie. Dacă, la cumpărarea unei anumite cantităţi de mere, sunt constrâns să primesc de două ori mai multe mere rele decât bune – fiindcă vânzătorul vrea să se debaraseze de ele – nu voi ezita nici un moment de a lua cu mine merele rele dacă îmi dă mâna să stabilesc va1oarea cantităţii mai mici, aceea a merelor bune, atât de sus, încât să pot lua asupra mea, pe lângă preţul de cumpărare, şi cheltuielile de îndepărtare a merelor rele. Din acest exemplu putem dobândi o idee despre raportul dintre cantitatea de plăcere şi cantitatea de neplăcere, prile-juite de o dorinţă. Eu nu determin valoarea merelor bune prin aceea că scad va-loarea lor din aceea a merelor rele, ci prin faptul că merele bune îşi păstrează totuşi o valoare, cu toată prezenţa merelor rele.
Aşa după cum atunci când consum merele bune nu ţin seama de cele rele, tot aşa mă dăruiesc cu totul satisfacerii unei dorinţe, după ce m-am debarasat de chinurile implicate.
Chiar dacă pesimismul ar avea dreptate când afirmă că în lume există mai multă neplăcere decât plăcere, acest lucru nu ar avea nici o influenţă asupra vo-inţei, căci fiinţele vii năzuiesc, cu toate acestea, după plăcerile ce pot fi atinse. Dovada empirică a faptului că durerea depăşeşte bucuria ar fi în măsură, dacă într-adevăr ar fi aşa, să arate miopia filosofilor care văd valoarea vieţii în priso-sul de plăcere (eudemonismul), dar nu ne-ar putea înfăţişa voinţa ca fiind, în general, iraţională; căci aceasta nu se îndreaptă spre un surplus de plăcere, ci

spre cantitatea de plăcere ce mai rămâne după ce s-a scăzut neplăcerea. Această cantitate de plăcere nu apare însă mereu ca un ţel vrednic de atins.
S-a încercat a se combate pesimismul afirmându-se că este cu neputinţă de a se calcula surplusul de plăcere sau de neplăcere din lume. La baza oricărui cal-cul stă faptul că lucrurile ce intră în calcul pot fi comparate în ceea ce priveşte mărimea lor. Or, fiecare neplăcere şi fiecare plăcere au o anumită mărime (tărie şi durată). În ceea ce priveşte mărimea lor, pot fi comparate, cel puţin estimativ, chiar sentimentele de plăcere de diferite feluri. Ştim ce ne încântă mai mult, o ţigară bună sau o glumă. Prin urmare, nu putem face nici o obiecţie împotriva comparării, din punct de vedere al mărimii, a diferitelor feluri de plăcere şi ne-plăcere. Iar cercetătorul care şi-a luat sarcina să determine surplusul de plăcere sau neplăcere din lume pleacă de la premize absolut justificate. Putem arăta gre-şelile pesimismului, dar nu este îngăduit să avem îndoieli privind posibilitatea de a estima ştiinţific cantitatea de plăcere sau neplăcere, prin urmare în legătură cu stabilirea unui bilanţ al plăcerii. Nu este just să se afirme însă că rezultatele acestui calcul ar avea vreo urmare asupra voinţei omeneşti. Cazurile în care va-loarea acţiunii noastre depinde de surplusul de plăcere sau de neplăcere sunt ace-lea  în  care  obiectele  asupra  cărora  se  îndreaptă  acţiunea  noastră  ne  sunt indiferente. Dacă nu-i vorba de altceva,  decât de a~mi~procura, la sfârşitul muncii mele, o plăcere oarecare, printr-un joc sau printr-o conversaţie uşoară şi îmi este cu totul indiferent ce fac în acest scop, atunci mă pot întreba: cum ajung la cel mai mare surplus de plăcere? Eu renunţ, fără îndoială, la o acţiune, dacă balanţa înclină în partea neplăcerii. Dacă vrem să cumpărăm unui copil o jucă-rie, la a1egerea ei ne gândim la aceea care îl va face copilului cea mai mare bu-curie. În toate celelalte cazuri nu ne hotărâm exclusiv după bilanţul plăcerii.
Prin urmare, atunci când moraliştii pesimişti îşi închipuie că, prin dovada ce o fac, anume că neplăcerea există într-o măsură mai mare decât plăcerea, pregă-tesc terenul pentru o participare dezinteresată la munca de promovare a culturii, ei nu au în vedere că, potrivit naturii sale, voinţa omenească nu se lasă influenţa-tă de această cunoştinţă. Strădania oamenilor se îndreaptă spre cantitatea de sa-tisfacţie ce rezultă după ce toate dificultăţile au fost învinse. Speranţa de a atinge această satisfacţie constituie temelia activităţii omeneşti. Munca fiecăruia şi în-treaga muncă de promovare a culturii izvorăşte din această speranţă. Etica pesi-mistă crede că trebuie să vorbească despre goana după noroc ca despre un lucru de nerealizat, pentru ca omul să se consacre propriu-ziselor sale datorii morale. Dar aceste datorii morale nu sunt altceva decât concrete porniri naturale şi im-bolduri spirituale; omul năzuieşte la satisfacerea lor, cu toată neplăcerea pe care

ar întâmpina-o. Aşadar, goana după fericire, pe care pesimistul vrea s-o nimi-cească, nici nu există. Omul îşi îndeplineşte, însă, datoriile pe care le are de în-deplinit, fiindcă, potrivit naturii sale, el vrea să le îndeplinească, atunci când le-a recunoscut într-adevăr esenţa. Etica pesimistă afirmă că omul se poate dedica în viaţă îndatoririlor pe care el le recunoaşte ca atare, abia după ce a renunţat la strădania după plăcere. Dar nici o etică nu poate născoci vreodată alte îndatoriri în viaţă decât acelea de a satisface dorinţele omului şi de a împlini idealurile sale morale. Nici o etică nu poate răpi omului plăcerea ce se leagă de împlinirea do-rinţelor sale. Pesimistul spune: nu năzui după plăcere, căci nu o poţi atinge nici-odată; năzuieşte după ceea ce recunoşti ca fiind datorie a ta. La aceasta se poate răspunde: acesta este modul de a fi al omului, şi dacă se afirmă că omul năzuieş-te numai după fericire, aceasta nu este decât o născocire a unei filosofii care umblă pe căi greşite. Omul năzuieşte să ajungă la satisfacerea dorinţelor nutrite de fiinţa sa şi are în vedere obiectele concrete ale năzuinţelor sale, nu o „ferici-re” abstractă; iar împlinirea lor este pentru el o plăcere. Când etica pesimistă cere ca oamenii să nu tindă după plăcere, ci după atingerea celor ce recunosc drept datorie a lor în viaţă, ea pretinde un lucru care coincide cu ceea ce omul vrea, potrivit naturii sale. Pentru a fi moral, nu este necesar ca omul să fie mai întâi întors pe dos de filosofie; nu este necesar ca acesta să se lepede, mai întâi, de natura sa. Moralitatea constă din strădania după un ţel pe care l-am recunos-cut ca fiind îndreptăţit; a urmări acest ţel, este un lucru ce se află în natura fiinţei omeneşti, câtă vreme dorinţa nu este paralizată de o neplăcere ce se leagă de împlinirea ei. Şi aceasta este esenţa oricărei voinţe adevărate. Etica nu se înte-meiază pe nimicirea oricărei strădanii după plăcere, pentru ca ideile abstracte şi anemice să-şi poată instaura domnia lor acolo unde nu li se opune o dorinţă pu-ternică după plăcerile vieţii, ci pe o voinţă puternică şi susţinută de intuiţii idea-le, o voinţă care îşi atinge ţinta chiar dacă drumul îi este plin de spini.
Idealurile morale izvorăsc din fantezia morală a omului. Ele se înfăptuiesc atunci când omul le doreşte atât de puternic, încât poate învinge durerile şi chi-nurile. Ele sunt intuiţiile sale, mobilurile de acţiune, care pun în mişcare spiritul său; el le vrea fiindcă în făptuirea lor este cea mai înaltă plăcere a sa. Omul nu are nevoie ca, mai întâi, etica să-i interzică să năzuiască plăcerea, pentru ca apoi să-i poruncească ceea ce trebuie să năzuiască. El se va strădui să ajungă la idea-luri morale, de îndată ce fantezia sa morală este destul de activă, pentru a-i inspi-ra intuiţiile care să furnizeze voinţei sale tăria necesară de a învinge obstacolele care se află în organismul său, lucru care, deseori, este însoţit de o neplăcere inerentă.

Cel ce năzuieşte spre idealuri mai înalte o face fiindcă aceste idealuri consti-tuie conţinutul fiinţei sale, şi înfăptuirea lor îi procură o plăcere faţă de care plă-cerea  ce  rezultă  din  satisfacerea  pornirilor  obişnuite  înseamnă  foarte  puţin. Idealiştii se dăruiesc spiritual transpunerii idealurilor lor în realitate.
Cel ce vrea să nimicească plăcerea ce rezultă din satisfacerea dorinţelor omeneşti, trebuie să facă mai întâi din om un sclav, care nu acţionează fiindcă vrea, ci fiindcă trebuie. Căci obţinerea a ceea ce vrem ne face plăcere. Ceea ce numim bine, nu este ceea ce trebuie omul să facă, ci ceea ce vrea el să facă, atunci când aduce în deplină manifestare întreaga şi adevărata natură omenească. Cel ce nu recunoaşte acest lucru, trebuie să alunge din om ceea ce vrea acesta şi să-i prescrie din afară un nou conţinut de voinţă.
Omul acordă o valoare împlinirii unei dorinţe, fiindcă ea izvorăşte din fiinţa sa. Cele atinse îşi au valoarea lor, fiindcă au fost voite. Dacă se neagă valoarea ţelurilor pe care şi le pune voinţa umană ca atare, atunci ţelurile care au valoare trebuie luate din ceva ce nu vrea omul.
Etica bazată pe pesimism izvorăşte din nesocotirea fanteziei morale. Voinţa poate fi confundată cu o intensă dorinţă după plăcere, numai de către acela care nu crede că spiritul individual al omului îşi poate fixa el însuşi conţinutul stră-daniilor sale. Omul lipsit de fantezie nu creează idei morale. Unui asemenea om trebuie să i se dea aceste idei. Desigur că el năzuieşte să-şi satisfacă poftele infe-rioare, dar de aceasta se îngrijeşte natura fizică. Dezvoltării omului întreg îi mai aparţin însă şi dorinţele ce izvorăsc din spirit. Numai când suntem de părere că omul nu are asemenea dorinţe, se poate afirma că trebuie să le primească din afară. Atunci avem şi dreptul să spunem că el este obligat să facă ceea ce nu vrea. Orice morală care pretinde omului să-şi înăbuşe voinţa pentru a împlini o datorie pe care nu o vrea, nu ţine socoteală de omul întreg, ci de un om căruia îl lipseşte orice capacitate de a avea vreo dorinţă spirituală. Pentru omul care a parcurs o evoluţie armonioasă, aşa-numitele idei ale binelui nu se găsesc în afa-ra, ci în interiorul sferei fiinţei sale. Acţiunea morală nu constă din nimicirea unei voinţe proprii şi unilaterale, ci dintr-o dezvoltare deplină a naturii omeneşti. Cel ce crede că idealurile morale nu pot fi atinse decât atunci când omul nimi-ceşte în sine voinţa individuală, nu ştie că aceste idealuri sunt tot atât de dorite de om ca şi satisfacerea aşa-numitelor porniri animalice.
Nu se poate tăgădui că aceste concepţii caracterizatele mai sus pot fi uşor răstălmăcite. Oamenilor lipsiţi de maturitatea necesară şi fără fantezie morală, le place să vadă în instinctele naturii lor imperfecte conţinutul deplin al omului şi resping toate ideile morale pe care nu le-au produs ei, pentru a-şi putea „trăi via-

ţa” nestingheriţi. Fireşte că ceea ce este just pentru omul pe deplin evoluat, nu este just pentru omul semi-evoluat. Cel care mai are nevoie de educaţie pentru a ajunge până acolo încât natura sa morală să perforeze găoacea pasiunilor infe-rioare, este un om de la care nu se poate pretinde ceea ce este valabil pentru un om matur. Aici, însă, n-am vrut să arătăm ceea ce trebuie să dobândească omul neevoluat, ci ceea ce se află în natura omului matur. Căci trebuia să se facă do-vada că libertatea este cu putinţă; dar libertatea nu ni se arată în acţiunile izvorâ-te dintr-o necesitate senzorială ori sufletească, ci în acţiuni susţinute de intuiţii spirituale.
Omul ajuns astfel la deplina maturitate îşi determină el însuşi valoarea. El nu năzuieşte să ajungă la plăcerea pe care i-o oferă în dar natura sau Creatorul şi nu îndeplineşte o datorie abstractă, pe care o recunoaşte ca atare după ce s-a de-barasat de strădania după plăcere. El acţionează aşa cum vrea, adică în confor-mitate cu intuiţiile sale etice; şi în realizarea celor pe care le vrea, el vede adevărata plăcere a vieţii sale. El determină valoarea vieţii după raportul ce se stabileşte între realizare şi strădanie. Morala care înlocuieşte voinţa cu simpla poruncă, înclinarea cu simpla datorie, determină valoarea omului după raportul ce se stabileşte între ceea ce îi impune datoria şi ceea ce împlineşte omul. Ea îl măsoară pe om după un criteriu ce se află în afara fiinţei sale. Concepţia dezvol-tată aici îl îndrumă pe om spre propria sa fiinţă. Ea recunoaşte ca valoare adevă-rată a vieţii numai ceea ce consideră omul ca atare, după măsura vrerii sale. Ea acceptă tot atât de puţin o valoare a vieţii ce nu a fost recunoscută de individ, pe cât de puţin acceptă o finalitate a vieţii ce nu izvorăşte din acesta. Ea vede în individ, privit sub unghiul fiinţei sale multilaterale, pe propriul său stăpân şi propriul său apreciator.



Adaos la noua ediţie (1918). Cele prezentate în acest capitol pot fi greşit in-terpretate dacă ţinem neapărat la următoarea obiecţie aparentă: voinţa omului, ca atare, este ceva lipsit de raţiune, absurd; trebuie să i se arate această absurditate şi omul va recunoaşte că ţelul strădaniilor etice ar trebui să constea dintr-o totală eliberare de voinţă. O astfel de obiecţie aparentă mi-a fost făcută de o personali-tate competentă56I, 57II, care mi-a spus că misiunea filosofilor este de a face ceea ce, în absenţa gândirii, au neglijat a face animalele şi majoritatea oamenilor: un bilanţ real al vieţii. Cu toate acestea, cel ce face această obiecţie nu îşi dă seama de problema principală: dacă vrem ca libertatea să devină o realitate, voinţa din

natura omenească trebuie purtată de gândirea intuitivă. Rezultă însă, totodată, că voinţa poate fi determinată şi de altceva decât de intuiţie, dar moralitatea şi va-loarea sa rezultă numai din realizarea liberă a intuiţiilor, realizare ce izvorăşte din fiinţa omului. Individualismul etic este capabil să prezinte moralitatea în toa-tă demnitatea ei, căci el nu este de părerea că adevărata moralitate constă într-un acord exterior, pe care l-am stabili între voinţă şi o normă oarecare, ci din ceea ce ia naştere din om, atunci când voinţa morală devine o parte constitutivă a fiin-ţei sale integrale, aşa încât a săvârşi o imoralitate înseamnă pentru el o ciuntire, o schilodire a fiinţei sale.

XIV INDIVIDUALITATE I SPECIE



Concepţia după care omul este considerat o individualitate liberă, bazată ex-clusiv pe sine însuşi, este combătută, în aparenţă, de faptul că acesta ni se pre-zintă ca membru al unui tot unitar (rasă, seminţie, popor, familie, sex masculin sau feminin) şi că acţionează în cadrul unui tot (stat, biserică etc.), El poartă în-suşirile generale ale caracterului pe care îl are comunitatea de care aparţine şi dă acţiunilor sale un conţinut care este determinat de locul ocupat de om în cadrul unei mulţimi de oameni.
Este cu putinţă a mai vorbi, pe lângă toate acestea, despre individualitate? Îl mai putem considera pe om ca un tot în sine, când el îşi are originea într-un în-treg şi se încorporează unui întreg?
Membrul unui întreg este determinat, în ceea ce priveşte însuşirile şi funcţi-unile sale, de acest întreg. Un popor este un întreg şi oamenii care îi aparţin au particularităţile ce rezidă în fiinţa poporului. Felul de a fi şi de a se manifesta al individului depinde de caracterul poporului. Prin aceasta fizionomia şi fapta omului particular capătă ceva din caracterele speciei. Dacă întrebăm de ce un lucru sau altul ni se prezintă la un om aşa sau aşa, vom fi conduşi de la fiinţa particulară la specie. Abia aceasta ne explică motivul pentru care apare ceva la om, în forma observată de noi.
Însă omul se eliberează de aceste însuşiri ale speciei. Căci, atunci când sunt trăite just, însuşirile de specie ale omului nu sunt ceva care să-i îngrădească li-bertatea, şi acest lucru nu trebuie să aibă loc nici printr-o organizare artificială. Omul dezvoltă în sine însuşiri şi funcţiuni al căror motiv determinant nu-l putem căuta decât în el însuşi, Însuşirile de specie îi servesc numai ca mijloc pentru a-şi exprima în ele entitatea sa particulară. Omul foloseşte numai ca bază parti-cularităţile pe care le-a primit de la natură, şi le dă forma corespunzătoare fiinţei sale. De aceea ar fi zadarnic să caute motivele manifestărilor sale în legile speci-ei, căci avem de-a face cu un individ care poate fi explicat numai prin sine în-suşi. Dacă un om a reuşit să se elibereze de însuşirile de specie, iar noi am continua şi după aceea să explicăm toate însuşirile sale din caracterul speciei, înseamnă că nu avem nici un organ pentru a sesiza ceea ce este individual.

Este imposibil să înţelegem în întregime un om, dacă pornim în examinarea lui de la noţiunea speciei. Îndărătnicia cea mai mare o întâlnim în această exa-minare a omului atunci când este vorba de sexul uman. Aproape întotdeauna bărbatul vede în femeie şi femeia vede în bărbat prea mult din caracterul general al sexului şi prea puţin din acela al individualităţii. În viaţa practică, acest lucru dăunează bărbaţilor mai puţin decât femeilor. Şi dacă poziţia socială a femeii este foarte adesea atât de nedemnă, se datorează faptului că, în anumite privinţe, ea nu este condiţionată – aşa cum ar trebui să fie – de particularităţile individua-le ale femeii, ci de ideile generale pe care şi le fac oamenii despre necesităţile şi atribuţiile naturale ale femeii. Îndeletnicirile din viaţa bărbatului sunt condiţio-nate de înclinaţiile şi facultăţile individuale ale acestuia, pe când acelea ale fe-meii trebuie să depindă exclusiv de faptul că este femeie. Femeia trebuie să fie sclavul însuşirilor de specie, a feminităţii în general. Câtă vreme bărbaţii mai discută încă dacă „potrivit predispoziţiilor sale naturale”, femeia poate sau nu îmbrăţişa o anumită carieră, aşa-numita problemă feminină nu poate depăşi cel mai elementar stadiu al ei. Să lăsăm pe seama femeii să aprecieze, după natura sa, ceea ce vrea să facă şi ceea ce poate face. Dacă este adevărat că femeile nu sunt capabile decât pentru funcţiunile ce li s-au încredinţat până acum, ele nici nu vor ajunge, prin ele însele, să ocupe alte funcţiuni. Trebuie, însă, ca ele însele să aibă dreptul de a hotărî ceea ce stă în natura lor. Celor ce se îngrozesc de zgu-duitura prin care ar trece orânduirea socială atunci când femeile nu vor mai fi considerate ca exemplare ale unei specii, ci ca individualităţi, acelora trebuie să li se răspundă că o stare socială în care o jumătate de omenire duce o existenţă nedemnă de om, este însetată după o îmbunătăţire1.
Cel ce îi judecă pe oameni după caracterele de specie a ajuns tocmai la limi-tele dincolo de care aceştia încep a fi fiinţe a căror manifestare se întemeiază pe o autodeterminare liberă. Ceea ce se găseşte sub aceste limite poate fi, desigur, obiectul examinării ştiinţifice. Particularităţile rasei, ale seminţiei, ale poporului şi ale sexului constituie obiectul unor ştiinţe aparte. Numai oamenii care ar vrea să trăiască doar ca nişte exemplare ale speciei s-ar putea regăsi în imaginea ge-

1 În ceea ce priveşte expunerile de mai sus, mi s-a obiectat,57I, 58II îndată după apariţia aces-tei cărţi (1894), că în cadrul însuşirilor speciei, femeia se poate manifesta mult mai individual şi mai liber decât bărbatul, care este dezindividualizat, la început de şcoală, iar apoi de armată, război şi carieră. Ştiu că această obiecţie poate fi adusă astăzi mai mult ca oricând. Cu toate acestea, frazele de mai sus trebuie să rămână şi aş vrea să sper că se vor găsi şi cititori care să înţeleagă că o astfel de obiecţie se bate cap în cap cu ideea de libertate, aşa cum a fost dezvol-tată în această carte, şi care vor judeca frazele mele de mai sus după alte criterii decât acelea ale dezindividualizări bărbaţilor prin şcoală şi profesie.

nerală ce rezultă de pe urma unei astfel de examinări ştiinţifice. Dar toate aceste ştiinţe nu pot răzbi până la conţinutul particular al individualităţii. Acolo unde începe domeniul libertăţii (de gândire şi de acţiune), încetează determinarea in-dividului prin legile speciei. Conţinutul conceptual pe care gândirea omului tre-buie să-l pună în legătură cu percepţia, pentru a ajunge la realitatea deplină (compară pag. 57 ş.u.), nu-l poate stabili nimeni o dată pentru totdeauna şi să-l lase apoi drept moştenire omenirii. Individul trebuie să-şi dobândească noţiunile prin propria sa intuiţie. Felul în care gândeşte acesta nu se poate deduce din ide-ea de specie. În această privinţă, hotărâtor este numai individul. Tot atât de puţin pot fi determinate din caracterele generale ale oamenilor ţelurile concrete pe care vrea individul să le pună în faţa voinţei sale. Cel ce vrea să înţeleagă individul, trebuie să pătrundă în entitatea particulară a acestuia şi să nu se oprească la par-ticularităţile tipice. În acest sens, fiecare om individual este o problemă. Şi orice ştiinţă care se ocupă cu idei şi noţiuni abstracte despre specie, este numai o pre-gătire pentru cunoştinţa de care avem parte atunci când o individualitate ome-nească ne împărtăşeşte felul ei de a vedea lumea, şi pe care o dobândim, pe de altă parte, din conţinutul voinţei sale. În momentul în care am ajuns la sentimen-tul: aici avem de-a face cu un om care s-a eliberat de gândirea tipică şi de voinţa de specie, în acel moment trebuie să încetăm să mai recurgem la vreo noţiune din spiritul nostru dacă vrem să înţelegem fiinţa acestui om. Cunoaşterea constă din unirea noţiunii cu percepţia, prin gândire. În cazul tuturor celorlalte obiecte, observatorul trebuie să dobândească noţiunile cu ajutorul intuiţiei sale. La înţe-legerea unei individualităţi libere însă este vorba numai de a primi în spiritul nostru, sub o formă pură (fără amestecul propriului nostru conţinut de noţiuni), noţiunile acestei individualităţi, după care ea se autodetermină. Oamenii care, pentru a-şi forma o judecată despre un semen al lor, recurg numaidecât la propri-ile lor noţiuni, nu vor putea ajunge niciodată la înţelegerea unei individualităţi. Aşa cum individualitatea liberă se eliberează de particularităţile speciei, tot aşa trebuie să se elibereze şi cunoaşterea de felul în care sunt înţelese caracteris-tici1e de specie.
Omul poate fi considerat ca un spirit liber în cadrul unei comunităţi ome-neşti, numai în măsura în care s-a eliberat – în modul arătat – de caracteristicile de specie. Nici un om nu este în întregime specie, nici unul nu este cu totul indi-vidualitate. Dar, treptat, treptat, fiecare om îndepărtează din fiinţa sa o parte, mai mare sau mai mică, din caracterele de specie ale vieţii sale animalice şi din con-strângerile pe care legile autorităţilor omeneşti le exercită asupra sa.

În ceea ce priveşte acea parte din fiinţa omenească, însă, pentru care omul nu a putut cuceri încă o astfel de libertate, el constituie un membru al organis-mului natural şi spiritual. El trăieşte, în această privinţă, aşa cum vede la alţii, sau cum îi poruncesc aceştia. Valoare etică, în adevăratul sens al cuvântului, are numai acea parte a acţiunilor sale care izvorăsc din intuiţiile sale. Instinctele mo-rale pe care le-a dobândit prin moştenirea instinctelor sociale, devin etice abia după ce 1e-a primit în intuiţiile sale. Din intuiţiile etice individuale şi din primi-rea acestora în comunităţile omeneşti izvorăsc toate manifestările morale ale omenirii. Se mai poate spune: viaţa morală a omenirii constă din suma totală a producţiilor fanteziei morale de care sunt în stare indivizii umani liberi. Aceasta este concluzia monismului.

CONSECINELE MONISMULUI


Concepţia unitară despre lume, adică monismul înfăţişat aici, îşi extrage principiile de care are trebuinţă pentru a explica lumea, din experienţa omeneas-că. Monismul caută izvoarele acţiunii tot înăuntrul lumii experimentale, cu alte cuvinte în natura omenească accesibilă cunoaşterii de sine, şi anume în fantezia morală. El refuză să caute ultimele principii ale acestei lumi – prin deducţii ab-stracte – în afara lumii experimentale, a lumii ce există pentru percepere şi gân-dire. Pentru monism, unitatea pe care o stabileşte observaţia gânditoare, ce poate fi trăită, în multiplicitatea variată a percepţiilor, este, în acelaşi timp, unitatea pe care o necesită cunoaşterea omenească şi prin care ea caută intrare în domeniile fizic şi spiritual ale lumii. Cel ce caută să găsească o altă unitate, dincolo de cea aflată pe această cale, face doar dovada că nu cunoaşte concordanţa ce există între lucrurile descoperite de gândire şi acelea spre care se îndreaptă impulsurile de cunoaştere ale omului. Individul, într-adevăr, nu este separat de lume. El este o parte din lume şi, de fapt, cosmosul constituie un tot, care este discontinuu (întrerupt) numai pentru percepţia noastră. Pe această parte o considerăm, la început, ca o fiinţă ce există de sine stătătoare, fiindcă nu vedem curelele de transmisie şi frânghiile prin care forţele fundamentale ale cosmosului pun în mişcare roata vieţii noastre. Cel ce rămâne la acest punct de vedere va considera partea unui întreg drept o fiinţă de sine stătătoare, o monadă, care primeşte pe o cale oarecare, ştiri din afară despre restul lumii. Monismul pe care îl avem în vedere aici ne arată că independenţa poate fi crezută numai atâta vreme cât per-cepţiile nu au fost încă cuprinse prin gândire în reţeaua lumii noţiunilor. Dacă acest lucru se întâmplă, partea de existenţă ni se dezvăluie ca o pură aparenţă a percepţiei. Omul îşi poate găsi existenţa sa totală şi de sine stătătoare în uni-vers numai prin gândirea intuitivă. Gândirea nimiceşte aparenţa percepţiei şi integrează existenţa noastră individuală în viaţa cosmosului. Unitatea lumii noţi-unilor, care conţine în sine percepţiile obiective, cuprinde în sine şi conţinutul personalităţii noastre subiective. Gândirea ne dă adevărata înfăţişare a realităţii, ca o unitate încheiată în sine, în timp ce diversitatea percepţiilor este numai o aparenţă condiţionată de organizarea noastră (compară pag. 111 ş.u.). Ţinta gândirii omeneşti a fost în toate vremurile cunoaşterea realităţii faţă de aparenţa percepţiei. Prin descoperirea legilor şi a raporturilor ce există între percepţii,

ştiinţa s-a străduit să arate că acestea ar constitui realitatea. Dar acolo unde oa-menii au fost de părerea că raporturile stabilite de gândirea omenească au numai o semnificaţie subiectivă, s-a căutat adevărata temelie a unităţii în obiecte situate dincolo de lumea noastră experimentală (un Dumnezeu ipotetic, voinţa, spiritul absolut etc.). Şi, bazaţi pe aceasta părere, oamenii s-au străduit ca, alături de şti-inţa realităţilor din lumea experimentală, să ajungă la o a doua ştiinţă, care trece dincolo de experienţă şi descoperă legătura dintre lumea experimentală şi reali-tatea inaccesibilă experienţei (nu prin trăire, ci printr-o metafizică fundamentată pe deducţii). Din acest punct de vedere se considera că ordinea cosmică poate fi înţeleasă cu gândirea, pentru că lumea a fost creată de fiinţa originară, după legi logice, şi se considera că motivul acţiunilor noastre s-ar afla în voinţa fiinţei originare. Nu se recunoştea, însă, faptul că gândirea cuprinde în acelaşi timp, elemente subiective şi obiective, şi că realitatea totală ne este dată în unirea percepţiei cu noţiunea. Numai atâta timp cât considerăm în formă abstractă legile ce străbat şi determină percepţia, avem de a face, de fapt, cu ceva pur subiectiv. Dar conţinutul noţiunii, pe care îl dobândim şi îl alăturăm percepţiei cu ajutorul gândirii, nu este subiectiv. Acest conţinut nu este luat din subiect, ci din realitate. El este acea parte a realităţii care nu poate fi dobândită prin percepere. El este o experienţă, dar nu o experienţă mijlocită prin percepţie. Cel ce nu-şi poate repre-zenta că noţiunea este o realitate, acela nu se gândeşte decât la forma abstractă a acesteia, aşa cum a reţinut-o în spiritul său. Dar, întocmai ca percepţia, noţiunea se găseşte într-o astfel de izolare numai datorită organizării noastre. Luat în mod izolat, nici pomul pe care îl percep nu are existenţă. El este, în marele angrenaj al naturii, numai un component, şi existenţa sa este posibilă numai într-o înlănţu-ire reală cu aceasta. O noţiune abstractă are tot atât de puţină realitate în sine cât are şi percepţia. Percepţia este acea parte a realităţii care ne este dată în mod obi-ectiv, iar noţiunea este acea parte a realităţii care ne este dată în mod subiectiv (prin intuiţie, compară pag. 62 ş.u.). Organizarea noastră spirituală desparte rea-litatea în aceşti doi factori. De unul luăm cunoştinţă prin actul de percepţie, iar de celălalt prin intuiţie. Abia unirea acestor doi factori ne dă realitatea întreagă, adică percepţia ce se încadrează organic în univers. Dacă avem în vedere numai percepţia, nu avem în vedere realitatea, ci un haos incoerent; dacă vorbim numai despre legile care guvernează percepţiile, ne referim la simple noţiuni abstracte. Nu noţiunea abstractă cuprinde realitatea, ci realitatea este cuprinsă de observa-ţia gânditoare, care nu examinează în mod unilateral nici noţiunea şi nici percep-ţia, ci legătura dintre acestea două.

Nici cel mai ortodox idealist subiectiv nu va tăgădui că trăim în realitate, că existenţa noastră reală îşi are rădăcinile în realitate. El va contesta doar că putem ajunge să cunoaştem în mod ideal ceea ce trăim în mod real. Faţă de aceasta, monismul ne arată că gândirea nu este nici subiectivă, nici obiectivă, ci un princi-piu care îmbrăţişează ambele laturi ale realităţii. În observaţia gânditoare săvâr-şim un proces care aparţine, el însuşi, domeniului faptelor reale. Noi învingem prin gândire unilateralitatea percepţiei pure, chiar şi în interiorul experienţei. Noi nu putem născoci fiinţa realităţii prin ipoteze conceptuale abstracte (prin re-flecţii pur conceptuale), dar, găsind ideile corespunzătoare percepţiilor, noi trăim în  realitate.  Monismul  nu  caută,  alături  de  lumea  experimentală,  o  lume neexperimentală (o lume de dincolo), ci el vede în noţiune şi percepţie realitatea. El nu construieşte o metafizică din noţiuni pur abstracte, căci în noţiuni el vede numai una din laturile realităţii, latura care rămâne ascunsă percepţiei, dar care are sens numai în legătură cu percepţia. Dar monismul trezeşte în om convinge-rea că el trăieşte în lumea realităţii şi că nu trebuie să caute în afara lumii o reali-tate superioară, o realitate ce nu poate fi trăită. El se abţine să caute realitatea absolută în altă parte decât în experienţă, căci el găseşte realitatea în însuşi conţi-nutul experienţei. Şi această realitate îl mulţumeşte, căci el ştie că gândirea are puterea de a o garanta. Ceea ce dualismul caută abia în spatele lumii observaţii-lor, monismul găseşte chiar în această lume. Monismul ne arata că omul cu-prinde, prin cunoaşterea sa, realitatea în adevărata sa înfăţişare, şi nu într-o imagine subiectivă care s-ar interpune între el şi realitate. Pentru monism, conţi-nutul conceptual al lumii este acelaşi pentru toţi indivizii umani (compară pag. 57 ş.u.). După principiile moniste, un individ uman îl consideră pe un altul ca pe un semen al său, căci în acesta se manifestă acelaşi conţinut universal ca şi în el. În lumea unitară a noţiunilor nu există atâtea noţiuni de leu câţi indivizi există, care se gândesc la un leu, ci există numai una singură. Şi noţiunea pe care A o alătură percepţiei leului este aceeaşi noţiune pe care o alătură şi B, cu deosebi-rea doar că este concepută de un alt subiect perceptor (compară pag. 59). Gândi-rea   îi   duce   toţi   subiecţii   perceptori   la   unitatea   ideală,   comună   tuturor multiplicităţilor. Lumea unitară a ideilor se manifestă în ei ca într-o multiplicita-te de indivizi. Cât timp omul ia cunoştinţă de el însuşi numai prin autopercepţie, el se consideră ca fiinţă separată, dar de îndată ce îşi îndreaptă privirea spre lu-mea ideală, care luminează în interiorul lui şi care înlătură orice separatism, el vede luminând viu în el realitatea absolută. Dualismul defineşte fiinţa divină originară ca fiind acea fiinţă care pătrunde şi trăieşte în toţi oamenii. Monismul găseşte această viaţă divină care străbate totul în realitatea însăşi. Conţinutul ideal

al unui alt om este şi al meu, şi eu îl consider ca un altul numai câtă vreme îl per-cep, dar încetez a-l considera ca atare, de îndată ce gândesc. Fiecare om cuprin-de cu gândirea sa numai o parte din lumea totală a ideilor, şi aceasta face ca indivizii să se deosebească şi în ceea ce priveşte conţinutul real al gândirii lor. Dar aceste conţinuturi formează un tot de sine stătător, care cuprinde în sine conţinuturile de gândire ale tuturor oamenilor. Prin urmare, omul cuprinde cu gândirea fiinţa originară şi comună, care-i străbate pe toţi oamenii. Viaţa um-plută de fapt cu conţinuturi de gândire este, de fapt, în acelaşi timp, viaţa în Dumnezeu. Presupusa lume de dincolo, doar dedusă şi inaccesibilă trăirii, se bazează pe greşita înţelegere a celor ce cred că lumea de dincoace nu are în sine temeiul existenţei sale. Ei nu recunosc că în gândire găsesc ceea ce le lipseş-te pentru a explica percepţia. De aceea, însă, toate conţinuturile pe care filosofiile speculative le-au dat la iveală sunt împrumutate din realitatea ce ne este dată. Dumnezeul acceptat pe baza unor concluzii abstracte nu este decât un om trans-pus într-o lume de dincolo; voinţa de care a vorbit Schopenhauer nu este decât voinţa  omenească  sub  o  forma  absolută;  inconştienta  fiinţă  originară  a  lui Hartmann, care constă din idee şi voinţă, nu este decât o combinare a două ab-stracţii luate din domeniul experienţei. Exact acelaşi lucru se poate spune despre toate celelalte principii metafizice care nu se întemeiază pe experienţa gândirii.
De fapt, spiritul omenesc nu trece niciodată dincolo de realitatea în care tră-im, şi nici nu are nevoie să facă acest lucru, fiindcă în această lume omul găseşte toate elementele de care are nevoie pentru a o explica. Dacă, în cele din urmă, filosofii se declară mulţumiţi cu derivarea lumii din principii pe care le împru-mută din lumea experimentală şi le transpun într-o lume ipotetică de dincolo, o astfel de mulţumire trebuie să fie cu putinţă şi atunci când acelaşi conţinut e lă-sat în lumea de dincoace, căreia omul îi aparţine prin gândirea ce poate fi trăită. Orice ieşire din lume este numai aparentă, iar principiile care au fost transpuse în afară lumii, nu pot explica lumea mai bine decât principiile ce se găsesc înă-untrul ei. Gândirea ce se înţelege pe sine însăşi nici nu ne invită, însă, la o astfel de ieşire, fiindcă un conţinut de gândire trebuie să caute numai înăuntrul lumii, şi nu în afara acesteia, conţinutul percepţiei cu care să formeze o realitate. Chiar obiectele fanteziei sunt conţinuturi care îşi au justificarea abia atunci când devin reprezentări ce se referă la conţinutul unei percepţii. Prin acest conţinut al per-cepţiei, ele se integrează realităţii. O noţiune care ar trebui umplută cu un conţi-nut situat în afară lumii date, este o abstracţie ce nu corespunde cu nici o realitate. Noi nu putem concepe decât noţiuni ale realităţii; pentru a găsi această realitate avem nevoie şi de percepere. O fiinţă originară a lumii, al cărei conţinut

îl născocim, înseamnă pentru o gândire ce se înţelege pe sine însăşi, o presupu-nere imposibilă. Monismul nu tăgăduieşte lumea ideilor, ci, dimpotrivă, pentru el o percepţie căreia îi lipseşte contrapartea conceptuală nu reprezintă realitatea deplină, dar el nu găseşte, în întreg domeniul gândirii, nimic ce ne-ar putea în-demna să părăsim domeniul de trăire al gândirii, prin negarea realităţii spirituale şi obiective a acesteia. Monismul consideră ştiinţa care se limitează la descrierea percepţiilor, fără să pătrundă până la completările ideale ale acestora, numai o jumătate de ştiinţă. Tot jumătăţi sunt considerate toate noţiunile abstracte care nu-şi găsesc întregirea lor în percepţie şi nu se integrează nicăieri în reţeaua de noţiuni ce cuprinde lumea care poate fi observată. De aceea, el nu admite idei care să se refere la ceva obiectiv, situat dincolo de experienţa noastră, şi care să formeze conţinutul unei metafizici pur ipotetice. Toate ideile de acest fel sunt, pentru monism, abstracţii derivate din lumea experienţei, dar a căror derivare este trecută cu vederea de către autorii lor.
Din punct de vedere monist, ţelurile acţiunii noastre pot fi luate tot atât de puţin dintr-un „dincolo” extrauman. Ele trebuie să ia naştere, în măsura în care sunt gândite, din intuiţia omenească. Omul nu face, din finalităţile unei fiinţe originare – obiective şi transcendente – finalităţi proprii, individuale, ci el caută să le realizeze pe ale sale, care îi sunt date de fantezia sa morală. Omul ia ideea ce se realizează într-o acţiune din propria sa lume de idei şi o pune la temelia voinţei sale. Prin urmare, în acţiunile sale nu se manifestă un imperativ inoculat din lumea de dincolo în lumea de dincoace, ci intuiţiile omeneşti care aparţin lumii de dincoace. Monismul nu recunoaşte un astfel de cârmuitor al lumilor, care ar fixa acţiunilor noastre şi alte finalităţi şi sensuri, în afară propriilor noas-tre finalităţi. Omul nu găseşte o astfel de temelie originară a existenţei, ale cărei vreri să le poată cerceta, pentru a afla de la ea ţelurile spre care trebuie să tindă cu acţiunile sale. El este trimis înapoi la sine însuşi. El însuşi trebuie să dea un conţinut acţiunii sale. Dacă el caută motivele determinante ale voinţei sale în afara lumii în care trăieşte, caută zadarnic.
În caz că a trecut dincolo de satisfacerea pornirilor sale naturale, de care s-a îngrijit natura mamă, trebuie să caute aceste motive în propria fantezie morală, dacă nu cumva, fiind prea comod, se lasă determinat de fantezia morală a altora; cu alte cuvinte, el trebuie să se abţină de la orice acţiune, sau să se lase deter-minat în acţiunile sale de motive pe care le-a scos el însuşi din lumea ideilor ori care au fost scoase din această lume, de altcineva. Dacă a putut părăsi sfera por-nirilor senzoriale şi a trecut şi de stadiul în care era numai un executant al celor poruncite de alţii, el va fi determinat numai de sine însuşi. El trebuie să acţioneze

dintr-un imbold pe care îl determină el însuşi, şi nimeni altul. Desigur că acest impuls este determinat, în mod ideal, în lumea unitară a propriilor noastre idei; dar, de fapt, numai omul îl poate coborî din această lume şi numai el îl poate transforma în realitate. Monismul nu poate găsi decât în omul însuşi, prin om, motivul unei transpuneri actuale a unei idei în realitate. Pentru ca o idee să de-vină acţiune, omul trebuie să vrea înainte ca acest lucru să se poată întâmpla. Prin urmare, o astfel de voinţă îşi are temeiul numai în omul însuşi. Omul este atunci ultimul determinant al acţiunii sale. El este liber.



Primul adaos la noua ediţie (1918). În a doua parte a acestei cărţi am încercat să facem dovada că libertatea trebuie găsită în realitatea acţiunii omeneşti. Pen-tru aceasta era necesar să scoatem, din domeniul total al acţiunii omeneşti, acţi-unile care, supuse unei auto-observaţii obiective, ne îngăduie să vorbim despre libertate. Este vorba despre acele acţiuni care ni se prezintă drept realizări ale intuiţiilor ideale. Celelalte acţiuni nu vor fi considerate libere de nici o considera-re obiectivă. Dar, observându-se pe sine într-un mod obiectiv, omul va găsi că poartă în sine predispoziţiile necesare pentru a progresa pe calea ce duce la in-tuiţiile etice şi la realizarea lor. Însă această observare obiectivă a esenţei etice a omului nu poate să aducă un element determinant în ceea ce priveşte libertatea. Căci, dacă gândirea intuitivă ar izvorî dintr-o altă realitate, dacă natura acestei gândiri nu s-ar baza pe sine însăşi, conştienţa libertăţii ce rezultă din elementul etic, ar fi numai o formaţiune iluzorie, însă partea a doua a acestei cărţi îşi găseş-te temeliile ei fireşti în prima. Ea prezintă gândirea intuitivă drept activitate spi-rituală interioară trăită a omului. A înţelege trăind această entitate a gândirii, este acelaşi lucru ca şi cunoaşterea libertăţii gândirii intuitive. Iar dacă se ştie că această gândire este liberă, atunci vedem şi sfera voinţei, căreia trebuie să-i atri-buim libertatea. Pe omul care acţionează îl va socoti liber acela care este în stare ca, pe temeiul unei experienţe lăuntrice, să considere gândirea intuitivă drept entitate de sine stătătoare. Cel ce nu este în stare de acest lucru, acela încă nu va putea găsi o cale incontestabilă care să ducă la acceptarea libertăţii. Experienţa înfăţişată aici găseşte în conştienţă gândirea intuitivă, care nu are realitate numai în conştientă. Şi, prin aceasta, libertatea devine pentru ea o caracteristică a acţiu-nilor ce izvorăsc din intuiţiile conştienţei.

Al doilea adaos la noua ediţie (1918). Expunerea din această carte este clădită pe experienţele pur spirituale ale gândirii intuitive care, prin actul cunoaşterii, situează orice percepţie în sfera realităţii. În această carte n-am vrut să prezen-tăm mai mult decât poate cuprinde experienţa gândirii intuitive. Dar trebuia să arătăm şi ce conformaţie a gândurilor pretinde această gândire trăită. Şi ea pretinde să nu tăgăduim că, în procesul de cunoaştere, ea este o trăire de sine stătătoare. Pretinde să nu-i contestăm facultatea de a trăi realitatea împreună cu percepţia, în loc să căutăm această realitate în afara acestei trăiri, într-o lume imaginară, faţă de care activitatea gânditoare a omului ar fi ceva subiectiv.
Am caracterizat astfel acel element din gândire, prin care omul participă în mod spiritual la realitate. (Şi nimeni n-ar trebui să confunde această concepţie despre lume, la temelia căreia stă gândirea trăită, cu un simplu raţionalism). Dar, pe de altă parte, reiese clar din întreg spiritul în care sunt făcute aceste expuneri, că elementul percepţiei devine o realitate pentru cunoaşterea omului abia din momentul în care este cuprins cu gândirea. Caracterul de realitate nu poate fi conferit în afara gândirii. Prin urmare, nu ne este îngăduit a ne reprezenta că perceperea senzorială ne-ar garanta singura realitate. Omul pur şi simplu trebuie să aştepte să întâlnească pe calea vieţii lui ceea ce ne apare ca percepţie. El s-ar putea doar întreba: oare, din punctul de vedere ce rezultă numai din gândirea trăită în mod intuitiv, este justificat să aşteptăm ca, în afară realităţilor sensibile, omul să poată percepe şi realităţi spirituale? Da, la aceasta ne putem aştepta. Căci chiar dacă gândirea trăită intuitiv este, pe de o parte, un proces activ ce se desfăşoară în spiritul omului, pe de altă parte, ea este, în acelaşi timp, o percep-ţie spirituală, de care luăm cunoştinţă fără un organ senzorial. Ea este o percep-ţie în care este activ chiar cel ce percepe, şi este o activitate pe care cel ce o săvârşeşte o şi percepe în acelaşi timp. În gândirea intuitivă, omul este transpus într-o lume spirituală şi ca subiect perceptor. Omul recunoaşte ceea ce îl întâm-pină în această lume, ca percepţie, aşa cum îl întâmpină lumea spirituală a pro-priei sale gândiri, drept o lume de percepţii spirituale. Faţă de gândire, această lume de percepţii spirituale s-ar găsi în acelaşi raport în care se găseşte, pe de altă parte, şi lumea percepţiilor senzoriale. Lumea percepţiilor spirituale nu poa-te fi străină celui ce pătrunde în ea, fiindcă în gândirea intuitivă el are deja o trăi-re ce poartă un caracter pur spiritual. Despre o astfel de lume de percepţii spirituale vorbesc o bună parte a scrierilor pe care le-am publicat după apariţia acestei cărţi. Această «Filosofie a libertăţii» este baza filosofică a scrierilor mele de mai târziu. Căci în această carte am încercat să arăt că trăirea just înţeleasă a gândirii este deja o trăire spirituală. De aceea autorul ei este de părere că cel ce

poate primi cu toată seriozitatea punctul de vedere înfăţişat în această «Filosofie a libertăţii» nu se va opri în faţa intrării în lumea de percepţii spirituale. Fireş-te, din conţinutul acestei cărţi nu se poate deduce în mod logic – prin concluzii – ceea ce autorul ei a expus în cărţile sale de mai târziu. Din înţelegerea vie a gândirii intuitive, aşa cum am prezentat-o în această carte, va rezulta însă în mod firesc, în continuare, o pătrundere vie în lumea percepţiilor spirituale.

PRIMUL APENDICE (Adaos la noua ediţie 1918)


Obiecţiile ce mi s-au adus din partea filosofilor58I, 59II  îndată după apariţia acestei cărţi, mă determină să adaug acestei noi ediţii o scurtă lămurire. Îmi dau foarte bine seama că există cititori care au interes pentru conţinutul acestei cărţi, dar care vor considera cele de mai jos ca o urzeală conceptuală abstractă, inutilă şi străină. Ei pot lăsa necitită această scurtă expunere. Căci numai în consideraţi-ile întreprinse de filosofi se ivesc probleme care îşi au originea mai mult în anumite prejudecăţi ale gânditorilor decât în însuşi mersul natural al fiecărei gândiri omeneşti. Ceea ce se tratează, de altfel, în această carte, mi se pare a fi o problemă care priveşte pe fiecare om care caută să se clarifice referitor la fiinţa omului şi la raportul acesteia faţă de lume. Ceea ce urmează, însă, este mai mult o problemă despre care anumiţi filosofi pretind că trebuie să se vorbească, atunci când se tratează lucruri ca acelea pe care le-am prezentat în această carte, fiindcă aceşti filosofi şi-au creat, prin felul lor de a vedea lucrurile, greutăţi care nu exis-tă în mod general. Dacă nu ţii deloc seama de astfel de probleme, anumite per-sonalităţi te învinovăţesc numaidecât de diletantism şi alte lucruri asemănătoare. Ele cred că autorul unor expuneri ca cea din această carte nu ar fi dezbătut nici-odată şi probleme despre care nu a vorbit în această lucrare.
Problema la care mă gândesc este următoarea: există gânditori care sunt de părere că am avea de luptat cu mari greutăţi, dacă am vrea să înţelegem cum via-ţa sufletească a unui alt om poate acţiona asupra propriei noastre vieţi sufleteşti (a observatorului). Ei spun: lumea mea conştientă se găseşte în mine; tot aşa, lumea conştientă a altuia se găseşte în el. Eu nu pot privi în lumea conştienţei unui alt om. Cum ajung să ştiu că eu mă găsesc într-o lume comună cu el? Con-cepţia care susţine că, plecând de la lumea conştientă, putem trage concluzii în ceea ce priveşte o lume inconştientă, care nu poate deveni niciodată conştientă, încearcă să rezolve aceasta dificultate în felul următor. Ea spune: lumea pe care o am în conştienţa mea este reprezentarea, în mine, a unei lumi reale pe care conştienţa mea nu o poate atinge. În aceasta din urmă se găsesc cauzele necu-noscute mie, ale lumii mele conştiente. În această lume se găseşte şi fiinţa mea reală, despre care nu am în conştienţa mea decât tot un reprezentant. În ea se găseşte, însă, şi fiinţa celorlalţi oameni. Dar ceea ce se manifestă în conştienţa

celorlalţi oameni îşi are, în fiinţa lor, drept corespondent, o realitate independen-tă de această conştienţă. Această realitate acţionează – într-un domeniu care nu poate deveni conştient – asupra fiinţei mele, principial inconştientă, şi, prin aceasta, în conştienţa mea se creează o reprezentanţă pentru ceea ce există într-o conştienţă cu totul independentă de trăirea mea conştientă. Vedem astfel că lu-mii pe care o pot cuprinde cu conştienţa mea, această concepţie îl adaugă o lume concepută în mod ipotetic şi inaccesibilă experienţei, fiindcă altfel ea s-ar vedea constrânsă să afirme că întreaga lume exterioară pe care cred a o avea înaintea mea nu este decât lumea conştienţei mele, de unde ar rezulta absurditatea – so-lipsistă – că şi celelalte persoane există numai în conştienţa mea.
Această problemă, creată de anumiţi reprezentanţi mai noi ai teoriei cunoaş-terii, poate fi lămurită numai dacă încercăm să privim lucrurile din punctul de vedere al observaţiei spirituale, adoptat în expunerea din această carte. Ce am înaintea mea înainte de toate, când mă găsesc în faţa unei alte persoane? Eu pri-vesc ceea ce îmi este dat în primul rând. Este înfăţişarea senzorială a corporalită-ţii celeilalte persoane, care îmi este dată ca percepţie; apoi percepţia auditivă a ceea ce spune această persoană, etc. Eu nu privesc numai încremenit la toate acestea, ci activitatea mea gânditoare este pusă în mişcare. Situându-mă ca fiinţă gânditoare în faţa unei alte persoane, percepţiile capătă pentru mine, aşa-zicând, o transparenţă sufletească. Prin cuprinderea gânditoare a percepţiei mele, mă văd obligat să-mi spun că ea nu este deloc ceea ce apare simţurilor exterioare. Apari-ţia sensibilă îmi revelează – în ceea ce este ea în mod direct – un alt element, care este indirect. Situarea ei în faţa mea înseamnă totodată stingerea ei ca sim-plă apariţie sensibilă. Dar ceea ce îmi revelează ea, în această stingere, mă con-strânge, ca fiinţă gânditoare, să-mi sting gândirea pe timpul acţiunii sale şi mă obligă să pun în locul gândirii mele gândirea ei. Dar pe această gândire a ei eu o cuprind în gândirea mea drept trăire, ca pe propria mea gândire. Eu am perceput cu adevărat gândirea celuilalt. Căci percepţia directă care se stinge ca apariţie sensibilă este cuprinsă de gândirea mea, şi acesta este un proces ce se desfăşoa-ră, cu desăvârşire, în conştienţa mea, un proces care constă din faptul că locul gândirii mele este luat de cealaltă gândire. Prin stingerea apariţiei sensibile, se-pararea dintre cele două sfere de conştienţă încetează în mod real. Acest lucru se reprezintă în conştienţa mea prin aceea că de îndată ce în mine trăieşte conţinu-tul de conştienţă al unei alte persoane, eu îmi trăiesc tot atât de puţin propria mea conştienţă, pe cât de puţin îmi trăiesc această conştienţă în somnul fără vise. Aşa după cum în somnul fără vise se stinge conştienţa mea diurnă, tot aşa în ac-tul de percepere al conţinutului unei conştienţe străine se stinge propria mea

conştienţă. Iluzia că lucrurile nu ar sta astfel provine, în primul rând, din aceea că în actul perceperii unei alte persoane, locul eliberat prin stingerea propriului nostru conţinut de conştienţă nu-l ocupă, ca în somn, inconştienţa, ci celălalt conţinut de conştienţă şi, în al doilea rând, din aceea că stările de alternanţă din-tre stingerea şi reaprinderea conştienţei mele de sine se succed prea repede pen-tru a fi observate în mod obişnuit. Problema de care ne ocupăm aici nu se rezolvă prin construcţii artificiale de noţiuni, care, pornind din sfera conştientu-lui, trag concluzii asupra unor lucruri de care nu putem deveni conştienţi nicio-dată, ci prin adevărata trăire a celor ce rezultă din unirea dintre gândire şi percepţie. Aşa se petrec lucrurile în cazul foarte multor probleme pe care le în-tâlnim în literatura filosofică. Gânditorii trebuie să caute drumul spre o observa-ţie corespunzătoare spirituală şi nepărtinitoare; în loc de asta ei clădesc în faţa
realităţii o construcţie artificială de noţiuni.
Într-un studiu al lui Eduard von Hartmann59I, 60II  – «Ultimele probleme ale
teoriei cunoaşterii şi ale metafizicii» (publicat în «Revista de filosofie şi critică filosofică», vol. 108, pag. 55 ş.u.) – lucrarea mea «Filosofia libertăţii» este pusă în rândul lucrărilor filosofice care vor să adopte punctul de vedere al unui „mo-nism bazat pe principiul teoriei cunoaşterii”. Dar Eduard von Hartmann respinge un asemenea punct de vedere ca fiind imposibil. La temelia acestei respingeri stau următoarele. Potrivit convingerilor exprimate în amintitul studiu, teoria cu-noaşterii poate admite numai trei puncte de vedere. Sau rămânem la punctul de vedere naiv, care consideră fenomenele percepute drept lucruri reale în afara conştienţei omeneşti, caz în care omul se lipseşte de cunoaşterea critică. El nu-şi dă seama cum conţinutul conştienţei sale constituie, în fond, doar interiorul pro-priei sale conştienţe. Nu înţelege că nu avem de-a face cu o „masă în sine”, ci numai cu un obiect al propriei sale conştienţe. Cel ce rămâne la acest punct de vedere sau care, prin anumite raţionamente, se întoarce la el, este un realist naiv. Acest punct de vedere este inadmisibil, căci el trece cu vederea că în conştienţă se găsesc numai propriile sale obiecte de conştienţă. Sau îşi dă seama de această stare de fapt şi o recunoaşte pe de-a-ntregul. În acest caz, omul devine un idea-list transcendental. Dar atunci, omul ar trebui să nu admită că în conştienţa ome-nească ar putea pătrunde vreodată ceva din „lucrul în sine”. Dacă am fi, însă, îndeajuns de consecvenţi, prin aceasta nu ne-am putea sustrage iluzionismului absolut. Căci, în acest caz, lumea se transformă într-o simplă sumă de obiecte ale conştienţei, şi anume, într-o sumă de obiecte ale propriei noastre conştienţe. Dar atunci omul se găseşte constrâns – în mod absurd – să-şi reprezinte şi pe ceilalţi oameni ca existând numai în propria conştienţă. Alt punct de vedere po-

sibil ar fi numai cel de-al treilea, al realismului transcendental. Acesta admite existenţa „lucrurilor în sine”, dar susţine că această conştienţă omenească nu poate avea, în nici un caz, trăirea directa a acestor lucruri în sine. Ele acţionează de dincolo de conştienţa omenească şi fac, pe o cale de care omul nu este nicio-dată conştient, ca în această conştienţă să apară obiectele conştienţei. La aceste „lucruri în sine” putem ajunge prin deducţii, pornind de la conţinutul pe care îl trăim în conştienţă, dar care nu este decât un conţinut pur reprezentat. Eduard von Hartmann afirmă, în amintitul studiu, că un „monism bazat pe principiile unei teorii a cunoaşterii” – aşa numeşte el punctul meu de vedere – ar trebui de fapt să se declare adeptul unuia din cele trei puncte de vedere şi că, dacă nu face acest lucru, este numai pentru că acest monism nu trage concluziile reale ale premizelor sale. Iar apoi, în acelaşi articol, se spune:
„Dacă vrem să aflăm cărui punct de vedere îl aparţine un filosof care îşi ba-zează monismul său pe teoria cunoaşterii, ajunge să-i punem doar câteva între-bări şi să-l obligăm să răspundă la ele. Căci nici unul dintre aceşti monişti nu se va exprima de bună voie asupra acestor puncte, şi ei vor căuta, pe orice cale, să evite a da răspuns unor întrebări, fiindcă fiecare răspuns îl obligă pe un aseme-nea filosof a se declara pentru unul din aceste puncte de vedere. Aceste întrebări sunt următoarele: 1. Sunt obiectele, în ceea ce priveşte constituţia lor, continui sau intermitente? Dacă răspunsul sună: sunt continui, atunci avem de-a face cu o formă oarecare a realismului naiv. Dacă acest răspuns sună: sunt intermitente, avem de-a face cu realismul transcedenta1. Dar dacă răspunsul sună: obiectele sunt pe de o parte (ca şi conţinut al conştienţei absolute, sau ca reprezentări in-conştiente, sau ca posibilităţi de percepere) continui, iar pe de altă parte (ca şi conţinut al conştienţei limitate) intermitente, este evident ca avem de-a face cu realismul transcendental. 2. Când trei persoane stau la masă, câte exemplare ale mesei avem înaintea noastră? Cel ce răspunde: unul, este realist naiv; cel ce răs-punde: trei, este idealist transcendental; cel ce răspunde însă: patru, acela este realist transcendental. Natural, aici se pleacă de la premiza că masa ar trebui să o concepem ca lucrul în sine, iar celelalte trei ar trebui concepute, sub denumirea comună de „exemplare ale mesei”, ca obiecte de percepţie în cele trei conştienţe. Celui ce i se pare că aceasta ar însemna o libertate prea mare, acela, în loc de „patru”, va trebui să răspundă: „unul sau trei”. 3. Când într-o cameră se găsesc două persoane, câte exemplare ale acestor persoane sunt prezente? Cel ce răs-punde: două, este realist naiv; cel ce răspunde: patru (şi anume în fiecare din cele doua conştienţe, un eu şi o altă persoană) acela este idealist transcendental; cel ce răspunde,. însă, şase (şi anume două persoane ca lucru în sine şi patru obi-

ecte de reprezentare a persoanelor în cele două conştienţe), acela este realist transcendental. Cel ce ar vrea să arate că teoria monistă a cunoaşterii este ceva diferit de aceste trei puncte de vedere, ar trebui să dea un alt răspuns la fiecare din aceste trei întrebări; dar eu nu-mi închipui cum ar putea suna acest răspuns.”
Răspunsurile «Filosofiei libertăţii» sunt: 1. Cel ce sesizează din lucruri nu-mai percepţia şi pe aceasta o la drept realitate, este realist naiv; el nu-şi dă seama că, propriu-zis, aceste percepţii pot fi considerate ca existente numai atâta timp cât îşi ţine privirea îndreptată asupra lucrurilor, prin urmare că el ar trebui să-şi închipuie ca intermitent ceea ce îl stă înainte. Dar de îndată ce se lămureşte asu-pra faptului că realitatea este prezentă numai în percepţiile străbătute de gândire, el îşi dă seama că percepţiile care ni se prezintă ca intermitente, dacă sunt stră-bătute de realitatea elaborată în gândire, ni se revelează ca fiind continui. Aşa-dar, acel conţinut al percepţiei care este străbătut de gândirea trăită, trebuie considerat continuu, iar ceea ce este doar perceput din acest conţinut – ar trebui considerat ca intermitent. 2. Când trei persoane stau la o masă, câte exemplare ale mesei sunt prezente? Este prezentă numai o singură masă; dar câtă vreme aceste trei persoane vor să rămână la percepţiile lor, ele ar trebui să-şi zică: aces-te imagini de percepţie nu sunt deloc o realitate. Dar de îndată ce trec la masa, pe care o cuprind în gândirea lor, li se revelează realitatea unică a mesei; ei se găsesc uniţi, cu cele trei conţinuturi de conştienţă, în această realitate. 3. Când într-o cameră se găsesc două persoane, câte exemplare ale acestor persoane sunt prezente? Desigur nu sunt prezente şase exemplare – nici chiar în sensul realişti-lor transcendentali –‚ ci numai două. Numai că, la început, fiecare persoană are, atât despre ea însăşi, cât şi despre cealaltă, numai imaginea ireală a percepţiei. Dintre aceste imagini sunt prezente patru, la a căror prezenţă în activităţile gân-ditoare ale celor două persoane se desfăşoară sesizarea realităţii. În această acti-vitate gânditoare fiecare din aceste două persoane îşi depăşeşte sfera conştienţei; în fiecare se trezeşte sfera de conştienţă a celeilalte persoane şi aceea a propriei sale persoane. În momentele acestei treziri, persoanele se găsesc tot atât le puţin închise în propria lor conştienţă ca şi în somn. Numai că, în momentele următoa-re,  conştienţa  despre  această  trezire  reapare  în  cealaltă  persoană,  aşa  încât, conştienţa fiecărei persoane se cuprinde, în experienţa gânditoare, pe sine însăşi şi pe cealaltă persoană. Eu ştiu că realistul transcendental consideră acest lucru ca o revenire la realismul naiv. Dar am arătat deja, chiar în această scriere că, pentru gândirea trăită, realismul naiv îşi păstrează valabilitatea sa. Realistul transcendental nu stăruie, în procesul de cunoaştere, asupra faptelor; el se izo-lează de aceste fapte prin aceea că se pierde în desişul unei urzeli de gânduri.

Monismul înfăţişat în «Filosofia libertăţii» nici n-ar trebui numit „teorie monistă a cunoaşterii”, ci, dacă vrem un calificativ, i se poate spune monism al gândirii. Toate acestea au fost nesocotite60I, 61II  de Eduard von Hartmann. El nu a prins specificul celor expuse în «Filosofia libertăţii», ci afirmă că aş fi încercat a uni panlogismul universalist al lui Hegel cu fenomenalismul individualist al lui Hu-me (observaţia de la pag. 71 din Revista de Filosofie, vol. 108), pe când «Filoso-fia libertăţii» ca atare nu are, de fapt, absolut nimic de-a face cu aceste două puncte de vedere, despre care se pretinde că ar vrea să le împace. (Acesta este şi motivul pentru care n-am găsit necesar a intra în explicaţii cu „teoria monistă a cunoaşterii” a lui Johannes Rehmke61I, 62II. Punctul de vedere al «Filosofiei liber-tăţii» este cu totul altul decât ceea ce Ed. v. Hartmann şi alţii numesc „teorie monistă a cunoaşterii”).

AL DOILEA APENDICE


Aici voi reda, în esenţă, ceea ce am spus într-un fel de „prefaţă” la prima ediţie a acestei cărţi. Fiindcă aceste gânduri se referă mai mult la dispoziţia de gândire ,din care am scris această carte cu douăzeci şi cinci de ani în urmă, de-cât la însuşi conţinutul ei, le pun de această dată aici doar ca „apendice”. N-aş vrea să le las cu totul la o parte, fiindcă există părerea că scrierile mele de ştiinţă spirituală, apărute mai târziu, m-ar obliga să suprim ceva din scrierile mele ante-rioare.
În epoca noastră, adevărul poate fi găsit numai în adâncurile fiinţei ome-neşti1. Dintre cele două căi de care ne vorbea Schiller:

„Adevărul îl căutăm amândoi, tu afară în viaţă, eu înăuntru În inimă, şi, astfel, desigur, îl va găsi fiecare.
Dacă ochiul este sănătos, el Îl va întâlni în afară pe Creator;
Dacă inima este sănătoasă, atunci desigur în interior ea va oglindi lumea”

Omul din prezent se va folosi mai ales de cea de a doua. Un adevăr care ne vine din afară poartă întotdeauna pecetea nesiguranţei. Noi suntem dispuşi să credem numai în adevărul care apare în interiorul fiecăruia dintre noi.
Numai adevărul ne poate aduce siguranţă în dezvoltarea forţelor noastre in-dividuale. Cel ce este chinuit de îndoieli are forţele paralizate. Într-o lume pe care o găseşte enigmatică, el nu poate afla nici o ţintă pentru munca sa de crea-ţie.
Nu vrem numai să credem, vrem să ştim. Credinţa pretinde recunoaşterea unor adevăruri pe care nu le cunoaştem în întregime. Dar fiinţa noastră individu-ală se împotriveşte la tot ceea ce nu cunoaştem în întregime, fiindcă ea vrea să trăiască totul în interiorul său cel mai adânc. Pe noi numai ştiinţa ne mulţumeşte, pentru că ea nu se supune normelor exterioare, ci izvorăşte din viaţa lăuntrică a personalităţii.

1  Aici am suprimat numai chiar primele fraze din introducerea primei ediţii, care mi s-au părut astăzi a fi fără nici o importanţă. Dar ceea ce s-a spus în restul acestei introduceri, gă-sesc că este necesar a se spune şi în prezent, cu toată mentalitatea oamenilor de ştiinţe ale naturii din ziua de astăzi, ba am putea spune că acest lucru este necesar tocmai datorită acestei mentalităţi.

Noi nu vrem nici o astfel de ştiinţă care s-a modelat, o dată pentru totdeauna, după regulile încremenite ale didacticii, şi s-a păstrat într-un compendiu valabil pentru toate timpurile. Fiecare dintre noi se simte îndreptăţit să ia ca punct de plecare experienţele sale imediate, trăirile sale directe pentru ca, de aici, să se ridice la cunoaşterea întregului univers. Noi tindem, fiecare în felul său, spre o ştiinţă sigură.
Teoriile noastre ştiinţifice nu mai trebuie să aibă o astfel de conformaţie, încât să trezească sentimentul că acceptarea lor ar fi problema unei constrângeri ne-condiţionate. Nici unul dintre noi n-ar mai putea da unei lucrări ştiinţifice titlul pe care îl dăduse altădată Fichte: „Lămuriri clare ca lumina soarelui, pentru ma-rele public, asupra esenţei propriu-zise a celei mai noi filosofii. O încercare de a-i constrânge pe cititori la înţelegere”. Astăzi nimeni nu trebuie constrâns la înţelegere. De la cel ce nu se simte impulsionat spre o concepţie printr-o necesita-te deosebită, individuală, de la acela nu pretindem nici acceptare şi nici adeziune. Astăzi, nici pe nevârstnici, nici pe copii, nu vrem să-i îndopăm cu cunoştinţe, ci încercăm a le dezvolta facultăţile pentru ca să nu mai fie nevoie să fie constrânşi la înţelegere, ci pentru ca ei să voiască a înţelege.
Eu nu mă dăruiesc nici unei iluzii în ceea ce priveşte această caracteristică a epocii mele. Ştiu în cât de mare măsură se desfăşoară viaţa după anumite tipare, lipsite de individualitate. Dar ştiu tot atât de bine că mulţi dintre contemporanii mei încearcă să-şi orânduiască viaţa în sensul pe care l-am arătat aici. Lor aş vrea să le dedic această scriere. Ea nu va vorbi despre „singura cale posibilă” ce duce la adevăr, ci va relata despre acea cale pe care a mers un om căruia adevărul îi este un lucru de mare preţ.
Această scriere ne conduce mai întâi în domenii mai abstracte, în care gându-rile trebuie să îmbrace contururi precise, pentru a putea ajunge la puncte sigure. Dar, din domeniul noţiunilor aride, cititorul va fi călăuzit şi în viaţa concretă. Sunt cu totul de părere că, dacă vrea să trăiască existenţa sub toate aspectele ei, omul trebuie să se ridice şi în domeniul eteric al noţiunilor. Cel ce se poate bu-cura de viaţă numai cu simţurile, nu cunoaşte deliciile ei. Învăţaţii orientali îi lăsau pe discipoli să ducă, ani de-a rândul, o viaţă de renunţări şi asceză, înainte de a le fi împărtăşit ceea ce ştiau ei înşişi. Occidentul nu mai pretinde, pentru a conferi cuiva ştiinţa, nici exerciţii de smerenie şi nici ascetism. Dar, în schimb, cere ca omul să aibă bunăvoinţa de a se sustrage, pentru un timp scurt, impresii-lor directe ale vieţii şi să intre în lumea gândurilor pure.
Domeniile vieţii sunt numeroase. Pentru fiecare domeniu se dezvoltă o ştiin-ţă aparte. Dar viaţa însăşi este o unitate şi cu cât ştiinţele se străduiesc mai mult

să aprofundeze domeniile particulare ale vieţii, cu atât mai mult se îndepărtează de înţelegerea unităţii vii a universului. Trebuie să existe o ştiinţă care caută, în ştiinţele speciale, elementele pentru a-l conduce din nou pe om spre pleni-tudinea vieţii. Cercetătorii specializaţi ai ştiinţelor vor să dobândească, prin cu-noştinţele lor, o conştientă despre lume şi despre fenomenele din ea; în această scriere am urmărit un ţel filosofic: ştiinţa trebuie să devină ea însăşi organică şi vie. Ştiinţele speciale sunt trepte premergătoare ale ştiinţei spre care se tinde aici. O situaţie asemănătoare domneşte în arte. Compozitorul lucrează pe temeiul teori-ei compoziţionale. Aceasta din urmă este o totalitate de cunoştinţe, a căror însuşire este o condiţie necesară pentru a compune, în compoziţii, legile ştiinţei compu-nerii sunt puse în slujba vieţii, în slujba realităţii faptice. Exact în acelaşi sens este filosofia o artă. Toţi filosofii adevăraţi erau artişti ai noţiunilor. Pentru ei, ideile oamenilor erau material de artă, iar metodele ştiinţifice erau tehnica artisti-că. Prin aceasta, gândirea abstractă dobândeşte viaţă individuală, concretă. Ideile devin forţe de viaţă. Atunci nu avem numai o ştiinţă despre lucruri, ci ştiinţa de-vine un organism real, un organism stăpân pe sine însuşi. Conştienta noastră ac-tivă, reală, s-a ridicat deasupra unei simple preluări pasive a adevărurilor.
Cum se comportă filosofia ca artă faţă de libertatea omului, ce este această libertate, şi dacă am ajuns să ne împărtăşim din ea, sau putem ajunge la acest lu-cru: iată problema fundamentală a scrierii mele. Toate celelalte expuneri ştiinţi-fice au fost făcute numai pentru ca, în cele din urmă, să aruncăm şi mai multă lumină asupra unei probleme care, după părerea mea, prezintă cea mai mare im-portanţă pentru om. În aceste pagini vrem să dăm o „filosofie a libertăţii”.
Toată ştiinţa n-ar fi decât satisfacerea unei curiozităţi inutile, dacă ea nu ar tinde spre mărirea valorii existenţei personalităţii omeneşti. Ştiinţele îşi pri-mesc adevărata lor valoare abia atunci când sunt în stare să prezinte importanţa umană a rezultatelor lor. Scopul final al individului nu poate fi înnobilarea unei singure facultăţi sufleteşti, ci dezvoltarea tuturor aptitudinilor ce sălăşluiesc la-tent în noi. Cunoaşterea are valoare numai prin aceea că ea contribuie la dezvol-tarea multilaterală a întregii naturi omeneşti.
De aceea, această scriere nu concepe raporturile dintre ştiinţă şi viaţă în sensul că omul trebuie să-şi pună forţele în slujba ideii şi să se plece în faţa ei, ci în sensul că ia în stăpânire lumea ideilor, pentru a le folosi la realizarea ţelurilor sale omeneşti, care le depăşesc pe cele pur ştiinţifice.
Ideea trebuie trăită; altfel, cădem sub sclavia ei.

INDICAII ALE EDITORULUI


Textul de bază al acestei ediţii îl constituie ediţia a 2-a, Berlin (1918), prelucrată şi extin-să în mod substanţial. Pentru ediţia a 13-a, Dornach 1973, s-au îndreptat toate greşelile desco-perite începând cu ediţia din 1918, iar la ediţia a 5-a, Dornach 1978, s-au identificat şi verificat toate citatele din Eduard von Hartmann şi s-a extins Registrul de nume.

Comentariile şi remarcile făcute pe marginea «Filosofiei libertăţii», de către Eduard von Hartmann

„Dedicată Dr. Eduard von Hartmann, cu caldă veneraţie”, aşa suna dedicaţia lui Rudolf Steiner pe dizertaţia sa, extinsă şi tipărită sub titlul «Adevăr şi ştiinţă. Preludiu la o Filosofie a libertăţii»  (1892).  Apoi,  când  doi  ani  mai  târziu,  apăru  această  «Filosofie  a  libertăţii», Hartmann era de departe cel mai citat autor dintr-însa. Imediat după apariţie, Rudolf Steiner îşi trimise lucrarea la Eduard von Hartmann, iar acesta o studie cu un „viu interes”, şi o trimi-se înapoi lui Rudolf Steiner împreună cu numeroase comentarii, observaţii marginale şi subli-nieri, ca şi cu rugămintea „unei returnări pline de amabilitate”. În scrisoarea sa de însoţire din 21 noiembrie 1893, el scrie printre altele:

„E puţin probabil să aşteptaţi altceva de la mine decât de a vă da motivul pentru care tre-buie să combat punctul dumneavoastră deosebit de vedere. Dacă v-aş putea sluji în vreun fel, acesta va fi cel mai bine printr-o polemică amănunţită. Multe din remarci se referă doar la modul dumneavoastră de exprimare şi ar putea să vă folosească, probabil, la o revizuire ulte-rioară sau, pe alocuri, la o nouă prelucrare a unor probleme înrudite.”

Într-adevăr, Rudolf Steiner a luat în considerare remarcile pe care le-a notat Hartmann în propriul său exemplar, în mare măsură, atunci când a îngrijit în 1918 o nouă ediţie a «Filoso-fiei libertăţii»: neclarităţile şi neînţelegerile de care vorbesc comentariile lui Hartmann au fost înlăturate prin nenumărate modificări de cuvinte şi prin cincisprezece adăugiri de texte, în parte  complete.  Ele  sunt  reproduse  într-un  caiet  al  seriei  «Beiträge  zur  Rudolf  Steiner Gesamtausgabe. Veröffentlichungen aus dem Archiv der Rudolf-Steiner-Nachlaßverwaltung, Dornach, Heft Nr. 85/86, Michaeli 1984: Zur ‹Philosofie der Freiheit›». Kommentare und Randbemerkungen von Eduard von Hartmann. (Contribuţii la Opera completă a lui Rudolf Steiner. Publicaţii din Arhiva  moştenirii literare Rudolf Steiner, Dornach, Caietul 85/86, Mihaeli 1984: Asupra «Filosofiei libertăţii». Comentarii şi note marginale de Eduard von Hartmann.)

NOTE DE LA EDIŢIA DIN 1918


La pagina

1I	8   prezentat de mine în scrieri ulterioare: Vezi şi privire asupra Operei complete a lui Rudolf Steiner, la sfârşitul acestui volum. Despre alte scrieri ale sale, Rudolf Steiner vorbeşte şi la pag. 9, 162 ş.u., 170.

2I	9   Enigmele filosofiei, «Enigmele filosofiei, expuse schiţat în istoria lor», două volume, Berlin 1914, ed. A 9-a, într-un volum, Dornach 1985, GA 18
3I	13   David Friedrich Strauss, «Der alte und der neue Glaube» (Vechea şi noua credinţă), Leipzig 1872; Gesammelte Schriften (Opere complete), 6. Bd. (vol. 6), Bonn 1877. p. 167 (§ 76).

4I	14   Herbert Spencer, «Die Prinzipien der Psychologie», (Principiile psihologiei) Ediţie germană autorizată, trad. de Dr. B. Vetter, după ed. a 3-a engleză, 1. Bd. (vol.1), Stuttgart 1882, p.522
(§219). Paranteza din text («Psihologia»), a fost adăugată de Rudolf Steiner.

5I	14   Spinoza: vezi «Die Briefe mehrerer Gelehrten an Benedict von Spinoza und dessen Antwor-ten soweit beide zum besseren Verständniss seiner Schriften dienen» (Scrisorile mai multor învăţaţi către Benedict de Spinoza şi răspunsu-rile acestuia, în măsura în care ele slujesc la o mai bună înţelegere a scrierilor sale), trad. şi interp. de J.H.v. Kirchmann, Heidelberg 1882, p.204 şu (Scrisoa-rea a 62-a, oct. sau nov. 1674). Ediţia «Spinoza, Briefwechsel» (Spinoza, Co-respondenţă),  traducere  şi  introducere,  note  şi  registru  alcătuite  de  Carl Gebhardt, Leipzig 1914, p. 235 (Scrisoarea a 58-a), apare drept expeditor al acestei scrisori medicul şi alchimistul Georg Hermann Schuller.

6I	14   presupuneţi acum…sublinierea acestui loc aparţine lui Rudolf Steiner

7I	16   Eduard von Hartmann, «Phänomenologie des sittlichen Bewusstseins. Prole-gomena zu jeder künftigen Ethik» (Fenomenologia conştienţei morale. Prole-gomena la orice etică viitoare), Ed. 2, Berlin 1879, p. 451 şu (Secţiunea a 2-a, A, III, 5).

8I	17   Robert  Hamerling  «Die  Atomistik  des  Willens,  Beiträge  zur  Kritik  der modernen Erkenntniss» (Atomistica voinţei. Contribuţii la critica cunoaşterii modeme), 2. vol., Hamburg 1891, vol. al 2-lea, p. 213 ş.u.

9I	18   Paul Rée, «Die Illusion der Willensfreiheit» (Iluzia libertăţii voinţei), Berlin 1885, p. 5 şi 6.

10I	19   Hegel, «Encyklopädie der philosophischen Wissenschaften im Grundrisse» (Enciclopedia ştiinţelor filosofice în rezumat) (1817), Preambul la ed. a 2-a, Heidelberg 1827, p. XX; Georg Wilhelm Friedrich Hegel’s Werke (Opere),

ed. Completă, 6 vol., Berlin 1840, p. XXII, realizată de o asociaţie de prieteni ai nemuritorului.

11I	20   «Zwei Seelen wohnen, ach! In meiner Brust»: Goethe, Faust I, Vor dem Tor (În faţa porţii), versurile 1112-1117. Traducerea rom. de Ştefan Augustin Do-inaş.

12I	23   Friedrich  Albert  Lange,  «Geschichte  des  Materialismus  und  Kritik  seiner Bedeutung in der Gegenwart» (Istoria materialismului şi critica semnificaţiei sale în prezent), 2 vol., Iserlohn 1866 şi 1875. Citatul inserat face parte din vol. II, pag. 431 (Cartea a 2-a, Secţiunea a 3-a). Partea care nu apare, marcată prin puncte în citat, este: „Aşa cum spune Helmholz”

13I	24   Goethe, «Naturwissenschaftliche Schriften» (Scrieri de ştiinţele naturii), edita-te şi comentate de Rudolf Steiner în colecţia „Literatura Naţională Germană” a lui Kürschner, 5 vol., 1884-97, republicată la Dornach 1975, GA (Bibl. Nr.) 1 a-e, vol.2 (1887), Bibl. Nr. lb, pag. 5 şi 7.

14I	26   bilă de biliard: Comp. şi cu David Hume, «Eine Untersuchung in Betreff des menschlichen  Verstandes»,  (Cercetare  cu  privire  la  intelectul  uman  –  An Enquiry Concerning Human Understanding), tradusă, explicată şi cu o descri-ere a vieţii lui Hume, îngrijită de J.H.v. Kirchmann, ediţia a 4-a, Heidelberg 1888, pag.31-33 (Secţiunea IV, Îndoiala sceptică referitoare la activitatea raţi-unii, paragraf I).

15I	26   Theodor   Ziehen,   «Leitfaden   der   physiologischen   Psychologie,   in   15 Vorlesungen» (Ghid de psihologie fiziologică în 15 prelegeri), ediţie revăzută şi adăugită, Jena 1893, pag. 171.

16I	30   Cartea Întâia a lui Moise: Geneza (Facerea), sau întâia Carte a lui Moise, 1,31.

17I	31   Pierre  Jean  Georges  Cabanis,  «Rapports  du  physique  et  du  moral  de 1’homme», 2 vol., Paris An X – 1802, vol. 1, pag. 151 (second mémoire, § 7). Traducerea germană, 2 vol. Halle 1804.

18I	32   Cartesius... gândesc, deci exist: René Descartes, «Discours sur la méthode» (1673), I, 7 şi 10; şi de asemenea, dar nu literal, «Meditationes de prima philosophia» (1641), a 2-a meditaţie.
19I	33   Friedrich  Wilhelm  Joseph  Schelling,  «Erster  Entwurf  eines  Systems  der Naturphilosophie» (Întâia schiţă a unei filosofii a naturii), Jena şi Leipzig 1799, p. 6, literal : „A filosofa asupra naturii înseamnă să creezi natura”, Ope-re complete, Prima secţiune, vol. al 3-lea, Stuttgart şi Augsburg 1858, pag. 13.

20I	34   obiecţie... pe care i-o făcuse Pascal lui Cartesius...: eu mă plimb, deci sunt: nu a putut fi dovedită la Pascal. Dar Descartes însuşi formulează această frază pentru a sintetiza obiecţiile lui Peter Gassendi. Încă înainte de publicarea aces-

175
tora,  Descartes  a  permis  accesul  unei  serii  de  filosofi  şi  teologi,  la «Meditationes de prima philosophia». El a putut tipări obiecţiile acestora îm-preună cu răspunsurile sale la acestea, într-o anexă la tratatul propriu-zis, deci încă de la ediţia întâia, din 1641. Celei de-a cincea obiecţii, din cele şase ale lui Gassendi, frazei „ego ambulo, ergo sum”, Descartes îi dă răspuns în para-graful I al răspunsului la obiecţia împotriva celei de a 2-a meditaţii. («Oeuvres de Descartes», publiés par Charles Adam et Paul Tarinery, vol. VII, Paris 1904, pag. 352).

21I	37   personalităţi pe care autorul...o apreciază foarte mult: Este avut în vedere filosoful Eduard von Hartmann (1842 – 1906). Chiar dizertaţia lărgită a lui Rudolf Steiner «Adevăr şi ştiinţă, preludiu la o ‹Filosofie a libertăţii›» (Wei-mar 1892), purta dedicaţia tipărită: „Dedicată lui Dr. Eduard von Hartmann, cu călduroasă stimă”. Rudolf Steiner a trimis chiar şi «Filosofia libertăţii» lui Hartmann, iar acesta a studiat-o temeinic pe parcursul a două săptămâni şi, prevăzută cu numeroase comentarii, remarci marginale şi sublinieri, a trimis-o lui Rudolf Steiner. Aceste comentarii şi remarci marginale ale lui Eduard von Hartmann, au fost publicate acum (vezi începutul acestor note editoriale). Obiecţiile lui Hartmann, pe care Rudolf Steiner le aminteşte aici, se referă la pag. 46 a acestei ediţii şi sună: la rândul 6 f şi 8: „nu !”‚ „nu !”‚ iar la rândul 7: „El observă şi aici doar rezultatele activităţii sale creatoare, nu chiar pe aceas-ta; aceasta din urmă este amăgire, ca şi cum am crede că vedem o mişcare la o succesiune rapidă de iluminări cu scânteie electrică”.

22I	39   Herbert Spencer, «Grundlagen der Philosophie» (Fundamentele filosofiei – Principles of Philosophy), Ediţie germană autorizată după ediţia a 4-a engleză, traducere de B. Vetter, Stuttgart 1875, pag. 69 şu (Cap. IV «Relativitatea ori-cărei cunoaşteri», § 23).

23I	43   Când Dr. Franz a operat un orb din naştere: În anul 1840. Vezi publicarea raportului clinic «Die Wahrnehmungswelt Blindgeborenen vor und nach der Operation,  Bericht  über  den  Fall  eines  Blindgeborenen  jungen  Mannes, welcher in seinem 18. Jahr erfolgreich operiert wurde, mit physiologischen Beobachtungen und Experimenten durch J. C. Franz, Leipzig» (Lumea de senzaţii a unui nevăzător din naştere, înainte şi după operaţie, raport asupra cazului unui tânăr nevăzător din naştere, care a fost operat cu succes într-al 18-lea an de viaţă, cu observaţii fiziologice şi experienţe efectuate de J.C. Franz,	Leipzig),	apărut	în	«Nachrichten	der	Rudolf Steiner-Nachlassverwaltung» («Ştiri ale Moştenirii literare R. Steiner» – nu-mele vechi al publicaţiei  «Beiträge zur Rudolf Steiner Gesamtausgabe» – «Contribuţii la Ediţia Completă R. Steiner»), Nr. 19, Dornach Michaeli 1967, pag. 9-13.
Despre pacientul doctorului Franz şi despre un alt nevăzător din naştere, tra-tează cartea lui Theodor Ziehen «Ghid de psihologie fiziologică», ed. a 2-a re-

văzută şi adăugită, Jena 1839, pag. 59, pe care Rudolf Steiner o citează de mai multe ori.

24I	44   George Berkeley, «Tratat despre principiile cunoaşterii umane» (A Treatise Concerning the Principles of Human Knowledge), Secţiunea.VI. Nu s-a putut stabili care traducere din limba engleză a fost folosită de Rudolf Steiner.

25I	46   Otto   Liebmann,   «Zur   Analyse   der   Wirklichkeit,   Eine   Erörterung   der Grundprobleme der Philosophie» (Către o analiză a realităţii. O examinare a problemei  fundamentale  a  filosofiei),  ed.  a  2-a,  considerabil  adăugită, Strassburg 1880, pag. 28.
26I	47   Johannes   Volkelt,    «Immanuel    Kant’s   Erkenntnisstheorie   nach    ihren Grundprincipien	analysiert.	Ein	Beitrag	zur	Grundlegung	der Erkenntnißtheorie»  (Teoria  cunoaşterii  la  Immanuel  Kant,  analizată  după principiile ei fundamentale. O contribuţie la fundamentarea oricărei cunoaş-teri), § 23).

27I	47   Eduard   von   Hartmann,   «Grundprobleme   der   Erkenntnißtheorie.   Eine phänomenologische Durchwanderung der möglichen erkenntnisstheoretischen Standpunkte» (Probleme fundamentale ale teoriei cunoaşterii. O parcurgere fenomenologică a punctelor de vedere posibile de teoria cunoaşterii), Leipzig 1889, pag. 16-40.

28I	47   Johannes Müller: Vezi «Zur vergleichenden Physiologie des Gesichtssinnes der Menschen und der Tiere» (Pentru o fiziologie comparată a simţului vizual la    om    şi    la    anima1e),    Leipzig    1826;    «Über    die    phantastischen Gesichtserscheinungen» (Despre apariţiile vizuale fantastisce), Koblenz 1826; «Handbuch der Physiologie des Menschen» (Manual de fiziologie a omului), 2 vol., Koblenz 1883-40.

29I	48   Hartmann: «Probleme fundamentale ale teoriei cunoaşterii» (vezi mai sus, nota nr. 27I ), pag. 37.

30I	51   Arthur Schopenhauer, «Die Welt als Wille und Vorstellung» (Lumea ca voin-ţă şi reprezentare), I, § 1, în «Arthur Schopenhauers sämtliche Werke in zwolf Bänden» (Operele Complete ale lui Arthur Schopenhauer în 12 volume), cu introduceri de Dr. Rudolf Steiner, vol.2, Stuttgart f.a. (1894), pag. 29.
31I	53   Eduard von Hartmann: vezi nota nr. 27I ş.u..

32I	54   „întreaga   realitate   se   transformă...”:   Johann   Gottlieb   Fichte,   «Die Bestimmung der Menschen» (Menirea omului), Cartea a 2-a; Opere Complete editate de I. H. Fichte, Prima Secţiune, vol.2, Berlin 1845, pag. 245.

33I	55   Eduard von Hartmann a numit-o realism transcendental: vezi lucrarea acestu-ia  «Kritische  Grundlegung des transzendentalen  Realismus. Eine Sichtung und Fortbildung der erkenntnisstheoretischen Prinzipien Kant’s» (Fundamen-

tare critică a realismului transcendental. Observare şi dezvoltare a principiilor de teoria cunoaşterii la Kant), ediţia a 2-a adăugită a lucrării «Das Ding an sich und seine Beschaffenheit» (Lucrul în sine şi constituţia sa), Berlin 1875.

34I	55   Wilhelm    Weygandt,    «Entstehung    der    Träume.    Eine    psychologische Untersuchung» (Geneza viselor. O cercetare psihologică), Leipzig 1893, pag. 37, textual: „Iritaţia provocatoare de tuse de pe trahee mi-a produs o dată o re-prezentare în vis, în care beam din pahare foarte mici un vin foarte vechi, pe care îl sorbeam cu cea mai mare grijă, deşi acesta îmi provoca o arsură în la-ringe.” În acelaşi volum, vezi şi pasajul subliniat de Rudolf Steiner : „Mă du-sesem odată la culcare foarte însetat şi am avut reprezentarea faptului că beam dintr-o sticluţă un coniac foarte tare şi vechi, care mă ardea foarte tare; senza-ţiei intense îl corespundea aşadar foarte corect reprezentarea unei băuturi tari şi iritante.”

35I	60   Schopenhauer, «Lumea ca voinţă şi reprezentare» 11, § 18; A. Schopenhauer, Opere Complete în 12 vol., cu introduceri de Dr. Rudolf Steiner, Stuttgart f.a. (1894), vol.2, pag. l40 şi 141.

36I	63   „nici o culoare fără un ochi sensibil la culoare”: n-a putut fi găsit în această formă.
Compară însă cu Arthur Schopenhauer în Introducere la lucrarea sa «Über das Sehen und die Farben» (Despre văz şi culoare): „convingerea reală... că acele culori cu care îi apar lui [cititorului] înveşmântate obiectele, se află în între-gime doar în ochiul său”. În „Operele complete ale lui Arthur Schopenhauer în 12 volume”, cu introduceri de Dr. Rudolf Steiner, Stuttgart f.a. (1894), vol. 12, pag. 15.
Compară şi cu formularea lui Rudolf Hermann Lotze: „În ce constă sclipirea unei lumini, pe care absolut nimeni nu o vede, ori răsunetul unui ton, pe care nimeni nu-l aude, este la fel de imposibil de spus, ca şi ce ar fi o durere de dinţi, pe care nimeni nu ar avea-o. În natura culorilor, a sunetelor, a mirosuri-lor etc. se găseşte aşadar faptul că ele au de fapt doar un loc şi un mod în care pot exista, anume în conştienţa unui suflet, şi anume în momentele în care pot fi percepute de acesta.” In: «Grundzüge der Psychologie» (Principii de psiho-logie) 1882; ediţia a 5-a, Leipzig 1894, pag. 20 (§13).

37I	66   Un gânditor pe care autorul acestei cărţi îl preţuieşte foarte mult: este avut în vedere Eduard von Hartmann (vezi nota 21I pentru pag. 37). Obiecţia sa se re-feră la pasajul de la pagina 86, rândurile 6-8 şi sună astfel:
„Se întreabă doar: care lume? Lumea mea de gânduri îmi produce gândirea, tot aşa cum lumea mea de reprezentări este realizată prin activitatea mea de reprezentare. Însă lumea care există fără gândirea mea, nu este chiar deloc lu-mea mea de gânduri, ci, ambele sunt două lumi numeric diferite, chiar dacă, şi în privinţa conţinutului, ele sunt aduse tot mai aproape de consens, printr-o

continuă edificare gânditoare a lumii de gânduri. A le considera pe amândouă drept una singură constituie un realism naiv al gândirii, la fel cum a considera lunea reală şi cea de reprezentări ca una singură, este un realism naiv al repre-zentării.”

38I	73   Emil Du Bois-Reymond, «Über die Grenzen  der Naturerkennens» (Despre limitele cunoaşterii naturii), Prelegere ţinută la sesiunea publică a celei de a 45-a adunare a cercetătorilor naturii şi medicilor din Germania, în Leipzig la 14 august 1872, Leipzig 1872, pag. 26.

39I	81   Metafizica lui Eduard von Hartmann: «Die Philosophie des Unbewussten. Versuch    einer    Weltanschauung.    Speculative    Resultate    nach    induc-tiv-naturwissenschaftlicher Methode» (Filosofia inconştientului. O încercare de concepţie despre lume. Rezultate speculative pe baza metodei inductive a ştiinţelor naturii), Berlin 1869 (există numeroase noi ediţii revăzute şi adăugi-te).

40I	84   Faţă de această afirmaţie mi s-a obiectat: de către Eduard von Hartmann (vezi nota referitoare la pag. 55). Obiecţia sa se referă la pasajul de la pag. 183, rândurile 19-25 de sus şi sună astfel:
„Aceasta este o exprimare lexicală neobişnuită. Reprezentarea este mai întâi amintirea palidă a unei percepţii senzoriale, şi abia pornind de la amintire se realizează divizarea, legarea, corelarea şi formarea noţiunii.”

41I	95   în   scrieri   care   au   armat   acestei   cărţi:   Vezi,   printre   altele,   «Vom Menschenrätsel» (Despre enigma omului), Bibl. Nr. 20, Cap. „Ausblicke” (Perspective); de asemenea, «Von Seelenrätsel» (Despre enigma sufletului), Bibl. Nr. 21.
42I	96   în această privinţă putem să-l urmăm pe Eduard von Hartmann: vezi citatul din Hartmann de la pag. 16 a acestei cărţi, şi nota referitoare la acesta.

43I	97   (notă de subsol) Hartmann: vezi nota nr. 7I

44I	98   Johannes	Kreyenbühl,	«Die	ethische	Freiheit	bei	Kant.	Eine kritisch-spekulative   Studie   über   den   wahren   Grund   der   Kant’schen Philosophie» (Libertatea etică la Kant. Un studiu critic-speculativ asupra te-meiului adevărat al filosofiei kantiene), Philosophische Monatshefte (Caiete lunare filosofice), vol.18, al 3-a Caiet, Heidelberg 1882, pag. 129-161.

45I	108   Kant,  „Critica  raţiunii  practice”,  1788,  pag.  154  (Partea  1-a,  Cartea  1-a, Cap.3).

46I	111   Thordor Zielen: vezi nota nr. 15I.

47I	112   Hartmann «Fenomenologia conştienţei morale», pag. 871



179
48I	118   „...istoria  este  evoluţia  omului  spre  libertate”:  redare  liberă  după  Hegel, «Vorlesungen über die Philosophie der Geschichte» (Prelegeri despre filosofia istoriei), «Ediţia definitivă a Operelor lui Georg Wilhelm Friedrich Hegel, rea-lizată de o asociaţie de prieteni al nemuritorului», vol.9, ed. a 3-a, scoasă de Dr. Eduard Gans, Berlin 1848, pag. 24 (Introducere) şi pag. 546 ş.u. (Încheie-re). În acelaşi context, în «Linii fundamentale ale unei teorii a cunoaşterii în concepţia goetheană despre lume» (1886), Bibl. Nr. 2, în prezentul vol. la pag. 71 (cap. 19), Rudolf Steiner critică şi concepţia despre istorie a lui Herder: „Ştiinţa noastră a cunoaşterii se abţine cu totul să atribuie istoriei vreun scop, ca de pildă acela al educării oamenilor de pe o treaptă inferioară de perfecţiu-ne la una superioară, şi altele asemenea. Tot astfel, faţă de concepţia noastră, apare drept eronat atunci când cineva vrea să conceapă evenimentele istorice ca pe fapte naturale în succesiunea cauză-efect, aşa cum face Herder în «Idei pentru filosofia istoriei omenirii»”.

49I	118   Robert  Hamerling,  «Die  Atomistik  des  Willens.  Beiträge  zur  Kritik  der modernen Erkennt-niss» (Atomistica voinţei. Contribuţii la critica cunoaşterii modeme), 2 vol., Hamburg 1891, vol. 2, pag. 201 şi 191.

50I	123   Friedrich Paulsen, «System der  Ethik, mit einem Umriss der Staats- und Gesellschafslehre» (Sistemul eticii cu un rezumat al teoriei despre stat şi soci-etate), partea I-a, Berlin 1889.

51I	124   [notă de subsol] Paulsen, op. cit., pag.15 (Introducere, 5.).

52I	127   Robert Hamerling, op.cit., pag.214 ş.u. Fraza: „A fi liber înseamnă să poţi face ceea ce vrei.”, R.Hamerling o citează din John Locke iar fraza „Să pof-teşti sau să nu pofteşti, după voie, ar fi sensul adevărat al dogmei liberei voin-ţe”, e luată din Herbert Spencer. (Comp. cu citatul din Spencer, de la pag. 14 a acestei cărţi.)

53I	130   reprezentanţi  principali  al  optimismului...  Shaftesbury  şi  Leibniz:  Vezi Antony  Ashley  Cooper  Earl  of  Shaftesbury,   «Characteristics  of  Men, Manners, Opinions, Times» (Caracteristicile oamenilor, obiceiurilor, părerilor, vremurilor), 3 vol., London 1711: şi, Gottfried Wilhelm Leibniz «Essais de thédodicée sur la bonté de Dieu, de la liberté de l’homme et de l’origine du ma1» (Eseu asupra îndreptăţirii lui Dumnezeu, asupra bunătăţii lui Dumnezeu, libertăţii, şi despre sorgintea răului), Amsterdam 1710.

54I	132   Hartmann, «Fenomenologia conştienţei morale» (vezi nota 7I), pag. 866 (Sec-ţiunea 2, C, IV).

55I	134   Eduard von Hartmann, «Filosofia inconştientului», ediţia a VII-a, extinsă, vol. II, Metafizica inconştientului, Berlin 1876, pag.290 (Cap. XIII).

56I	148   obiecţie...  de  la  o  personalitate  competentă:  făcută  de  către  Eduard  von Hartmann (vezi nota 21I). Obiecţia sa se referea la pasajul de la pag. 142, şi sună astfel:
„Steiner nu combate aşadar justeţea unui sold negativ, ci numai faptul că ani-malele şi oamenii şi-ar face într-adevăr bilanţul axiologic. Această problemă este însă secundară. Pesimismul nu afirmă absolut de loc faptul că fiecare om s-ar preocupa în mod conştient, şi în general, cu o asemenea întocmire de bi-lanţ, chiar dacă fără voie, temporar, asupra unor perioade sau episoade ale vie-ţii, el îşi face câte un bilanţ în mare, pe baza unor impresii ale memoriei, aproximative şi conforme cu starea sa sufletească. Dar el consideră că ar fi treaba filosofilor să recupereze ceea ce este neglijat de lipsa de memorie a animalelor sau a celor mai mulţi dintre oameni.”

57I	151   [notă de subsol] Mi s-a obiectat: Obiecţia provine de la Eduard von Hartmann (vezi nota 21I). Ea se referă la pasajul de la pag. 151, şi sună după cum ur-mează:
«înlăuntrul genului, femeia se poate deja desfăşura atât de individual pe cât o doreşte, cu mult mai liber decât bărbatul, care este dezindividualizat prin in-termediul şcolii, iar apoi prin război şi meserie.»

58I	164   Obiecţiile  ce  mi  s-au  adus  din  partea  filosofilor:  De  către  Eduard  von Hartmann (Vezi nota 21I).

59I	166   Eduard  von  Hartmann,  «Die  letzten  Fragen  der  Erkenntnisstheorie  und Metaphysik»  (Ultimele  probleme  ale  teoriei  cunoaşterii  şi  metafizicii),  în „Zeitschrift für Philosophie und philosophische Kritik” (Revista de filosofie şi critică filosofică), vol.108, Leipzig 1896, pag. 54-73  şi 21  1-237. Despre «monismul teoriei cunoaşterii», pag.66-73; menţionare nominală a lui Rudolf Steiner: pag.71. Încă în remarcile marginale la «Filosofia libertăţii» (vezi nota 45II), Hartmann a criticat titlul acesteia: „Titlul ar trebui să sune: ‹Monismul teoriei cunoaşterii şi individualismul etic›[...]”.

60I	169   Eduard von Hartmann: op. cit., pag.71. Aceeaşi critică o aduce Hartmann încă din comentarul său final al remarcilor marginale asupra «Filosofiei libertăţii» (vezi nota 21I):
„În această carte nu sunt reconciliate nici fenomenalismul absolut în sine al lui Hume cu fenomenalismul care se sprijină pe Dumnezeu al lui Berkeley, dar nici fenomenalismul acestuia, imanent sau subiectiv, cu panlogismul trans-cendental al lui Hegel, cu atât mai puţin panlogismul hegelian cu individua-lismul  goethean.  Între  oricare  din  aceste  două  componente,  se  cască  o prăpastie de netrecut. Este însă trecut cu vederea mai ales faptul că fenomena-lismul duce, ca o consecinţă inevitabilă, spre solipsism, iluzionism absolut şi agnosticism, şi nu se face nimic pentru a preveni această alunecare în abisul nefilosofiei, deoarece acest pericol nu este câtuşi de puţin recunoscut”.


181
61I	169   «monismul teoriei cunoaşterii» lui Johannes Rehmke: vezi operele acestuia: «Die Welt als Wahrnehmung und Begriff» (Lumea ca percepţie şi concept), Berlin 1880, şi «Unsere Gewissheit von der Aussenwelt» (Certitudinea noas-tră asupra lumii exterioare), 1894, ş.a.

NOTE LA EDIŢIA DIN 1989


Despre naşterea filosofiei libertăţii

Preocuparea filosofică a lui Rudolf Steiner cu problema libertăţii a început deja în pe-rioada tinereţii sale şi şi-a găsit o exprimare publică marcantă în scrisoarea deschisă «Natura şi idealurile noastre» (1886), pe care Steiner a desemnat-o ulterior drept „nucleul” «Filosofiei libertăţii ». în primăvara anului 1892 a apărut disertaţia extinsă a lui Rudolf Steiner «Adevăr şi ştiinţă». În noiembrie 1893 a urmat apoi însăşi anunţata «Filosofie a libertăţii» având im-primat anul de apariţie 1894).
Printre multele reacţii se remarcă în special comentariile lui Eduard von Hartmann la «Fi-losofia  libertăţii».  Rudolf  Steiner  îi  înmânase  personal  veneratului  filosof  Eduard  von Hartmann opera sa, iar acesta a citit-o imediat, cu un viu interes. El a făcut numeroase obser-vaţii marginale şi comentarii, ca şi sublinieri şi accentuări în exemplarul său, pe care l-a trimis lui Rudolf Steiner înapoi deja pe 21 noiembrie 1893.
Deja de la apariţia «Filosofiei libertăţii» Rudolf Steiner se gândise la completări şi modi-ficări pentru o eventuală ediţie a doua. După ce opera fusese de mulţi ani epuizată, Rudolf Steiner a abordat o nouă ediţie, care a apărut în primăvara anului 1918. Textul a fost redactat din nou în acest scop, pe baza comentariilor lui Hartmann, ca şi a altor critici şi recenzii, ca şi în vederea unei mai bune inteligibilităţi. Ca suport pentru tipărire, Rudolf Steiner a utilizat un exemplar din prima ediţie, pe care introdusese manual completările şi corecturile sale. Acest suport a fost păstrat în mare măsură şi, împreună cu alte manuscrise şi documente menţinute, au fost redate în facsimil într-un volum de documente, pentru «Filosofia libertăţii». Acest volum de documente conţine şi totalitatea notelor marginale ale lui Eduard von Hartmann, ca şi toate recenziile cunoscute, o cronică referitoare la «Filosofia libertăţii» şi un catalog cu referiri ale lui Rudolf Steiner la «Filosofia libertăţii».
Volumul este: Rudolf Steiner, «Documente referitoare la «Filosofia libertăţii», facsimile de la prima ediţie, 1894, cu notele de mână pentru noua ediţie din 1918, ca şi manuscrise, recenzii, observaţiile marginale ale lui Eduard von Hartmann şi alte materiale, Ediţia comple-tă GA 4a, Dornach 1994, pag. 543.


1II	8   prezentat de mine în scrieri ulterioare: Vezi şi privire asupra Operelor com-plete a lui Rudolf Steiner, la sfârşitul acestui volum. Despre alte scrieri ale sa-le, Rudolf Steiner vorbeşte şi la pag. 9, 162 ş.u., 170.

2II	9   Enigmele filosofiei, «Enigmele filosofiei, expuse schiţat în istoria lor», două volume, Berlin 1914, ed. A 9-a, într-un volum, Dornach 1985, GA 18

3II	13   David Friedrich Strauss, «Der alte und der neue Glaube» (Vechea şi noua credinţă),  Leipzig  1872;  Gesammelte  Schriften  (Opere  complete),  6.  Bd. (vol.6), Bonn 1877. p. 167 (§ 76).

4II	14   Herbert Spencer, «Die Prinzipien der Psychologie», (Principiile psihologiei) Ediţie germană autorizată, trad. de Dr. B. Vetter, după ed. a 3-a engleză, 1. Bd. (vol.1), Stuttgart 1882, p.522
(§219). Paranteza din text («Psihologia»), a fost adăugată de Rudolf Steiner.

5II	14   Spinoza: vezi «Die Briefe mehrerer Gelehrten an Benedict von Spinoza und dessen Antwor-ten soweit beide zum besseren Verständniss seiner Schriften dienen» (Scrisorile mai multor învăţaţi către Benedict de Spinoza şi răspunsu-rile acestuia, în măsura în care ele slujesc la o mai bună înţelegere a scrierilor sale), trad. şi interp. de J.H.v. Kirchmann, Heidelberg 1882, p.204 şu (Scrisoa-rea a 62-a, oct. sau nov. 1674). Ediţia «Spinoza, Briefwechsel» (Spinoza, Co-respondenţă),  traducere  şi  introducere,  note  şi  registru  alcătuite  de  Carl Gebhardt, Leipzig 1914, p. 235 (Scrisoarea a 58-a), apare drept expeditor al acestei scrisori medicul şi alchimistul Georg Hermann Schuller.

6II	14   …presupuneţi acum…sublinierea aparţine lui Rudolf Steiner

7II	16   Eduard von Hartmann, «Phänomenologie des sittlichen Bewusstseins. Prole-gomena zu jeder künftigen Ethik» (Fenomenologia conştienţei morale. Prole-gomena la orice etică viitoare), Ed. 2, Berlin 1879, p. 451 şu (Secţiunea a 2-a, A, III, 5).

8II	17   Robert  Hamerling  «Die  Atomistik  des  Willens,  Beiträge  zur  Kritik  der modernen Erkenntniss» (Atomistica voinţei. Contribuţii la critica cunoaşterii modeme), 2. vol., Hamburg 1891, vol. al 2-lea, p. 213 ş.u.

9II	18   Paul Rée, «Die Illusion der Willensfreiheit» (Iluzia libertăţii voinţei), Berlin 1885, p. 5 şi 6.

10II	19   Hegel, «Encyklopädie der philosophischen Wissenschaften im Grundrisse» (Enciclopedia ştiinţelor filosofice în rezumat) (1817), Preambul la ed. a 2-a, Heidelberg 1827, p. XX; Georg Wilhelm Friedrich Hegel’s Werke (Opere), ed. Completă, 6 vol., Berlin 1840, p. XXII, realizată  de o asociaţie de prieteni ai nemuritorului.

11II	20   «Zwei Seelen wohnen, ach! In meiner Brust»: Goethe, Faust I, Vor dem Tor (În faţa porţii), versurile 1112-1117. Traducerea rom. de Ştefan Augustin Do-inaş.
12II	23   Friedrich  Albert  Lange,  «Geschichte  des  Materialismus  und  Kritik  seiner Bedeutung in der Gegenwart» (Istoria materialismului şi critica semnificaţiei sale în prezent), 2 vol., Iserlohn 1866 şi 1875. Citatul inserat face parte din vol. II, pag. 431 (Cartea a 2-a, Secţiunea a 3-a). Partea care nu apare, marcată prin puncte în citat, este: „Aşa cum spune Helmholz”

13II        24   Goethe, «Naturwissenschaftliche Schriften» (Scrieri de ştiinţele naturii), edita-te şi comentate de Rudolf Steiner în colecţia «Literatura Naţională Germană»

a lui Kürschner, 5 vol., 1884-97, republicată la Dornach 1975, GA (Bibl. Nr.) 1 a-e, vol.2 (1887), Bibl. Nr. lb, pag. 5 şi 7.

14II	26   bilă de biliard: Comp. şi cu David Hume, «Eine Untersuchung in Betreff des menschlichen  Verstandes»,  (Cercetare  cu  privire  la  intelectul  uman  –  An Enquiry Concerning Human Understanding), tradusă, explicată şi cu o descri-ere a vieţii lui Hume, îngrijită de J.H.v. Kirchmann, ediţia a 4-a, Heidelberg 1888, pag.31-33 (Secţiunea IV, Îndoiala sceptică referitoare la activitatea raţi-unii, paragraf I).

15II	26   Theodor   Ziehen,   «Leitfaden   der   physiologischen   Psychologie,   in   15 Vorlesungen» (Ghid de psihologie fiziologică în 15 prelegeri), ediţie revăzută şi adăugită, Jena 1893, pag. 171.

16II	30   Cartea Întâia a lui Moise: Geneza (Facerea), sau întâia Carte a lui Moise, 1,31.

17II	31   Pierre  Jean  Georges  Cabanis,  «Rapports  du  physique  et  du  moral  de 1’homme», 2 vol., Paris An X – 1802, vol. 1, pag. 151 (second mémoire, § 7). Traducerea germană, 2 vol. Halle 1804.
18II	32   Cartesius... gândesc, deci exist: René Descartes, «Discours sur la méthode» (1673), I, 7 şi 10; şi de asemenea, dar nu literal «Meditationes de prima philosophia» (1641), a 2-a meditaţie.

19II	33   Friedrich  Wilhelm  Joseph  Schelling,  «Erster  Entwurf  eines  Systems  der Naturphilosophie» (Întâia schiţă a unei filosofii a naturii), Jena şi Leipzig 1799, p.6, literal : „A filosofa asupra naturii înseamnă să creezi natura”, Opere complete, Prima secţiune, vol. al 3-lea, Stuttgart şi Augsburg 1858, pag. 13.

20II	34   obiecţie... pe care i-o făcuse Pascal lui Cartesius...: eu mă plimb, deci sunt: nu a putut fi dovedită la Pascal. Dar Descartes însuşi formulează această frază pentru a sintetiza obiecţiile lui Peter Gassendi. Încă înainte de publicarea aces-tora,  Descartes  a  permis  accesul  unei  serii  de  filosofi  şi  teologi,  la «Meditationes de prima philosophia». El a putut tipări obiecţiile acestora îm-preună cu răspunsurile sale la acestea, într-o anexă la tratatul propriu-zis, deci încă de la ediţia întâia, din 1641. Celei de-a cincea obiecţii, din cele şase ale lui Gassendi, frazei „ego ambulo, ergo sum”, Descartes îi dă răspuns în para-graful I al răspunsului la obiecţia împotriva celei de a 2-a meditaţii. («Oeuvres de Descartes», publiés par Charles Adam et Paul Tarinery, vol. VII, Paris 1904, pag. 352).

21II	37   personalităţi pe care autorul...o apreciază foarte mult: Este avut în vedere filosoful Eduard von Hartmann (1842 – 1906). Chiar dizertaţia lărgită a lui Rudolf Steiner „Adevăr şi ştiinţă, preludiu la o «Filosofie a libertăţii»„ (Wei-mar 1892), purta dedicaţia tipărită: «Dedicată lui Dr. Eduard von Hartmann, cu călduroasă stimă». Rudolf Steiner a trimis chiar şi «Filosofia libertăţii» lui

Hartmann, iar acesta a studiat-o temeinic pe parcursul a două săptămâni şi, prevăzută cu numeroase comentarii, remarci marginale şi sublinieri, a trimis-o lui Rudolf Steiner. Aceste comentarii şi remarci marginale ale lui Eduard von Hartmann, au fost publicate acum (vezi începutul acestor note editoriale). Obiecţiile lui Hartmann, pe care Rudolf Steiner le aminteşte aici, se referă la pag. 46 a acestei ediţii şi sună: la rândul 6 f şi 8: „nu !”‚ „nu !”‚ iar la rândul 7: «El observă şi aici doar rezultatele activităţii sale creatoare, nu chiar pe aceas-ta; aceasta din urmă este amăgire, ca şi cum am crede că vedem o mişcare la o succesiune rapidă de iluminări cu scânteie electrică».
22II	39   Herbert Spencer, «Grundlagen der Philosophie» (Fundamentele filosofiei – Principles of Philosophy), Ediţie germană autorizată după ediţia a 4-a engleză, traducere de B. Vetter, Stuttgart 1875, pag. 69 şu (Cap. IV „Relativitatea ori-cărei cunoaşteri”, § 23).

23II	43   Când Dr. Franz a operat un orb din naştere: În anul 1840. Vezi publicarea raportului clinic «Die Wahrnehmungswelt Blindgeborenen vor und nach der Operation,  Bericht  über  den  Fall  eines  Blindgeborenen  jungen  Mannes, welcher in seinem 18. Jahr erfolgreich operiert wurde, mit physiologischen Beobachtungen und Experimenten durch J. C. Franz, Leipzig» (Lumea de senzaţii a unui nevăzător din naştere, înainte şi după operaţie, raport asupra cazului unui tânăr nevăzător din naştere, care a fost operat cu succes într-al 18-lea an de viaţă, cu observaţii fiziologice şi experienţe efectuate de J.C. Franz,	Leipzig),	apărut	în	«Nachrichten	der	Rudolf Steiner-Nachlassverwaltung» («Ştiri ale Moştenirii literare R. Steiner» – nu-mele vechi al publicaţiei  «Beiträge zur Rudolf Steiner Gesamtausgabe» – «Contribuţii la Ediţia Completă R. Steiner»), Nr. 19, Dornach Michaeli 1967, pag. 9-13.
Despre pacientul doctorului Franz şi despre un alt nevăzător din naştere, tra-tează cartea lui Theodor Ziehen «Ghid de psihologie fiziologică», ed. a 2-a re-văzută şi adăugită, Jena 1839, pag. 59, pe care Rudolf Steiner o citează de mai multe ori.

24II	44   George Berkeley, «Tratat despre principiile cunoaşterii umane» (A Treatise Concerning the Principles of Human Knowledge), Secţiunea.VI. Nu s-a putut stabili care traducere din limba engleză a fost folosită de Rudolf Steiner.

25II	46   Otto   Liebmann,   «Zur   Analyse   der   Wirklichkeit,   Eine   Erörterung   der Grundprobleme der Philosophie» (Către o analiză a realităţii. O examinare a problemei  fundamentale  a  filosofiei),  ed.  a  2-a,  considerabil  adăugită, Strassburg 1880, pag. 28.

26II	47   Johannes   Volkelt,    «Immanuel    Kant’s   Erkenntnisstheorie   nach    ihren Grundprincipien	analysiert.	Ein	Beitrag	zur	Grundlegung	der Erkenntnisstheorie»  (Teoria  cunoaşterii  la  Immanuel  Kant,  analizată  după

principiile ei fundamentale. O contribuţie la fundamentarea oricărei cunoaş-teri), § 23).

27II	47   Eduard   von   Hartmann,   «Grundprobleme   der   Erkenntnisstheorie.   Eine phänomenologische Durchwanderung der möglichen erkenntnisstheoretischen Standpunkte» (Probleme fundamentale ale teoriei cunoaşterii. O parcurgere fenomenologică a punctelor de vedere posibile de teoria cunoaşterii), Leipzig 1889, pag. 16-40.

28II	47   Johannes Müller: Vezi «Zur vergleichenden Physiologie des Gesichtssinnes der Menschen und der Tiere» (Pentru o fiziologie comparată a simţului vizual la    om    şi    la    anima1e),    Leipzig    1826;    «Über    die    phantastischen Gesichtserscheinungen» (Despre apariţiile vizuale fantastice), Koblenz 1826; «Handbuch der Physiologie des Menschen» (Manual de fiziologie a omului), 2 vol., Koblenz 1883-40.

29II	48   Hartmann: «Probleme fundamentale ale teoriei cunoaşterii» (vezi mai sus, nota 27II ş.u.), pag. 37.

30II	51   Arthur Schopenhauer, «Die Welt als Wille und Vorstellung» (Lumea ca voin-ţă şi reprezentare), I, § 1, în «Arthur Schopenhauers sämtliche Werke in zwolf Bänden» (Operele Complete ale lui Arthur Schopenhauer în 12 volume), cu introduceri de Dr. Rudolf Steiner, vol.2, Stuttgart f.a. (1894), pag. 29.

31II	53   Eduard von Hartmann: vezi nota 27II ş.u..

32II	54   „întreaga   realitate   se   transformă...”:   Johann   Gottlieb   Fichte,   «Die Bestimmung der Men-schen» (Menirea omului), Cartea a 2-a; Opere Comple-te editate de I. H. Fichte, Prima Secţiune, vol.2, Berlin 1845, pag. 245.

33II	55   Eduard von Hartmann a numit-o realism transcendental: vezi lucrarea acestu-ia  «Kritische  Grundlegung des transzendentalen  Realismus. Eine Sichtung und Fortbildung der erkenntnisstheoretischen Prinzipien Kant’s» (Fundamen-tare critică a realismului transcendental. Observare şi dezvoltare a principiilor de teoria cunoaşterii la Kant), ediţia a 2-a adăugită a lucrării «Das Ding an sich und seine Beschaffenheit» (Lucrul în sine şi constituţia sa), Berlin 1875.

34II	55   Wilhelm    Weygandt,    «Entstehung    der    Träume.    Eine    psychologische Untersuchung» (Geneza viselor. O cercetare psihologică), Leipzig 1893, pag. 37, textual: „Iritaţia provocatoare de tuse de pe trahee mi-a produs o dată o re-prezentare în vis, în care beam din pahare foarte mici un vin foarte vechi, pe care îl sorbeam cu cea mai mare grijă, deşi acesta îmi provoca o arsură în la-ringe.” În acelaşi volum, vezi şi pasajul subliniat de Rudolf Steiner : „Mă du-sesem odată la culcare foarte însetat şi am avut reprezentarea faptului că beam dintr-o sticluţă un coniac foarte tare şi vechi, care mă ardea foarte tare; senza-ţiei intense îi corespundea aşadar foarte corect reprezentarea unei băuturi tari şi iritante.”

35II	60   Schopenhauer, «Lumea ca voinţă şi reprezentare» 11, § 18; A. Schopenhauer, Opere Complete în 12 vol., cu introduceri de Dr. Rudolf Steiner, Stuttgart f.a. (1894), vol. 2, pag. l40 şi 141.

36II	63   „nici o culoare fără un ochi sensibil la culoare”: n-a putut fi găsit în această formă.
Compară însă cu Arthur Schopenhauer în Introducere la lucrarea sa «Über das Sehen und die Farben» (Despre văz şi culoare): „convingerea reală... că acele culori cu care îi apar lui [cititorului] înveşmântate obiectele, se află în între-gime doar în ochiul său”. În «Operele complete ale lui Arthur Schopenhauer în 12 volume», cu introduceri de Dr. Rudolf Steiner, Stuttgart f.a. (1894), vol. 12, pag. 15.
Compară şi cu formularea lui Rudolf Hermann Lotze: „În ce constă sclipirea unei lumini, pe care absolut nimeni nu o vede, ori răsunetul unui ton, pe care nimeni nu-l aude, este la fel de imposibil de spus, ca şi ce ar fi o durere de dinţi, pe care nimeni nu ar avea-o. În natura culorilor, a sunetelor, a mirosuri-lor etc. se găseşte aşadar faptul că ele au de fapt doar un loc şi un mod în care pot exista, anume în conştienţa unui suflet, şi anume în momentele în care pot fi percepute de acesta.” În: «Grundzüge der Psychologie» (Principii de psiho-logie) 1882; ediţia a 5-a, Leipzig 1894, pag. 20 (§13).

37II	66   Un gânditor pe care autorul acestei cărţi îl preţuieşte foarte mult: este avut în vedere Eduard von Hartmann (vezi nota 45II). Obiecţia sa se referă la pasajul de la pagina 174, rândurile 6-8 şi sună astfel:
„Se întreabă doar: care lume? Lumea mea de gânduri îmi produce gândirea, tot aşa cum lumea mea de reprezentări este realizată prin activitatea mea de reprezentare. Însă lumea care există fără gândirea mea, nu este chiar deloc lu-mea mea de gânduri, ci, amândouă sunt două lumi numeric diferite, chiar da-că, şi în privinţa conţinutului, ele sunt aduse tot mai aproape de consens, printr-o continuă edificare gânditoare a lumii de gânduri. A le considera pe amândouă drept una singură constituie un realism naiv al gândirii, la fel cum a considera lunea reală şi cea de reprezentări ca una singură, este un realism na-iv al reprezentării.”
38II	73   Emil Du Bois-Reymond, «Über die Grenzen  der Naturerkennens» (Despre limitele cunoaşterii naturii), Prelegere ţinută la sesiunea publică a celei de a 45-a adunare a cercetătorilor naturii şi medicilor din Germania, în Leipzig la 14 august 1872, Leipzig 1872, pag. 26.

39II	81   Metafizica lui Eduard von Hartmann: «Die Philosophie des Unbewussten. Versuch    einer    Weltanschauung.    Speculative    Resultate    nach    induc-tiv-naturwissenschaftlicher Methode» (Filosofia inconştientului. O încercare de concepţie despre lume. Rezultate speculative pe baza metodei inductive a ştiinţelor naturii), Berlin 1869 (există numeroase noi ediţii revăzute şi adăugi-te).

40II	84   Faţă de această afirmaţie mi s-a obiectat: de către Eduard von Hartmann (vezi nota 21II). Obiecţia sa se referă la pasajul de la pag. 183, rândurile 19-25 de sus şi sună astfel:
„Aceasta este o exprimare lexicală neobişnuită. Reprezentarea este mai întâi amintirea palidă a unei percepţii senzoriale, şi abia pornind de la amintire se realizează divizarea, legarea, corelarea şi formarea noţiunii.”

41II	95   în   scrieri   care   au   urmat   acestei   cărţi:   Vezi,   printre   altele,   «Vom Menschenrätsel» (Despre enigma omului), Bibl. Nr. 20, Cap. „Ausblicke” (Perspective); de asemenea, «Von Seelenrätsel» (Despre enigma sufletului), Bibl. Nr. 21.

42II	96   în această privinţă putem să-l urmăm pe Eduard von Hartmann: vezi citatul din Hartmann de la pag. 16 a acestei cărţi, şi nota referitoare la acesta.

43II	97   (notă de subsol) Hartmann vezi nota nr. 7II.

44II        98   Johannes     Kreyenbühl,     «Die     ethische     Freiheit     bei     Kant.     Eine kritisch-spekulative   Studie   über   den   wahren   Grund   der   Kant’schen




45II	101


46II	108


47II	111

48II	112

49II	118

Philosophie» (Libertatea etică la Kant. Un studiu critic speculativ asupra te-meiului adevărat al filosofiei kantiene), Philosophische Monatshefte (Caiete lunare filosofice), vol.18, al 3-a Caiet, Heidelberg 1882, pag. 129-161.

acţionează în aşa fel…Immanuel Kant, «Critica raţiunii pure», partea I, cartea I, textual: „Acţionează în aşa fel, încât maxima voinţei tale să poată constitui totodată un principiu al unei legităţi generale”

Kant,  „Critica  raţiunii  practice”,  1788,  pag.  154  (Partea  1-a,  Cartea  1-a, Cap.3).

Theodor Zielen: vezi nota nr. 15II.

Hartmann, «Fenomenologia conştienţei morale» (vezi nota nr.7II), pag.871

„...istoria  este  evoluţia  omului  spre  libertate”:  redare  liberă  după  Hegel, «Vorlesungen über die Philosophie der Geschichte» (Prelegeri despre filosofia istoriei), «Ediţia definitivă a Operelor lui Georg Wilhelm Friedrich Hegel, rea-lizată de o asociaţie de prieteni al nemuritorului», vol.9, ed. a 3-a, scoasă de Dr. Eduard Gans, Berlin 1848, pag. 24 (Introducere) şi pag. 546 ş.u. (Încheie-re). În acelaşi context, în «Linii fundamentale ale unei teorii a cunoaşterii în concepţia goetheană despre lume» (1886), Bibl. Nr. 2, în prezentul vol. la pag. 71 (cap. 19), Rudolf Steiner critică şi concepţia despre istorie a lui Herder: „Ştiinţa noastră a cunoaşterii se abţine cu totul să atribuie istoriei vreun scop, ca de pildă acela al educării oamenilor de pe o treaptă inferioară de perfecţiu-ne la una superioară, şi altele asemenea. Tot astfel, faţă de concepţia noastră, apare drept eronat atunci când cineva vrea să conceapă evenimentele istorice

50II	118


51II	123


52II	124

53II	127




54II	130






55II	132


56II	134


57II	148

ca pe fapte naturale în succesiunea cauză-efect, aşa cum face Herder în «Idei pentru filosofia istoriei omenirii».”

Robert  Hamerling,  «Die  Atomistik  des  Willens.  Beiträge  zur  Kritik  der modernen Erkenntniss» (Atomistica voinţei. Contribuţii la critica cunoaşterii modeme), 2 vol., Hamburg 1891, vol. 2, pag. 201 şi 191.

Friedrich Paulsen, «System der  Ethik, mit einem Umriss der Staats- und Gesellschafslehre» (Sistemul eticii cu un rezumat al teoriei despre stat şi soci-etate), partea I-a, Berlin 1889.

[notă de subsol] Paulsen, op. cit., pag.15 (Introducere, 5.).

Robert Hamerling, op.cit., pag.214 ş.u. Fraza: „A fi liber înseamnă să poţi face ceea ce vrei.”, R.Hamerling o citează din John Locke iar fraza „Să pof-teşti sau să nu pofteşti, după voie, ar fi sensul adevărat al dogmei liberei voin-ţe”, e luată din Herbert Spencer. (Comp. cu citatul din Spencer, de la pag. 14 a acestei cărţi.)

reprezentanţi  principali  al  optimismului...  Shaftesbury  şi  Leibniz:  Vezi Antony  Ashley  Cooper  Earl  of  Shaftesbury,   «Characteristics  of  Men, Manners, Opinions, Times» (Caracteristicile oamenilor, obiceiurilor, părerilor, vremurilor), 3 vol., London 1711: şi, Gottfried Wilhelm Leibniz «Essais de thédodicée sur la bonté de Dieu, de la liberté de l’homme et de l’origine du ma1» (Eseu asupra îndreptăţirii lui Dumnezeu, asupra bunătăţii lui Dumnezeu, libertăţii, şi despre sorgintea răului), Amsterdam 1710.

Hartmann,  «Fenomenologia  conştienţei  morale»  (vezi  nota  7II),  pag.  866 (Secţiunea 2, C, IV).

Eduard von Hartmann, «Filosofia inconştientului», ediţia a VII-a, extinsă, vol. II, Metafizica inconştientului, Berlin 1876, pag.290 (Cap. XIII).

obiecţie...  de  la  o  personalitate  competentă:  făcută  de  către  Eduard  von Hartmann (vezi nota 21II). Obiecţia sa se referea la pasajul de la pag. 142, şi sună astfel:
„Steiner nu combate aşadar justeţea unui sold negativ, ci numai faptul că ani-malele şi oamenii şi-ar face într-adevăr bilanţul axiologic. Această problemă este însă secundară. Pesimismul nu afirmă absolut de loc faptul că fiecare om s-ar preocupa în mod conştient, şi în general, cu o asemenea întocmire de bi-lanţ, chiar dacă fără voie, temporar, asupra unor perioade sau episoade ale vie-ţii, el îşi face câte un bilanţ în mare, pe baza unor impresii ale memoriei, aproximative şi conforme cu starea sa sufletească. Dar el consideră că ar fi treaba filosofilor să recupereze ceea ce este neglijat de lipsa de memorie a animalelor sau a celor mai mulţi dintre oameni.”

62II	169

[notă de subsol] Mi s-a obiectat: Obiecţia provine de la Eduard von Hartmann (vezi nota 21II). Ea se referă la pasajul de la pag. 151, şi sună după cum ur-mează:
„înlăuntrul genului, femeia se poate deja desfăşura atât de individual pe cât o doreşte, cu mult mai liber decât bărbatul, care este dezindividualizat prin in-termediul şcolii, iar apoi prin război şi meserie.”

Obiecţiile  ce  mi  s-au  adus  din  partea  filosofilor:  De  către  Eduard  von Hartmann (Vezi nota 21II).

Eduard  von  Hartmann,  «Die  letzten  Fragen  der  Erkenntnisstheorie  und Metaphysik»  (Ultimele  probleme  ale  teoriei  cunoaşterii  şi  metafizicii),  în «Zeitschrift für Philosophie und philosophische Kritik» (Revista de filosofie şi critică filosofică), vol.108, Leipzig 1896, pag. 54-73  şi 21  1-237. Despre «monismul teoriei cunoaşterii», pag.66-73; menţionare nominală a lui Rudolf Steiner: pag.71. Încă în remarcile marginale la «Filosofia libertăţii» (vezi nota referitoare la pag. 159), Hartmann a criticat titlul acesteia: „Titlul ar trebui să sune: ‹Monismul teoriei cunoaşterii şi individualismul etic›[...]”.
Eduard von Hartmann: op. cit., pag.71. Aceeaşi critică o aduce Hartmann încă din comentariul său final al remarcilor marginale asupra «Filosofiei libertăţii» (vezi nota 21II):
„În această carte nu sunt reconciliate nici fenomenalismul absolut în sine al lui Hume cu fenomenalismul care se sprijină pe Dumnezeu al lui Berkeley, dar nici fenomenalismul acestuia, imanent sau subiectiv, cu panlogismul trans-cendental al lui Hegel, cu atât mai puţin panlogismul hegelian cu individua-lismul  goethean.  Între  oricare  din  aceste  două  componente,  se  cască  o prăpastie de netrecut. Este însă trecut cu vederea mai ales faptul că fenomena-lismul duce, ca o consecinţă inevitabilă, spre solipsism, iluzionism absolut şi agnosticism, şi nu se face nimic pentru a preveni această alunecare în abisul nefilosofiei, deoarece acest pericol nu este câtuşi de puţin recunoscut”.

«monismul teoriei cunoaşterii» lui Johannes Rehmke: vezi operele acestuia: «Die Welt als Wahrnehmung und Begriff» (Lumea ca percepţie şi concept), Berlin 1880, şi «Unsere Gewissheit von der Aussenwelt» (Certitudinea noas-tră asupra lumii exterioare), 1894, ş.a.

